
ΑΘΗΝΑ 2019 




Στο δάσκαλό μας, οι μαθητές του 




ΠΙΝΑΚΑΣ ΠΕΡΙΕΧΟΜΕΝΩΝ 


ΠΕΡΙΕΧΟΜΕΝΑ 

ΠΡΟΛΟΓΟΣ 

ΠΡΟΓΡΑΜΜΑ ΔΙΗΜΕΡΙΔΑΣ 

ΠΡΟΣΦΩΝΗΣΕΙΣ ΚΑΙ ΧΑΙΡΕΤΙΣΜΟΙ 

Προσφώνηση του Κοσμήτορα της Θεολογικής Σχολής του Εθνικού 
και Καποδιστριακού Πανεπιστημίου Αθηνών, Καθηγητή 

Απόστολου Β. Νικολαΐδη 

Χαιρετισμός του Προέδρου του Τμήματος Θεολογίας της Θεολογικής Σχολής 
του Εθνικού και Καποδιστριακού Πανεπιστημίου Αθηνών, 

Αναπληρωτή Καθηγητή Θωμά Αντ. Ιωαννίδη 

Χαιρετισμός της Αναπληρώτριας Προέδρου του Τμήματος Κοινωνικής 
Θεολογίας και Θρησκειολογίας της Θεολογικής Σχολής του Εθνικού 
και Καποδιστριακού Πανεπιστημίου Αθηνών, Αναπληρώτριας Καθηγήτριας 

Κυριακής (Κίρκης) Κεφαλέα 

Χαιρετισμός του Αιδεσιμολογιώτατου π. Εμμανουήλ Πρατσινάκη 


ΕΙΣΑΓΩΓΙΚΗ ΟΜΙΑΙΑ 
(Αίθουσα Τελετών Πανεπιστημίου Αθηνών) 

ΧΡΗΣΤΟΣ ΚΑΡΑΚΟΛΗΣ, Καθηγητής του Τμήματος Θεολογίας του Εθνικού 
και Καποδιστριακού Πανεπιστημίου Αθηνών: 

«Σάββας Αγουρίδης: Ο ρηξικέλευθος βιβλικός επιστήμων και θεολόγος» 



ΕΙΣΗΓΗΣΕΙΣ 

ΣΥΝΕΔΡΙΑ Α' 


ΘΩΜΑΣ ΑΝΤ. ΙΩΑΝΝΙΔΗΣ, Αναπληρωτής Καθηγητής του Τμήματος Θεολογίας 

του Ε.Κ.Π.Α.: «Ο Σάββας Αγουρίδης ως ερμηνευτής της Καινής Διαθήκης» 33 

ΚΩΝΣΤΑΝΤΙΝΟΣ ΝΙΚΟΛΑΚΟΠΟΥΛΟΣ, Καθηγητής του Πανεπιστημίου 

του Μονάχου: «Κατανόηση και πρόσληψη της πατερικής ερμηνευτικής 

κατά τον Σάββα Αγουρίδη» 45 

ΣΩΤΗΡΙΟΣ ΔΕΣΠΟΤΗΣ, Καθηγητής του Τμήματος Κοινωνικής Θεολογίας 

και Θρησκειολογίας του Ε.Κ.Π.Α.: «Η Επί του Όρους Ομιλία και 

η πρόσληψή της από τον σύγχρονο “αναγνώστη”. Το “παράδειγμα” 

του κυρού Σάββα Αγουρίδη» 51 

ΚΩΝΣΤΑΝΤΙΝΟΣ I. ΜΠΕΛΕΖΟΣ, Αναπληρωτής Καθηγητής του Τμήματος 
Θεολογίας του Ε.Κ.Π.Α.: «Οι “Νεολαίοι του Ιησού”, κατά Σάββα Αγουρίδη: 
Εποικοδομώντας σε μια βάσιμη υπόθεση (Τεκμηρίωση - Αξιολόγηση - 
Πρόσληψη - Προοπτική)» 79 

ΣΤΑΜΑΤΙΟΣ ΧΑΤΖΗΣΤΑΜΑΤΙΟΥ, Λέκτωρ (αφυπ.) του Τμήματος Θεολογίας 

του Ε.Κ.Π.Α.: «Η συμβολή του Καθηγητή Σάββα Αγουρίδη στη Σπουδή 

της Αποκαλυτικής Γραμματείας» 105 

ΣΥΝΕΔΡΙΑ Β' 

ΑΠΟΣΤΟΛΟΣ Β. ΝΙΚΟΛΑΪΔΗΣ, Καθηγητής του Τμήματος Κοινωνικής Θεολογίας 

και Θρησκειολογίας του Ε.Κ.Π,Α.: «Η κοινωνική προσφορά του Καθηγητή 

Σάββα Αγουρίδη» 115 

ΣΤΕΛΙΟΣ Λ. ΠΑΠΑΛΕΞΑΝΔΡΟΠΟΥΛΟΣ, Καθηγητής του Τμήματος Κοινωνικής 
Θεολογίας και Θρησκειολογίας του Ε.Κ.ΠΑ.: «Ο Σάββας Αγουρίδης 
ως θρησκειολόγος» 119 

π. ΚΩΝΣΤΑΝΤΙΝΟΣ Ν. ΠΑΠΑΔΟΠΟΥΛΟΣ, Επίκουρος Καθηγητής (αφυπ.) 
του Τμήματος Κοινωνικής Θεολογίας και Θρησκειολογίας του Ε.Κ.Π.Α.: 

«Ο Καθηγητής Σάββας X. Αγουρίδης ως ιστορικός» 129 

ΒΑΣΙΛΙΚΗ ΣΤΑΘΟΚΩΣΤΑ, Επίκουρη Καθηγήτρια του Τμήματος Θεολογίας 

του Ε.Κ.Π.Α.: «Σάββας Αγουρίδης: Ένας οικουμενικός δάσκαλος» 133 

Δρ. ΔΗΜΗΤΡΙΟΣ ΟΥΛΗΣ, Διδάσκων στο Τμήμα Κοινωνικής Θεολογίας 

και Θρησκειολογίας του Ε.Κ.Π.Α.: «Ο Σάββας Αγουρίδης ως μελετητής 

του Μοναχισμού» 139 



ΠΡΟΛΟΓΟΣ 


Με πολλή χαρά παραδίδουμε στη δημοσιότητα τα Πρακτικά της Διημερίδας που 
η Κοσμητεία της Θεολογικής Σχολής οργάνωσε και πραγματοποίησε 13 και 14 
Μαρτίου 2019 στην Αθήνα, αφιερωμένης στην προσωπικότητα και το έργο του 
Ομότιμου Καθηγητή και πρώην Κοσμήτορα της Σχολής Σάββα Αγουρίδη με την 
ευκαιρία της συμπλήρωσης 10 ετών από την εκδημία του. 

Στη Διημερίδα αυτή, που την εμπνεύστηκαν και πρωτοστάτησαν ως εισηγητές 
μαθητές του αείμνηστου διδασκάλου, διασκορπισμένοι στην ελληνική και διεθνή 
επιστημονική κοινότητα, αναδείχθηκε η τεράστια προσφορά του Σάββα Αγουρί¬ 
δη όχι μόνο στη θεολογική επιστήμη και τον διεπιστημονικό διάλογο με αφετη¬ 
ρία την Καινή Διαθήκη, αλλά στην Εκκλησία και την Κοινωνία με επίκεντρο το 
έντονο ενδιαφέρον του για την εκκλησιαστική ζωή, τον εμπερίστατο άνθρωπο, τις 
μειονότητες και τα κοινωνικά προβλήματα. 

Στις Εισηγήσεις που εμπεριέχονται στα ανά χείρας Πρακτικά αναδεικνύονται 
αφενός η ερμηνευτική δεινότητα, αλλά και το εύρος και βάθος του ερμηνευτικού 
έργου του αείμνηστου Αγουρίδη, και αφετέρου το άνοιγμά του σε άλλους επιστη¬ 
μονικούς χώρους, όπως η Θρησκειολογία, η Οικουμενική Κίνηση, η Ιστορία και η 
Κοινωνιολογία. Ο αναγνώστης έχει επιπλέον την ευκαιρία να ανιχνεύσει τις επιδρά¬ 
σεις που άσκησε η προσωπικότητα και η σκέψη του Καθηγητή στους μαθητές του. 

Αισθάνομαι την ανάγκη να ευχαριστήσω τους συνεργάτες της Κοσμητείας, 
Αικατερίνη Μάντη, Αθανασία Σιλβέστρου, Ε.Τ.Ε.Π. και Δημήτριο Αλεξόπουλο, 
υποψήφιο διδάκτορα της Θεολογικής Σχολής για τη συμβολή τους στην επιμέλεια 
έκδοσης αυτών των Πρακτικών, ιδιαίτερα όμως τον Αιδεσιμολογιώτατο π. Εμμα¬ 
νουήλ Πρατσινάκη που εκθύμως την χρηματοδότησε. 

Σημειώνουμε, τέλος, ότι σεβαστήκαμε για ακόμη μια φορά την ταυτότητα των 
κειμένων, με τις παρεμβάσεις μας να έχουν μόνο τεχνικό χαρακτήρα, και ότι η 
απουσία κάποιων εισηγήσεων οφείλεται αποκλειστικά στους ίδιους τους εισηγητές. 

Ευχόμαστε η Διημερίδα αυτή με την έκδοση των Πρακτικών της να γίνει η 
αφορμή για μια συνέχεια της πολύπλευρης παρουσίας του Καθηγητή Σάββα 
Αγουρίδη και στο μέλλον μέσα από την παραπέρα έρευνα του πλούσιου έργου 
που άφησε πίσω του. 



Σεπτέμβριος 2019 
Ο Κοσμήτωρ της Θεολογικής Σχολής 
Καθηγητής Απόστολος Β. Νικολαΐδης 

Επιστημονική Μαρτυρία, 

Εκκλησιαστική 

και Κοινωνική Διακονία 


13 και 14 Μαρτίου 2019 


Αίθουσα Τελετών ΕΚΠΑ - Κτήριο θεολογικής Σχολής ΕΚΠΑ 


ΕΠΙΣΤΗΜΟΝΙΚΗ - ΟΡΓΑΝΩΤΙΚΗ ΕΠΙΤΡΟΠΗ 

Απόστολος Νικολαΐδης 
Στέλιος Παπαλεξανδρόπουλος 
Σωτήριος Δεσπότης 
Χρηστός Καρακόλης 
Αθανάσιος Αντωνόπουλος 






ΕΠΙΣΤΗΜΟΝΙΚΗ ΔΙΗΜΕΡΙΔΑ 


ΣΑΒΒΑΣ ΑΓΟΥΡΙΔΗΣ 

ΕΠΙΣΤΗΜΟΝΙΚΗ ΜΑΡΤΥΡΙΑ, 

ΕΚΚΛΗΣΙΑΣΤΙΚΗ & ΚΟΙΝΩΝΙΚΗ ΔΙΑΚΟΝΙΑ 

ΠΡΟΓΡΑΜΜΑ 

Τετάρτη 13 Μαρτίου 2019 
ΕΝΑΡΞΗ 

Αίθουσα Τελετών ΕΚΠΑ, ώρα 19.00 

♦ Προσφώνηση του Πρύτανη του ΕΚΠΑ 

♦ Χαιρετισμός του Κοσμήτορα της Θεολογικής Σχολής 

♦ Χαιρετισμός του Προέδρου του Τμήματος Θεολογίας 

♦ Χαιρετισμός του Προέδρου του Τμήματος Κοινωνικής Θεολογίας και 
Θρησκειολογίας 

♦ Χαιρετισμός του Αιδεσιμολογιώτατου π. Εμμανουήλ Πρατσινάκη 

♦ Εισαγωγική ομιλία: Καθηγητής Χρήστος Καρακόλης: «Σάββας Αγουρίδης: Ο 
ρηξικέλευθος βιβλικός επιστήμων και θεολόγος» 

Πέμπτη 14 Μαρτίου 2019 

7.00 - 9.30 Θεία Λειτουργία - Επιμνημόσυνη Δέηση Παρεκκλήσιο, 
κτήριο Θεολογικής Σχολής, Πανεπιστημιόπολη, Ιλίσια 

ΠΡΩΤΗ ΣΥΝΕΔΡΙΑ 

Αίθουσα Οπτικοακουστικών Μέσων, 

Κτήριο Θεολογικής Σχολής 

Πρόεδρος: Κοσμήτωρ, Καθηγητής Απόστολος Νικολαΐδης 

10.00-10.15 Αναπληρωτής Καθηγητής Θωμάς Ιωαννίδης: 

«Ο Σάββας Αγουρίδης ως ερμηνευτής της Καινής Διαθήκης» 

10.15-10.30 Καθηγητής Κωνσταντίνος Νικολακόπουλος: 

«Κατανόηση και πρόσληψη της πατερικής ερμηνευτικής 
κατά τον Σάββα Αγουρίδη» 


10.30-10.45 

Καθηγητής Σωτήριος Δεσπότης: 

«Ο υπομνηματισμός της Επί του Όρους Ομιλίας 
και η πρόσληψή της από τον σύγχρονο “αναγνώστη”» 

10.45-11.00 

Αναπληρωτής Καθηγητής Κωνσταντίνος Μπελέζος: 

«“Οι Νεολαίοι του Ιησού” κατά Σάββα Αγουρίδη. 
Εποικοδομώντας πάνω σε μία βάσιμη υπόθεση» 

11.00-11.15 

Αναπληρωτής Καθηγητής Ιωάννης Φωτόπουλος: 

«Η σύγχρονη Ορθόδοξη ερμηνεία των Ευαγγελίων 
και η εναρμόνιση των αφηγήσεων του Κενού Τάφου» 

11.15-11.30 

Λέκτωρ Σταμάτιος Χατζησταματίου: 

«Η συμβολή του καθηγητού Σάββα Αγουρίδη 
στη σπουδή της αποκαλυπτικής Γραμματείας» 

11.30-12.00 

Συζήτηση 

12.00-12.30 

Διάλειμμα 

12.30-12.45 

ΔΕΥΤΕΡΗ ΣΥΝΕΔΡΙΑ 

Πρόεδρος: Καθηγητής Σωτήριος Δεσπότης 

Σταύρος Ζουμπουλάκης 

(Πρόεδρος του Ιδρύματος «Άρτος Ζωής»): 

«Ο Σάββας Αγουρίδης και η χριστιανική σκέψη της εποχής του» 

12.45-13.00 

Καθηγητής Απόστολος Νικολαΐδης: 

«Η κοινωνική προσφορά του Καθηγητή Σάββα Αγουρίδη» 

13.00-13.15 

Καθηγητής Στυλιανός Παπαλεξανδρόπουλος: 

«Ο Σάββας Αγουρίδης ως θρησκειολόγος» 

13.15-13.30 

Επίκουρος Καθηγητής π. Κωνσταντίνος Παπαδόπουλος: 

«Ο Σάββας Αγουρίδης ως ιστορικός» 

13.30-13.45 

Επίκουρη Καθηγήτρια Βασιλική Σταθοκώστα: 

«Σάββας Αγουρίδης: Ένας οικουμενικός δάσκαλος» 

13.45-14.00 

Δρ Δημήτριος Ουλής: 

«Ο Σάββας Αγουρίδης ως μελετητής του ορθοδόξου 
μοναχισμού» 

14.00-14.30 

Συζήτηση 

14.30 

Λήξη Διημερίδας 


ΠΡΟΣΦΩΝΗΣΕΙΣ ΚΑΙ ΧΑΙΡΕΤΙΣΜΟΙ 
(Αίθουσα Τελετών Πανεπιστημίου Αθηνών) 



ΠΡΟΣΦΩΝΗΣΕΙΣ ΚΑΙ ΧΑΙΡΕΤΙΣΜΟΙ 


Προσφώνηση του Κοσμήτορα της Θεολογικής Σχολής του Εθνικού και Καποδιστριακού 
Πανεπιστημίου Αθηνών, Καθηγητή Απόστολου Β. Νικολαΐδη 

Χαιρετισμός του Προέδρου του Τμήματος Θεολογίας της Θεολογικής Σχολής του Εθνι¬ 
κού και Καποδιστριακού Πανεπιστημίου Αθηνών, Αναπληρωτή Καθηγητή Θωμά Αντ. 
Ιωαννίδη 

Χαιρετισμός της Αναπληρώτριας Προέδρου του Τμήματος Κοινωνικής Θεολογίας και 
Θρησκειολογίας της Θεολογικής Σχολής του Εθνικού και Καποδιστριακού Πανεπιστη¬ 
μίου Αθηνών, Αναπληρώτριας Καθηγήτριας Κυριακής (Κίρκης) Κεφαλέα 

Χαιρετισμός του Αιδεσιμολογιώτατου π. Εμμανουήλ Πρατσινάκη 



ΠΡΟΣΦΩΝΗΣΗ 


τον Κοσμήτορα της Θεολογικής Σχολής 
του Εθνικού και Καποδιστριακού Πανεπιστημίου Αθηνών, 
Καθηγητή Απόστολου Β. Νικολαΐδη 


Πανοσιολογιώτατε εκπρόσωπε του Μακαριωτάτον, 

Αξιότιμε κ. Αντιπρύτανη, 

Αξιότιμοι Κύριοι Κοσμήτορες και Πρόεδροι των Τμημάτων, 

Κυρίες και Κύριοι, 

Η Κοσμητεία της Θεολογικής Σχολής του ΕΚΠΑ τιμά σήμερα τον καθηγητή, Κο¬ 
σμήτορα και ομότιμο καθηγητή της Σάββα Αγουρίδη με την ευκαιρία της συμπλή¬ 
ρωσης δέκα χρόνων από την εκδημία του. Αυτή η εκδήλωση είναι ενταγμένη σε 
μια σειρά από επιστημονικά μνημόσυνα που διοργανώνει η Σχολή μας, τιμώντας 
μέλη της που διέπρεψαν όχι μόνο ως καθηγητές και σπουδαίοι ερευνητές και επι¬ 
στήμονες, αλλά και ως ενεργά μέλη της Εκκλησίας και της Παγκόσμιας Κοινω¬ 
νίας, που τους καθιστά έτι χρησιμότερους και γι’ αυτό άξιους να απαθανατίζονται 
στην Ιστορία του Πολιτισμού. 

Στη σειρά αυτών των εξαίρετων ανδρών ανήκει χωρίς καμιά αμφιβολία ο σή¬ 
μερον τιμώμενος Σάββας Αγουρίδης που γεννήθηκε στην Αθήνα, 29 Νοεμβρίου 
1921 και εξεδήμησε στις 15 Φεβρουάριου 2009. Σπούδασε Θεολογία στη Θεολογι- 
κή Σχολή του ΕΚΠΑ, μετεκπαιδεύτηκε με υποτροφία του ΠΣΕ στο Πανεπιστήμιο 
Ντιούκ της Βόρειας Καρολίνας των Ηνωμένων Πολιτειών της Αμερικής, όπου και 
αναγορεύτηκε διδάκτωρ. Διδάκτωρ αναγορεύτηκε επίσης το 1954 και στη Θεολο- 
γική Σχολή των Αθηνών με θέμα «Το πρόβλημα των Προσθηκών της Σλαβονικής 
Μεταφράσεως του Ιουδαϊκού Πολέμου και της Μαρτυρίας περί του Βαπτιστού 
και του Ιησού». Στη συνέχεια εκλέγεται έκτακτος και κατόπιν τακτικός καθηγη¬ 
τής στη Θεολογική Σχολή του ΑΠΘ (1956-1968) και από το 1968 καθηγητής στη 
Θεολογική Σχολή του ΕΚΠΑ μέχρι το 1982. Κατά το ακαδ. έτος 1974-75 εξελέγη 
Κοσμήτωρ της Σχολής. Δίδαξε για μια χρονιά στη Θεολογική Σχολή του Τιμίου 
Σταυρού στη Βοστώνη, ενώ το 1996 αναγορεύτηκε διδάκτωρ στο Πανεπιστήμιο 
Κραϊόβα της Ρουμανίας. 

Ο Σάββας Αγουρίδης υπήρξε μια δυναμική και πολυσχιδής προσωπικότητα 
με ιδιαίτερο εκτόπισμα αφενός στη Βιβλική επιστήμη και αφετέρου στην επικαι- 
ροποίηση του ευαγγελικού μηνύματος χάρη του σύγχρονου ανθρώπου και των 
πολλαπλών αναγκών του. Ιδιαίτερη φροντίδα δόθηκε στην προστασία των αν- 

θρωπίνων δικαιωμάτων, βασισμένη στις θεμελιώδεις αρχές του Ορθόδοξου Χρι¬ 
στιανισμού. Απέδειξε ότι η Θεολογία δεν υπάρχει για την ίδια αλλά για τον άν¬ 
θρωπο και το κοινωνικό του περιβάλλον. Με αυτό το μήνυμα κατάφερε να γίνει 
γνωστός και αποδεκτός αλλά και χρήσιμος πέραν του εκκλησιαστικού και στον 
εξω-εκκλησιαστικό χώρο, αν κρίνουμε από τα δημοσιεύματα που ακολούθησαν το 
θάνατό του. Και δικαίως, αφού πέραν των Διεθνών Βιβλικών Εταιριών στις οποίες 
υπήρξε Πρόεδρος, αντιπρόεδρος ή και μέλος, δραστηριοποιήθηκε σε Επιτροπές ή 
Συμβούλια ευρύτερου ανθρωπιστικού ενδιαφέροντος, όπως οι θρησκευτικές μειο¬ 
νότητες, τα βιοηθικά ζητήματα και οι πρόσφυγες. 

Για την επιστημονική, εκκλησιαστική και κοινωνική προσφορά του Σάββα 
Αγουρίδη δεν θα πω τώρα τίποτε άλλο, αφού θα ακολουθήσουν η ομιλία σήμερα 
και οι εμπεριστατωμένες εισηγήσεις των ειδικών συναδέλφων αύριο, τους οποίους 
και από αυτή τη θέση θερμά ευχαριστώ. Ιδιαίτερες ευχαριστίες απευθύνω σε όσους 
μας ήλθαν από τα ξένα, συνοδεύοντας την υπερβάλλουσα τιμή προς τον διδάσκα¬ 
λο με την πλούσια και έμπρακτη αγάπη τους. Ευχαριστώ τέλος την επιστημονι- 
κή-οργανωτική Επιτροπή, αποτελούμενη από τους καθηγητές Στυλιανό Παπαλε- 
ξανδρόπουλο, Σωτήριο Δεσπότη, Χρήστο Καρακόλη και τον λέκτορα Αθανάσιο 
Αντωνόπουλο, καθώς και τους πολύτιμους συνεργάτες της Κοσμητείας, για την 
προετοιμασία αυτής της Διημερίδας. 

Θα τελειώσω με μια παρατήρηση ενός Αμερικανού συγγραφέα που δεν αναφέ- 
ρεται βέβαια στον καθηγητή Σάββα Αγουρίδη, αλλά ταιριάζει με το μέγεθος της 
προσφοράς του: «Ο μέτριος δάσκαλος μιλάει. Ο καλός δάσκαλος εξηγεί. Ο εξαιρε¬ 
τικός δάσκαλος δείχνει. Ο μεγάλος δάσκαλος εμπνέει» (λΥίΜίπητ Ατΐΐιατ λΥπτά). Ο 
αείμνηστος Αγουρίδης και μίλησε και εξήγησε και έδειξε, κυρίως όμως ενέπνευσε 
όλους εμάς και χιλιάδες άλλους. ΓΓ αυτό και του αξίζει δόξα και τιμή και τώρα και 
εις τους αιώνες των αιώνων. 

Χαιρετίζω την παρουσία όλων σας και εύχομαι κάθε δυνατή επιτυχία στους 
στόχους της Διημερίδας. 



ΧΑΙΡΕΤΙΣΜΟΣ 


του Προέδρου του Τμήματος Θεολογίας 
του Εθνικού και Καποδιστριακού Πανεπιστημίου Αθηνών, 
Αναπληρωτή Καθηγητή Θωμά Αντ. Ιωαννίδη 


Ο Σάββας Αγουρίδης, σπουδαίος θεολόγος και πρωτοπόρος μελετητής της Καινής 
Διαθήκης, διαπρεπής Καθηγητής και εκλεκτός άνθρωπος, συγκαταλέγεται στους 
επιστήμονες, που με την έρευνα, τη συγγραφική δραστηριότητα, και την εν γένει 
παρουσία στην κοινωνία έχουν αφήσει ανεξίτηλη τη σφραγίδα τους στις πνευματι¬ 
κές, επιστημονικές και πολιτιστικές αναζητήσεις της χώρας μας. 

Ολόκληρη τη ζωή του την αφιέρωσε ο Σάββας Αγουρίδης στη Θεολογία και 
την ελληνική παιδεία, στη θεωρία και την πράξη. Με πλούσιο και πολύπλευρο 
συγγραφικό έργο που εκτείνεται σε όλους τους τομείς της ερμηνευτικής θεολο¬ 
γίας δεν έμεινε ποτέ ο ακαδημαϊκός θεωρητικός του σπουδαστηρίου. Κατέκτησε 
εξέχουσα θέση όχι μόνο ως θεολόγος, πανεπιστημιακός Καθηγητής και εμβριθής 
ερευνητής της Αγίας Γραφής, αλλά και ως πληθωρική προσωπικότητα με έντονη 
την παρουσία του στην Εκκλησία και την κοινωνία. 

Το έργο του Καθηγητή Σάββα Αγουρίδη δεν αποτιμάται ούτε εξαντλείται σε 
μια απλή απαρίθμηση των μελετών που έγραψε, της διδακτικής προσφοράς ή της 
επιστημονικής έρευνας. Το έργο του είναι κυρίως έργο ευθύνης, παρεμβάσεων 
και μαρτυρίας, αλλά και προσωπικών σχέσεων, αλληλοσεβασμού και αγάπης με 
εκείνους που ζήτησαν τον διάλογο μαζί του. 

Η ανανεωτική του πνοή, η δημιουργική του σκέψη, η ζέση του πνεύματός του 
και η δύναμη του λόγου του άνοιξε καινούργιους δρόμους στη Θεολογία, συνέ¬ 
βαλε στον δημιουργικό διάλογο της Θεολογίας με τις άλλες επιστήμες, ενέπνευσε 
πολλούς των φοιτητών του στις βιβλικές σπουδές, προκάλεσε γόνιμες αντιδρά¬ 
σεις και κέρδισε μια ζηλευτή θέση στις συνειδήσεις των μαθητών του. 

Με τις διεισδυτικές μελέτες του, με την κοινωνική και τη γενικότερη πνευμα¬ 
τική του παρουσία, με τον εντυπωσιακό ζωντανό λόγο του, στην αίθουσα διδα¬ 
σκαλίας και σε συνεδριακούς χώρους, στο ραδιόφωνο και την τηλεόραση, στο 
περιοδικό και ημερήσιο τύπο, ακόμη και στην καθημερινή επικοινωνία, πάντα αιφ- 
νιδίαζε και συχνά προκαλούσε τους αναγνώστες, τους ακροατές και συνομιλητές 
του με την πρωτοτυπία και την ευρύτητα των γνώσεών του. 

Ο Σάββας Αγουρίδης, διακεκριμένο μέλος της ακαδημαϊκής οικογένειας, ήταν 
άνθρωπος ανοιχτών οριζόντων, σκαπανέας μιας δυναμικής παρέμβασης του θεο- 
λογικού λόγου και ιδιαίτερα της ορθόδοξης έμπνευσης στη σύγχρονη ιστορική 

πραγματικότητα. Ασκούσε δριμεία κριτική στη συντήρηση και τις σοβινιστικές 
αγκυλώσεις. Ως ακαδημαϊκός δάσκαλος υπήρξε απολύτως επιτυχής και αποτελε¬ 
σματικός. Αποτελεί σπάνια περίπτωση συνδυασμού σοβαρού επιστήμονα, ερευ¬ 
νητή και συγγραφέα με πρωτότυπη σκέψη, βαθειά διείσδυση στα κείμενα και προ¬ 
βλήματα της Θεολογίας και πλουσιότατη παραγωγή, και κοινωνικού εργάτη με 
συνεχή και αδιάκοπη παρουσία στον κοινωνικό χώρο. 

Η Θεολογική Σχολή του ΕΚΠΑ σεμνυνόμενη για το επίλεκτο μέλος της τιμά 
τη μνήμη του με τη διημερίδα αυτή, για όσα πρόσφερε σε αυτήν επί πολλά χρόνια, 
προβάλλοντας την αυθεντική και χαρισματική του προσωπικότητα στον επιστη¬ 
μονικό, εκκλησιαστικό και κοινωνικό χώρο. Να είναι αιώνια η μνήμη του και να 
αποτελεί παράδειγμα προς μίμηση. 



ΧΑΙΡΕΤΙΣΜΟΣ 


της Αναπληρώτριας Προέδρου του Τμήματος Κοινωνικής Θεολογίας 
και Θρησκειολογίας της Θεολογικής Σχολής του Εθνικού και Καποδιστριακού 
Πανεπιστημίου Αθηνών, Αναπληρώτριας Καθηγήτριας 
Κυριακής (Κίρκης) Κεφαλέα 


Θεοφιλέστατε εκπρόσωπε του Μακαριωτάτου 
Αρχιεπισκόπου Αθηνών και Πάσης Ελλάδος 
Σεβασμιώτατε Εκπρόσωπε της Ρωμαιοκαθολικής Εκκλησίας 
Αξιότιμε κ. Πρέσβη της Κυπριακής Δημοκρατίας 
Αξιότιμε κ. Πρύτανη 
Αξιότιμε κ. Αναπληρωτά Πρύτανη 

Αξιότιμε κ. Κοσμήτορα / Αξιότιμοι κ. Κοσμήτορες των Σχολών 
Αξιότιμοι Σεβαστοί Ομότιμοι κ. Καθηγητές 
Αξιότιμε κ. Πρόεδρε του Τμήματος Θεολογίας 
Αξιότιμοι κ. Συνάδελφοι, 

Κυρίες και Κύριοι 

Ως Αναττληρώτρια Πρόεδρος του Τμήματος Κοινωνικής Θεολογίας και Θρησκειο¬ 
λογίας θα ήθελα κι εγώ να χαιρετίσω με ιδιαίτερη χαρά την πρωτοβουλία του Κο¬ 
σμήτορα της Θεολογικής Σχολής του ΕΚΠΑ, καθηγητή κ. Απόστολου Νικολαϊδη, 
να διοργανώσει Διημερίδα για τον Σάββα Αγουρίδη τιμώντας τον, με αφορμή τη 
συμπλήρωση δέκα χρόνων από την εκδημία του. 

Ο Καθηγητής Σάββας Αγουρίδης υπήρξε σπουδαίος Θεολόγος με κοινωνικές 
και πολιτικές ευαισθησίες, ο οποίος διακρινόταν για το «ανοιχτό μυαλό» του και 
το «φιλελεύθερο πνεύμα» του. 

Συγγραφέας πολλών επιστημονικών έργων στο χώρο της Βιβλικής Θεολο¬ 
γίας, συνέβαλε με το δημιουργικό του πνεύμα στη συνομιλία με άλλα χριστιανικά 
δόγματα, πιστεύοντας στον γόνιμο διάλογο της Θεολογίας με τα σύγχρονα φι¬ 
λοσοφικά και κοινωνικά ρεύματα, και ταυτόχρονα προβληματιζόταν για μεγάλα 
ζητήματα της εποχής μας. Ακόμη και ο τρόπος που ερμήνευε χριστολογικές και 
εσχατολογικές απόψεις σε σπουδαία έργα της παγκόσμιας λογοτεχνίας, όπως στα 
έργα του Ντοστογέφσκι, άσκησε τεράστια επίδραση στη σύγχρονη θεολογία. 

Η συμβολή του στην ανάπτυξη των βιβλικών σπουδών στην ελληνική ακαδη¬ 
μαϊκή θεολογία υπήρξε καθοριστική, εστιάζοντας ιδιαίτερα το ερευνητικό του εν¬ 
διαφέρον στον εσχατολογικό χαρακτήρα της χριστιανικής πίστης και εκκλησίας. 

Η πλούσια εργογραφία του, η οποία αποτελείται από πολυσέλιδες μονογρα¬ 
φίες, δοκίμια, αλλά και πολυάριθμα άρθρα του σε επιστημονικά περιοδικά διε¬ 
θνούς κύρους, επηρέασε μια ολόκληρη γενιά ερευνητών, ενώ οι ανανεωτικές του 
ιδέες, οι οποίες όμως ήταν πάντα εντός των πλαισίων της Ορθόδοξης Παράδοσης, 
ενέπνευσαν και εξακολουθούν να εμπνέουν βιβλικούς μελετητές. 

Είναι πραγματικά πολύ ωραίο τέτοιες σπουδαίες προσωπικότητες των νεοελ¬ 
ληνικών μας γραμμάτων όπως είναι ο Σάββας Αγουρίδης, να τιμιόνται, σε μια Διη¬ 
μερίδα, στην οποία οι περισσότεροι από τους συμμετέχοντες υπήρξαν μαθητές του. 

Με αυτά τα λίγα λόγια, ως Αναπληρώτρια Πρόεδρος του Τμήματος Κοινωνι¬ 
κής Θεολογίας και Θρησκειολογίας, χαιρετίζω την πρωτοβουλία της Κοσμητείας 
της Θεολογικής Σχολής για τη διοργάνωση αυτής της Διημερίδας και εύχομαι κα¬ 
λή επιτυχία στις εργασίες της! 



ΧΑΙΡΕΤΙΣΜΟΣ 


τον Αιδεσιμολογιώτατον π. Εμμανουήλ Πρατσινάκη 


Κύριε Πρύτανη, 
κύριε Κοσμήτορ, 

κύριοι Πρόεδροι των Τμημάτων τής Θεολογικής Σχολής, 
αγαπητά μέλη τής οικογένειας τού τιμωμένου, 
άγαπητές φοιτήτριες και φοιτητές, 
κυρίες και κύριοι 

Αισθάνομαι έξαιρετική τιμή καί ταυτόχρονα βαθειά ευγνωμοσύνη για την πρό¬ 
σκληση πού μοΰ άπευθύνθηκε, να παρευρεθώ στη διημερίδα εις μνήμην τού κα¬ 
θηγητή Σάββα Άγουρίδη καί νά μπορέσω νά προσφέρω δυό λόγια. Ιδιαιτέρως 
θά ήθελα νά εύχαριστήσω τον καθηγητή κ. Απόστολο Νικολαίδη, Κοσμήτορα 
τής Θεολογικής Σχολής, τούς καθηγητές Σωτήριο Δεσπότη καί ΘωμάΊωαννίδη, 
Προέδρους των Τμημάτων τής Σχολής, καθώς καί τούς καθηγητές Χρήστο Καρα- 
κόλη καί Αθανάσιο Άντωνόπουλο, τα έξέχοντα μέλη τής οργανωτικής έπιτροπής. 
Ιδιαίτερες εύχαριστίες θέλω νά έκφράσω στον κοσμήτορα κ. Νικολαίδη γιά τό 
γεγονός ότι δέχτηκε μέ μεγάλη προθυμία τήν πρόταση τού καθηγητή κ. Σ. Παπα- 
λεξανδρόπουλου, νά τιμηθεί ή μνήμη τού προσφιλούς μας δασκάλου. 

Παρ’ δλον δτι ό καθ. Άγουρίδης άπήλθε άπό τον πρόσκαιρο αύτό κόσμο στή 
δόξα τής βασιλείας τού Θεού, ή μνήμη του διατηρείται ζωντανή άπό τήν οΐκογέ- 
νειά του, άπό τούς συναδέλφους του καί άπό τούς μαθητές του.Ή άποφασιστική 
έπιμονή του στήν παρουσίαση τής Θεολογίας ώς έπιστήμης, ή στάση φιλικής καί 
θερμής ύποδοχής προς έμάς, τούς φοιτητές του, παρά τό δτι μάς έλειπε ή λάμψη 
τής έπιστημονικής κατάρτισης, ή γνησιότητά του, στήν όποια συχνά έδινε έκφρα¬ 
ση μέσα άπό ένα χαμογελαστό, άλλά ταυτόχρονα πλήρες ρεαλισμού χιούμορ, τον 
καθιστούσε κάτι έντελώς ιδιαίτερο στον νοΰ των σπουδαστών άλλά καί δσων τον 
γνώριζαν. Πραγματικά, ύπήρξαμε άκρως τυχεροί πού είχαμε τέτοιο ύπόδειγμα 
προς μίμηση. Δέν θά ξεχάσομε ποτέ τήν άκούραστη ένέργεια του, τήν άεικίνητη 
ζωτικότητα του, τήν άποφασιστικότητα στή δράση. 

Στις μελέτες του, άκόμα καί ή παραμικρή λεπτομέρεια πού συνέβαινε νά συνα¬ 
ντήσει, γινόταν άντικείμενο διερώτησης, άναπτυσσόταν, έπαιρνε διαστάσεις. Κα¬ 
θώς ή ιδέα διευρυνόταν, γινόταν άντικείμενο άκόμα έκτενέστερης έξερευνήσεως. 
Τελικά, ώς άποτέλεσμα αύτής τής διαδικασίας, μιά καινούργια θεωρία άναδυόταν 
ή ένα καινούργιο βιβλίο γραφόταν. 

Πολλές ήταν έπίσης οί θετικές συμβολές πού πέτυχε μέσα άπό τή συμμετοχή 
του στο χώρο τού ΠΣΕ. Παράδειγμα: Σέ μια παλαιότερη συνέλευση τού ΠΣΕ στήν 
Αφρική, ό Άγουρίδης και οί συνάδελφοί του άκουγαν μέ προσοχή μιά παρουσίαση 
τήν όποια έκαναν οί Κόπτες Όρθόδοξοι εκπρόσωποι (προ-Χαλκηδόνιοι).'Η άνα- 
κοίνωση πού γινόταν άποτελοΰσε άναμφισβήτητα ορθόδοξη θεολογία καί ήταν 
άντίθετη σέ ο,τι ό Άγουρίδης καί οί άλλοι ορθόδοξοι έκπρόσωποι είχαν θεωρήσει 
σχετικά μέ τήν ΚοπτικήΕκκλησία. Μετά άπό μιά ούσιαστική συζήτηση, σκέφτηκε 
ότι κάποιο μεταφραστικό λάθος πρέπει νά είχε γίνει στή διάρκεια των άρχαίων συ¬ 
νοδικών συναντήσεων, τό όποιο δυστυχώς οδήγησε στο λυπηρό σχίσμα στή Σύνο¬ 
δο τής Χαλκηδόνος τό 451 μ.Χ. Στή συνέχεια αύτής τής συνελεύσεως ξεκίνησε νέ¬ 
ος διάλογος μέ τήν Κοπτική Εκκλησία, ό όποιος εΐχε πολλά θετικά άποτελέσματα. 

Γιά κάποιον πού ζή τά πράγματα άπό τό έξωτερικό, ό Όρθόδοξος Χριστιανι¬ 
σμός βλέπεται σήμερα πολύ διαφορετικά άπό ο,τι τό 1973, όταν άπεφοίτησα άπό 
τή Θεολογική Σχολή.Ή Όρθόδοξη Θεολογία, πολλές φορές στο παρελθόν, δέν 
ήταν παρά μιά άπλή ύποσημείωση ή ένα μακρυνό λείψανο περασμένων, ένδοξων 
έποχών. Σήμερα έχομε τή χαρά ή Όρθοδοξία νά είναι στο έπίκεντρο τού ένδιαφέ- 
ροντος.'Η εκκλησία μας έχει πάρα πολλά νά προσφέρει. Μεγάλα πανεπιστήμια 
καί κολλέγια στίς ΗΠΑ έχουν προικοδοτήσει έδρες άφιερωμένες στή διδασκαλία 
τής Όρθόδοξης Θεολογίας. Αύτή ή τιμή άνήκει σ’ έσάς, τούς ορθόδοξους θεο¬ 
λόγους τού σήμερα, άλλά έπίσης άνήκει στον καθηγητή Άγουρίδη καί σ’ όλους 
τούς ομοιούς του πού έδρασαν στο παρελθόν. "Ολοι σας έχετε συναντήσει τήν 
έπιβεβαίωση τού ζωηρού ένδιαφέροντος γιά τήν Εκκλησία μας, όταν προσφέρετε 
παρουσιάσεις στή Δύση, πού έκφράζουν τή θεολογία τής Άνατολικής’Εκκλησίας. 
Ό κόσμος δείχνει πραγματική πείνα νά άκούσει καί νά καταλάβει τις θεολογικές 
έννοιες άπό μιά Όρθόδοξη προοπτική. 

Ή ζωή τού Άγουρίδη, όπως άκριβώς καί ή δική σας ζωή, ήταν μιά ζωή πού κι¬ 
νήθηκε στο πλαίσιο τής πίστης. Νομίζω οτι αύτή ή πίστη άρκεί ώς εξήγηση τού 
γιατί ό μακαριστός καθηγητής εύνοοΰσε μιά στάση, σύμφωνα μέ τήν όποια ή Εκ¬ 
κλησία πρέπει νά καταδιώκει τήν κοινωνική άδικία σ’ έναν κόσμο κυριαρχούμενο 
άπό τή διαίρεση σέ «έχοντες» καί «μή έχοντες».Ή ζωή του ύπήρξε γεμάτη άπό 
συνεχή δράση γιά δικαιοσύνη, άκριβώς έπειδή έτσι θεωρούσε ότι πρέπει νά πράξει 
ώς πιστός.Ήταν ένας τρόπος σκέψης πολύ όμοιος μέ έκείνον πού χαρακτήριζε 
τον μακαριστό καθηγητή Άμίλκα Άλιβιζάτο, ό όποιος ύπήρξε ό μέντοράς του. Ώς 
γνωστόν, ό Άλιβιζάτος ύπήρξε μιά κινητήρια δύναμη, γιά νά συμμετάσχει ή εκκλη¬ 
σία μας στο ΠΣΕ.Όμως, όχι μόνο αύτό: μέσω αύτοΰ τού ισχυρού οργανισμού, ό 
Άλιβιζάτος κατώρθωσε νά στηρίξει θύματα σεισμών καθώς καί νά δημιουργήσει 
μηχανισμούς γιά τή βοήθεια προσφύγων. 

Ό άγώνας τού Άγουρίδη γιά τούς περιθωριοποιημένους μπορεί έπίσης να συ- 
γκριθεΐ μέ εκείνον τού Ιερώνυμου Κοτσώνη, συναδέλφου του από το Παν/μίο 

Θεσσαλονίκης. Ώς γνωστόν όΙερώνυμος εΐχε ιδιαίτερη ευαισθησία για τα κοι¬ 
νωνικά θέματα καί είχε ασχοληθεί έκτεταμένα μ’ αυτά πρίν άνέλθει στον άρχιεπι- 
σκοπικό θρόνο. Πολύ γνωστή είναι, π.χ., ή δημιουργία οργανισμού γιά την ταυ¬ 
τοποίηση καί τον έπαναπατρισμόΈλληνοπαίδων πού είχαν άπαχθεί στη διάρκεια 
μιάς σκοτεινής περιόδου τής ιστορίας μας. Άπό αύτούς τούς δύο μέντορές του ό 
καθηγητής μας είχε διδαχθεί νά νοιάζεται καί νά σκέπτεται κριτικά σχετικά με τις 
κοινωνικές άδικίες. Ό Άγουρίδης έμαθε πώς λειτουργούν διάφορα συστήματα καί 
άνέπτυξε μεθόδους γιά μιά δίκαιη κοινωνία χρησιμοποιώντας κάποια άπό αύτά, 
όπως τήν ΧΕΝ. Μέσω αύτής τής όργανώσεως έπιδίωξε νά προβάλει ύποεκπροσω- 
πούμενες φωνές καί νά αύξήσει τήν ισότητα στήν κοινωνία. 

Ό Άγουρίδης έγραψε βιβλία, δημοσίευσε άρθρα, έλαβε μέρος σέ πολλές συνε- 
ντεύξεις.Έδωσε διαλέξεις ώς προσκεκλημένος καθηγητής σέ πολλά πανεπιστήμια 
άνά τον κόσμο, άπό τό περίφημο ΡοηΙίίιοαΙ ΒίόΙίοαΙ Ιπχΐίίυίυ στο Βατικανό έως τό 
Πανεπιστήμιο τού Πρίνστον στή ΝέαΎερσέη καί τό Πανεπιστήμιο ϋτεχεί στή 
Φιλαδέλφεια τής Πενσυλβάνια, καθώς καί σε πολλά άλλα. "Οταν συναντήθηκε 
μέ τον καθ. ΟωΓίεδΛνοτίΙι, γνωστό καινοδιαθηκικό στο Πρίνστον, μιά συνάντηση 
στήν όποια είχα τήν τύχη νά είμαι παρών, ό άμερικανός καθηγητής τον κάλεσε 
άπροσδόκητα νά κάνει άπροετοίμαστος ένα μάθημα στο μεταπτυχιακό πρόγραμ¬ 
μά του. Τό μάθημα έντυπωσίασε τούς φοιτητές, κυρίως όμως τον ΟτπτΙεεννοΓΐΙι, ό 
όποιος, άφοΰ τον εύχαρίστησε θερμότατα, τον προσκάλεσε νά έπιστρέψει μέ τή 
σύζυγό του «οποτεδήποτε καί γιά όσοδήποτε». 

Έκτος άπό τό Πρίνστον, ήμουν έπίσης παρών κατά τή συνάντηση τού Άγουρί- 
δη μέ τον πρόεδρο τού Πανεπιστημίου ϋτεχεί, Κωνσταντίνο Παπαδάκη. Αρχικά, 
ό Παπαδάκης εΐχε παραχωρήσει άπό τον χρόνο του δέκα μόνο λεπτά.'Όμως ή συ¬ 
νάντηση έξελίχθηκε σέ μιά συζήτηση δύο καί πλέον ώρών, πού μάλιστα δέν έλεγε 
νά τελειώσει, παρά τό γεγονός ότι ό Παπαδάκης κρατούσε άπέξω σέ άναμονή 
πολλούς σημαντικούς άνθρώπους, πού περίμεναν ώρες γιά νά τον δουν. Οί δύο 
γίγαντες, Άγουρίδης καί Παπαδάκης, συνάντησαν ό ένας τον άλλο καί άναγνώρι- 
σαν έναν κοινό ήλεκτρισμό.Ήταν ένα φαινόμενο συνάντησης νοών. Αύτή ύπήρξε 
ή πρώτη καί ή μόνη συνάντησή τους.'Η συζήτηση περιεστράφη γύρω άπό τή διοί¬ 
κηση καί τις προκλήσεις πού καθένας τους εΐχε άντιμετωπίσει ώς πρόεδρος ένός 
πανεπιστημίου. Ό διάλογος ήταν σοβαρός καί πλούσιος σε βαθειές έπισημάνσεις, 
περιλάμβανε όμως ταυτόχρονα καί παιγνιώδεις άστεϊσμούς, καθώς κάποιες στιγ¬ 
μές άγγιζε καί τή λιγότερη σοβαρή πλευρά τού λειτουργήματος τους. Δυστυχώς 
άμφότεροι άφησαν αύτό τον προσωρινό κόσμο με διαφορά μηνών μεταξύ τους, 
πρίν άπό δέκα χρόνια. 

Ό μακαριστός καθ. Άγουρίδης άνακάλυψε άπό νωρίς ότι ή παιδεία έχει μετα- 
μορφωτικές δυνατότητες. Άντιλήφθηκε ότι μιά έμπνευσμένη παιδεία άναδιαμορ- 
φώνει μιά τοπική κοινωνία, πηγαίνοντας μάλιστα πέρα άπό αύτήν. Προσκαλοΰσε 

-καί προκαλοΰσε- κάθε νεοδιοριζόμενο καθηγητή στο Πανεπιστήμιο Αθηνών νά 
ένώσει τις δυνάμεις του μαζί του σ’ αυτή τήν άποστολή. Μ’ δλο πού ό κόσμος 
μας είναι διασπασμένος, ύπάρχει ομορφιά σε κάθε γωνιά της γής.’Εξαρτάται άπό 
τό έκπαιδευτικό σύστημα νά προβάλει αύτή τήν ομορφιά και νά τήν άναπτύξει. 
Ήταν ό αιώνιος αισιόδοξος. Αύτή ή αισιοδοξία ίσως εξηγεί καί κάποια στοιχεία τού 
χαρακτήρα του πού κάποτε-κάποτε γεννούσαν τριβές με τούς γύρω του.Εννοώ 
δτι, όπως κάθε αιώνιος ιδεαλιστής έχει τήν τάση νά πιέζει καί τούς γύρω του γιά 
τή δημιουργία μιάς εύρείας βάσεως προς ύλοποίηση τού οράματος, τό ίδιο συχνά 
συνέβαινε μεταξύ τού ίδιου καί τών βοηθών ή συναδέλφων του. Βέβαια, συχνά ή 
πραγματικότητα τον διέψευδε. Θυμάμαι δτι κάποτε, άφοΰ είχε έπιμείνει γιά κά¬ 
ποιον του όποιου το όνομα δέν ένθυμοΰμαι, νά γίνει δεκτός στή Θεολογική Σχολή 
τού Παν/μίου Αθηνών ώς καθηγητής, τή μέρα πού έπρόκειτο νά κάνει τό πρώτο 
του μάθημα, τον είδε νά καταφτάνει μέ μιά λιμουζίνα. Ό Άγουρίδης αίσθάνθηκε 
άποθαρρυμένος καί έκτεθειμένος. Δέν τον είχα δει ποτέ ξανά τόσο άπογοητευμέ- 
νο.'ΗΈλλάδα μόλις είχε κατορθώσει νά βγει άπό τό καθεστώς τής «άναπτυσσόμε- 
νης χώρας», όπου είχε καταταγεί άπό τά'Ηνωμένα’Έθνη. Τό τελευταίο πράγμα πού 
χρειάζονταν νά δοΰν οί φοιτητές ήταν ένας καθηγητής μέ λιμουζίνα. 

Ό Άγουρίδης εΐχε πολλές άνησυχίες. Μιά τέτοια άνησυχία ήταν δτι ή Θεολογία 
άπεΐχε πολύ άπό τή θεώρησή της ώς έπιστήμης στόνΈλλαδικό χώρο. Πέρα άπό 
τήν ήθική συνταγολογία τής όποιας εΐχε γίνει κατάχρηση, ήθελε άνθρώπους πού 
νά καταλαβαίνουν ότι ή Θεολογία είναι κάτι πολύ περισσότερο άπό τό «νά είσαι 
καλός» καί «νά κάνεις τό σωστό».Ή Θεολογία είναι ή Βασίλισσα τών Επιστημών. 
"Ομως, άκόμα καί στο έντελώς πρακτικό πεδίο, ή Θεολογία έχει μιά εύγενή δύναμη 
νά έξυψώνει τήν άνθρωπότητα μέσω τής έπίδρασης πού μπορεί ν’ άσκήσει στή 
νομοθεσία πού άφορά τήν άνθρώπινη άξιοπρέπεια. Ό Άγουρίδης μάς δίδαξε ότι 
τό εύαγγέλιο σημαίνει χαρά. Τά καλά νέα έχουν ώς κέντρο τους τήν Ανάσταση, 
άπό τήν όποια πηγάζει ή συγχώρηση, ή θεραπεία, ή έλπίδα καί ή συμφιλίωση. Γιά 
νά άποδείξει τή θέση του (καί δανειζόμενος άπό τον Παπαδιαμάντη), μάς μίλησε 
γιά ένα μακρυνό χωριό, όπου δύο άπό τούς χωρικούς ήταν μαλωμένοι. Απεχθά- 
νονταν ό ένας τον άλλο. Τό χωριό μαζεύτηκε καί στάθηκε έξω άπό τήν πόρτα τής 
έκκλησίας τήν παραμονή τού Πάσχα. Καθώς οί δύο πλησίαζαν, τούς κράτησαν. 
Δέν θά τούς άφηναν νά μποΰν στήν εκκλησία γιά νά γιορτάσουν τό Πάσχα, παρά 
μόνο άφοΰ συγχωρούνταν κι άγκαλιάζονταν μεταξύ τους. Ό Άγουρίδης τελείωσε 
τή διήγηση λέγοντας ότι, έάν οί χωρικοί μπόρεσαν νά μεταμορφώσουν ένα χωριό, 
μπορούμε κι έμεΐς νά μεταμορφώσομε τήν πόλη μας καθώς καί πέρα άπ’ αύτήν.'Η 
Θεολογία είναι ικανή νά παρακινήσει χώρες καί λαούς νά δείξουν πράξεις συμφι¬ 
λίωσης μεταξύ τους καί νά προσφέρουν έλπίδα ή μιά στήν άλλη. 

Ή έλληνική κυβέρνηση τον εΐχε διορίσει έπίσημα μέλος μιάς ερευνητικής ομά¬ 
δας, ένός είδους ΐΐιίηΐτ ΙαπΓ γιά τό μέλλον. Τό Υπουργείο Παιδείας καί Θρησκευ- 

μάτων τοΰ ζήτησε νά γράψει τά προγράμματα τής θρησκευτικής έκπαίδευσης γιά 
τό δημόσιο έκπαιδευτικό σύστημα. Συνεχώς τον προσκαλοϋσαν γιά συνεντεύξεις 
σε έφημερίδες καί περιοδικά, σε παρουσιάσεις στήν τηλεόραση, καί συχνά τον 
φιλοξενούσαν στο ραδιόφωνο. 

"Οταν άνήγγειλε δτι ήταν ύπέρ τής δημιουργίας νομοθεσίας γιά τον χωρισμό 
Εκκλησίας καί Πολιτείας, χαρακτηρίστηκε ριζοσπαστικός.'Όμως θέλω νά τονίσω 
δτι μ’ δλο πού ό Άγουρίδης έκλινε προς ένα προοδευτικό προσανατολισμό, πάντα 
παρέμενε σταθερά μέσα στο Ορθόδοξο φάσμα σκέψης. Ή προσέγγισή του ήταν 
άπλή: Ή Εκκλησία, ώς ή υψιστη ήθική φωνή στή χώρα, πρέπει νά έχει τή δυνα¬ 
τότητα νά έκφράζεται έλεύθερα καί νά διαλέγεται μέ τό έλληνικό κράτος, μέ τις 
έπιτροπές τής Βουλής καί άκόμη έπίσης άμεσα μέ τούς πολιτικούς. Ακόμη παραπέ¬ 
ρα, μπορεί νά τροφοδοτήσει μιά νομοθεσία τέτοια πού νά παρέχει ισότητα καί νά 
προωθεί εύνοϊκές καί συνεργατικές λύσεις. Ό Άγουρίδης πάντα ένιωθε τό βάρος 
καί τή σημασία τής ιστορικής στιγμής καί μέ συνέπεια άνταποκρινόταν. 

Ό μακαριστός καθηγητής μας πάντα ύποστήριζε δτι ή παιδεία λειτουργεί μέσα 
στή σχέση. Θυμάμαι πόσο είλικρινά τον εύχαριστοΰσε νά βλέπει τούς φοιτητές 
του νά γυρίζουν στά μαθήματα μετά άπό τις διακοπές τών Χριστουγέννων καί 
τοΰ Πάσχα, δπως έπίσης καί μετά άπό τις θερινές διακοπές. Τό έτος μας μέ έντυ- 
πωσίαζε διότι εΐχε 90% λαϊκούς σπουδαστές καί 10% κληρικούς. Στή διάρκεια τών 
διαλειμμάτων, πάντα έπίσης μέ έντυπωσίαζε τό γεγονός δτι έβλεπα φοιτητές άπό 
άλλες Σχολές νά παρακολουθούν τά μαθήματά του.Ύπήρχαν έκεΐ φοιτητές άπό 
τό Μετσόβειο Πολυτεχνείο, καθώς έπίσης καί φοιτητές άπό τήν Ιατρική καί τή 
Νομική Σχολή. Τις διαλέξεις του παρακολουθούσαν άκόμα καί όρθιοι.Ή προσέ¬ 
λευση ήταν έξαιρετικά ύψηλή καί τό άκροατήριο άποτελοΰνταν άπό διαφόρων 
ειδών άνθρώπους. Γιά νά έξασφαλίσεις μιά θέση, έπρεπε ναρθεΐς δσο τό δυνατόν 
νωρίτερα. Δέν ύπήρχαν έξαιρέσεις. 

Ό Άγουρίδης άπολάμβανε τούς φοιτητές του καί οί φοιτητές του άπολάμβαναν 
αύτόν.Ύπήρχε μεταξύ μας ένας δεσμός, μιά στενή σχέση. Αύτή ή έγγύτητα ποτέ 
δέν θά λησμονηθεί. 

Ό μακαριστός καθηγητής μας ήταν δημιουργικός νους. Καμμιά φορά μάλι¬ 
στα, ένοχλητικά δημιουργικός. Ευρισκε π.χ. βιβλία γραμμένα στά άγγλικά, πού 
θεωρούσε δτι πρέπει νά καταστούν διαθέσιμα στο εύρύ κοινό.Ένα τέτοιο βιβλίο, 
καθώς θυμάμαι, ήταν γραμμένο άπό τον καθ. Γεώργιο Φλωρόβσκυ. Ό Άγουρίδης 
προσκάλεσε διάφορους φοιτητές πού γνώριζαν άγγλικά, νά τό μεταφράσουν, γιά 
νά κάνει γνωστό τον Φλωρόσβκυ στήν Ελλάδα. Κι αύτό έγινε, προς μεγάλη του 
ικανοποίηση. Ό καθηγητής μας είχε τήν ικανότητα νά διοχετεύει δημιουργικότη¬ 
τα, νά άγκαλιάζει νέες ιδέες, νέες προσεγγίσεις, στούς φοιτητές του καί πέρα κι 
άπό αύτούς. 

Ό καλός μας δάσκαλος ποτέ δέν είχε άνασχέσεις. Ό Άγουρίδης αισθανόταν 

ότι ή μεγαλύτερη συμφορά πού μπορούσε νά βρε! έναν άνθρωπο ήταν νά χάσει 
τή φιλοδοξία νά βάζει συνεχώς καινούργιους στόχους.Έπ'ι ώρες μάς μιλούσε στο 
σπίτι του στο Παγκράτι, στο έξοχικό του στο νησί τής Σκύρου, ώς έπίσης καί στά 
γραφεία του στήν Αθήνα γύρω άπό τις σκέψεις του καί τις θεωρίες του γιά τή θεο¬ 
λογία, τήν κυβέρνηση, τήν παιδεία, τήν εύγλωτία.Έκανε προσωπικές κριτικές σε 
καινούργια βιβλία καί άφηγούνταν άναμνήσεις άπό πρόσωπα τού παρελθόντος ή 
καί τού παρόντος, πού ήταν οί ήρωές του. Τον είχαμε ρωτήσει κάποια στιγμή, αν 
είχε κάποια άλλο στόχο στή ζωή του, έκτος άπό τό νά είναι δάσκαλος. Μάς έμπι- 
στεύτηκε δτι πάντα ήθελε νά γίνει μοναχός. Κοιμήθηκε έχοντας ένα στενό δεσμό 
μέ τον Θεό, μ’ ολο πού ποτέ δέν είχε καρεί μοναχός ή χειροτονηθεί κληρικός. 

Ή ιστορία του θά διατηρηθεί θερμά σάν πολύτιμος θησαυρός στις καρδιές τής 
οικογένειας καί τών φίλων του, καθώς καί τών φοιτητών του.Έχω τήν έλπίδα οτι 
ή μνήμη του θά λαμπαδιάσει καί τις νεότερες γενιές, έτσι ώστε αύτές νά άναπτύ- 
ξουν νέες φιλοδοξίες. Είμαι βέβαιος δτι ή μνήμη του θά μάς διδάσκει, δσο διαρκεΐ 
ό χρόνος. 



ΕΙΣΑΓΩΓΙΚΗ ΟΜΙΛΙΑ 
(Αίθουσα Τελετών Πανεπιστημίου Αθηνών) 

ΕΠΙΣΤΗΜΩΝ ΚΑΙ ΘΕΟΛΟΓΟΣ 


Χρηστός Καρακόλης, Καθηγητής 
του Τμήματος Θεολογίας του Ε.Κ.Π.Α 


Ανταποκρινόμενος στην λίαν τιμητική για το πρόσωπό μου πρόσκληση του Κο- 
σμήτορος της Θεολογικής Σχολής, καλούμαι σήμερα να σκιαγραφήσω μέσα στα 
περιορισμένα χρονικά όρια μιας διαλέξεως τη μορφή και το έργο του αειμνήστου 
καθηγητή Σάββα Αγουρίδη. Η αποστολή αυτή παρουσιάζει σημαντικές δυσκολίες. 
Ο καθηγητής Αγουρίδης υπήρξε πολύπλευρη προσωπικότητα, η οποία σφράγισε 
με τη δυναμική παρουσία της όχι μόνο τον χώρο της εν Ελλάδι Επιστήμης της Και¬ 
νής Διαθήκης, όχι μόνο τις ορθόδοξες Βιβλικές Σπουδές, αλλά και την εν γένει Ορ¬ 
θόδοξη Θεολογία του δεύτερου μισού του εικοστού αιώνα. Το δε έργο του αριθμεί 
δεκάδες βιβλίων και εκατοντάδες άρθρων τόσο για θέματα Καινής Διαθήκης και 
Βίβλου, όσο και για ευρύτερα θεολογικά, εκκλησιαστικά, αλλά ακόμη και πολιτικά 
θέματα.Έχει μάλιστα λεχθεί ότι οι καινοδιαθηκικές σπουδές στην Ελλάδα διαιρού¬ 
νται στις περιόδους προ και μετά Αγουρίδη. Επομένως, ό,τι και να αναφερθεί στο 
παρόν πλαίσιο θα απέχει από το να αποδώσει δικαιοσύνη στο πρόσωπο και το έρ¬ 
γο του τιμωμένου. Εξάλλου ο ομιλών δεν υπήρξε μαθητής του ίδιου του Αγουρίδη, 
αλλά μαθητής μαθητή του. Γνώρισε προσωπικά τον Αγουρίδη, αλλά δεν τον έζησε 
εκ του σύνεγγυς. Επομένως η παρουσίαση αυτή δεν θα μπορέσει να ζωντανέψει 
την προσωπικότητα του ανθρώπου Αγουρίδη, αν και θα επιδιώξει με κάθε δυνα¬ 
τή νηφαλιότητα και με κριτική διάθεση να σταχυολογήσει μέσα από τους σταθ¬ 
μούς της σταδιοδρομίας του, τις δράσεις και την εργογραφία του ορισμένα από τα 
σημαντικότερα στοιχεία που τον χαρακτηρίζουν. Στόχος της προσπάθειας αυτής 
δεν είναι απλώς η διατήρηση στη μνήμη της σπουδαίας προσωπικότητας, αλλά η 
προβολή της παρακαταθήκης που αφήνει για τη δική μας και για τις μελλοντικές 
γενιές. Ήδη δε πολύ σημαντικότεροι του ομιλούντος βιβλικοί επιστήμονες, όπως 
είναι ο αείμνηστος Βασίλειος Τσάκωνας 1 και ο Γεώργιος Πατρώνος , 2 καθηγητές 


1. Βλ. Βασιλείου Γ. Τσάκωνα, «ΣάββαςΧρ. Αγουρίδης: Βίος - Δράσις -Έργον», στην επετηρίδα 
Πανεπιστήμιον Αθηνών: Επιστημονική Επετηρίς της Θεολογικής Σχολής 29 (1994), 9-56. 

2. Βλ. Γεωργίου Π. Πατρώνου, «Σάββας Αγουρίδης, Όμότιμος Καθηγητής τής Θεολογικής 
Σχολής τοϋ Πανεπιστημίου Αθηνών: Βίος - Σπουδές - Συγγραφικό έργο καί δράση», στο πε¬ 
ριοδικό Δελτίο Βιβλικών Μελετών (Τιμητικό άφιέρωμα στον καθηγητή Σάββα Αγουρίδη) 21/22 
(2002/2003), 11-22. 

της Θεολογικής μας Σχολής, ο Ιωάννης Καραβιδόπουλος 3 , καθηγητής της Θεο- 
λογικής Σχολής του Α.Π.Θ., αλλά και ο π. Θεόδωρος Στυλιανόπουλος, καθηγη¬ 
τής της Ελληνορθόδοξης Θεολογικής Σχολής του Τιμίου Σταυρού στη Βοστώνη, 4 
έχουν αναφερθεί διεξοδικά στο πρόσωπο και έχουν αναλύσει το έργο του. 


1. Βιογραφικά στοιχεία - επιστημονική και κοινωνική δραστηριότητα 

Ο Σάββας Αγουρίδης γεννήθηκε το 1921 στην Αθήνα. Ολοκλήρωσε τις σπουδές 
του και έλαβε το πτυχίο της Θεολογίας από τη Θεολογική Σχολή του Εθνικού και 
Καποδιστριακού Πανεπιστημίου Αθηνών το 1943. Εν συνεχεία εξειδικεύθηκε στον 
επιστημονικό χώρο των Βιβλικών Σπουδών στο Πανεπιστήμιο ΟαΕε της Βόρειας 
Καρολίνας των Η.Π.Α., από το οποίο και έλαβε τον τίτλο του διδάκτορος. Το 
1954 εξεπόνησε δεύτερη διδακτορική διατριβή στη Θεολογική Σχολή του Αθήνησι 
Πανεπιστημίου και το 1956 ολοκλήρωσε την επί υφηγεσία διατριβή του στο αυτό 
Πανεπιστήμιο. Από το 1956 έως το 1968 υπηρέτησε ως καθηγητής της Καινής 
Διαθήκης στη Θεολογική Σχολή του Α.Π.Θ. και το 1969 μετεκλήθη στη Θεολογι¬ 
κή Σχολή του Πανεπιστημίου Αθηνών, από όπου και αφυπηρέτησε το 1985. 

Κατά τη διάρκεια της μακράς ακαδημαϊκής σταδιοδρομίας του διακρίθηκε για 
την πλούσια και πολυδιάστατη επιστημονική και θεολογική δραστηριότητά του. 
Υπήρξε ένα εκ των αρχαιοτέρων μελών της 8ίικίίοτυιη Νονϊ ΤοΠαιηυηΙί δοάείπε, 
της οποίας τα μέλη σήμερα υπερβαίνουν τους 900 καθηγητές της Καινής Διαθήκης 
από όλα τα μέρη του κόσμου. 5 Υπήρξε επίσης επί μακρόν μέλος του Θοΐΐοηαίαπι 
Οεοατηεηίοαπι Ρ^αΐίηατη, ενός κλειστού κύκλου 30 περίπου διακεκριμένων κα¬ 
θηγητών της Καινής Διαθήκης από όλο τον κόσμο με εξειδίκευση στην παύλεια 
γραμματεία, οι οποίοι συνέρχονται ανά διετία στη Μονή του Αποστόλου Παύλου 
εκτός των τειχών στη Ρώμη, για να μελετήσουν επιστημονικά τις παύλειες επιστο¬ 
λές. Εχρημάτισε επί πολλά έτη πρόεδρος του Λυμπεροπούλειου Φιλανθρωπικού 
Ιδρύματος «Άρτος Ζωής», το οποίο διαμόρφωσε ως ίδρυμα θεραπείας των Βιβλι- 


3. Βλ. Ιωάννη Καραβιδόπουλου, «Βίος και έργο του καθηγητή Σάββα Αγουρίδη», στον τόμο 
Χριστός και Ιστορία: Επιστημονικό Συμπόσιο προς τιμήν του Καθηγητή Σάββα Αγουρίδη (Εκκλη- 
σία-Κοινωνία-Οικουμένη & Θεσσαλονίκη: Παρατηρητής, 1993), 20-25" Ιο&ηπεδ Κατ&νίάοροιιΐοδ, 
«Α ΤπΒιιΙε Ιο ΡτοίεδδΟΓ δαναδ Α^οιιπάεδ», στον τόμο 8αετεά ΤεχΙαηάΙπΙετρτεΙαΙίοη: Ρετ$ρεεϋνε$ ίη 
ΟτίΗοάοχ ΒίΗίεαΙ 8ΐηάίε$, επιμ. ΊΙιεοιΙοΓε Ο. δΙγίΗηοροιιΙοδ (ΒτοοΕΙίηε, ΜΑ: Ηοΐγ Οτοδδ Οιτίιοάοχ 
Ρτεδδ, 2006), 1-6" Ιωάννη Καραβιδόπουλου, «Μνήμη Καθηγητή Σάββα Αγουρίδη (1921-2009)», 
στο περιοδικό Θεολογία 80/1 (2009), 269-271. 

4. Βλ. ΤΚεοιΙοΓε Ο. δίγΐί&ηοροιιΐοδ, ΤΗε Νειν Τε$1αηιεηί, Αη ΟτίΗοάοχ Ρεηρεείίνε: 8εήρΐητε, 
ΤταάίΙίοη, ΗεηηεηειιΙίε$ (ΒτοοΗίηε, ΜΑ: Ηοΐγ ύτοδδ Οΐ'ΐΗοάοχ Ρτεδδ, 1997), 167-168. 

5. Σημειωτέον ότι πέρυσι το καλοκαίρι, από 7 ώς 10 Αυγούστου, το ετήσιο συνέδριο της δΐιι- 
ώοπιηι Νονί ΤεδΙ&ΓηεπΙί 5οοίεΙ&δ φιλοξενήθηκε από το Πανεπιστήμιό μας στην Αθήνα. 

κών Σπουδών. Στο πλαίσιο της δραστηριότητας αυτού του Ιδρύματος ο Αγουρί- 
δης εγκαινίασε σειρά μεταφράσεων σπουδαίων διεθνών επιστημονικών βιβλικών 
έργων, ώστε το ελληνικό αναγνωστικό κοινό να εξοικειωθεί με τα διεθνώς ισχύο- 
ντα στον χώρο των Βιβλικών Σπουδών. Ίδρυσε επίσης και διηύθηνε επί πολλά έτη 
το Δελτίο Βιβλικών Μελετών, το μοναδικό εν Ελλάδι επιστημονικό περιοδικό με 
αποκλειστικό αντικείμενό του τις Βιβλικές Σπουδές. Από κοινού με τον μακαριστό 
καθηγητή της Θεολογικής Σχολής του Ε.Κ.Π.Α. Νικόλαο Νησιώτη διοργάνωσε το 
Β' Συνέδριο Ορθόδοξης Θεολογίας στην Αθήνα, το οποίο αποτελεί σταθμό για τα 
ορθόδοξα θεολογικά γράμματα. Εξάλλου υπήρξε αντιπρόεδρος επί επτά έτη της 
ελληνορθόδοξης αντιπροσωπείας στο Παγκόσμιο Συμβούλιο Εκκλησιών και μέ¬ 
λος της Εθνικής Επιτροπής Βιοηθικής. Υπήρξε ακόμη ένα έκ των ιδρυτικών μελών 
της Εταιρίας Ορθοδόξων Βιβλικών Θεολόγων, η οποία έχει διοργανώσει πολλά 
βιβλικά επιστημονικά συνέδρια κατά τις τελευταίες δεκαετίες σε διάφορα μέρη 
της Ελλάδας, καθώς επίσης και στη Βουλγαρία και τη Ρουμανία. Έλαβε τον τίτλο 
του επιτίμου διδάκτορος του Πανεπιστημίου της Κραϊόβα στη Ρουμανία το 1996 
και της Ελληνορθόδοξης Θεολογικής Σχολής του Τίμιου Σταυρού της Βοστώνης 
το 2003. Υπηρέτησε επίσης ως αντιπρόεδρος στη Διεθνή Ακαδημία Θρησκευτι¬ 
κών Σπουδών με έδρα τις Βρυξέλλες. Τέλος, ανήκε από κοινού με τους καθηγητές 
Πέτρο Βασιλειάδη, Ιωάννη Γαλάνη, Γεώργιο Γαλίτη, Ιωάννη Καραβιδόπουλο και 
Βασίλειο Στογιάννο στην αρχική μεταφραστική ομάδα της Ελληνικής Βιβλικής 
Εταιρίας, η οποία εξεπόνησε δυναμική μετάφραση της Καινής Διαθήκης στη Νέα 
Ελληνική. Υπηρεσιακά ο Αγουρίδης εχρημάτισε Πρόεδρος του Τμήματος Θεολο¬ 
γίας των Αθηνών, Κοσμήτορας των Θεολογικών Σχολών Αθηνών και Θεσσαλονί¬ 
κης, αλλά και Πρυτανεύων στο Ε.Κ.Π.Α. κατά το έτος 1983. 

Στο κοινωνικό πεδίο διετέλεσε μεταξύ άλλων πρόεδρος της Κίνησης των Πολι¬ 
τών κατά του Ρατσισμού και μέλος του Διοικητικού Συμβουλίου της Χριστιανικής 
Ένωσης Νέων, ενώ εργάστηκε για τη Διεθνή Κοινωνική Υπηρεσία Βελτίωσης της 
Κατάστασης των Προσφύγων. Επίσης εντάχθηκε ως μέλος στον Ελληνικό Τομέα 
της Διεθνούς Ομάδας Δικαιωμάτων των Μειονοτήτων (Μίηοπΐγ Κί§Ηί8 Ότοαρ 
Ιπΐεπτώίοπαΐ) και συνέταξε έκθεση για τον Ελληνικό Τομέα της Διεθνούς Ομο¬ 
σπονδίας του Ελσίνκι για τα Ανθρώπινα Δικαιώματα. 

Όπως προαναφέραμε, το έργο του περιλαμβάνει πολυάριθμες μελέτες, μεταξύ 
αυτών υπομνήματα σε βιβλία της Καινής Διαθήκης (στο κατά Ιωάννην Ευαγγέ¬ 
λιο, στην Α' προς Κορινθίους Επιστολή, στην Επιστολή Ιακώβου, στις Καθολικές 
Επιστολές Ιωάννου και στην Αποκάλυψη του Ιωάννου). 6 Περιλαμβάνει επίσης 


6. Το κατά Ιωάννην Ευαγγέλιο, τόμοι Α' και Β' (Θεσσαλονίκη: Πουρναράς, 2005)" Αποστόλου 
Παύλου Πρώτη προς Κορινθίους Επιστολή (Θεσσαλονίκη: Πουρναράς, 2011)" Υπόμνημα στην 
Επιστολή του Αγίου Ιακώβου (Αθήνα: Άρτος Ζωής, 2012)· Υπόμνημα στις Α ',Β' και Τ’ Επιστολές 

σημαντικές μονογραφίες. Μετά τις δύο διατριβές του επί διδακτορία και επί υφη- 
γεσία για θέματα Ιουδαϊσμού (αναφορικά με τον Ιώσηπο και την Αποκάλυψη του 
Ενώχ) 7 ο Αγουρίδης ασχολήθηκε διεξοδικά με την Ιωάννεια Γραμματεία και ειδικά 
με την Αρχιερατική Προσευχή του Ιησού, 8 με το κατά Ματθαίον Ευαγγέλιο, 9 αλλά 
σε επί μέρους μικρότερες μελέτες του και με όλα σχεδόν τα κείμενα της Καινής 
Διαθήκης. 10 Εξέδωσε επίσης στα ελληνικά για πρώτη φορά τα Απόκρυφα και Ψευ¬ 
δεπίγραφα της Παλαιάς Διαθήκης σε δύο ογκώδεις τόμους, 11 μια επιλογή μετα¬ 
φρασμένων κειμένων από τα χειρόγραφα του Θατητπη 12 και μια επιλογή ακόμη 
από τα χειρόγραφα της γνωστικής βιβλιοθήκης του Ηπτητηπάϊ. 13 Συνέγραψε 
μεταξύ άλλων ιστορία της Θρησκείας του Ισραήλ, 14 Εισαγωγή στην Καινή Διαθή¬ 
κη, 15 καθώς επίσης και Ιστορία των χρόνων της Καινής Διαθήκης, 16 ενώ μετέφρασε 
στα ελληνικά και την επίτομη Θεολογία της Καινής Διαθήκης του Εάαπτά Γοίυ,ο, 17 
καθηγητή στο Πανεπιστήμιο του Θ5ΐΐίη§επ και μετέπειτα Προέδρου της Συνόδου 
των Ευαγγελικών Επισκόπων της Γερμανίας. 

Εκτός από τις ακραιφνώς βιβλικές μελέτες του ο Αγουρίδης ασχολήθηκε και 
με θέματα ευρύτερου θεολογικού και κοινωνικού ενδιαφέροντος, πάντοτε βέβαια 
από την οπτική του βιβλικού επιστήμονα, που αποτελούσε και τη διακριτή του 


του Αποστόλου Ιωάννη (Αθήνα: Άρτος Ζωής, 2015)' Η Αποκάλυψη του Ιωάννη (Θεσσαλονίκη: 
Πουρναράς, 2004). 

7. Ίο πρόβλημα τών προσθηκών τήςΣλαυονικήςμεταφράσεως τοϋ’Ιουδαϊκοϋ πολέμου τοϋ’Ιω- 
σήπου και ήέν αϋταϊςπερί τού Βαπτιστοϋ καί του Ιησού Χριστού μαρτυρία (διδακτορική διατριβή" 
Αθήνα 1954)" Ένώχ, ήτοι ό χαρακτήρ τής περί τών έσχάτων διδασκαλίας τού βιβλίου τού Ένώχ 
(διατριβή επί υφηγεσία" Αθήνα 1955).Ήδη το 1950 ο Αγουρίδης είχε ανακηρυχθεί διδάκτορας 
του ϋιιΓβ υηίνετδίΐγ με θέμα διατριβής: Οί άρχές τού Χριστιανισμού καί ή Σλαυονική μετάφρασις 
τοϋ’Ιουδαϊκοϋ πολέμου τοϋ’Ιωσήπου, βλ. σχετικά Τσάκωνα, «Αγουρίδης» (σημ. 1), 10. 

8. «Ή άρχιερατική προσευχή τοϋ’Ιησοϋ (Ιω. κεφ. 17). Χαρακτήρ καιύπόμνημα», στην επετηρίδα 
Επιστημονική Επετηρίς Θεολογικής Σχολής Θεσσαλονίκης 9 (1964), 395-498. 

9. Ματθαίος ο Ευαγγελιστής (Διδάσκαλος της αρχικής και της σημερινής Εκκλησίας) (Αθήνα: 
Άρτος Ζωής, 2000). 

10. Βλ. τον πλήρη κατάλογο της εργογραφίας του Αγουρίδη μέχρι το 1993 στον Τσάκωνα, 
«Αγουρίδης» (σημ. 1), 42-55. 

11. Τα Απόκρυφα τής Παλαιάς Διαθήκης (Κείμενα - Είσαγωγαί - Σχόλια), τόμοι Α’ και Β ’ 
(Αθήνα 1980 και 1979). 

12. Σ. Αγουρίδη και Γ. Γρατσέα (επιμ.), Τα χειρόγραφα της Νεκρής Θάλασσας: Τα εσσαϊκά 
κείμενα του Κουμράν σε νεοελληνική απόδοση (Αθήνα: Άρτος Ζωής, 1988). 

13. Χριστιανικός Γνωστικισμός: Τα κοπτικά κείμενα του Να% Ηαηιηιαάί στην Αίγυπτο (Αθήνα: 
Άρτος Ζωής, 1989). 

14. Ιστορία της Θρησκείας του Ισραήλ (Αθήνα: Ελληνικά Γράμματα, 2005). 

15. Εισαγωγή εις τήν Καινήν Διαθήκην (Αθήνα: Γρηγόρης, 1991). 

16 .Ιστορία τών χρόνων τής Καινής Διαθήκης: Ελλάδα, Ρώμη,ΊουδαίαΤΙστορικό καί πνευματικό 
ύπόβαθρο γιά τή μελέτη τής Καινής Διαθήκης (Θεσσαλονίκη: Πουρναράς, 4 1985). 

17. Εάιιατά ΕοΗδε, Επίτομη Θεολογία τής Καινής Διαθήκης (Αθήνα: Άρτος Ζωής, 4 2002). 

ταυτότητα. Έτσι ασχολήθηκε μεταξύ άλλων κριτικά με την ησυχαστική εμπειρία, 
με την περί προσώπου ορθόδοξη διδασκαλία και τον σύγχρονο περσοναλισμό, με 
την τελετουργία του μυστηρίου του Γάμου, με τη σχέση Χριστιανισμού και Ισλάμ, 
με τη γαλλική επανάσταση, με την ισότητα των φύλων, με το φαινόμενο του φα¬ 
νατισμού, με τις βυζαντινές ρίζες της ορθόδοξης Εκκλησίας, με την οικολογία, με 
τον διάλογο Χριστιανισμού και Μαρξισμού, με τη σχέση Εκκλησίας και κοινωνίας, 
με τη σύγχρονη Τριαδολογία, με την Πολιτική Θεολογία, με τη σχέση Ορθοδοξίας 
και Ελληνισμού, με την ανάγκη συμμετοχής του λαϊκού στοιχείου στη διοίκηση 
της Εκκλησίας, με το πρόβλημα της Ουνίας, με τον θρησκευτικό φονταμενταλι- 
σμό, με τη θρησκευτική ανοχή και την ανεξιθρησκεία στον χώρο της Δύσης, με τον 
χωρισμό Εκκλησίας και κράτους και με άλλα θέματα. 18 Η ανωτέρω θεματική ποι¬ 
κιλία δείχνει την ευρύτητα των ενδιαφερόντων, αλλά και το πλάτος και το βάθος 
της μόρφωσης και της γνώσης του αειμνήστου διδασκάλου. 

Είναι εμφανές από την παραπάνω σταχυολόγηση της διαδρομής, των ενδιαφε¬ 
ρόντων και του επιστημονικού έργου του καθηγητή Αγουρίδη ότι επρόκειτο για 
έναν πολυμερή και λόγιο άνθρωπο, ο οποίος μοχθούσε όχι μόνο για τη θεραπεία 
της επιστήμης καθεαυτήν, αλλά και για τη διάχυσή της στο ευρύ κοινό. Οι μαθητές 
του μεταφέρουν ότι η ικανότητά του να συναρπάζει το ακροατήριό του κατά τις 
προφορικές παραδόσεις του ήταν σπάνια. Προσέβλεπε στους νέους ανθρώπους ως 
ελπίδα για το αύριο της Θεολογικής Επιστήμης και της Εκκλησίας. Πέρα από τις 
πάμπολλες δημοσιεύσεις του διοργάνωσε σειρά σεμιναρίων για το κήρυγμα, κα¬ 
θώς τον απασχολούσε ιδιαίτερα το χαμηλό επίπεδο των κηρυγμάτων στους ναούς 
και επιθυμούσε διακαώς να συμβάλει στη βιβλική και θεολογική κατάρτιση των 
κληρικών. Προς τούτο διοργάνωσε την έκδοση από τον Άρτο Ζωής ενός Κυριακο¬ 
δρομίου ευαγγελικών περικοπών. 19 Πρωτοστάτησε στη διοργάνωση των πρώτων 
συνεδρίων της Εταιρίας Ορθόδοξων Βιβλικών Θεολόγων, μέσω των οποίων πάσχι¬ 
ζε να επιτύχει την όσμωση όλων των εν Ελλάδι βιβλικών θεολόγων από τους νέους 
επιστήμονες μέχρι και τους πεπειραμένους καθηγητές. 20 Τα συνέδρια αυτά αποτε¬ 
λούν σημεία αναφοράς και σφράγισαν την επιστημονική εξέλιξη πολλών παλαιο- 


18. Βλ. τις συλλογές μελετών του Αγουρίδη, Θεολογία και εηικαφότητα (Μελέτες και άρθρα), 
Αθήνα: Άρτος Ζωής, 1996' Θεολογία και κοινωνία σε διάλογο, Αθήνα: Άρτος Ζωής, 1999' Οράματα 
και πράγματα: Αμφισβητήσεις, προβλήματα, διέξοδοι στο χώρο της Θεολογίας και της Εκκλησίας 
(Αθήνα: Άρτος Ζωής, 2010). 

19. Κυριακοδρόμιο: Γραπτά κηρύγματα βιβλικών θεολόγων στα ευαγγελικά αναγνώσματα 
(Αθήνα: Άρτος Ζωής, 2011). 

20. Το τελευταίο εκ των συνεδρίων αυτών στο οποίο μετείχε ο καθηγητής Αγουρίδης ήταν το 
πραγματοποιηθέν στη Λευκάδα από 25 έως 28 Σεπτεμβρίου του 2003 με θέμα τις Ποιμαντικές 
Επιστολές, βλ. τον τόμο του συνεδρίου: Η πνευματική παρακαταθήκη του Αποστόλου Παύλου: 
Ποιμαντικές Επιστολές. Εισηγήσεις ΙΑ' Συνάξεως Ορθοδόξων Βιβλικών Θεολόγων: Αευκάδα, 25 
- 28 Σεπτεμβρίου 2003 (Θεσσαλονίκη 2004). 

τέρων και σημερινών βιβλικών θεολόγων. Το εκδοτικό του πρόγραμμα στον Άρτο 
Ζωής ήταν πρωτοποριακό. Μέσω των μεταφράσεων έργων-σταθμών στην ιστορία 
της βιβλικής επιστήμης, όπως είναι μεταξύ άλλων η Ιστορία της'Ερευνας του Βίου 
του Ιησού του ΑΙΒετί δοΐιννείΐζετ, 21 η Θεολογία της Παλαιάς Διαθήκης του \\ώ1ίετ 
Ζίτπιηετίϊ 22 η προαναφερθείσα Θεολογία της Καινής Διαθήκης του Ειΐιιωχΐ Εοΐίδε, 23 
το Χριστός και Χρόνος του Οδοπτ Θυΐΐηκιηη 21 και ο Αρχέγονος Χριστιανισμός του 
Ιοίιπηηεδ λνείδδ, 25 ο Αγουρίδης επεδίωξε να φέρει σε επαφή τους θεολόγους, αλλά 
και το ευρύ κοινό με τη διεθνή βιβλική έρευνα και δη με την ιστορικοκριτική μέ¬ 
θοδο εργασίας και τα πορίσματά της. Επίσης οι εκδόσεις κειμένων άγνωστων στο 
ελληνικό αναγνωστικό κοινό αποτέλεσαν μία από τις προτεραιότητές του. Ενόσω 
στο εξωτερικό οι νεοανακαλυφθείσες βιβλιοθήκες των χειρογράφων του Θατηταπ 
και του Να§ Ηατηηιαάϊ γίνονταν αντικείμενο ευρειών επιστημονικών συζητήσεων 
και διεξοδικής μελέτης, στην Ελλάδα επικρατούσε σχεδόν πλήρης άγνοια του θέ¬ 
ματος. Πρωτίστως ο Αγουρίδης ήταν αυτός που κατέστησε τα συγκεκριμένα κεί¬ 
μενα, αλλά και τους κόσμους που αυτά εκπροσωπούσαν, δηλαδή τον Ιουδαϊσμό 
της εποχής της Καινής Διαθήκης και τον Γνωστικισμό των πρώτων χριστιανικών 
αιώνων, προσιτά στο ευρύ κοινό. Το Δελτίο Βιβλικών Μελετών έγινε το βήμα, στο 
οποίο μπορούσαν οι βιβλικοί θεολόγοι να δημοσιεύσουν τις μελέτες τους και να 
τις θέσουν υπό την κρίση της επιστημονικής κοινότητας, αλλά κυρίως οι έχοντες 
βιβλικά ενδιαφέροντα και θεολογικές ανησυχίες μπορούσαν να έλθουν σε επα¬ 
φή με τις διεθνώς κρατούσες επιστημονικές τάσεις. Μόχθησε για να προσφέρει 
για πρώτη φορά, από κοινού με τους ομοτέχνους του, μια μετάφραση της Καινής 
Διαθήκης δυναμικής αντιστοιχίας, η οποία να ανταποκρίνεται στις ανάγκες της 
σύγχρονης κοινωνίας και να μπορεί να μεταφέρει το ευαγγελικό μήνυμα σε ανα¬ 
γνώστες χωρίς ιδιαίτερες θεολογικές προϋποθέσεις και παραστάσεις. 

Παραλλήλως κράτησε ψηλά τη σημαία της ελληνικής βιβλικής επιστήμης στο 
εξωτερικό, όπου ήταν πασίγνωστος, αφού μετείχε συστηματικά σε επιστημονικά 
συνέδρια, φόρα, εταιρίες, αλλά και αρθρογραφούσε στην αγγλική γλώσσα. Προώ¬ 
θησε μια σειρά από ταλαντούχους νέους θεολόγους, οι οποίοι εξελίχθηκαν και 
έγιναν καθηγητές της Καινής Διαθήκης, αλλά και σφράγισε με την παρουσία και 


21. Αΐύετί δεΗννείΙζει·, Ιστορία τής ερευνάς τον βίου τού Ιησού, επιμ. Β. Στογιάννος, Αθήνα: 
Άρτος Ζωής, 1982. 

22. \νώΐ1ΐ6Γ ΖίτηιηεΓίί, Επίτομη Θεολογία τής Παλαιάς Διαθήκης, μετάφρ. Β. Στογιάννος, 
Αθήνα: Άρτος Ζωής, 2 2001. 

23. Βλ. σημ. 17. 

24. Οεοατ Οιΐΐτη&ηη, Χριστός και χρόνος: χρόνος κα'ι ιστορία στη ζωή τού άρχέγονου Χριστια¬ 
νισμού, μετάφρ. Π. Κουμάντος, επιμ. κειμένου Αικ. Χιωτέλη (Αθήνα: Άρτος Ζωής, 1997). 

25. ΙοΗ&ηηεδ \¥είδ8, Ό αρχέγονος Χριστιανισμός: ή ιστορία τής περιόδου 30-150 μ.Χ., μετάφρ. 
Σ. Αγουρίδης, Αθήνα: Άρτος Ζωής, 2 2001. 

το έργο του γενιές φοιτητών θεολογίας και θεολόγων μαθαίνοντάς τους να σκέ¬ 
φτονται κριτικά και να βλέπουν πίσω από τα επιφαινόμενα. 

Πέραν αυτών είναι αξιοσημείωτες και οι κοινωνικές του δραστηριότητες, όπως 
είδαμε προηγουμένως. Ο Αγουρίδης πίστευε βαθιά στην ανάγκη θεολογικής μόρ¬ 
φωσης και επιμόρφωσης των μελών της Εκκλησίας και ήταν πεπεισμένος ότι αυτό 
θα μπορούσε να επιτευχθεί μόνο με συντονισμένες προσπάθειες σε πανελλαδικό 
επίπεδο. Για τον λόγο αυτόν αγκάλιασε αρχικά τις χριστιανικές αδελφότητες και 
τη μεταρρυθμιστική τους δραστηριότητα. Τον συνεπήρε δε ειδικά η αγάπη τους 
προς τη Βίβλο και η καλλιέργεια της μελέτης της, ακόμη και σε ιδιωτικούς κύ¬ 
κλους και συναντήσεις. Αλλά ο Αγουρίδης πίστευε επίσης ότι μια τέτοια προσπά¬ 
θεια δεν μπορούσε να είναι αυτονομημένη σε σχέση με τη συνολική πορεία της 
ελληνικής κοινωνίας. Για τον λόγο αυτόν δραστηριοποιήθηκε και στο ευρύτερο 
κοινωνικό πεδίο, ενώ πρέσβευε την άποψη ότι και η διοικούσα Εκκλησία της Ελ¬ 
λάδος έχρηζε μεταρρύθμισης ειδικά ως προς τους προερχόμενους από το Βυζάντιο 
και την Τουρκοκρατία απαρχαιωμένους θεσμούς της. 26 Για τον λόγο αυτόν δρα¬ 
στηριοποιήθηκε και στο πεδίο των ειρηνευτικών κινημάτων, των δικαιωμάτων των 
προσφύγων και των μειονοτήτων, και συνδέθηκε με την αριστερή διανόηση της 
χώρας. Με τον πάντοτε ασυμβίβαστο και ενίοτε εκρηκτικό χαρακτήρα του ήλθε 
επανειλημμένως σε σύγκρουση με το πολιτικό, το εκκλησιαστικό, το κοινωνικό 
και το πανεπιστημιακό κατεστημένο προκειμένου να μη συμβιβαστεί και να μην 
προδώσει τις ιδέες και τα οράματά του. Η στάση του αυτή τον οδήγησε κάποιες 
φορές συνειδητά στο περιθώριο των εξελίξεων με αποκορύφωμα την πρόωρη 
συνταξιοδότησή του σε ηλικία 64 ετών. 27 Ασφαλώς ο ομιλών δεν είναι σε θέση 
να κρίνει την ορθότητα ή μη κάποιων αποφάσεων και επιλογών του αειμνήστου 
καθηγητή. Αλλά οφείλουμε να εξάρουμε το ότι ο Αγουρίδης υπήρξε μια διακριτή 
και πολύτιμη θεολογική και εκκλησιαστική φωνή. Σε αυτό το τελευταίο χαρακτη¬ 
ριστικό του θα επικεντρώσουμε το υπόλοιπο της παρούσης διαλέξεως. 


26. Βλ. το άρθρο του Αγουρίδη, «Η Εκκλησία θα μείνει στο Βυζάντιο;», Οράματα και πράγματα 
(σημ. 18), 326-328. 

27. Βλ. το αυτοβιογραφικό κείμενο του Αγουρίδη, «Το πνευματικό μου ταξίδι ως φοιτητή της 
Θεολογίας, ως εκκλησιαστικού ηγέτη της νεολαίας και ως πανεπιστημιακού δασκάλου», Οράματα 
και πράγματα (σημ. 18), 200-210. 

2. Αποτίμηση του έργου 

Έχει επισημανθεί ότι η φωνή του Αγουρίδη υπήρξε προφητική, 28 όχι βέβαια με 
την έννοια του εκστατισμού ή της μεταφοράς στον κόσμο της φωνής του Θεού, 
αλλά με την έννοια του ελεγκτικού, ανατρεπτικού και ανανεωτικού λόγου, που 
δεν επιτρέπει τον εφησυχασμό και τη μετατροπή της εκκλησιαστικής πίστης σε 
κατεστημένο, και της εκκλησιαστικής διοίκησης σε καθεστώς, αλλά τηρουμένων 
των αναλογιών και της θεολογίας σε μια αρτηριοσκληρωτική επανάληψη θέσεων 
και απόψεων του παρελθόντος. Ο Αγουρίδης είχε πάντοτε τη βούληση να εκφρά¬ 
ζει τις δυσάρεστες αλήθειες, να ελέγχει τη θρησκευτικότητα, την ευσέβεια και τις 
δομές εξουσίας σύμφωνα με το βιβλικό πνεύμα και την καταγραφόμενη στη Βίβλο 
αυθεντική χριστιανική πίστη. 

Στο επιστημονικό πεδίο υπήρξε άτεγκτος κριτής της μετριότητας και της 
μετριοκρατίας και προωθούσε όπου μπορούσε την αριστεία. Θεωρούσε ότι δεν 
μπορούν στα επιστημονικά φόρα να γίνονται ανεκτές συνεισφορές οι οποίες δεν 
πληρούν το ελάχιστο κριτήριο επιστημονικότητας. Όπου όμως διέβλεπε φιλότιμη 
προσπάθεια νέων, άπειρων, αλλά συγχρόνως πολλά υποσχόμενων συναδέλφων, 
εκεί έσπευδε με εποικοδομητική κριτική να βοηθήσει στην επιστημονική εξέλιξή 
τους. Ήξερε κανείς ότι, αν βρισκόταν σε συνέδριο με τον Αγουρίδη, θα δεχόταν 
την κριτική, αλλά και ότι η κριτική αυτή θα ήταν δίκαιη και θεμελιωμένη, ακόμη 
και αν κανείς διαφωνούσε μαζί του στα επί μέρους. Ο Αγουρίδης ήταν, όπως και 
όλοι οι σοβαροί βιβλικοί επιστήμονες της εποχής του, θιασώτης της ιστορικοκρι- 
τικής μεθόδου. 29 Η μέθοδος αυτή έχει σήμερα σχετικοποιηθεί, καθώς η βιβλική 
επιστήμη έχει κάνει άλματα κατά τις τελευταίες δεκαετίες. 30 Μένει ωστόσο ως 
μήνυμα για το σήμερα η πεισματική εμμονή του Αγουρίδη στην επιστημονική ποι¬ 
ότητα και στο να παρακολουθούν οι βιβλικοί επιστήμονες στην Ελλάδα τη διεθνή 
εξέλιξη της επιστήμης και να διαλέγονται κριτικά μαζί της, και όχι βέβαια να την 
αγνοούν υπό την πρόφαση της διαφορετικότητας της Ορθοδοξίας. 

Ο ίδιος τόλμησε ευθύς εξ αρχής να μιλήσει μέσα στο άκρως συντηρητικό κοι- 


28. Κατεξοχήν μελετά και αναδεικνύει το προφητικό στοιχείο στο έργο και την προσωπικό¬ 
τητα του Αγουρίδη ο φίλος και συνάδελφος Παντελής Καλάίτζίδης, διευθυντής της Ακαδημίας 
Θεολογικών Σπουδών Βόλου, στο υπό δημοσίευση άρθρο του «Ο Σάββας Αγουρίδης και ο 
προφητικός χριστιανισμός», στο περιοδικό Σύναξη 152 (09-12/2019), το οποίο είχε την ευγενή 
καλωσύνη να θέσει υπόψη μου. 

29. Βλ. Σάββα Αγουρίδη, Ερμηνευτική των Ιερών Κειμένων: Προβλήματα - μέθοδοι έργασίας 
στήν έρμηνεία των Γραφών (Αθήνα: Άρτος Ζωής, 2 2000), 237-262. 

30. Βλ. αντιπροσωπευτικά Ρατιία Οοοάετ (επιμ.), Αναζητώντας το νόημα: Μια εισαγωγή στην 
ερμηνεία της Καινής Διαθήκης, μετάφρ. Αικ. Τσαλαμπούνη και X. Ατματζίδης (Θεσσαλονίκη: 
Πουρναράς, 2010). 

νωνικό και εκκλησιαστικό περιβάλλον της μεταπολεμικής Ελλάδας με τη γλώσσα 
της διεθνούς Βιβλικής Επιστήμης. Έθεσε με παρρησία τα θέματα της ανωνυμίας 
και της ψευδεπιγραφίας βιβλίων της Καινής Διαθήκης, 31 όταν κανείς άλλος δεν 
τολμούσε να θίξει αυτό που για τη διεθνή επιστημονική κοινότητα ήταν αυτονόη¬ 
το, ενώ αντίστοιχα οι Έλληνες Πατρολόγοι δεν είχαν καμία δυσκολία να αναφέ- 
ρονται φερ’ ειπείν στα έργα του Ψευδοδιονυσίου του Αρεοπαγίτη. 32 Υιοθέτησε 
και προέβαλε τις σύγχρονες θεωρίες περί των πηγών των ευαγγελίων, αλλά και 
ευρύτερα περί της χρήσης πηγών με διακριτές θεολογικές κατευθύνσεις και τάσεις 
στα διάφορα βιβλικά κείμενα. 33 Παρά τον απεριόριστο σεβασμό του για την πατε- 
ρική ερμηνευτική γραμματεία, ειδικά αυτήν της κλασικής πατερικής εποχής, 34 ήταν 
αυτός που κατεξοχήν τόλμησε να αποσυνδέσει την επιστημονική προσέγγιση της 
Βίβλου από την μεταγενέστερη κατανόησή της και να θεωρήσει τη Βίβλο εντός 
του ιστορικού, κοινωνικού και θρησκευτικού περιβάλλοντος της, 35 όπως οφείλει 
να πράττει κάθε επιστήμονας, ώστε μετά ως δεύτερο βήμα, να εξετάσει και τη με¬ 
ταγενέστερη κατανόηση και πρόσληψή της από την πατερική γραμματεία, αλλά 
και την ενσωμάτωσή της στα κείμενα της εκκλησιαστικής λατρείας. 36 

Στο σημείο αυτό μπορούμε να παρατηρήσουμε μια εξέλιξη στη σκέψη του 
Αγουρίδη. Κατά την περίοδο της καθηγεσίας του στη Θεσσαλονίκη υπήρξε προ¬ 
σεκτικός, χωρίς βέβαια να προδίδει τις επιστημονικές αρχές του, και κατέβαλλε 
προσπάθειες να διατηρήσει κώδικα επικοινωνίας μεταξύ των επιστημονικών τοπο- 
θετήσεών του και της επίσημης εκκλησιαστικής γραμμής. Αυτό το επεδίωκε φερ’ 
ειπείν με το να παραθέτει τις σύγχρονες απόψεις, αλλά και να αποστασιοποιείται 
από τις πλέον ριζοσπαστικές εξ αυτών. 37 Αργότερα ωστόσο, μετά την κάθοδό του 
στην Αθήνα, ο Αγουρίδης αρχίζει να γίνεται ο ίδιος πιο ριζοσπαστικός και απόλυ¬ 
τος στις αρχές του, ενίοτε δε και συγκρουσιακός. Δυστυχώς πλην εξαιρέσεων η 
διοικούσα Εκκλησία, η οποία τον είχε αγκαλιάσει στη Θεσσαλονίκη, διαφοροποι¬ 
είται πλέον στην Αθήνα και τον εξωθεί σταδιακά στο περιθώριο, έναν κατεξοχήν 
εκκλησιαστικό θεολόγο με πόνο και αγάπη για την Εκκλησία, αλλά και με όραμα 
γι’ αυτήν. Ο προφητικός του λόγος γίνεται έτσι πιο οξύς, αρχίζει να απογοητεύε- 


31. Βλ. ενδεικτικά ως προς το πρόβλημα του συγγραφέα του κατά Ιωάννην Ευαγγελίου Σάββα 
Άγουρίδου, Εισαγωγή εις την Καινήν Διαθήκην (Αθήνα: Γρηγόρης, 1971), 163. 

32. Βλ. ενδεικτικά Παναγιώτη Κ. Χρήστου, Ελληνική Πατρολογία. Τόμος Ε': Γραμματεία τής 
πρώτο βυζαντινής περιόδου, στ' - θ' αιώνες (Θεσσαλονίκη: Κυρομάνος, 1992), 78-84. 

33. Βλ. Άγουρ ίδη,Έρμηνευτική (σημ. 29), 238-246. 

34. Ό.π., 146-178. 

35. Βλ. τα «Εισαγωγικά» στο Αγουρίδη, Ιστορία (σημ. 16), 9-15. 

36. Βλ. Αγουρίδη, Ερμηνευτική (σημ. 29), 79-95. 

37. Βλ. π.χ. Σάββα X. Άγουρίδου, «Εισαγωγικά εις τό Δ'Εύαγγέλιον», στον τόμο του ιδίου, Ό 
Εύαγγελιστής’Ιωάννης: Εισαγωγικά, έζηγητικά, καί θεολογικά μελετήματα εις τό Δ'Εύαγγέλιον 
(Άθήναι 1984), 5-9. 

ται και να αναζητεί τα αίτια της συντηρητικότητας της εκκλησιαστικής διοίκησης 
στην ιστορική πορεία της ελληνικής και ευρύτερα της βαλκανικής Ορθοδοξίας, 
αλλά και στην έλλειψη ή τη μονομέρεια των επικρατούντων παιδευτικών σχημά¬ 
των στον χώρο της πανεπιστημιακής θεολογικής εκπαίδευσης. Μάλλον η συνεχής 
περιθωριοποίηση του Αγουρίδη τόσο από το συντηρητικό περιβάλλον της τότε 
Θεολογικής Σχολής Αθηνών, όσο και από την εκκλησιαστική διοίκηση, η οποία 
επέλεξε να τον αγνοεί ή και να επιτρέπει σε διάφορες φονταμενταλιστικές φωνές 
να επιτίθενται εναντίον του, τον εξώθησε στο να υιοθετήσει και ο ίδιος ολοένα και 
πιο ακραίες θέσεις και διατυπώσεις. Πρόκειται για ένα μάθημα που ίσως ακόμη μέ¬ 
χρι σήμερα δεν το έχουμε αφομοιώσει αρκούντως: Οι προφητικές φωνές, όσο ενο¬ 
χλητικές και αν είναι, δεν πρέπει να εξαναγκάζονται να σιωπούν ούτε να εξωθού¬ 
νται στο περιθώριο, αλλά να εισακούονται και να αφήνονται να έλθουν σε διάλογο 
με τις υπόλοιπες θεολογικές και εκκλησιαστικές φωνές, ώστε να προβληματίσουν 
και να μπορέσουν να επιδράσουν ανανεωτικά στην πορεία της Εκκλησίας και της 
Θεολογίας. 38 Ο Αγουρίδης πάντοτε έβλεπε εαυτόν ως εργάτη της Εκκλησίας. Δυ¬ 
στυχώς η επίσημη Εκκλησία τον είδε σε πολύ μεγάλο βαθμό ως κίνδυνο και έχασε 
την ευκαιρία να επωφεληθεί από τον κριτικό λόγο και τη σοφία του. 

Ο Αγουρίδης παρά τις πολλές απογοητεύσεις του ποτέ δεν έχασε την ελπίδα 
του για την αναβάθμιση της θεολογικής παιδείας της Εκκλησίας και εν γένει της 
ελληνικής κοινωνίας. Την παιδεία αυτήν την συνέδεε άρρηκτα με τη Βίβλο. Θεω¬ 
ρούσε ότι η Βίβλος με την πληθωρικότητα των θεολογιών και των ρευμάτων που 
απηχεί, καθώς και με την εγγύτητά της στο αρχέγονο χριστιανικό πνεύμα, μπορεί 
να αποτελέσει τον καθρέπτη διά του οποίου η Εκκλησία και η σύγχρονη θεολο¬ 
γία ως η γλώσσα της Εκκλησίας μπορούν να αξιολογήσουν την πορεία και την 
ταυτότητά τους και να μεταρρυθμιστούν δεόντως, ώστε να ανταποκριθούν στις 
ανάγκες του σύγχρονου κόσμου. Ωστόσο, όσο όδευε προς τα τέλη του βίου του, 
τόσο φαίνεται να τον απασχολούσε το γεγονός ότι δεν μπορούσε να διακρίνει 
κάποια πρόοδο στα ανοικτά μέτωπα και προβλήματα που από πολλά χρόνια είχε 
επισημάνει. Χωρίς ποτέ να χάσει την ελπίδα του, άρχισε πια να θέτει τα προβλή¬ 
ματα με ακόμη μεγαλύτερη παρρησία. Το αποκορύφωμα όλης αυτής της πορείας 
βρίσκεται σε μια εισήγησή του στην πρώτη Διεθνή Συνάντηση Δυτικοευρωπαίων 
και Ανατολικοευρωπαίων Καινοδιαθηκολόγων στο ρουμανικό μοναστήρι του 
Νεάμτς τον Σεπτέμβριο του 1998. 39 Η εισήγηση εκείνη του Αγουρίδη υπό τον τίτ- 


38. Βλ. τη σχετική κοινωνιολογική ανάλυση του θετά Ίΐιείδδεη, «ΚίτεΗε οάετ 5εΕΐε? ϋΐ>ετ 
ΕίηίιείΙ αηά ΚοηίΙίΕίε ίτη ίπίίιεη υπώπδίεηΐιιηι», στον τόμο ΕίηΗείΙ άετ ΚηεΗε ίηι Νεηεη Τε$ίαηιεηΙ: 
ΌήΙΙε εητοράίίεΗε οτΐΗοάοχ-\νε$ΙΙίεΗε ΕχεβεΙεηΕοη/ετεηζ ίη 8αηΕΐ ΡεΙετώΗΤξ24.-31. Αη§ηβΙ 2005, 
επιμ. Α. Α. ΑΙεχεεν, Ο. Κ&ταΕοΙίδ και υ. Ειιζ (Τίώίη§εη: ΜοΗγ δίεθεεΕ, 2008), 81-101. 

39. Σημειωτέον ότι τα σημαντικά αυτά συνέδρια συνεχίζονται σε τακτά χρονικά διαστήματα 
μέχρι και σήμερα. 

λο «Ορθόδοξη Εκκλησία και σύγχρονη βιβλική έρευνα» 40 αποτελεί τη συνοπτική 
καταγραφή όλων των πνευματικών αγώνων και αγωνιών του καθηγητή από την 
ανατολή μέχρι τη δύση του βίου του. Θα προσπαθήσω ακολούθως να συνοψίσω 
τις βασικές θέσεις αυτής της παρακαταθήκης. 

Ο Αγουρίδης αρχίζει την εισήγησή του με την παρατήρηση ότι οι βιβλικοί θεο¬ 
λόγοι πρέπει να είναι μια οικογένεια και ότι σε μια οικογένεια πρέπει να υπάρχει 
εντιμότητα, διότι δεν είναι δυνατόν να θεραπεύσουμε τα προβλήματα, εάν δεν 
μιλήσουμε ανοικτά και με τιμιότητα ακόμη και για τα πλέον επώδυνα εξ αυτών. 41 
Ο Αγουρίδης συνεχίζει με τρεις εισαγωγικές παρατηρήσεις: 1. Η Εκκλησία έχασε 
βαθμιαία από πολύ νωρίς την πρωτογενή πρόσβασή της στη Βίβλο, η οποία πλέον 
γινόταν κατανοητή, ήδη από τα βυζαντινά χρόνια πρωτίστως μέσω της Λειτουρ¬ 
γίας και των πατερικών συγγραφών. Η πραγματικότητα αυτή δεν έχει καταστεί 
εφικτό να αναστραφεί ούτε καν από τις σύγχρονες Θεολογικές Σχολές. 2. Πλην 
εξαιρέσεων η μόνη επιστημονική ενασχόληση με τη Βίβλο μετά την κλασική πα- 
τερική εποχή ήταν η δημιουργία των κατένων. 3. Ο εθνικισμός των ορθοδόξων 
εκκλησιών, αλλά και οι πολιτικοκοινωνικές εξελίξεις στον χώρο της Ανατολικής 
Ευρώπης κατά τον εικοστό αιώνα εμπόδισαν τον ορθόδοξο χώρο να παρακολου¬ 
θήσει την πρόοδο και την εξέλιξη της Βιβλικής Επιστήμης στη Δύση. 42 

Εν συνεχεία ο Αγουρίδης εκθέτει τα προβλήματα που κατά τη γνώμη του συ¬ 
νοδεύουν τη μελέτη της Βίβλου στο Πανεπιστήμιο. 43 Στο πλαίσιο αυτό επισημαί¬ 
νει ότι δεν αρκεί η μελέτη των αρχαίων γλωσσών, αλλά χρειάζεται και η κριτική 
και σφαιρική γνώση του περιεχομένου της Βίβλου. Η ιστορικοκριτική μέθοδος 
ασκείται από μια ασήμαντη μειονότητα καθηγητών και ερευνητών, ενώ συχνά 
απορρίπτεται ως προτεσταντικής προέλευσης και αιρετική από τους πλείστους 
ακαδημαϊκούς διδασκάλους. Τέλος, η βιβλική ερμηνεία ασκείται μέσα από πλη¬ 
θώρα πατερικών χωρίων, πολλές φορές ασύνδετων μεταξύ τους, και όχι πρωτο- 
γενώς. Την τελευταία αυτήν τάση ο Αγουρίδης την ονομάζει «παραδοσιασμό» 
(ίτπάίΐίοηπίώηι). 44 Ο παραδοσιασμός σημαίνει την αντίληψη ότι το παρελθόν είναι 
σε κάθε περίπτωση καλύτερο από το παρόν και το μέλλον, και ότι πρέπει συνεχώς 
να ανατρέχουμε σε αυτό, αντί να αναζητούμε την πορεία μας προς το μέλλον και 
να προετοιμαζόμαστε γι’ αυτήν. Με το φαινόμενο αυτό συνδέεται ο ορθόδοξος 


40. δαναδ Α§οιιπά6δ, «Ήω ΟτίΗοάοχ ΟιιυχΗ &πά ΟοηΙεπιροΓ&Γγ Βίύΐίτώ Κεδεαπώ», στον 
τόμο Αη$1εξηηξ άβΓΒί&εΙ ίη οτίΗοάοχετ ηηά \νε$ΙΙίεΗετ ΡεηρεΙιΙίνε: Α1<1εη άε$ \νε$1-ο$ΙΙίεΗεη Νεη- 
Ιε$ΙαηιεηύετΗηηεη-8γηιροΒίιιηΐΒ νοη ΝεαηιΙ νοηι 4.-11. 8ερΐεηι&ετ 1998, επιμ. ψτηεδ ϋ. Ο. ϋιιηη 
κ.ά. (Τϋΐ>ίη§εη: ΜοΗγ δίεύεεψ 2000), 139-152. 

41. 'Ο.π., 139. 

42. Ό.π., 140-141. 

43. Ό.Κ., 142-145. 

44. Ό.π., 146-150. 

φονταμενταλισμός, η στείρα επανάληψη και παράθεση πληθώρας πατερικών χω¬ 
ρίων, ο σχολαστικισμός στη θεολογική αντίληψη, καθώς και η έλλειψη κριτικής 
και πρωτότυπης θεολογικής σκέψης. Τέλος, ο καθηγητής αναφέρεται με μελανά 
χρώματα στο κίνημα της Νεορθοδοξίας, το οποίο ανανέωσε την ορθόδοξη σκέψη 
και παράδοση τις δεκατίες του 60 και του 70, αλλά κατά τη γνώμη του με επι¬ 
κίνδυνο τρόπο. Το κίνημα αυτό υποβάθμισε τη σημασία και την αξία της Βίβλου 
και έτσι υποβάθμισε και την αξία της ιστορίας και της ιστορικότητας, άρα και τη 
σημασία της εσχατολογίας ως του τέλους της ιστορίας. Αντίθετα τόνισε αφενός 
τη σημασία της Ευχαριστίας ως εμπειρίας κοινωνίας και αφετέρου τη σημασία της 
αχρονικής και ανιστορικής προσωπικής μυστικής και θεοτικής εμπειρίας, πολλές 
φορές δε αυτά τα δύο σε πλήρη αντίθεση μεταξύ τους. Παράλληλα οι νεορθόδοξοι 
θεολόγοι δαιμονοποίησαν οτιδήποτε δυτικό ως αιρετικό και εξιδανίκευσαν οτιδή¬ 
ποτε ανατολικό και ορθόδοξο. 45 

Στα συμπεράσματά του ο καθηγητής Αγουρίδης παρατηρεί ότι παρά ταύτα έχει 
σημειωθεί σημαντική πρόοδος στις βιβλικές σπουδές στην Ελλάδα, αλλά όχι τέ¬ 
τοια που να μπορέσει να ανατρέψει το καθεστώς, όπως το αποκαλεί, της πολιτικής 
ορθοδοξίας, του παραδοσιασμού και της νεορθοδοξίας. Θεωρεί εξάλλου ότι οι 
βιβλικοί θεολόγοι πρέπει να ακολουθήσουν το παράδειγμα των ρωμαιοκαθολικών 
συναδέλφων τους, όπως π.χ. ο π. Μπτίε-Ιοδερίι Ε^ταπ§ε, οι οποίοι αποτέλεσαν 
υπόδειγμα πιστών μελών της Εκκλησίας, αλλά και ασυμβίβαστων βιβλικών επι¬ 
στημόνων. Διαβλέπει ότι η τεχνητή πόλωση μεταξύ Ανατολής και Δύσης οδεύει 
προς το τέλος της και ότι η ίδια η ελληνική κοινωνία θα αντιληφθεί ότι αυτά που 
μας ενώνουν με τη Δύση είναι πολύ περισσότερα και σημαντικότερα από αυτά 
που μας χωρίζουν. Τον ανησυχεί το γεγονός ότι ακόμη πολλοί συμπατριώτες μας 
αδυνατούν να κατανοήσουν στοιχειωδώς τη Βίβλο. Τέλος, θεωρεί ότι μετά την 
εξέταση των ιστορικών και κοινωνικών αιτίων που μας οδήγησαν στην παρούσα 
κατάσταση οφείλουμε τώρα να δρομολογήσουμε ως Εκκλησία μια βιβλική και λει¬ 
τουργική μεταρρύθμιση. 46 

Φρονούμε ταπεινώς ότι από τις ανωτέρω θέσεις του Αγουρίδη φαίνεται το ποιος 
ήταν και το τι πρέσβευε. Μπορεί κανείς να συμφωνεί ή να διαφωνεί εν μέρει ή συ¬ 
νολικά με τις τοποθετήσεις του. Αλλά δεν μπορεί να μη διακρίνει την καθαρότητα 
της σκέψης, την εντιμότητα, το ασυμβίβαστο του χαρακτήρα του, τον οραματι- 
σμό για μια πεπαιδευμένη Εκκλησία και κοινωνία, την κριτική ματιά, την οξεία 
έκφραση, την αμεσότητα και το ανυπόκριτο του λόγου του. Όλα αυτά ακριβώς 
συνιστούν την προφητικότητα της σκέψης και του λόγου του Αγουρίδη. Και όλα 


45. Ό.π., 150-151. 

46. Ό.π., 152. 

αυτά, έστω και αν πρέπει κανείς να τα συζητήσει εις βάθος, έστω και αν μπορεί να 
εγείρει σε πολλά εξ αυτών σημαντικές ενστάσεις, δεν μπορούν να αγνοηθούν, δεν 
μπορούν να κρυφτούν κάτω από το χαλί. Πρέπει να γίνουν αντικείμενο ζύμωσης, 
ώστε να προκύψει μέσα από αυτά μια νέα περισσότερη συνειδητοποιημένη πορεία, 
επιστημονική, θεολογική και εκκλησιαστική. 

Σήμερα, είκοσι περίπου χρόνια μετά το κείμενο αυτό, ασφαλώς η κατάσταση 
δεν είναι ίδια. Δεν μπορούμε να μην παρατηρήσουμε ότι οι βιβλικές σπουδές στην 
Ελλάδα συνέχισαν να ανθίζουν και πλέον έχουν καθιερωθεί ως ένας σημαντικός 
και ανεξάρτητος επιστημονικός κλάδος, ο οποίος δικαιούται να διατυπώνει ακόμη 
και ρηξικέλευθες απόψεις. Αλλά η αγάπη για τη Βίβλο και η γνώση της Βίβλου 
ακόμη δεν έχουν διαχυθεί ούτε στην ελληνική κοινωνία ούτε στο εκκλησιαστικό 
σώμα ούτε ακόμη και στους άλλους κλάδους της παρ’ ημίν Επιστήμης της Θεο¬ 
λογίας. 

Ποια είναι η παρακαταθήκη του καθηγητή Αγουρίδη; Ποια είναι η δέουσα τιμή 
σε αυτόν τον λαμπρό επιστήμονα, σε αυτόν τον πρωτοπόρο διανοητή, σε αυτόν 
τον ζηλωτή Χριστιανό; Όχι βέβαια απλώς το να θυμόμαστε τα επιτεύγματα και τις 
θέσεις του, αλλά το να προσπαθήσουμε να ανταποκριθούμε στο όραμά του - ένα 
όραμα μιας σοβαρής ανανέωσης της θεολογικής σκέψης και του εκκλησιαστικού 
οργανισμού, αδιάκοπης κριτικής των κακώς κειμένων, των κατεστημένων και των 
καθεστώτων, ακαδημαϊκών, κοινωνικών και εκκλησιαστικών, συνεχούς βελτίωσης 
και εκπαίδευσης, μεγάλης ευαισθησίας για τα κοινωνικά προβλήματα και θέματα, 
ασυμβίβαστης προώθησης της αριστείας και καταπολέμησης της μετριοκρατίας, 
εκσυγχρονισμού της κοινωνίας και μεταρρύθμισης των απαρχαιωμένων εκκλησια¬ 
στικών θεσμών και πρακτικών. 

Πράγματι, δεν μπορεί κανείς να αρνηθεί ότι ο Αγουρίδης υπήρξε ρηξικέλευθος 
βιβλικός επιστήμονας και θεολόγος. Καλούμαστε λοιπόν, εφόσον όντως θέλουμε 
να τον τιμήσουμε, να καταστούμε κι εμείς ως ακαδημαϊκοί διδάσκαλοι ρηξικέλευ¬ 
θοι. Όχι απαραίτητα ακολουθώντας τις επιμέρους απόψεις του, αλλά υπερασπιζό¬ 
μενοι με εντιμότητα και ακεραιότητα τις αδιαπραγμάτευτες αξίες της Θεολογίας 
ως Επιστήμης και παράλληλα ως λειτουργήματος της Εκκλησίας. 




Από τις εργασίες της Επιστημονικής Διημερίδας «Σάββας Αγουρίδης. Επιστημονική Μαρτυρία, 
Εκκλησιαστική και Κοινωνική Διακονία» (13-14 Μαρτίου 2019) 

ΕΙΣΗΓΗΣΕΙΣ 
ΣΥΝΕΔΡΙΑ Λ 

ΘΩΜΑΣ ΑΝΤ. ΙΩΑΝΝΙΔΗΣ, Αναπληρωτής Καθηγητής του Τμήματος Θεολογίας 

του Ε.Κ.Π.Α.: «Ο Σάββας Αγουρίδης ως ερμηνευτής της Καινής Διαθήκης» 

ΚΩΝΣΤΑΝΤΙΝΟΣ ΝΙΚΟΛΑΚΟΠΟΥΛΟΣ, Καθηγητής του Πανεπιστημίου του Μο¬ 
νάχου: «Κατανόηση και πρόσληψη της πατερικής ερμηνευτικής κατά τον Σάββα 
Αγουρίδη» 

ΣΩΤΗΡΙΟΣ ΔΕΣΠΟΤΗΣ, Καθηγητής του Τμήματος Κοινωνικής Θεολογίας και 
Θρησκειολογίας του Ε.Κ.Π.Α.: «Η Επί του Όρους Ομιλία και η πρόσληψή της από 
τον σύγχρονο “αναγνώστη”. Το “παράδειγμα” του κυρού Σάββα Αγουρίδη» 

ΚΩΝΣΤΑΝΤΙΝΟΣ I. ΜΠΕΛΕΖΟΣ, Αναπληρωτής Καθηγητής του Τμήματος Θεολο¬ 
γίας του Ε.Κ.Π.Α.: «Οι “Νεολαίοι του Ιησού”, κατά Σάββα Αγουρίδη: Εποικοδομώ- 
νταςσε μια βάσιμη υπόθεση (Τεκμηρίωση - Αξιολόγηση - Πρόσληψη - Προοπτική)» 

ΣΤΑΜΑΤΙΟΣ ΧΑΤΖΗΣΤΑΜΑΤΙΟΥ, Λέκτωρ (αφυπ.) του Τμήματος Θεολογίας του 

Ε.Κ.Π.Α.: «Η συμβολή του Καθηγητή Σάββα Αγουρίδη στη σπουδή της Αποκαλυ- 
τικής Γραμματείας» 



Ο ΣΑΒΒΑΣ ΑΓΟΥΡΙΔΗΣ ΩΣ ΕΡΜΗΝΕΥΤΗΣ 
ΤΗΣ ΚΑΙΝΗΣ ΔΙΑΘΗΚΗΣ 


Θωμάς Άντ. Ίωαννίδης, Αναπληρωτής Καθηγητής 
τού Τμήματος Θεολογίας του Ε.Κ.Π.Α. 


Ό άείμνηστος Καθηγητής Σάββας Άγουρίδης (1921-2009), ώς ερμηνευτής τής 
Καινής Διαθήκης, συνέταξε έρμηνευτικάΎπομνήματα (Κατά Ματθαίον Ευαγγέ¬ 
λιο, κατάΊωάννην Ευαγγέλιο, Α' προς Κορινθίους έπιστολή και καθολικές έπιστο- 
λέςΙακώβου, Α', Β’, Γ’ Ίωάννου, καθώς καί Αποκάλυψη Ίωάννου). Ώς έργο δι¬ 
δασκαλίας καί ζωής συναριθμείται τό πρώτο στον έλληνόφωνο άκαδημαϊκό χώρο 
σύγχρονο καί συστηματικό έγχειρίδιοΈρμηνευτικής τών ιερών κειμένων (1979/ 
4 2008) μέ έμφαση στήν έρμηνεία τής Καινής Διαθήκης. 

Ή παρούσα εισήγηση έπιχειρεϊ νά προσεγγίσει τό ίδιάζον έρμηνευτικό στίγμα 
τών καινοδιαθηκικών έρμηνευτικών μελετών του.Ή θεματική άνάπτυξη καλύπτει 
τις έξής πέντε ένότητες: 1. Ό λόγος τού Θεού καί ή ιστορία, 2.Ή πατερική έξη- 
γητική παράδοση, 3. Νέες μέθοδοι έρμηνείας τής Καινής Διαθήκης, 4.Έρμηνεία 
καί μετάφραση τής Καινής Διαθήκης, καί 5.Έρμηνεία τής Βίβλου καί Λειτουργία. 


1. Ό λόγος τοΰ Θεοΰ καί ή ιστορία 

«Ή χριστιανική άλήθεια άποκαλύφθηκε μέ μιά σειρά λυτρωτικών ένεργειών πού 
άποκορυφώθηκαν στή ζωή, τό θάνατο καί τήν άνάσταση τοΰΊησοΰ Χριστού. Τήν 
ιστορικά φανερωμένη αύτή άλήθεια καταγράφει ή Αγία Γραφή, πού δέν είναι θε¬ 
ωρία γιά τήν άλήθεια, άλλ’ ή ιστορία τών διαδοχικών φάσεων άποκάλυψής της.Ή 
Όρθόδοξη παράδοση κάνει ένα διαχωρισμό άνάμεσα στήν άλήθεια καθεαυτή, πού 
είναι ό Θεός, ό άποκαλυπτόμενος έν Χριστώ, ή “αύτοαλήθεια” κατά τον Ωριγένη, 
καί τήν καταγραφή της σέ βιβλία, διαχωρισμό πού τήν προφυλάσσει άπό πολλές 
κακοτοπιές καί πλάνες. Τά θεολογικά πλεονεκτήματα αύτοΰ τοΰ διαχωρισμού 
είναι τά έξής: α) διαφυλάσσεται ό ύπερβατικός Θεός άπό όποιαδήποτε ταύτισή 
του μέ τό γράμμα τής Γραφής, β) άποφεύγεται μιά μονοφυσιτίζουσα θεώρηση 
τής Γραφής, ή όποια περιέχει τό λόγο τοΰ Θεοΰ πού τον βίωσαν οί άνθρωποι σέ 
διαφορετικές συνθήκες ό καθένας καί τον έξέφρασαν μέ διαφορετική ορολογία 
- πάντα όμως τήν ίδια άλήθεια ζώντας, γ) έξασφαλίζονται έτσι στήν Όρθόδο¬ 
ξη Εκκλησία καί άλλες καταγραφές έμπειρίας τής θείας άλήθειας, όπως π.χ. τά 
κείμενα τών Πατέρων, τά λειτουργικά κείμενα, οί άποφάσεις τών Οικουμενικών 

Συνόδων - παρ’ δλο πού δλα αύτά δεν τοποθετούνται στο ϊδιο έπίπεδο θεοπνευ¬ 
στίας με την Αγία Γραφή, καί δ) μάς απαλλάσσει άπό την πλανεμένη τοποθέτηση 
δτι ή Αγία Γραφή ύπαγορεύθηκε λέξη προς λέξη άπό τό Πνεύμα τού Θεού στούς 
ιερούς συγγραφείς» 1 . 

(1) Ό Σάββας Άγουρίδης σημειώνει: «Η Αγία Γραφή αποτελεί, εν πρώτοις, απο¬ 
τύπωση και ερμηνέια της εμπειρίας της κοινότητας του παλαιού Ισραήλ και της 
αρχικής Εκκλησίας, του νέου Ισραήλ, περί των ενεργειών του Θεού προς σωτηρία 
της ανθρωπότητας. Αυτή όμως η αποτύπωση και ερμηνεία έφτασε ως εμάς μέσα 
από την πνευματική και ιστορική εμπειρία της Εκκλησίας... Όταν θεωρήσει κα¬ 
νείς την Αγία Γραφή ως σύνολο κειμένων απλώς σημαντικών για τη θρησκευτική 
ιστορία καθόλου, μπορεί να ερμηνεύσει και να καταλάβει αυτά τα κείμενα μόνο ως 
έκφραση των θρησκευτικών εμπειριών κάποιων ανθρώπων που έζησαν την εποχή 
που τα κείμενα αυτά επήραν την τελική τους μορφή... Όταν όμως διαβάζεται η 
Αγία Γραφή ως έκφραση της πίστεως της Εκκλησίας βλέπει, εκτός από οτιδήποτε 
άλλο, τα κείμενα αυτά ως εκφραστικά της θείας αποκαλύψεως περί της σωτηρίας, 
απαρχής μέχρι σήμερα, Ιστορία και Αποκάλυψη συμπλέκονται. Για την πίστη της 
Εκκλησίας, η συγγραφή, διατήρηση και ερμηνεία των Γραφών σχετίζονται εσωτε¬ 
ρικά προς την όλη ιερά παράδοση της Εκκλησίας» 2 . 

(2) Ένα βασικό σημείο είναι καί ή προβολή τής έσχατολογικής διάστασης τής 
Εκκλησίας. «Πράγματι, παρατηρεί, χρειάζεται να επανακτήσουμε τη θεολογική 
προοπτική ως απολύτως νόμιμη στην Ορθόδοξη σκέψη. Με τον τρόπο αυτό προ¬ 
χωρούμε στη σωστή αντίληψη περί της ιστορίας, δηλ. περί της ιστορικής προο¬ 
πτικής του Χριστιανισμού, όπου όχι μόνο το παρελθόν αλλά και το παρόν και το 
μέλλον παρέχουν τα κριτήρια για την πορεία της Ορθοδοξίας μέσα στον κόσμο. 
Ιστορική προοπτική σημαίνει τι είναι πράγματι το παρελθόν, το παρόν και το μέλ¬ 
λον στην ελπίδα του χριστιανού - σημαίνει τι συμβαίνει τώρα στην εκκλησία ως 
προς την πνευματικότητα και την ευσέβεια - σημαίνει την κατεύθυνση που ακο¬ 
λουθεί η εκκλησιαστική ζωή» 3 . 

(3) Ή βιβλική έρμηνεία, κατά τή φύση της, άφορά στή ζωτική μαρτυρία τού 
θείου λόγου στο έκάστοτε ιστορικό παρόν. Απώτερος σκοπός της είναι ή γεφύ- 
ρωση τού ιστορικού χάσματος, πού χωρίζει τό έρμηνευόμενο κείμενο άπό τον έρ- 


1. Βλ.Ί. Καραβιδόπουλου, «Ορθόδοξη έρμηνεία τών Άγιων Γραφών. Μερικά Ιδιαίτερα χαρακτη¬ 
ριστικά της - Σύγχρονες διαπιστώσεις καί μελλοντικές προοπτικές», Σύν 33 (1990), [σσ. 45-52], 
σ. 46. Πρβλ. π. Θ. Στυλιανόπουλου, Βτεαά/οτ Εί/ε. Κεαάίηξ ΙίιεΒίΜε, 1980, σ. 13 έξ. 

2. Βλ. Σ. Αγουρίδη, «Το Μυστήριο του λόγου του Θεού - Η Ορθόδοξη αντίληψη περί της 
Γραφής», Οράματα και Πράγματα. Αμφισβητήσεις, Προβλήματα, Διέξοδος στο χώρο της Θεολογίας 
και της Εκκλησίας, Αθήνα 1991, [σσ. 40-55], σ. 50. 

3. Βλ. Σ. Αγουρίδη, «Κριτική αξιολόγηση των θεολογικών μας ζητημάτων σήμερα», Οράματα 
και Πράγματα, [σσ. 186-199], σ. 192. 

μηνευτή.'Η ύπεύθυνη βιβλική έρμηνεία προϋποθέτει τον γνήσιο διάλογο και τή 
ζώσα έπικοινωνία με τον σύγχρονο κόσμο και τον άνθρωπο. «Ό αύστηρώς “επι¬ 
στημονικός” ή “ακαδημαϊκός” έξειδικευμένος χαρακτήρ των βιβλικών μελετών 
φαίνεται τοΰτ’ αύτό ώς οοηΐταάίοΐίο ίπ αεήεοίο, ώς τι τό άτοπον καί θεολογικώς 
άπαράδεκτον. Τό τιθέμενον σήμερον συγκεκριμένον έρώτημα εις τόνΌρθόδοξον 
έρμηνευτήν είναι: Τίνι τρόπω ή έπιστημονική έρευνα θά ύπηρετήση τον σωτηριο- 
λογικόν σκοπόν τής έρμηνείας έντός ένός μεταβαλλομένου κόσμου;» 4 . 

Κατά τον Σάββα Άγουρίδη, «ό λόγος πού άποφεύγεται μιά ζωντανή έπαφή 
με τήν πραγματικότητα καί έτσι διατηρείται ό άκαδημαϊκός χαρακτήρας καί τής 
βιβλικής διδασκαλίας (ό σπουδαστής π.χ. μαθαίνει εβραϊκά γιά νά μελετήσει τή 
Βίβλο άπό τό πρωτότυπο, παραμένει όμως σέ στοιχειώδη άγνοια είς ο,τι άφορά τό 
περιεχόμενο τής Π.Δ.· ή, διδάσκεται καί μαθαίνει καλά μερικά τμήματα τής Κ.Δ., 
άγνοεΐ όμως στο σύνολο τό περιεχόμενό της), είναι έκκλησιαστικός καί κοινω¬ 
νικός: τά βιβλικά μαθήματα είναι τέτοια, πού, όταν διδαχθούν όπως πρέπει, θά 
προκαλέσουν άντιρρήσεις, άντεγκλήσεις, άνταγωνισμούς» 5 . 

Επισημαίνει «την ειδική ανάγκη της συμβολής των βιβλικών θεολόγων σε ζη¬ 
τήματα της θεολογίας μας, που απασχολούν όμως ιδιαζόντως ολόκληρη την ελ¬ 
ληνική κοινωνία. Τέτοια ζητήματα είναι το περιβάλλον, η θέση της γυναίκας στην 
Εκκλησία, μια νέα οικονομική τάξη στον κόσμο, η Εκκλησία και οι θρησκευτικές 
μειονότητες, ο ψευτοαποκαλυπτισμός, κ.ά.» 6 . 


4. Βλ.Ί. Παναγοπούλου, Ή έν'Ελλάδι βιβλική έπιστήμη χθες και σήμερον [Άνάτυπον έκ τοϋ περ. 
«ΓρηγόριοςόΠαλαμάς» 57 (1974), σσ. 22-41], Θεσσαλονίκη 1974, σ. 34. «Ήχριστιανική έρμηνεία 
δέν είναι άπλώς προσπάθεια κατανοήσεως και μεταδόσεως τοϋ λόγου τοϋ Θεοΰ θεωρητική, 
άκαιρος καί υποκειμενική, άλλ’ ή μοναδική καί πραγματική άποκάλυψις τής εσωτερικής άληθείας 
τών βιβλικών μαρτυριών, ήτις ώς τοιαύτη είναι αυθεντική καί σώζουσα»,Ί. Παναγοπούλου, Τό 
θεολογικόν πρόβλημα τής Όρθοδόξου'Ερμηνευτικής , Άθήναι 1973, σ. 7. «Τό ζήτημα τής άνανεώσεως 
τοϋ θεολογικοΰ λόγου υπήρξε πάντα καίριο καί πρώτης προτεραιότητας στή ζωή τής’Εκκλησίας. 
Ιδιαίτερα σήμερα, στήν έποχή τής ταχύτητας καί τής περιεκτικότητας τοϋ κόσμου, ή σύγχρονη 
Όρθόδοξη θεολογία δέν έπιτρέπεται νά άπαράγη τυποποιημένο, στεγνό καί άνευρο λόγο. Τοσούτω 
μάλλον καθόσον ή παράδοση καί ή ιστορία της καλλιέργησαν μιά θεολογία, ή όποια σταθερά 
άνταποκρίθηκε στά αιτήματα, στά πολιτισμικά δεδομένα, καί στις ύπαρξιακές άνάγκες τής έκά- 
στοτε έποχής καί τοϋ άνθρώπου της.Ή θεολογία σήμερα, δπως καί σέ κάθε περίοδο τής ιστορίας, 
έχει χρέος νά συνειδητοποιή, δτι είναι πάντα “ζών ό λόγος τοϋ Θεοΰ καί ένεργής καί τομώτερος 
ύπέρ πάσαν μάχαιραν δίστομον καί δίίκνούμενος άχρι μερισμοΰ ψυχής τε καί πνεύματος, άρμών 
τε καί μυελών, καί κριτικός ένθυμήσεων καί έννοιών καρδίας, καί ούκ έστι κτίστις άφανής ένώ- 
πιον αύτοϋ, πάντα δέ γυμνά καί τετραχηλισμένα τοϊς όφθαλμοϊς αύτοΰ, πρός όν ήμϊν ό λόγος” 
(Εβρ. 4, 12-13)», Κ. Σκουτέρη, «Όρθόδοξη έλληνική Θεολογία. Παρελθόν, παρόν, προοπτικές», 
ΟΙ θεολογικές σπουδές στήνΈλλάδα, Α’ Συμπόσιο Θεολογικών Σχολών Άθηνών-Θεσσαλονίκης 
(Θεσσαλονίκη, 1-2’Ιουνίου 2004). Πρακτικά, Θεσσαλονίκη 2005, [σσ. 39-48], σ. 46. 

5. Βλ. Σ. Άγουρίδη, Η έρμηνεία τών Αγίων Γραφών και ή νεοελληνική θεολογική πραγματικότητα 
[Ανάτυπο έκ τής «Θεολογίας» ΝΣΤ ’ 3 (1985), σσ. 504-518], Αθήνα 1985, σ. 506. 

6. Βλ. Σ. Αγουρίδη, «Η θεολογία στην Ελλάδα: Δυσκολίες και δυνατότητες για τους βιβλικούς 

2. 'Η Πατερική εξηγητική Παράδοση 

Ή αποσαφήνιση τής έννοιας τής Πατερικής έξηγητικής Παράδοσης για τον Σάββα 
Άγουρίδη άποτελεί καίριο ζήτημα. «Κι αυτό γιατί, ενώ όλοι μας μιλάμε γι “νεοπα- 
τερική” ερμηνευτική και τα όμοια, στην πραγματικότητα εκείνο που βρίσκει κανείς 
συχνά μπροστά του είναι η επαναληπτικότητα των βυζαντινών “εκλογιδίων” της 
κατά λέξη παράθεσης κειμένων και της παρεμπόδισης έτσι ενός γνήσιου εκσυγ¬ 
χρονισμού του ερμηνευτικού πνεύματος των Πατέρων» 7 . 

Γιά ορισμένους ορθόδοξους έρμηνευτές πραγματική έρμηνεία τής Αγίας Γραφής 
είναι ή Πατερική έρμηνεία, ή όποια άποδίδεται στούς Πατέρες τής’Εκκλησίας. Άλ¬ 
λοι μελετητές τήν παραθεωροΰν, διότι ένώ είναι χρήσιμη γιά τήν ιστορία τής έρ- 
μηνείας τής Αγίας Γραφής δέν άνταποκρίνεται στίς άπαιτήσεις τής σύγχρονης έρ- 
μηνείας.Έκπροσωπεϊται καί ή άποψη τής σύνθεσης τών δύο αύτών θέσεων, ή όποια 
έκφράζεται στον δημιουργικό διάλογο μεταξύ τής Πατερικής έρμηνείας καί τής 
σύγχρονης έρευνας 8 . «Πιστεύω οτι έχουμε χρέος νά συνειδητοποιήσουμε δτι ούτε 
παράδοση νοείται έξω άπό τις έπιτακτικές προκλήσεις τής έπικαιρότητας, ούτε 
θεολογική άνανέωση καί πρόοδος ύπάρχει χωρίς τή ζωηφόρο συνέχεια πού δια¬ 
σφαλίζει ή έκκλησιαστική ιστορική έμπειρία. Μιά παράδοση πού άγνοεί τό παρόν 
παράγει έναν έκκλησιαστικό μονοφυσιτισμό, ένώ μιά θεολογία ή όποια στηρίζεται 
μονιστικά στήν έπικαιρότητα οδηγεί σ’ έναν έκκλησιαστικό νεστοριανισμό» 9 . 

Κατά τήν άντίληψη τού Σάββα Άγουρίδη, «Όταν άπλώς τούς παραθέτουμε, 
όταν άπλώς παραπέμπουμε σ’ αύτούς (Πατέρες), αύτή ή τυπική, νεκρή μιμητική 
νοοτροπία καταστρέφει δ,τι έκεΐνοι μέ τή στάση τους έλάμπρυναν, τή ζωντανή 
δηλ. καί άμεση σχέση μέ τό ιερό κείμενο...Έτσι, στον άκαδημαϊκό χαρακτήρα 
τών βιβλικών σπουδών προστέθηκε ή πίστη τού παραδοσιακού μιμητισμού, σέ μία 
μορφή μάλιστα παραμορφοποιητική καί σέ καίρια σημεία νόθη, μέ σαφή μερικές 
φορές στόχο νά άποφευχθεΐ ή άντιμετώπιση τής σημερινής καυτής πραγματικό- 
τητος τής’Εκκλησίας» 10 . 

'Η συνθετική μέθοδος τών Πατέρων τής’Εκκλησίας στοχεύει στήν άπόκρουση 
σχισματικών τάσεων καί ποικίλων αιρέσεων, ένώ ή συνθετική έργασία τής σύγ- 


θεολόγους», Χριστός και Ιστορία, Επιστημονικό Συμπόσιο προς τιμήν του Καθηγητή Σάββα Αγουρίδη 
[ΕΚΟ 6], Θεσσαλονίκη 1993, [σσ. 253-263], σ. 262. 

7. Βλ. Σ. Αγουρίδη, «Το Μυστήριο του λόγου του Θεού...», ό.π., σ. 52. 

8. Βλ.Ί. Καραβιδόπουλου, «Μισός αιώνας Θεολογίας. Κριτική παρουσίαση», ΟΙ Θεολογικές 
Σπουδές στήν'Ελλάδα, Α' Συμπόσιο Θεολογικών Σχολών Άθηνών-Θεσσαλονίκης (Θεσσαλονίκη, 
1-2’Ιουνίου 2004). Πρακτικά, Θεσσαλονίκη 2005, [σσ. 7-88], σ. 82 έ. 

9. Βλ. Κ. Σκουτέρη, «Ορθόδοξη ελληνική Θεολογία...», ό.π., σ. 45 έ. 

10. Βλ. Σ. Άγουρίδη, ΉΈρμηνεία τών Άγιων Γραφών και ή Άγιων Γραφών καί ή νεοελληνική 
θεολογική πραγματικότητα, σ. 508. 

χρονης έπιστημονικής έρμηνείας άντιμετωπίζει έναν πλουραλισμό όχι μόνο έκτος, 
άλλα καί έντός τής’Εκκλησίας.'Η Πατερική έρμηνεία έξαίρει τό κοινό πού ύπάρχει 
παντού, συμπληρώνει τό ένα με τό άλλο, και έρμηνεύει έτσι τό ένα κείμενο με 
τή βοήθεια τού άλλου. Ή σύγχρονη βιβλική έρμηνεία πρέπει νά βρεί καί νά έξά- 
ρει τή διήκουσα καί ένοποιό άρχή, πού διατρέχει τήν ποικιλία τής άγιογραφικής 
μαρτυρίας. Ό Σάββας Άγουρίδης ύπογραμμίζει: «Επιστημονική εύσυνειδησία καί 
έκκλησιαστική-οΐκουμενική πραγματικότητα άπαιτοΰν διεξοδική άνάλυση με τήν 
έφαρμογή τής φιλολογικής καί ιστορικής κριτικής. Τό ποικίλο πληροφοριακό ύλι- 
κό συλλέγεται καί άποτελεί έναν καταπληκτικό πλουτισμό μας ώς προς τό τί ήταν 
ή χριστιανική έμπειρία» 11 . 

Ή νεότερη έξελικτική, κινητική καί δυναμική άποψη γιά τον κόσμο καί τήν 
ιστορία δέν ήταν στούς Πατέρες τής’Εκκλησίας συνειδητή όπως είναι στή σημερι¬ 
νή έποχή. «Οι τρόποι έκφρασης του θείου λόγου, του θείου μηνύματος, είναι σήμε¬ 
ρα διαφορετικοί από οποιεσδήποτε προηγούμενες εποχές, παρά το ότι η ουσία του 
μηνύματος αυτού είναι η ίδια, όταν ανταποκρίνεται σε μόνιμα προβλήματα της αν¬ 
θρώπινης ύπαρξης και της ανθρώπινης κοινωνίας, παρά τις ιστορικές αλλαγές» 12 . 

Ό Σάββας Άγουρίδης ώς προς τήν έρμηνεία τής Αγίας Γραφής άπό τούς Πατέ¬ 
ρες τής Εκκλησίας συμπερασματικά άποφαίνεται: «Ή συνείδησις τής άναγκαιό- 
τητος καί ή εύκαμψία έν τή χρήσει έρμηνευτικών μεθόδων, ύπό όρους δέ καί τών 
ύποκειμένων αύταίς όντολογικών προϋποθέσεων ύπό τών Πατέρων διά τήν έπο- 
χήν των, έπί τής βάσεως πάντοτε τού κανόνος τής παραδεδομένης πίστεως, άπο¬ 
τελεί ύπογραμμόν καί δΓ ήμάς σήμερον.Έξ άλλου, ή καθαρώς βιβλική μέθοδος 
τών έρμηνευτών Πατέρων περί γράμματος - πνεύματος, τύπου - άντιτύπου καί ή 
κατ’ αύτόν τον τρόπον έντός τών δεδομένων καί τών περιορισμών τής έποχής των 
έμφασις καί τοποθέτησις τού κέντρου βάρους εις τό θεολογικόν περιεχόμενον τών 
κειμένων είναι λίαν διδακτική [...] ούτοιδέν ύπήρξαν άπλοι σχολιασταί τών ιερών 
κειμένων. Ώς έρμηνευταί συνέδεσαν πάντοτε τήν έξήγησιν τών Γραφών προς τήν 
βιβλικήν θεολογίαν καί τήν θεολογίαν τής Εκκλησίας... οί Πατέρες έρμηνευταί 
τών Αγίων Γραφών πρέπει νά άποτελοΰν τούς κατ’ έξοχήν διδασκάλους καί οδη¬ 
γούς τής συγχρόνου έρμηνευτικής τών Γραφών εις τήν προσπάθειαν τής κατανοή- 
σεως τού Εύαγγελίου ύπό τού άνθρώπου έντός τών μεταβαλλομένων συνθηκών 
ζωής τού συγχρόνου κόσμου» 13 . 


11. Βλ. Σ. Άγουρ ίδΐ],Ή'Ερμηνεία τών Άγιων Γραφών καί ή νεοελληνική θεολογική πραγματι¬ 
κότητα, σ. 509. 

12. Βλ. Σ. Αγουρίδη, «Το Μυστήριο του λόγου του Θεού ...», ό.π., σ. 53. 

13. Βλ. Σ. Άγουρίδου, Οι Πατέρες τής έκκλησίας ώς έρμηνευταί τών Αγίων Γραφών [Άνάτυπον 
έκ τοϋ Συμποσίου «Εισηγήσεις Α’ ΌρθοδόξουΈρμηνευτικοϋ Συνεδρίου»], Άθήναι 1973, σσ. 17 
καί 20-21. ΌΊ. Παναγόπουλος γράφει: «ή δέ επιστήμη οδηγείται όλονέν καί σταθερώτερον εις 
τήν πεποίθησιν, δτι ή’Εκκλησία συνιστά τό ιστορικόν καί θεολογικόν πλαίσιον, έντός τοϋ όποιου 

3. Νέες μέθοδοι έρμηνείας τής Καινής Διαθήκης 

Οί βιβλικοί θεολόγοι σήμερα διαθέτουν έναν πολύ άρτιο ιστορικό, φιλολογικό και 
κριτικό έφοδιασμό για την κατανόηση καί ανάλυση των άγιογραφικών κειμένων 
κάτω άπό τ'ις συνθήκες πού γράφτηκαν.Έργο τού βιβλικού έρμηνευτή είναι νά 
βρει τό μέτρο, τον όρθό συνδυασμό τής άναλυτικής μέ τή συνθετική μέθοδο. Δεν 
μπορεί νά παραγνωρίζει τά πορίσματα τής ιστορίας καί τής κριτικής θεολογίας. 
Κατά τον Σάββα Άγουρίδη, «η εφαρμογή νέων μεθόδων στη μελέτη των Αγίων 
Γραφών συνδέεται με το πνεύμα των νεωτέρων χρόνων και με την ανάπτυξη των 
επιστημών, ιδιαίτερα της φιλολογίας και της ιστορίας» 14 . 

Κατά τον Σάββα Άγουρίδη, οί σταθμοί πού στά νεότερα χρόνια σημάδεψαν 
ιδιαίτερα τήν έρευνα καί μελέτη τής Αγίας Γραφής είναι οί άκόλουθοι τρεις: «Η 
συνεπής και πλήρης εφαρμογή της φιλολογικής και ιστορικής κριτικής μεθόδου 
... η εφαρμογή της μορφοϊστορικής μεθόδου ... και η μέθοδος της τελικής σύντα¬ 
ξης και έκδοσης των ιερών κειμένων ... Αυτοί είναι οι τρεις μεγάλοι σταθμοί, που 
εισήγαγαν νέες προοπτικές στην προσέγγιση των Γραφών» 15 . 

α) Ή φιλολογική και ιστορική μέθοδος προσέγγισης τού ιερού κειμένου συνί- 
σταται στήν φιλολογική άνάλυση κάθε κειμένου, στο σύνολό του καί στά έπι- 
μέρους, καθώς καί στήν κατανόησή του μέσα στις συγκεκριμένες συνθήκες πού 
γράφτηκε. Ή φιλολογική άνάλυση ένός κειμένου άσχολεϊται, πρώτα-πρώτα, μέ 
τό φιλολογικό είδος, τή γλώσσα, τις πηγές, τον συγγραφέα ή τούς συγγράφεις, 
τον σκοπό τού έργου στο σύνολό του καί κάθε έπιμέρους στοιχείου τού κειμένου 
καθεαυτό' λαμβανομένου καί σέ σχέση μέ τον γενικότερο σκοπό τού έργου. «Η 
μέθοδος αυτή επισύρει το σεβασμό, αν και τα πορίσματά της δεν έχουν το χαρα- 


αί βιβλικά! μαρτυρίαι καθίστανται σαφείς ώς πρός τήν προέλευσιν, τήν σημασίαν και τήν προ¬ 
οπτικήν αύτών, τοϋτο δε διά τούς έξής λόγους: Πρώτον, αϋτη άποτελεΐ τό ιστορικόν πλαίσιον, 
διότι ή Κ. Διαθήκη συνεγράφη έν αυτή και δι’ αυτήν, έν αυτή δε συνεγκεντρώθη, διετηρήθη και 
παρεδόθη ώς κείμενον έναύτή ώσαύτως διετηρήθη άκεραίαή ζώσα παράδοσις τών “μαρτύρων 
τής άναστάσεως” τών πρώτων “αύτοπτών και ύπηρετών τού λόγου”. Αϋτη ύπήρξεν ό γνήσιος 
θεματοφύλαξ τής πρώτης προφορικής παραδόσεως, έκ τής όποιας προήλθε τό γραπτόν κείμενον 
τής Κ. Διαθήκης.ΉΈκκλησία άποτελεϊ, δεύτερον, τό θεολογικόν πλαίσιον τής βιβλικής μαρτυ¬ 
ρίας, διότι έν αύτή ενεργεί τό προφητικόν Πνεύμα, τό οποίον οδηγεί αύτήν εις τήν έπίγνωσιν 
τής βιβλικής άληθείας, διά τών χαρισματούχων καί σοφών έρμηνευτών αύτής καί έν τή καθολική 
αυτής ίστορία' αϋτη διατηρεί περαιτέρω ζώντα καί αυθεντικόν τόν “νοϋν Χριστού”, τό άκραιφνές 
ήθος τής χριστιανικής πίστεως, τό όποιον καθοδηγεί τόν έρμηνευτήν καί προφυλάσσει αύτόν έκ 
τής αύθαιρεσίας καί τής πλάνης», Τό θεολογικόν πρόβλημα τής ΌρθοδόξουΈρμηνευτικής, σ. 5 έ. 

14. Βλ. Σ. Αγουρίδη, «Η εφαρμογή νέων μεθόδων στη μελέτη των Αγίων Γραφών και ποια η 
χρησιμότητά τους», «Άρα γε γινώσκεις α αναγινώσκεις;» Ερμηνευτικές και Ιστορικές Μελέτες σε 
ζητήματα των αρχών του Χριστιανισμού, Αθήνα 1989, [σσ. 27-45], σ. 27. 

15. Βλ. Σ. Αγουρίδη, «Η εφαρμογή νέων μεθόδων...», ό.π., σ. 29. 

κτήρα της βεβαιότητας των πορισμάτων των θετικών επιστημών είναι όμως μια 
μέθοδος υπεύθυνη, αφού μπορεί και υποβάλλεται η ίδια σε συνεχή έλεγχο, διόρ¬ 
θωση και επαλήθευση» 16 . 

β) Ή μορφοϊστορική μέθοδος. Ένώ ή φιλολογική καί ιστορική κριτική έξετάζει 
τά κείμενα στή διαμορφωμένη τελική γραπτή μορφή τους, ή μορφοϊστορική μέ¬ 
θοδος άρχίζει άπό τήν άγραφη παράδοση καί τις διάφορες φιλολογικές μορφές 
της συμφώνως προς τις άνάγκες τής’Εκκλησίας. Κατά τον Σάββα Άγουρίδη, «Η 
μορφοϊστορική μέθοδος έρευνας, εξάλλου, απέναντι σ’ οποιοδήποτε είδος ατο¬ 
μισμού, θρησκευτικό (προτεσταντικό ιδίως) και κοινωνικό, και σ’ οποιοδήποτε 
αυταρχισμό, έδειξε το Χριστιανισμό ως συλλογικότητα, ως Εκκλησία δυναμικά 
πορευόμενη και δημιουργική» 17 . 

γ) Ή μέθοδος τής τελικής σύνταξης και έκδοσης των ιερών κειμένων ώς όρος 
έπικράτησε στήν έρευνα ώς δηλωτικός τού τί θέλουν νά ποΰν τά ιερά κείμενα 
στήν τελική τους μορφή. Στήν έννοια πού δίνει ό τελικός συντάκτης καί συγ¬ 
γραφέας στις έπιμέρους μικρότερες ή μεγαλύτερες ένότητες, πού ένσωμάτωσε, 
σύμφωνα μέ ένα δικό του φιλολογικό καί θεολογικό σχέδιο, μέσα στο κείμενό 
του.’Ενώ ή μορφοϊστορική έρευνα άρχίζει άπό τό γραπτό κείμενο προσεγγίζει 
μέ φιλολογικά καί ιστορικά μέσα τις μορφές καί τούς τύπους τής ένότητας στήν 
προφορική παράδοση, ή τελική σύνταξη άρχίζει άπό τά πορίσματα τής μορφοϊ- 
στορικής έρευνας γιά νά έξάρει τις ιδιαίτερες θεολογικές τάσεις τού συντάκτη καί 
συγγραφέα τού παραδεδομένου κειμένου. Κατά τον Σάββα Άγουρίδη, «η μέθοδος 
της τελικής σύνταξης για πολλούς θεολόγους, που εκφράζουν τις Εκκλησίες, δεν 
πήρε την έννοια της θεολογικής διάσπασης του αρχικού ευαγγελίου σε διάφο¬ 
ρους, αλλότριους μεταξύ τους κλάδους, αλλά την έννοια του πλούτου και της 
ποικιλίας στην έκφραση ενός και του αυτού Ευαγγελίου - μια πίστη, εκφραζόμενη 
μέσα από ποικίλα θεολογικά σχήματα» 18 . 

Στο έρώτημα γιά τά κέρδη καί τις ζημίες άπό τήν έφαρμογή τών νέων αύτών 
μεθόδων στήν προσέγγιση τής Γραφής ό Σάββας Άγουρίδης άναφέρει: «Η εφαρ¬ 
μογή των μεθόδων αυτών επιβλήθηκε από ό,τι θεωρείται ως έγκυρο και αξιόπιστο 
στην έρευνα από τη σύγχρονη φιλολογία και ιστορία. Κατά το παράδειγμα των 
Διδασκάλων της Εκκλησίας, η μελέτη των ιερών κειμένων δεν μπορεί να αποξε¬ 
νωθεί από τις φιλολογικές ή φιλοσοφικές τάσεις κάθε εποχής. Δεν είναι αυτό κάτι 
που απλώς επιβάλλεται, είναι κάτι που απαιτεί η επικοινωνία της Εκκλησίας με 
την εποχή, την κάθε εποχή, της σχέσης της Εκκλησίας με τον κόσμο σε κάποιο επί¬ 
πεδο ... η νεώτερη μεθοδολογία άνοιξε νέους ορίζοντες, που απαιτούσε η εποχή 


16. Βλ. Σ. Αγουρίδη, «Η εφαρμογή νέων μεθόδων...», ό.π., σ. 31. 

17. Βλ. Σ. Αγουρίδη, «Η εφαρμογή νέων μεθόδων...», ό.π., σ. 44. 

18. Βλ. Σ. Αγουρίδη, «Η εφαρμογή νέων μεθόδων...», ό.π., σ. 45. 

από τη διδασκαλία και το ποιμαντικό έργο της Εκκλησίας, χωρίς η απαίτηση αυτή 
να διασπάει την ενιαία ερευνητική διά των αιώνων παράδοση της Εκκλησίας ... η 
εφαρμογή νέων μεθόδων στη μελέτη της Γραφής ήταν καρπός αδήριτης ιστορικής 
ανάγκης και πως, υπό τις δεδομένες συνθήκες, τα αποτελέσματά της για τις Εκ¬ 
κλησίες ήταν αρνητικά και δημιουργικά» 19 . 


4. Ερμηνεία καί μετάφραση τής Καινής Διαθήκης 

Γιά τήν όρθή κατανόηση του βιβλικού λόγου του Θεοϋ άκολουθοϋνται τά έξής 
στάδια: α) Μετάφραση ή Μεταγραφή (ή μεταφορά άπό τήν άρχική του μορφή στή 
γλώσσα ή στο γλωσσικό ιδίωμα του άναγνώστη). β) Εξήγηση (ή άνακάλυψη τής 
άρχικής του σημασίας), καί γ) Ερμηνεία (ή διαδικασία τής μεταφοράς τής άρχικής 
σημασίας στή σύγχρονη πραγματικότητα) 20 . Είδικώς γιά τή μετάφραση ό Σάββας 
Άγουρίδης σημειώνει: «Προκειμένου περί των Αγίων Γραφών μετάφραση είναι η 
μεταφορά του σωστού νοήματος των κειμένων αυτών από τον αναγνώστη της 
εποχής μας μέσα από τις προϋποθέσεις που ο αναγνώστης αυτός εννοεί, καταλα¬ 
βαίνει. Είναι δε φανερή η σύνδεση των δύο λειτουργιών, της ερμηνευτικής και της 
μεταφραστικής, μέσα στον ερμηνευτή τον ίδιο, πριν προχωρήσει στη μεταφορά 
του μηνύματος σε άλλους (όχι μόνο με τη μετάφραση ή την παράφραση, αλλά και 
με το κήρυγμα, τη Θεολογία, την τέχνη, κλπ.)» 21 . 

Κατά τον Σάββα Άγουρίδη, «μια πλευρά μόνο της ερμηνευτικής διαδικασίας, 
που προηγείται της μεταφράσεως (είναι): κάποιες δηλαδή κατηγορίες-άξονες της 
χριστιανικής υπάρξεως, πίστεως και ελπίδας, που εκφράζονται διά μέσου όλων 
των βιβλίων της Κ. Διαθήκης προσδιορίζοντας κατά καίριο τρόπο τη γνησιότη¬ 
τα του ευαγγελικού μηνύματος. Αυτές οι κατηγορίες-άξονες είναι: (1) Ο σωστός 
προσδιορισμός της έννοιας του χρόνου, δηλ. η σημασία και η σπουδαιότητα του 
μέλλοντος καθεαυτού καθώς και του μέλλοντος για το παρόν του πιστού και της 
Εκκλησίας. (2) Ο σωστός προσδιορισμός της έννοιας του χώρου (άνω, κάτω, ου¬ 
ρανός ή ουρανοί, γη, Άδης, κλπ.). (3) Η ακριβής έννοια των ανθρωπολογικών 
κατηγοριών “σαρξ - πνεύμα” (σώμα - ψυχή), καθώς και της σχέσης του ατομικού 
προς το συλλογικό (Εκκλησία). Έχοντας τις σωστές προϋποθέσεις ως προς τα 
ανωτέρω, κατά την επιστήμη και κατά τη διδασκαλία της εκκλησιαστικής παρα- 


19. Βλ. Σ. Αγουρίδη, «Η εφαρμογή νέων μεθόδων...», ό.π., σσ. 43-45. 

20. Βλ. Π. Βασιλειάδη, Βιβλική Κριτική και Όρθοδοξία [ΕΕΘΣΑΠΘ Τόμος 25, Ανάτυπο], 
Θεσσαλονίκη 1980, σ. 374. 

21. Βλ. Σ. Αγουρίδη, «Η ορθόδοξη ερμηνευτική και η μετάφραση των Αγίων Γραφών», «Άρα 
γε γινώσκεις α αναγινώσκεις;»... [σσ. 246-263], σ. 247. 

δόσεώς του, ο ερμηνευτής ή μεταφραστής μπορεί με ικανή βεβαιότητα να προχω¬ 
ρήσει στο έργο του» 22 . 

Οί κατηγορίες του χρόνου (μέλλον - παρόν καί ή δυναμική μεταξύ τους σχέ¬ 
ση), τού χώρου (ουρανός, γή, Άιδης, καί ή δυναμική σχέση τους προς τήν «τε¬ 
λείωση» των πάντων καί τής ιστορίας) καί τής άνθρώπινης κατάστασης (μέ τό 
Πνεύμα - χωρίς τό Πνεύμα μέσα στο θεανθρώπινο σώμα τής’Εκκλησίας - όμως 
σάν πρόσωπα μέ ιδιαιτερότητα) άποτελοΰν καίριες άρχές τού Εύαγγελίου καί βα¬ 
σικά στοιχεία τής αύτογνωσίας τών συγγραφέων τής Κ. Διαθήκης. Οί άρχές αύτές, 
μέσα στήν Ορθόδοξη παράδοση, έκφράζονται στή διδασκαλία, στή λατρεία, στήν 
ύμνολογία, στήν εικονογραφία καί στον μοναχικό βίο 23 . 


5. Ερμηνεία τής Βίβλου και Λειτουργία 

Ένα άλλο πρόβλημα στο έργο τού έρμηνευτή τών Γραφών ύπήρξε ή σχεδόν πλή¬ 
ρης λησμοσύνη τής στενότατης σχέσης πού ύπάρχει μεταξύ Βίβλου καί Λειτουρ¬ 
γίας.Όση έπίδραση καί αν άσκησαν άλλοι παράγοντες στή διαμόρφωση τής χρι¬ 
στιανικής λατρείας, ή Αγία Γραφή, Παλαιά καί Καινή Διαθήκη, διαμόρφωσε τή λα¬ 
τρεία καί τή διαπότισε μέ τά νοήματα καί τή γλώσσα της. «Η λατρεία τής άρχαίας 
Εκκλησίας διεποτίσθη βαθύτατα ύπό τής βιβλικής σκέψεως καί γλώσσης, ή δέ 
Γραφή δέν άνεγινώσκετο έν αύτή άπλώς εις ύπόμνησιν τής οικονομίας τού Θεού 
καί τής άποκαλύψεως έν τή Δημιουργία, έν τή Προνοία, έν τώ Χριστώ, άλλά καί 
ώς πηγή έμπνεύσεως, ή όποια έτρεφε τήν πίστιν καί τήν έλπίδα τών άνθρώπων.'Η 
ύποκειμένη έρμηνευτική άρχή τών βιβλικών άναγνωσμάτων ολοκλήρου τού λει¬ 
τουργικού έκκλησιαστικοΰ κύκλου διά πάσαν περίστασιν τού βίου, έκφράζει τήν 
πρόθεσιν τής συναντήσεως τού κειμένου προς τήν συγκεκριμένην κατάστασιν 
τών πιστών» 24 . 

Ό Σάββας Άγουρίδης παρατηρεί: «Σήμερα ζοΰμε μιά προβληματική κατάσταση 
ένός διαζυγίου μεταξύ θεολογίας τής Λειτουργίας καί έξήγησης τών Γραφών, ή 
λειτουργικής ζωής τής’Εκκλησίας καί τής Βίβλου. Ποτέ δμως οί λειτουργικές πρά¬ 
ξεις δέν θά βιωθοΰν μέ τό σωστό τους νόημα, άν δέν έρμηνευθουν καί φωτισθοΰν 
άπό τις βιβλικές πηγές. Μιά λειτουργική άναγέννηση είναι άρρηκτα δεμένη μέ τή 
σύζευξη τής Λειτουργίας προς τή Θεολογία τών Γραφών» 25 . Κάτω άπό δυσμενείς 


22. Βλ. Σ. Αγουρίδη, «Η ορθόδοξη ερμηνευτική και η μετάφραση των Αγίων Γραφών», ό.π., 
σ. 247. 

23. Βλ. Σ. Αγουρίδη, «Η ορθόδοξη ερμηνευτική και η μετάφραση των Αγίων Γραφών», ό.π., 
σ. 261 ε. 

24. Βλ. Σ. Άγουρίδου, Οί Πατέρες τής’Εκκλησίας ώς έρμηνευταί τών Άγιων Γραφών», σ. 19. 

25. Βλ. Σ. Αγουρίδη, Ή έρμηνεία τών Άγιων Γραφών, σ. 511. 

συνθήκες, τό αρχικό «προφητικό» και βιβλικό στοιχείο στην κατανόηση καί έρ- 
μηνεία τής Λειτουργίας άπό τον λαό παραγκωνίστηκε καί έπικράτησε μια «παρα¬ 
μυθητική» άντίληψη καί για τή Λειτουργία, όπως άλλωστε καί για ολόκληρη τή 
Θεία Λατρεία. 

Ή επιλογή ορισμένων ιερών βιβλίων για ανάγνωση κατά τή διάρκεια των λει¬ 
τουργικών περιόδων του ετήσιου κύκλου ή ιερών περικοπών γιά συγκεκριμένες 
άκολουθίες ή λειτουργικές πράξεις, έχει κάποια σημασία γιά τον έρμηνευτή, γιατί 
τού δίνει κάποιο πλαίσιο θεώρησης τών βιβλίων ή τών κειμένων γιά τά όποια πρό¬ 
κειται. Ουσιαστικότερη, όμως, γιά τήν έρμηνεία είναι ή έρμηνευτική μετουσίωση 
βιβλικών θεμάτων σέ μυστηριακές ή λειτουργικές πράξεις. 

«Ό “λειτουργικώς” είς τήν ζωήν τής’Εκκλησίας μετέχων έρμηνευτής άποκτά έν 
αυτή συνείδησιν τών ορίων τής έπιστημονικής έργασίας, καθόσον ζεί έντός τού 
χώρου τού καθολικού έκκλησιαστικοΰ ήθους καί άναπνέει τήν χάριν τού θείου 
Πνεύματος. Ώς τοιοΰτος γνωρίζει, ότι δέν είναι ό πρώτος, δστις άσκεί τό έρμηνευ- 
τικόν έργον, άλλ’ ότι συνεχίζει τήν θεόπνευστον παράδοσιν σοφών καί πνευματο- 
φόρων προγόνων, τών όποιων ό λόγος κατέστη ρυθμιστική συνείδησις τής’Εκκλη- 
σίας. Οΰτω τό λειτουργικόν βίωμα προφυλάσσει τήν έρμηνευτικήν έρευναν έκ τών 
ύποκειμενικών αύθαιρεσιών καί προδιαγράφει τά όρια, μέχρις τών όποιων είναι 
δυνατόν νά προχωρήση ή έρμηνεία, προκειμένου νά είναι έκκλησιαστική. Κατά 
συνέπειαν, ή όρθή έρμηνευτική, ήτις άρχεται έκεί, ένθα έξαντλείται ή λειτουργία 
τών διανοητικών ικανοτήτων, δέν άναλύεται είς λεπτομερείς μεθοδολογικάς άνα- 
ζητήσεις, άλλά καθορίζεται είς τό σύνολον αύτής ύπό τής λειτουργικής έμπειρίας 
τής’Εκκλησίας, σκοπεί δέ τελικώς είς τήν περαιτέρω κατά χάριν συνέχισιν αύτής 
έν διαλόγω μετά τής θείας χάριτος καί τού ιστορικού κόσμου» 26 . 

Ό Σάββας Άγουρίδης άναφέρει: «Η Γραφή μπορεί νά διαβαστεί άπό πολύ διά¬ 
φορες ή διαφέρουσες φιλοσοφικές καί ίστορικοφιλολογικές έρμηνευτικές προϋ¬ 
ποθέσεις. Γιά τήν Εκκλησία, όμως, ή Γραφή καθίσταται έκφραστής τής ύπάρξεώς 
της κατ’ έξοχήν στή λειτουργική εύχαριστιακή συνάφεια. Εύχαριστιακή πράξη καί 
Γραφή έκφράζουν τό ίδιο πράγμα, δηλαδή τήν έννοια τής σωτηρίας τού λαού τού 
Θεού σέ μία πορεία πού έχει παρελθόν, παρόν καί μέλλον. Όποιαδήποτε άλλη 
έρμηνευτική θεώρηση τών Γραφών θά έφερνε τον ορθόδοξο θεολόγο έκτος τής 
εύχαριστιακής κοινότητας, καί θά μετέτρεπε τή Γραφή άπό βιβλίο τής’Εκκλησίας, 
δηλαδή τής ιστορίας τής σωτηρίας τού λαού τού Θεού, σ’ ένα ιδιωτικό θρησκευ¬ 
τικό άνάγνωσμα» 27 . 


26. Βλ.Ί. Παναγοπούλου, Τό θεολογικόν πρόβλημα τής Όρθοδόξου'Ερμηνευτικής, σ. 25. 

27. Βλ. Σ. Άγουρ ίδη,Έρμηνευτική τών Ιερών κειμένων. Προβλήματα - Μέθοδοι έργασίας στην 
έρμηνεία τών Γραφών, Αθήνα (1979) 4 2008, σ. 359. 

Συμπεράσματα 

1) Ό Καθηγητής Σάββας Άγουρίδης άνοιξε νέους δρόμους στην έρμηνεία των 
καινοδιαθηκικών κειμένων, έφαρμόζοντας τις νέες έρμηνευτικές μεθόδους 
πού δεσπόζουν στον διεθνή έπιστημονικό χώρο (όπως ήΊστορικο-κριτική, ή 
Μορφοϊστορική, ή Συντακτική κ.ά.). Ειδικότερα έξήρε τήν άνάγκη τής έπιστη- 
μονικής ίστορικο-κριτικής καί φιλολογικο-κριτικής έρευνας, ώς τήν κατεξοχήν 
ένδεδειγμένη μέθοδο ανάλυσης των βιβλικών κειμένων γιά τήν άξιοποίηση 
ποικίλου πληροφοριακού ύλικοΰ χρήσιμου γιά τά Ιστορικά καί φιλολογικά 
δεδομένα. 

2) Ώς προς τή χρήση τής παραδοσιακής έρμηνείας τής’Εκκλησίας άκολούθησε 
μία σύνθεση πού συνίσταται στον δημιουργικό διάλογο μεταξύ πατερικών έρ- 
μηνειών καί σύγχρονης έπιστημονικής έρευνας.Ήταν ριζικά άντίθετος στή 
μιμητική άντιγραφή καί άπλή παράθεση πατερικών χωρίων, ένώ συνιστοΰσε 
μέ έμφαση τήν υιοθέτηση τού πνεύματος τών Πατέρων, στήν προσπάθεια τής 
κατανόησης τών άγιογραφικών κειμένων στις μεταβαλλόμενες συνθήκες ζωής 
τού σύγχρονου κόσμου. 

3) Ό λόγος τού Θεού πλήρως έκφράζεται έν Χριστώ στά κείμενα τής Καινής 
Διαθήκης, μέ τήν έννοια τής έσχατολογικής συνάντησης τού Θεού μέ τήν 
άνθρωπότητα, ώς ή τελική ένέργεια σωτηρίας, πού τή σώζει, τήν κρίνει, τήν 
άπελευθερώνει άπό τά δεσμά της. Ό λόγος τού Θεού άφορά τούς άνθρώπους 
όχι άπλώς ώς άτομα, άλλά κυρίως ώς λαό τού Θεού, ώς’Εκκλησία καί ώς άν¬ 
θρωπότητα. 

4) Πιστεύοντας δτι ή θεολογία γενικώς καί ή έρμηνεία τής Καινής Διαθήκης εΐ- 
δικώς δέν άποτελοΰν άπλώς έργο πού ορίζεται άπό πανεπιστημιακά πλαίσια 
αιθουσών διδασκαλίας καί βιβλιοθηκών, παρουσίαζε έρμηνευτικά θέματα 
στον ήμερήσιο καί περιοδικό τύπο, σε συνεντεύξεις στο ραδιόφωνο καί τήν 
τηλεόραση, όπως καί σέ όμιλίες-διαλέξεις στο έσωτερικό καί τό έξωτερικό. 

5) Ώς έρμηνευτής τής Καινής Διαθήκης έδωσε σημαντική ώθηση στις καινοδι- 
αθηκικές σπουδές, κινητοποίησε δημιουργικά τή θεολογική σκέψη όχι μόνο 
τών έρμηνευτών άλλά τών θεολόγων γενικότερα σέ σύγχρονα θεολογικά καί 
κοινωνικά θέματα. Υπογράμμιζε οτι ό βιβλικός λόγος δέν άναφέρεται μόνο 
στο παρελθόν τών άνθρώπων καί τής ιστορίας, ούτε προαναγγέλλει άπλώς τό 
έλπιζόμενο μέλλον, άλλά κάνει μιά βαθιά τόμη στο παρόν. 




Από τις εργασίες της Επιστημονικής Διημερίδας «Σάββας Αγουρίδης. Επιστημονική Μαρτυρία, 
Εκκλησιαστική και Κοινωνική Διακονία» (13-14 Μαρτίου 2019) 








ΚΑΤΑΝΟΗΣΗ ΚΑΙ ΠΡΟΣΛΗΨΗ ΤΗΣ ΠΑΤΕΡΙΚΗΣ ΕΡΜΗΝΕΥΤΙΚΗΣ 
ΚΑΤΑ ΤΟΝ ΣΑΒΒΑ ΑΓΟΥΡΙΔΗ 


Κωνσταντίνος Νίκολακόπουλος, Καθηγητής 
του Πανεπιστημίου του Μονάχου 


1. Εισαγωγικά 

Υπήρξα κι εγώ ένας από εκείνους τους φοιτητές Θεολογίας στη Αθήνα, οι οποίοι 
στα τέλη της δεκαετίας του 1970 και αρχές του 1980 ευτύχησαν να ανήκουν στη 
χορεία των αυτήκοων και αυτοπτών φοιτητών του αείμνηστου Σάββα Αγουρίδη. 
Είναι λοιπόν για μένα μεγάλη η χαρά και η τιμή να συμμετέχω σε αυτή την επάξια 
τελετή μνήμης και τιμής για ένα ακαδημαϊκό δάσκαλο, που χάραξε εν μέρει και τα 
δικά μου μελλοντικά βήματα στο χώρο της ορθόδοξης βιβλικής επιστήμης. Ήδη 
από τα τελευταία έτη των σπουδών μου, αλλά κυρίως όταν, ως τελειόφοιτος συ¬ 
ζητούσα και συμβουλευόμουν μερικούς καθηγητές μας για τα σχεδιαζόμενα μετα¬ 
πτυχιακά μου, αναζητούσα διεξόδους προς το εξωτερικό μέσω υποτροφιών και με 
αντίστοιχες συστατικές επιστολές, ο καθηγητής Αγουρίδης έβαλε κι αυτός το δικό 
του αποφασιστικό λιθαράκι -παράλληλα με τη στιβαρή υποστήριξη του βασικού 
καθοδηγητή μου, του σεβαστού καθηγητού Γεωργίου Γαλίτη-, ώστε να τολμήσω 
να δοκιμαστώ επιστημονικά στο χώρο της Καινής Διαθήκης. 

Όμως ο Σάββας Αγουρίδης έπαιξε και στην περαιτέρω εξέλιξή μου συνεχή 
και εποικοδομητικό ρόλο. Κατά πρώτον τις συζητήσεις διάρκειας, που κάναμε σε 
διάφορες ευκαιριακές συναντήσεις μέχρι και τα τελευταία χρόνια παρουσίας και 
δράσης του, δεν θα τις ξεχάσω ποτέ. Σε αυτή τη συνάφεια ιδιαίτερα ακλόνητη στη 
μνήμη μου θα μείνει η ολιγοήμερη παραμονή μου μαζί του το 2003 στη Βοστώνη 
των ΗΠΑ, στη Θεολογική Σχολή του Τίμιου Σταυρού, όπου συμμετείχαμε αρκετοί 
συνάδελφοι σε συνέδριο αφιερωμένο στον ίδιο. Δεν χόρταινες να τον συνανα¬ 
στρέφεσαι, να τον ακούς να σου αναπτύσσει τις βιβλικές του σκέψεις, να σε ανα¬ 
γκάζει και να σε προκαλεί να ανακαλύψεις και μια άλλη οπτική ενός θέματος, που 
μέχρι πρότινος δεν είχες καν σκεφθεί. Κατά δεύτερον όμως ο δάσκαλος Αγουρίδης 
παραμένει και εμπνέει συνεχώς με τα πολυάριθμα και πολυποίκιλα γραπτά που 
μας άφησε. 

Μέσα λοιπόν από αυτή την πλούσια παρακαταθήκη του μακαριστού δασκάλου 
-δεν νομίζω ότι υπάρχει οποιαδήποτε επιστημονική δημοσίευσή μου ή οποιοδή- 
ποτε βιβλικό μάθημά μου στο Πανεπιστήμιο του Μονάχου χωρίς έστω και μια 
αναφορά σε κάποιο έργο του- θέλω να αντλήσω μερικά χαρακτηριστικά στιγ- 

μιότυπα ορθόδοξης βιβλικής ερμηνευτικής και να τα καταθέσω ως δείγματα της 
συμβολής του. 


2. Ορθόδοξη ερμηνευτική και Πατέρες 

Δεν είναι ασφαλώς δυνατόν μέσα σε λίγα λεπτά να σκιαγραφήσει κανείς όλες τις 
πτυχές της συμβολής του Σάββα Αγουρίδη σε ερμηνευτικά θέματα της Βίβλου. 
Εγώ θέλω να εστιάσω μόνο σε ένα κεντρικό θέμα ορθοδόξου ερμηνευτικής, το 
οποίο στην υπέρ τριακονταετή παρουσία και επιστημονική μου δράση στη Γερμα¬ 
νία και κυρίως στην ευθεία, ανοικτή, ειλικρινή και μετωπική επιστημονική «αντι¬ 
παράθεση» με συναδέλφους της προτεσταντικής και ρωμαιοκαθολικής βιβλικής 
επιστήμης το έβρισκα πάντα μπροστά μου. Πρόκειται για το ζήτημα της ερμηνευ¬ 
τικής των Πατέρων της Εκκλησίας, που πολλές φορές προβάλλεται μάλιστα και 
ως ειδοποιός και ουσιαστική διαφορά ημών των Ορθοδόξων από τους δυτικούς. 
Πώς θα μπορούσαμε να λύσουμε αυτή την παρεξήγηση; Διότι ασφαλώς πρόκειται 
όντως για αλλοιωμένη εικόνα και παρεξηγημένη κατανόηση που δημιουργείται 
αρκετές φορές εκ των έσω προς τα έξω, όταν κάποιοι ορθόδοξοι ερευνητές πραγ¬ 
ματικά μεταδίδουν μια άκρως αγκυλωμένη εικόνα περί πατερικής ερμηνευτικής. 
Πώς θα μπορούσαμε να εξηγήσουμε ως ορθόδοξοι και στους δυτικούς τις σωστές 
διαστάσεις κατανόησης και πρόσληψης της πατερικής ερμηνευτικής, κάτι για το 
οποίο η Ορθοδοξία ανέκαθεν καυχιέται ως κύριο συστατικό της ερμηνευτικής της; 

Αν ανθολογήσει κανείς το έργο του Σάββα Αγουρίδη, θα ανακαλύψει αρκετούς 
βασικούς οδοδείκτες για τη θεματική «κατανόηση και πρόσληψη της πατερικής 
ερμηνευτικής». Ασφαλώς, μεταξύ των άλλων, βασικό εγχειρίδιο εδώ θεωρείται το 
βιβλίο του «Ερμηνευτική των ιερών κειμένων». Τί ρόλο πρέπει να παίζουν για 
το μοντέρνο βιβλικό Θεολόγο τα πατερικά ερμηνευτικά κείμενα, που γράφτηκαν 
τόσους αιώνες πριν και πολλές φορές απλά αναπαράγονται με ένα ξερό και μη 
εποικοδομητικό τρόπο και δίδονται ως η αποκλειστική ορθόδοξη ερμηνευτική; 
Τον καθηγητή Αγουρίδη τον απασχολεί έντονα «η αξία του παρελθόντος για το 
παρόν της ερμηνείας» και αναρωτιέται: «Επιτρέπεται το παρελθόν να καταπιέζει 
το παρόν, ή πρέπει μόνο να το καθοδηγεί;» 1 Ευθύς εξ αρχής είχε εντοπίσει το βά¬ 
θος της προβληματικής μιας όντως αξιόλογης κληρονομιάς, που όμως καλούμα¬ 
στε εμείς οι Ορθόδοξοι να διαχειριστούμε σωστά και υπεύθυνα. Έγραφε λοιπόν: 
«Το πρόβλημα για μας τους Ορθοδόξους σήμερα συγκεντρώνεται γύρω από το 
νόημα της πατερικής εξηγητικής κληρονομιάς. ΓΓ αυτό η προσοχή μας πρέπει να 


1. Σάββας Άγουρίδης,Ερμηνευτική τών ιερών κειμένων. Προβλήματα - ΜέθοδοΓΕργασίας 
στην'Ερμηνεία τών Γραφών, 2η έκδοση, Αθήνα 2000, σελ. 58. 

στραφεί ιδιαίτερα προς το σημείο αυτό. Είναι τόσες, αλήθεια, οι υπάρχουσες ως 
προς το σημείο αυτό παρεξηγήσεις!» 2 

Αυτό που πολλές φορές ο ερευνητής Αγουρίδης σ’ αυτή τη συνάφεια καυτη¬ 
ρίαζε ήταν κατά κύριο λόγο η παρεξηγημένη αντίληψη και η επιφανειακή χρήση 
των πατερικών κειμένων από τους μοντέρνους Θεολόγους. Αντιδρούσε λοιπόν 
στην παρατηρούμενη αλόγιστη «επανάληψη της πατερικής κληρονομιάς, την 
οποία όμως οι Πατέρες είχαν παραγάγει στη συνάντησή τους με τις προκλήσεις 
του καιρού τους, όπως αυτές φωτίζονταν από το δικό τους πνεύμα». 3 Για να περι¬ 
γράφει με σαφήνεια ο Σάββας Αγουρίδης, τί σημαίνει παρεξηγημένη κατανόηση 
και πρόσληψη των πατερικών κειμένων, καταθέτει σε κάποιο άρθρο του ένα ενδια¬ 
φέρον στιγμιότυπο της συνάντησης του ιδίου και μιας ομάδας φοιτητών του με 
τον ηγούμενο κάποιου μοναστηριού, ο οποίος είπε στους φοιτητές ενώπιον του 
πανεπιστημιακού καθηγητού Βιβλικής Θεολογίας τα εξής: «Η ιδιαίτερη συμβολή 
των Πατέρων της Εκκλησίας όσον αφορά την εξήγηση της Γραφής είναι ότι ,,μά- 
σησαν“ για χάρη μας την Αγία Γραφή με τέτοιο τρόπο, ώστε να απαλλάξουν όσους 
ακολουθήσαμε μετά απ’ αυτούς από τις δυσκολίες και τα προβλήματα ερμηνείας 
και, πάνω απ’ όλα, από τις πρόσθετες δυσκολίες του προσδιορισμού του νοήματος 
της Γραφής από την άποψη μερικών θεωριών που εισήχθησαν τα τελευταία χρόνια 
στο βιβλικό πεδίο. Είμαστε πολύ τυχεροί που έχουμε στα χέρια μας αυτή την κλη¬ 
ρονομιά από τους Πατέρες, καθώς δεν είναι αναγκαίο για εμάς να ,,μασήσουμε" 
τη διδασκαλία της Βίβλου, όπως έκαμναν εκείνοι. Μας έχουν προπαρασκευάσει 
ένα έτοιμο συμπόσιο. Γιατί θα έπρεπε να μασήσουμε εκ νέου το βιβλικό φαγητό, 
αφού υποδείγματα εμπνεύσεως και αγιότητος, όπως οι Πατέρες, επιτέλεσαν αυτό 
το έργο πριν από εμάς και για εμάς;» 4 

Αντιδρώντας και παίρνοντας θέση, ως όφειλε, ο Σάββας Αγουρίδης σ’ αυτό το 
περιστατικό, τονίζει βεβαίως ότι όντως θα πρέπει να λάβουμε σοβαρά την πατε- 
ρική κληρονομιά, η οποία όμως, από την άλλη πλευρά, δεν εξαντλεί τις ανάγκες 
της μοντέρνας εξηγητικής, διότι οι Πατέρες «υπήρξαν παιδιά της δικής τους επο¬ 
χής [...] Οι Πατέρες απορρόφησαν το υλικό για τη δική τους εποχή και για τα 
τότε τρέχοντα προβλήματα [...] υπάρχει η πνευματική αρχή που συνεστήθη από 
αυτούς ότι καθένας πρέπει να κάνει το δικό του ,,μάσημα" [...] Οι Πατέρες της 
Εκκλησίας, αν ερωτώνταν, θα αρνούνταν αυτόν το ρόλο για τον εαυτό τους στον 
πνευματικό χώρο» 5 . 


2. Σάββας Αγουρίδης,Ερμηνευτική τών ιερών κειμένων, σελ. 62. 

3. Σάββα Αγουριδη, Η ορθόδοξη Εκκλησία και η σύγχρονη βιβλική έρευνα, στο: Δελτίο 
Βιβλικών Μελετών, τόμος 17, έτος 27 (Ιούλιος-Δεκέμβριος 1998), σελ. 112. 

4. Σάββα Αγουριδη, Η ορθόδοξη Εκκλησία και η σύγχρονη βιβλική έρευνα, σελ. 120-121. 

5. Σάββα Αγουριδη, Η ορθόδοξη Εκκλησία και η σύγχρονη βιβλική έρευνα, σελ. 121. 

Για να διευκρινίσει το ρόλο της πατερικής ερμηνευτικής ο καθηγητής Αγουρί- 
δης τονίζει πολλάκις μεν το «διαχρονικό» του πατερικού πνεύματος και παράλ¬ 
ληλα το «συγχρονικό» των συγκεκριμένων πατερικών ερμηνειών που ουσιαστικά 
καθρεπτίζουν μόνο το πνεύμα της εποχής τους. Γράφει λοιπόν στα «Οράματα και 
πράγματα»; «Η οδός αυτή του Ορθοδόξου ερμηνευτή προς τη Γραφή ήταν πάντο¬ 
τε και είναι σήμερα περισσότερο δύσβατη, γεμάτη ασάφειες, αγωνίες και ψηλαφή¬ 
σεις· είναι όμως η μόνη που οδηγεί στο ξέφωτο, όπου η κατάσταση του σημερινού 
κόσμου μπορεί να σταθμιστεί αυθεντικά από τη σκοπιά του ,,λόγου του Θεού“. 
Αυτό έκαναν με την εν Αγίω Πνεύματι ερμηνεία των Γραφών οι Πατέρες αντιμετω¬ 
πίζοντας τα προβλήματα της εποχής τους.» 6 Αυτή ακριβώς η διαχρονική αξία του 
πατερικού πνεύματος αποτελεί κατά τον καθηγητή Αγουρίδη το θεμέλιο και για 
τη σημερινή Θεολογία. Σε ένα άλλο σημείο του ιδίου κειμένου του τονίζει: «Έχει 
άραγε γίνει επαρκώς κατανοητό πως οι Πατέρες ως ερμηνευτές προσδιορίζονταν 
από το πνεύμα της Εκκλησίας [...]; Τα έργα τους δεν έπαψαν να είναι και σήμερα 
σχολείο μύησης σε πολλά, και προπαντός στο πνεύμα της οργανικής σχέσης Γρα¬ 
φής και Εκκλησίας.» 7 

Ασφαλώς ο Σάββας Αγουρίδης τονίζει με κάθε ευκαιρία από την μια πλευρά 
αυτή τη εσαεί διαχρονική αξία της πατερικής ερμηνείας, που θα πρέπει να είναι 
για όλους μας οδοδείκτης. Γράφει λοιπόν με σαφή και κατηγορηματικό τρόπο: 
«Η χρυσή εποχή της Πατερικής ερμηνείας είναι ακριβώς προσανατολισμένη προς 
την πολεμική κατά των ειδώλων, την υπεράσπιση της Ορθοδοξίας έναντι των αι¬ 
ρέσεων και τις ποιμαντικές ανάγκες ενός εκκλησιαστικού πληρώματος κατά τη 
μετάβαση από την εθνική κοινωνία σε έναν τύπο χριστιανικής πολιτείας.» 8 Ταυ¬ 
τόχρονα όμως υπογραμμίζει από την άλλη πλευρά το «σχετικό» συγκεκριμένων 
πατερικών ερμηνειών και προσπαθεί να αποτρέψει κάθε μυθοποίηση ή απολυτο¬ 
ποίησή των. Τοποθετεί λοιπόν τα πράγματα στη σωστή τους διάσταση, δηλώνο¬ 
ντας: «Οι Πατέρες κατάλαβαν την κατήχηση και την οικοδομή των πιστών ως 
γνώση των Γραφών και ανάλυση του θεόπνευστου νοήματος των σε σχέση με τα 
προβλήματα που οι πιστοί τότε αντιμετώπιζαν δεν διανοήθηκαν ποτέ πως τα συγ- 
γράμματά τους θα μπορούσαν ποτέ να υποκαταστήσουν τα αγιογραφικά κείμενα. 
Η Αγία Γραφή υπήρξε γι’ αυτούς πάντοτε θεμελιώδες κριτήριο των απόψεών τους, 
και, ενώ οι ερμηνείες των δεν ήταν δουλική επανάληψη της Γραφής, ήταν κατά το 
πνεύμα απόδοση των Γραφών σε σχέση προς τα καυτά προβλήματα της Εκκλησίας 
της εποχής των.» 9 


6. Σάββας Αγουρίδης, Οράματα και πράγματα. Αμφισβητήσεις - Προβλήματα - Διέξοδοι 
στο χώρο της Θεολογίας και της Εκκλησίας, Αθήνα 1991, σελ. 54. 

7. Σάββας Αγουρίδης, Οράματα και πράγματα, σελ. 53. 

8. Σάββας Αγουρίδης, Οράματα και πράγματα, σελ. 51. 

9. Σάββας Αγουρίδης, Οράματα και πράγματα, σελ. 51. 

Δεν αποκρύπτω το γεγονός ότι στην πολυετή μου βιβλική πείρα και στις σχε¬ 
τικές συζητήσεις με μη ορθοδόξους συναδέλφους σε διάφορες επιστημονικές 
συναντήσεις με έχει εντυπώσει η εξής σαφής και ολοκάθαρη τοποθέτηση του 
Σάββα Αγουρίδη για τη σχέση Πατέρων και Γραφής -την οποία, ας σημειωθεί, 
χρησιμοποιώ και ως οδοδείκτη προς αποφυγή λανθασμένων κατανοήσεων, που 
θα μπορούσαν να οδηγήσουν μη ορθοδόξους Βιβλικούς σε τυχόν απαξίωση ή λοι¬ 
δορία μιας δήθεν απολυτοποίησης των πατερικών κειμένων-. Γράφει λοιπόν στην 
«Ερμηνευτική των ιερών κειμένων»: «Οι ίδιοι οι Πατέρες διαρκώς παραπέμπουν 
στις Γραφές, και δεν διανοήθηκαν ότι οι μετ’ αυτούς ερμηνευτές δεν θα έκαναν 
ό,τι έκαναν και εκείνοι. Την κατήχηση, δηλαδή, και την οικοδομή των χριστιανών 
την αντιλαμβάνονται ως γνώση των Γραφών και ανάλυση του νοήματος τους, 
ουδέποτε δε διανοήθηκαν ότι τα συγγράμματά τους θα μπορούσαν να υποκα¬ 
ταστήσουν τα Ευαγγέλια και τις Επιστολές της Κ. Διαθήκης.» 10 


3. Επιλογικές σκέψεις 

Αυτή λοιπόν την πλευρά της σημαντικής συμβολής του καθηγητού μας Σάββα 
Αγουρίδη αναφορικά με την κατανόηση και σωστή πρόσληψη της πατερικής ερ¬ 
μηνευτικής ήθελα να υπογραμμίσω. Οι Πατέρες ερμήνευσαν μεν την Αγία Γραφή 
και κατέδειξαν μέσω των ερμηνειών τους την οργανική ενότητα Γραφής και Πα- 
ραδόσεως 11 . Βεβαίως πρέπει να γίνει σε όλους μας συνειδητό, όπως τονίζουν και 
τα πατερικά κείμενα και σημειώνει και ο μακαριστός καθηγητής, ότι «η Γραφή δεν 
είναι πάνω από την Εκκλησία, ούτε αποτελεί ένα είδος νομικής αυθεντίας εντός 
της Εκκλησίας. Η Αγία Γραφή είναι αυθεντική έκφραση της πίστεως και της ζωής 
της Εκκλησίας, που τελεί σε οργανική σχέση προς την πίστη και τη ζωή της όλης 
Εκκλησίας δια των αιώνων» 12 . Η ενασχόληση των Πατέρων με τη Γραφή αποτε¬ 
λεί τμήμα της αποτύπωσης της θείας εμπειρίας του εκκλησιαστικού πληρώματος. 
«Αυτή όμως η αποτύπωση και ερμηνεία έφτασε ως εμάς μέσα από την πνευματική 
και ιστορική εμπειρία της Εκκλησίας.» 13 

Για να γίνει σωστά η πρόσληψη των Πατέρων και των έργων τους, πρέπει, κατά 
τον καθηγητή Αγουρίδη, να μπορούμε να ξεχωρίζουμε την όντως δική τους αξία 
«ανεξάρτητα από τις ιδιαιτερότητες είτε της δικής τους είτε των μεταγενεστέρων 
εποχών, που με δικό τους τρόπο τους χρησιμοποίησαν» 14 . Είναι ασφαλώς απαραί- 


10. Σάββας Άγουρίδης,Ερμηνευτική των ιερών κειμένων, σελ. 69. 

11. Πρβλ. Σάββας Άγουρίδης,Ερμηνευτική τών ιερών κειμένων, σελ. 70. 

12. Σάββας Άγουρίδης,Ερμηνευτική τών ιερών κειμένων, σελ. 69. 

13. Σάββας Αγουρίδης, Οράματα και πράγματα, σελ. 50. 

14. Σάββας Άγουρίδης,Ερμηνευτική τών ιερών κειμένων, σελ. 68. 

τητη η μελέτη των Πατέρων όχι μόνο κατά γράμμα, αλλά κυρίως κατά πνεύμα. 
Έτσι μόνο θα μπορέσει ο μελετητής να μυηθεί στο πνεύμα των Πατέρων, οι οποί¬ 
οι εκεί που «γίνονται πολύτιμοι δάσκαλοί μας είναι στα ουσιώδη θέματα, όπως 
η κατανόηση του πνεύματος της „εκκλησιαστικότητας“ των ιερών κειμένων, ότι 
δηλαδή δεν ανήκουν στην εποχή τους μόνο, όπως έχει την τάση να τα βλέπει ο 
ιστορικός και ο φιλόλογος, αλλά στην Εκκλησία καθόλου» 15 . 

Θα κλείσω με δύο ακόμη λόγους του αείμνηστου καθηγητού μας που βάζει 
τα πράγματα στη θέση τους και «προσγειώνει» μερικούς αιθεροβάμονες: «Σε με¬ 
ρικούς κύκλους δεν έχει γίνει επαρκώς κατανοητό πως οι Πατέρες εξηγητές δεν 
εξάντλησαν το περιεχόμενο των Γραφών, τις οποίες είδαν και ερμήνευσαν κατά 
θαυμάσιο ίσως για την εποχή τους τρόπο, αλλά από ορισμένες μόνο απόψεις, τις 
οποίες επέβαλλαν οι ανάγκες των καιρών τους.» 16 Η μοντέρνα ορθόδοξη Βιβλική 
Επιστήμη δεν απολυτοποιεί, λοιπόν, μεμονωμένες πατερικές ερμηνευτικές από¬ 
ψεις, αλλά σέβεται και προσλαμβάνει το ερμηνευτικό πνεύμα των Πατέρων. Και 
ο καθηγητής Αγουρίδης καταλήγει, δίδοντας τη σωστή διάσταση κατανόησης και 
πρόσληψης: «Δεν πρέπει να έχουμε αυταπάτες ως προς αυτό [...] καμιά ερμηνεία 
δεν είναι αλάθητη, παρά μόνο καθόσον συνδέεται προς το αλάθητο της Εκκλη¬ 
σίας εν Αγίω Πνεύματι. Σ’ αυτό είναι πολύ διδακτική η ερμηνευτική παράδοση 
της Εκκλησίας, η οποία πολύ συχνά παραθέτει περισσότερες από μια αποχρώσεις 
του νοήματος του κειμένου που σχολιάζεται, δείχνοντας έτσι τη σύνεση και την 
ταπείνωση των εκκλησιαστικών ερμηνευτών καθώς προσεγγίζουν το ιερό κείμενο, 
ωσάν να ψαύουν τον αναστάντα Λόγο του Θεού ψηλαφώντας τη σάρκα του.» 17 


15. Σάββας Αγουρίδης,Ερμηνευτική τών ιερών κειμένων, σελ. 71. 

16. Σάββας Αγουρίδης,Ερμηνευτική τών ιερών κειμένων, σελ. 70. 

17. Σάββας Αγουρίδης, Οράματα και πράγματα, σελ. 54. 



Η ΕΠΙ ΤΟΥ ΟΡΟΥΣ ΟΜΙΛΙΑ ΚΑΙ Η ΠΡΟΣΛΗΨΗ ΤΗΣ ΑΠΟ 
ΤΟΝ ΣΥΓΧΡΟΝΟ «ΑΝΑΓΝΩΣΤΗ». ΤΟ «ΠΑΡΑΔΕΙΓΜΑ» 

ΤΟΥ ΚΥΡΟΥ ΣΑΒΒΑ ΑΓΟΥΡΙΔΗ 1 

Σωτήριος Δεσπότης, Καθηγητής του Τμήματος 
Κοινωνικής Θεολογίας και Θρησκειολογίας του Ε.Κ.Π.Α. 


Εισαγωγικά 

Σε πολλές περιπτώσεις αρκεί ένα μικρό έργο - πόνημα για να αναδείξει το βάθος 
και το εύρος της προσωπικότητας ενός «μεγάλου» της ιστορίας. Αυτό συμβαίνει 
με την Προς Φιλήμονα Επιστολή του αιχμαλώτου Παύλου και με τις Β' - Γ' «Κα¬ 
θολικές» επιστολές του πρεσβυτέρου Ιωάννη. Το ίδιο τηρουμένων των αναλογιών 
(ηιιιΐπΐίδ τηαΐαηάίδ) επαναλαμβάνεται με το πόνημα τού Σάββα Αγουρίδη (Α.) για 
την Επί του Όρους Ομιλία (ΟΟ). Πρόκειται για έκδοση υπό των Κληρονόμων σε 
ενιαίο τόμο μιας σειράς σχετικών με το θέμα δημοσιεύσεων του κυρού Καθηγητή 
στο Δελτίο Βιβλικών Μελετών (που ο ίδιος εμπνεύστηκε) και μάλιστα τα κρίσιμα 
έτη 1974 και 1975. Είναι η εποχή κατά την οποία η ελλαδική Κοινωνία αλλάζει «σε¬ 
λίδα» εισερχόμενη στη Μεταπολίτευση, ενώ ήδη τη δεκαετία του 60 έχει πραγμα¬ 
τοποιηθεί μια επανάσταση στα «θεολογικά γράμματα». Επίσης τη δεκαετία του 70 
ξεσπά μια έντονη αντιπαράθεση μεταξύ των οπαδών της Δαρβινικής θεωρίας και 
των θρησκευτικών κύκλων αναφορικά με τη βιβλική αφήγηση περί Δημιουργίας. 
Όπως πιστεύω ότι θα αποδειχθεί, η εποχή της κρίσης που διανύουμε στις απαρχές 
της τρίτης χιλιετίας καθιστά το εγχείρημα του Α. επίκαιρο και στις μέρες μας 2 . 

Σημειωτέον ότι σε πρόσφατο αφιέρωμα στην ΟΟ ο γνωστός και στον Α. για τη 
σπουδή του στον Ματθαίο, II Εαζ 3 σημειώνει τα εξής: τη δεκαετία του 70 και 80 
και στη «διεθνή σκηνή» (όταν, όπως προαναφέρθηκε, η ελλαδική Κοινωνία ψάχνει 


1. Η παρούσα Εισήγηση στηρίζεται στη Βιβλιοκρισία Σ. Αγουρίδης, Η επί του όρους Ομιλία 
του Ιησού, Εισαγωγικά - Σύντομο Υπόμνημα , Αθήνα: Άρτος Ζωής 2010, την οποία έγραψα για 
τη Σύναξη 119 (2011), 107-111. 

2. Σύμφωνα με πληροφορίες που δεν κατάφερα λόγω γλώσσας να διασταυρώσω, το 
συγκεκριμένο βιβλίο μετέφρασε στην Αρμενική, ο νυν Αρχιεπίσκοπος της Αρμένικης Εκκλησίας 
και Γενικός Γραμματέας της εκεί Βιβλικής Εταιρίας (μαθητής του τιμωμένου Α.), Υεζηίΐτ ΡεΐΓ 0 $χ£ΐη. 

3. ϋίε Βετ§ρι·ε<ϋ§1 - είπ ΤεχΙ ίϋτ εη§α§ίετ1ε ΜίποπΗΙεπ. ΒώεΙ ιιιιά Κίτείιε 72 (2018) 223-230. 
Στο συγκεκριμένο τεύχος μπορεί ο ενδιαφερόμενος να ανιχνεύσει νέες αναγνώσεις της ΟΟ και 
μοντέρνα βιβλιογραφία. Σημειωτέον ότι ο Α. στα έργα του έχει υπόψη του την αγγλική μετάφραση 
του Υπομνήματος του Εαζ και όχι το πρωτότυπο στη γερμανική. 

πυξίδα «μετά το Ελλάς Ελλήνων Χριστιανών»), άνθρωποι προερχόμενοι οι ίδιοι 
από τα δύο φαινομενικά ενάντια στρατόπεδα του Χριστιανισμού και του Κομου¬ 
νισμού, στο πλαίσιο της ακμής του ψυχρού πολέμου και του «ράλι» των εξοπλι¬ 
σμών, διαδήλωναν με σύνθημα «Αγαπάτε τους Εχθρούς σας» και με αίτημα για την 
πολίτική εφαρμογή της ΟΟ.Ήταν όσοι δεν αρκούνταν στην απουσία του πολέ¬ 
μου, αλλά πάσχιζαν στην εφαρμογή δικαιοσύνης χάριν των αδυνάτων, πασχόντων, 
περιθωριακών. Στην ίδια την Δυτική Εκκλησία αναδείχθηκαν δύο τάσεις: (α) οι 
φονταμενταλιστές (Γιιικϋε), που επιδίωκαν την εφαρμογή της 4 , και (β) οι πραγμα¬ 
τιστές (Κε^Ιοδ), που θεωρούσαν την ΟΟ. και την μη χρήση βίας ακύρωση και «τέ¬ 
λος» της Πολιτικής (Μπχ \\ώόοτ, Μ ατό η Ηεη§ε1 πρβλ. ΡπεάπεΗ νοη νΨείζβ&εΕετ 
«ίηΐεΙΙίξεηΐε ΕείηάεΗίεόε» [έξυπνη αγάπη των εχθρών]). Σε κάθε περίπτωση η ΟΟ 
μαζί με την προσταγή του Κυρίου ύπαγε, όσα έχεις πώλησον καί δός [τοϊς] πτωχοΐς 
(Μκ. 10, 21) «πυροδότησαν» στην ευρωπαϊκή Ιστορία «ανατρεπτικά» κινήματα 
πνευματικής αναγέννησης, όπως του Μ. Αντωνίου στην Αίγυπτο, του «φτωχούλη 
του Θεού» Φραγκίσκου της Ασίζης και της άγνωστης στους πολλούς «ριζοσπαστι¬ 
κής Μεταρρύθμισης» του 16ου αι. μ. X. εντός της Καθολικής Εκκλησίας 5 . 

Η συγκεκριμένη «προγραμματική Ομιλία» του Ιησού ενέπνευσε υπάρξεις να 
ανακαλύψουν πρόγραμμα - νόημα ζωής κατεξοχήν μετά από δραματικά γεγο¬ 
νότα, όπως οι Δύο Παγκόσμιοι Πόλεμοι 6 . Ας αναλογιστεί βεβαίως κάποιος ότι 


4. Σε αυτή τη συνάφεια ενδιαφέρον θα παρουσίαζε μια καταγραφή του πώς αντιλαμβανόταν 
ο Α. το κόμμα της Χριστιανικής Δημοκρατίας που κινούνταν προς αυτή την κατεύθυνση. 

5. Σχετικά με την επίδραση σε άλλες θρησκείες βλ. Ίΐιοιη&δ ΗεΗετ, ΒεηξρτεάψΙ: (Μί 5-7), Ε>ϊ- 
ΠβΙΠϊΠαΚίϊδοΙτ, δεΙαιηάαΓδΙιιίε. ΗΐΙρ 3 :/Λννννν.ΒίΒεΐΜ 33 εη 3 εύώϊ.άε/δΙίε 1 ιννοι· 1 / 100260 /: ΑιιεΗ \νεηη άίε 
Βετρρτεάίβάαηιίΐίη$Ιιε$οηάετε ,,αηβ εΗή$ΙΙίεΗε ΡταχίΒ[ζίεΙΐ]“(Εηζ, 1985,188, ίηι ΟήξίηαΙΗητ $ίν), ϊ$1 
άαηιίί άοεΗ ζιιβείεΗ είηε ΒτϋεΕε ζητ Βεάεηίηηβ αιιείι βίτ ΝίεΗΐ-ΟινίίΙίηηεη ηηά -€Ηή$Ιεη ρερεΗεη, 
ρτοβίίετεη άοεΗ αηεΗ Βίε νοηι άετατί ετζεηβεη, Ηηηιαηετε Οε$εΙΙ$εΗαβεη αηηιαΗηεηάεη ιιηά ίηίίίίε- 
τεηάεη „ενοΙηίίοηάτε[η] 8εΗηιετζ“ (ΊΙιείβεη / Μετζ, 2001,355). Ηίηζη ίπ'ίί, άα$$ άίεΒετξρτεάίβ άητεΗ 
ίΗτε \νεί$ΗείΐΙίεΗεη Ατρηηιεηίαίίοηεη (β ο ηύΐΐεΐί άεη 5 ίεΗ ηίεΗΐ 5 οτρεηάεη ΎορεΙη ίη ΜΙ 6,26 οάετ άετ 
ΟοΙάεηεη ΚερεΙ ίη 7,12) αιιεΗ άοτΙαη$εΗΙη$$/άΗίξί$1, ννο ίΗτε ε$εΗαΙοΙορί$εΗεη Μοίίνίετηηρεη ($ ο άετ 
νεηνεί$ αηβάαΒ ΕϋτητηεΙτείεΗ ίη 5,3.10) ιιηά ίη$%ε$αηιΙ άετ ίΗτ ζη§τηηάεΙίε§εηάε εΗή$11ίεΗε ΟοΙίεΒξΙαη- 
Ηε (ίηώείοηάετε 6,9-13) ηίεΗΐ οάετηητ ΗεάίηρΙρείείΐΐ ινετάεη. Είηε ινείίετε Αη$εΗΙη$$/άΗί^ΗείΙ ετβΗΐ 
5 ίεΗ αιιεΗ ηιίίΒΙίεΗ αιι(Ηιιηιαηί$Ιί$εΗε 8οΙίάαήΙάΙ$Ηοηζερΐε, ίίΙαηιίίεΗε 8εΗατίανοτΒίεΙΙηηρεη οάετ άίε 
ΒηάάΗί$Η$εΗεη ΑηβαΒΒηηξεη νοηι ΒΟξεηαηηίεη ΕάΙεη ΑεΗίβαεΗεη Ρβαά - ηηβεαεΗίεί άετ ρτηηάΒαίζΙίεΗ 
νοτΗαηάεηεη ΙΙηίεηεΗίεάε Ιααειι $ ίεΗ Ηίετ Βει άεη ΗοηΗτείεη Εοτάετηηξεη ζνεατ αηεΗ ϋίβετεηζεη, 
αΗετ αηεΗ ζαΗΙτείεΗε ΟεηιείηΒαηύείίεη ετΕεηηεη (βο ΗείηΗαΙίεΙ αηεΗ άίε 8εΗατία ιι.α. Εοτάετηηρεη 
ηαεΗ ΑΙηιοΒεηραΗε, Εα$ίεη, ΙΥαΗτΗαβίρΗείΙ Βοννίε είη ινείίτείεΗεηάε 5 ΤοΙηηξ 5- ηηά ΕΗεΗτηεΗνετΗοί, 
\να$ άαηη ιι.α. ίιη „Ρτο)εΗΐ \νεΙΙεΐΗο$“ αηβρερτίβεη \νίτά). Αηήρτηηά ίΗτετ ιηόρΙίεΗεη ρεΒαιπίρεΒεΙΙ- 
ΒεΗαβΙίεΗεη ΚεΙεναηζ ιιηά άίεΒετ άορρείίειι Αη$εΗΙιι$$/άΗίξΗείΙ Ηαηιι άίε Βετρρτεάίβ άαηιίΐ αηεΗ /μγ 
ΝίεΗΐ-ΟΗτίΒΐίηηεη ηηά -ΟΗτίΒίεη ΗεάεηίΒαιη $ είη, \νίε ινίεάετηιη αηεΗ ΕίηιηαηίΒΐηηΒ, Βίαιη οάετ 
ΒηάάΗί$ηιη$ άητεΗ άίε ΒετρρτεάίββητΜίΙβίεάετ άε$ ϋΗτίΒίεηίηηΐΒ ΒεάειιίΒαηιΗείΙ εήαηρεη Ηοηηεη. 

6. Βλ. το έργο του Α. Ματθαίος ο Ευαγγελιστής (Διδάσκαλος της Αρχικής και της Σημερινής 
Εκκλησίας)». Αθήνα: Άρτος Ζωής 2000, 84-85. 

στις αρχές του 20ού αιώνα ο Νίτσε (επί τη βάσει των Μακαρισμών του Λουκά) 
διακήρυττε ότι μια ηθική που δαιμονοποιεί το γέλιο είναι ηθική των ατάλαντων, 
των αδύνατων: Είναι τόσο κακό να είναι κανείς πλούσιος, χορτασμένος, να γελά, 
να επαινείται; [...] Ποια θα ήταν πάνω στη γη η μεγαλύτερη αμαρτία; Δεν είναι η 
φράση εκείνου ο οποίος είπε «αλλοίμονο σε αυτούς που γελάνε»; Και αντίθετα προς 
τις επαγγελίες του Ιησού αναφέρει: Δε θέλουμε το βασίλειο των ουρανών. Είμαστε 
άνθρωποι και έτσι αναζητούμε το επίγειο βασίλειο! Το όραμα της επί του Όρους 
Ομιλίας φαίνεται ως μία θρησκεία παραίτησης, ως η ζήλεια των δειλών και των 
ατάλαντων, οι οποίοι δεν ωρίμασαν στη ζωή και μετά θέλουν να εκδικηθούν με 
το μακαρισμό της αποτυχίας τους και την ύβρη του Ισχυρού, του Επιτυχημένου, 
του Ευτυχισμένου 7 . 

Θα πρέπει να λεχθεί ότι στα ελληνορρωμαϊκά χρόνια, όταν και συγγράφεται 
το Μτ., το ερώτημα περί της μακαριότητας ήταν εξαιρετικά επίκαιρο. Συνώνυμος 
του «μακάριος» (που χαρακτηρίζει μαζί με το «αθάνατος» τους θεούς) είναι ο όλ¬ 
βιος - ο ευδαίμων, αυτός που σε αντίθεση προς τον ευτυχή, έχει διάρκεια στο ευ 
ζην. Γι’ αυτό και ο δημοφιλής στα ελληνορρωμαϊκά χρόνια Ευριπίδης («ο από σκη¬ 
νής φιλόσοφος») στον Επίλογο της Μήδειας διακρίνει μεταξύ «ευδαιμόνων» και 
«ευτυχισμένων»; θνητών γάρ ούδείς έστιν ευδαίμων άνήρ■ όλβου δ’ έπιρρυέντος 
ευτυχέστερος άλλου γένοιτ ’ αν άλλος, εύδαίμων δ’ άνού (1230 [=Μες στους θνη¬ 
τούς, δεν έχει ευδαίμονες· και πλούτη αν έρθουν, ο ένας γίνεται πιο ευτυχισμένος 
/ ευτυχής, μα ευδαίμονα να μην πεις κανένα !] 8 = η φράση αυτούσια περιέχεται [!] 
στο Χριστός Πάσχων του «ποιητή» Γρηγορίου Θεολόγου, ΡΘ 44. 217-8). 

Στον ελληνικό κόσμο η μακαριότητα αφορά κατεξοχήν στο άτομο και δη σε 
ένα στοιχείο του ανθρώπου το νου, αγνοώντας την πολυδαίδαλη «τραγική» αν¬ 
θρώπινη συν-ύπαρξη όπως και την προαίρεση. Αυτή η μονοδιάστατη μακαριότητα 
διακρίνεται και στο κλασικό στωικό έργο του φιλάσθενου φιλόσοφου από την 
Κόρδοβα της Ανδαλουσίας, του Σενέκα, ο οποίος τελικά αυτοκτόνησε: Για μια 
ευτυχισμένη ζωή (Ι)ε νΐΐιι όεαία) 9 . Το συγκεκριμένο έργο απέστειλε στον γνωστό 
από τις Πράξεις (17, 12-17) αδελφό του, τον Λεύκιο Ιούνιο Γαλλίωνα. Εκεί διαφο¬ 
ροποιεί την ευτυχία από το τι αρέσει στον όχλο και την ταυτίζει με την εναρμόνιση 
με τη φύση: το μυαλό πρέπει να είναι υγιές, θαρραλέο, ενεργητικό και να εξετάζει 
με προσοχή τα πλεονεκτήματα που πλαισιώνουν τη ζωή, χωρίς να παθιάζεται με 
κανένα από αυτά, να είναι δηλ. χρήστης και όχι δούλος των δώρων της τύχης. Έτσι 


7. Πάπας Βενέδικτος ΙΣΤ', Ιησούς από Ναζαρέτ. Α'Μέρος: Από τη Βάπτιση στον Ιορδάνη έως 
τη Μεταμόρφωση. (Μτφρ Σ. Δεσπότη κά.). Αθήνα: Ψυχογιός 2007, 107. 79-134. 

8. Δική μου μτφρ. Πρβλ. Μτφρ. Π. Πρεβελάκη ΗΐΙρ5://\ν\ν\ν.πιί1;Γθ8&ρορ1οπ8.§Γ/6γΓίρ6ΐΐ68/ 
πι&ά&Π τηβιίε&εδ.ϊιΐηι 

9. Η μτφρ των επόμενων αποσπασμάτων λήφθηκαν από την εξής έκδοση του έργου: Εισαγωγή, 
Μετάφραση, Σχόλια Νίκος Πετρόχειλος Αθήνα: Πατάκης 22004. 

Σωτήριος Δεσπότης 


ακολουθεί η αδιατάραχτη γαλήνη και διαρκής ελευθερία, η χαρά η αναλλοίωτη. 
Μακάριο θεωρεί τον άνθρωπο για τον οποίο τίποτε δεν θεωρείται καλό ή κακό 
παρά μόνον ο καλός ή ο κακός νους, εκείνος που θεραπεύει την εντιμότητα, του 
αρκεί η αρετή, τυχαία συμβάντα δεν του προκαλούν ούτε έπαρση ούτε συντριβή. 
Αληθινή απόλαυση είναι η περιφρόνηση των απολαύσεων. Μακάρια ζωή είναι το 
να έχουμε πνεύμα ελεύθερο και υψηλό, ατρόμητο και σταθερό. Πραγματικά ευ¬ 
τυχισμένος είναι εκείνος που έχει σωστή κρίση, όποιος είναι ικανοποιημένος με όσα 
έχει, όποια κι αν είναι αυτά και συμφιλιωμένος με τη μοίρα του. Ευτυχισμένος είναι 
όποιος αφήνει στη λογική να ρυθμίζει την αξία κάθε κατάστασης που συνδέεται με 
την ύπαρξή του. Εν συνεχεία αποσυνδέει την αρετή από την ηδονή. 

Το μεγάλο πρόβλημα, που αντιμετωπίζεται στο τέλος του συγκεκριμένου έρ¬ 
γου, είναι η οξεία προφανώς κριτική ότι ο ίδιος ο φιλόσοφος δεν «ενσαρκώνει» 
τα ιδεώδη της λιτότητας, που προβάλλει, ώστε να προκαλέσει τη δημιουργική 
μίμηση, η οποία σύμφωνα με τον Αριστοτέλη είναι η γεννήτρια της βιωματικής 
μάθησης και της χαράς. Ενώ απαντούν φιλόσοφοι, ο σοφός και άρα μακάριος 
απουσιάζει. Εν προκειμένω προβάλλει ζωηρή η αίσθηση απουσίας και συνεπώς η 
ανάγκη κατά τον Ιο αι. μ. X. όχι «ωραίων ιδεών», αλλά ενός υπαρκτού - ζωντανού 
μοντέλου μίμησης (του κατεξοχήν Ανθρώπου - Ηοιπο), που ταυτόχρονα θα απαλ¬ 
λάξει τους βροτούς από τα βάρη των ενοχών και των φόβων. 

Βεβαίως και η μακαριότητα, δεν συνδεόταν μόνο με τη φιλοσοφία (ήτοι την 
αγωγή του νου σε εναρμόνιση με τη φύση και έχοντας αυτάρκεια) αλλά και τη 
μύηση στα Μυστήρια και μάλιστα τα ελευσίνια. Διαδεδομένες στη Μεσόγειο ήταν 
και οι απόψεις του Επίκουρου, ο οποίος ίδρυσε κοινόβιο - «Κήπο» εκτός της πό¬ 
λης των Αθηνών (στην οδό που συνέδεε το δημόσιο σήμα (= νεκροταφείο) με 
την Ακαδημία Πλάτωνος) για να βιώσει τη μακαριότητα που συνδυάζει με την 
χαρά, την «καταστηματική» ηδονή και τη φιλία. Μάλιστα και ο Επίκουρος όπως 
και ο Σενέκας χρησιμοποίησαν για να διαδώσουν το «κήρυγμά» τους την επιστο¬ 
λή 10 . Ενώ οι Στωικοί θεολογικά στηρίζονται στην ζωοποιό δύναμη του απρόσωπου 


10. Επιστολή προς Μενεκέα 128-129: Άναλογιστέον δέ ώς των επιθυμιών αί μέν είσι φυσικαί, 
αί δε κεναί, και των φυσικών αί μέν άναγκαΐαι, αί δέ φυσικαι μόνον· των δέ αναγκαίων αί μέν προς 
ευδαιμονίαν είσίν άναγκαΐαι, αί δέ προς την τού σώματος άοχλησίαν, αί δέ προς αύτό τό ζήν. τούτων 
γάρ άπλανής θεωρία πάσαν αϊρεσιν καί φυγήν έπανά γειν οίδεν έπί την τοΰ σώματος ύγίειαν καί τήν 
τής ψυχής Αταραξίαν, έπεί τούτο τού μακαρίως ζήν έστι τέλος, τούτου γάρ χάριν πάντα πράττο- 
μεν, δπως μήτε άλγώμεν μήτε ταρβώμεν. όταν δέ άπαξ τούτο περί ήμάς γένηται, λύεται πάς ό τής 
ψυχής χειμών, ούκ έχοντος τού ζώου βαδίζειν ώς προς ένδέον τι καί ζητεϊν έτερον ώ τό τής ψυχής 
καί τού σώματος Αγαθόν συμπληρώσεται. τότε γάρ ήδονήςχρείαν έχομεν, όταν έκ τοΰ μή παρεΐναι 
τήν ήδονήν άλγώμεν όταν δέ μή άλγώμεν ούκέτι τής ήδονής δεόμεθα. Καί διά τούτο τήν ήδονήν 
άρχήν καί τέλος λέγομεν είναι τού μακαρίως ζήν. Βλ. Επίσης Επίκουρος: Ηθική. Η Θεραπεία της 
Ψυχής. Εισαγωγή, Μετάφραση, Σχόλια Γ. Ζωγραφίδης. Αθήνα: Βήμα 2015. 

πνεύματος, οι Επικούρειοι διακηρύσσουν: Τό μακάριον καί άφθαρτον οϋτε αυτό 
πράγματα έχει οϋτε άλλω παρέχει (Κύριαι Δόξαι 139 I) 11 . 

Στην περίπτωση του ιουδαϊκού κόσμου, η μακαριότητα, όπως αποδεικνύει και 
ο εισαγωγικός στον Ψαλτήρα ύμνος, συνδέεται με τη μελέτη - το «μηρυκασμό» 
(μέσω του ψιθύρου) του Νόμου - της Τορά ημέρα και νύκτα. Μακάριος δεν χα¬ 
ρακτηρίζεται στον Ιουδαϊσμό ο Θεός, αλλά επίσης είναι αυτός που ανεβαίνει στο 
Ναό για τη λατρεία και πραγματοποιεί έργα αγάπης προς τον πλησίον. Ουσιαστι¬ 
κά μακάριος είναι ο «δίκαιος», ο «όσιος». Βεβαίως και το υπόβαθρο της ΟΟ είναι 
ιουδαϊκό, καθώς προϋποτίθενται τα εξής: (α) η προσφορά θυσίας στο Ναό (Μτ. 
5, 24), (β) αραμαϊκές ύβρεις, όπως «ρακά» (5, 22), 12 και χειρονομίες υποτέλειας εκ 
μέρους κατακτητών (π.χ. το δστις σε ραπίζει εις την δεξιάν σιαγόνα [σου] (5,39), 
το οποίο φαίνεται σε «πρώτη ανάγνωση» παράδοξο, καθώς συνήθως ο «κόσμος» 
είναι βασισμένος στους δεξιόχειρες) 13 . 

(γ) Δεν αποκλείεται η ΟΟ (η οποία, όπως θα επιχειρήσω να αποδείξω, αδο- 
κίμως ονομάζεται «Ομιλία») να αποτελεί την «απάντηση» της χριστιανικής κοι¬ 
νότητας στα κινήματα των Ζηλωτών και των Εσσαίων, που (α) υπαγόρευαν μί¬ 
σος στους υπεναντίους (πρβλ. 5, 43, όπου μνημονεύεται αυτή η εντολή, χωρίς 
να υπάρχει όμως στην Π.Δ. και δη το Λευ. 5, 43 στο οποίο προστάσσεται μόνον 
αγάπη στον πλησίον - «ομοεθνή») και (β) αυστηρή ιεραρχία εντός της κοινότητας 
αντί της αντεστραμμένης πυραμίδας του κύκλου του I. Χριστού. 

Το ιουδαϊκό, όμως, υπόβαθρο, δεν αποκλείει την διασταύρωση με «ελληνικά 
ερωτήματα», καθώς η ίδια η Ιερουσαλήμ έχει αποδειχθεί ότι ήταν και «ελληνική 
πόλις». Άλλωστε, όπως θα αποδειχθεί, η ΟΟ αποδεικνύει ότι ουσιαστικά μεταξύ 
Ματθαίου και Παύλου δεν υπάρχει ουσιαστικά διαφωνία, όπως δεν υπάρχει και 
μεταξύ του πρώτου και του Λουκά. 

11. ώστε οϋτε όργαϊς οϋτεχάρισι συνέχεται· εν άσθενεϊγάρ πάν τό τοιοϋτον. (έν άλλοις δέ φησι 
τούς θεούς λόγω θεωρητούς, οϋς μεν κατ' αριθμόν ύφεστώτας, οϋς δέ κατά όμοείδειαν, εκ τής συνε¬ 
χούς έπιρρύσεως των όμοιων ειδώλων έπι τό αυτό άποτετελεσμένων, ανθρωποειδείς.) 2 Ό θάνατος 
ούδέν προς ήμάς- τό γάρ διαλυθέν άναισθητεϊ, τό δ' άναισθητούν ούδέν προς ημάς 

12. Αναφορικά με τη σημασία του βλ. Κ. Σιαμάκη Ηΐίρ://\νΛνΛν.ρ!ιϊ1ο1ο§ιΐδ.§Γ/4/68-2010-01-01 - 
01-22-30/128-2010-01-24-23-23-18 Καταλήγει στο συμπέρασμα ρακά, πνεύμα δύσοσμο, άέρα 
δύσοσμε, πόρδε δηλαδή σκουπίδι, μικρέ, άνήλικε, άνώριμε, άσήμαντε, τιποτένιε. Ο ίδιος επιση¬ 
μαίνει ότι «ορκίζω» σημαίνει επικαλούμαι τον Θεό προστάτη του αιτήματος μου, ενώ «ορκίζομαι» 
επικαλούμαι τον Θεό μάρτυρα της ειλικρίνειας και αξιοπιστίας μου. Γί αυτό το ορκίζειν επιτρέπεται, 
ενώ το ορκίζεσθαι απαγορεύεται. Βλ. Σύντομο Λεξικό της Καινής Διαθήκης. Θεσσαλονίκη 1988,56. 

13. Ρ. Ε&ρίιΐε, Ι$1 άίε ΒώεΙ ΗεΗίίξ ϊιύεπείζΐί Οϋίετδίοΐι 1989, 118, 122. Πρβλ. Σ. Δεσπότη, Ο 
Ιησούς ως Χριστός και η Πολιτική Εξουσία στους Συνοπτικούς Ευαγγελιστές, Αθήνα: Άθως 2006, 
230. Η συγγραφή του συγκεκριμένου βιβλίου έγινε η αιτία να γνωρίσω αρτιότερα τον αείμνηστο 
Α. Παρότι ήμουν μαθητής του κυρού I. Παναγοπούλου, με τον οποίο ένεκα της μετάφρασης 
της Βιβλικής Εταιρείας βρέθηκαν σε αντίθετα «στρατόπεδα», με φιλοξένησε στην οικία του και 
συζητήσαμε επί μακρόν θέματα της εργασίας μου. 

Α. Ερμηνευτικά Ερωτήματα 

Τα ερωτήματα που έχουν προκύψει από την «Προγραμματική Διδασκαλία» του 
Κυρίου στο Μτ. καταγράφονται κατωτέρω και σε κάθε περίπτωση εξ αυτών προ¬ 
στίθενται θέσεις και αντιθέσεις: 

1. Πρόκειται για υποκατάσταση του Νόμου της Παλαιάς Διαθήκης; Ιδιαίτερα «οι 
Μακαρισμοί παρουσιάζονται ως το καινοδιαθηκικό αντιστάθμισμα προς τον 
Δεκάλογο, ως η υψηλότερη ηθική των Χριστιανών απέναντι στις εντολές 
της Παλαιάς Διαθήκης» 14 . 

(α) Ο ίδιος, όμως, ο Κύριος στο Μτ. βαπτίζεται «πληρώσαι πάσαν δικαιοσύ¬ 
νην» 15 . Με αυτήν υπονοείται η πληρότητα του φιλάνθρωπου θελήματος 
του Θεού, όπως αυτό αποτυπώνεται ήδη στην προ Χριστού εποχή. 

(β) Μετά τους Μακαρισμούς, ο Κύριος ομιλώντας με μοναδική αυθεντία 
(«Αμήν»), σημειώνει αναφορικά με τη σχέση του με την Παλαιά Διαθήκη: 
Μη νομίσητε δτι ήλθον καταλϋσαι τον Νόμον ή τούς Προφήτας· ούκ ήλθον 
καταλϋσαι άλλά πληρώσαι (= εκπληρώσω). Αμήν γάρ λέγω νμϊν έως αν 
παρέλθη ό ούρανός και ή γή, Ιώτα έν ή μία κεραία (= γραμμή) ού μη παρέλ- 
θη από τού Νόμου, έως αν (= αλλά) πάντα γένηται. ός έάν οϋν λύση μίαν 
τών έντολών τούτων των έλαχίστων και διδάξη ούτως τούς ανθρώπους, 
έλάχιστος κληθήσεται έν τη Βασιλεία τών ούρανών (= θα είναι πολύ μικρός 
διά την Βασιλεία των Ουρανών)· ός δ’ αν ποίηση και διδάξη, ούτος μέγας 
κληθήσεται έν τή Βασιλεία τών ούρανών (5, 17-19) 16 . 

(γ) Εν συνεχεία με το Ήκούσατε δτι έρρέθη τοϊς άρχαίοις [...] Έγώ δέ λέγω 
ύμϊν, δεν έχουμε «Αντιθέσεις» (προς το Νόμο), όπως τιτλοφορούνται μέ¬ 
χρι σήμερα τα ρήματα του «νέου Μωυσή», του Εμμανουήλ. Πρόκειται για 
έξι Εκπληρώσεις 17 ή Υπερθέσεις, καθώς οι εντολές της δεύτερης πλάκας 
της Διαθήκης δεν καταργούνται (5,21-48). Ερμηνεύονται μέσω της δέκα¬ 
της εντολής, που θεωρούνταν και στον Ιουδαϊσμό συμπύκνωση του Δε¬ 
καλόγου και για τον Παύλο (Ρωμ. 7) αιτία αναζωοποίησης της αμαρτίας: 
Ούκ έπιθυμήσεις. 

(δ) Και στην απαρχή (!) των ταλανισμών των Φαρισαίων στο «συγγενές» κεφ. 


14. Ράτσινγκερ, Ιησούς 84. 

15. Πρβλ. Μ. Γκουτζιούδης, Η Έννοια της «Δικαιοσύνης» στο κατά Ματθαίον Ευαγγέλιο. 
Από τη Συμβατική Εφαρμογή της στην Απαιτητικότερη Εκδοχή της. Βιβλικά Μελετήματα. 
Θεσσαλονίκη: Όστρακον 2018, 33-47. 

16. Ακολουθώ την τεκμηριωμένη απόδοση του Ν. Σωτηροπούλου, Ερμηνεία Δύσκολων 
Χωρίων της Γραφής. Τόμος Γ'. Αθήνα 2004, 10-15. 

17. Γκουτζιούδης, ό.π. 41. 

23, 2-3 (βλ. κατωτέρω), ακούγεται η προτροπή του Κυρίου να τηρεί το 
ακροατήριό του όσα εκείνοι διατάσσουν (πρβλ. Μτ. 10, 18 κ.ε) 18 . 

Στις ανωτέρω θέσεις, που κυριαρχούν σήμερα στην Έρευνα, εγείρεται ο εξής 
αντίλογος: 

(α) Στα Μτ. 5-7 υπογραμμίζεται με χαρακτηριστικό τρόπο η αυθεντία του 
Ομιλούντος, ο οποίος όντως στο Μτ., ήδη με την αφήγηση της Γενέσεώς 
του (κεφ. 1-2), ακολουθεί την τυπολογία του Μωυσή, σώζοντας όμως το 
δικό Του λαό από τις αμαρτίες (1, 21). Αυτός στην καρδιά του Ευαγγελίου 
με το Αεϋτε προς Με πάντες οι κοπιώντες και πεφορτισμένοι θα φανεί 
υπέρτερος των δύο βασικών «νεύρων» του Ιουδαϊσμού (του Σαββάτου και 
του Ιερού), υπερβαίνοντας και την πρώτη πλάκα της Διαθήκης. 

(β) Ο ίδιος ο Ιησούς, ανεβαίνοντας σε Όρος της Γαλιλαίας των «αλλοδα¬ 
πών» εθνών «αντικαθιστά» το φλέγόμενο Σινά, όπου ανέβηκε αρχικά μό¬ 
νος ο Μωυσής μετά από τριήμερο «καθαρμό» (Εξ. 19-20). Συνεπώς και 
εγώ θεωρώ ότι ο όρος «Ομιλία» (άετακίω) 19 για τη συγκεκριμένη περικοπή 
δεν είναι ακριβής. Δεν αναπτύσσεται αγιογραφική περικοπή, όπως στην 
αντίστοιχη εισαγωγική αφήγηση του Λουκά (4, 14 κε.: προγραμματική 
«διδασκαλία» στη Συναγωγή της Ναζαρέτ). 

(γ) Στο τέλος της ΟΟ, όπου, όπως και στην κατακλείδα της Τορά, τίθεται το 
ερώτημα «ζωή ή θάνατος» ( Δευτερονόμιο 28), σημειώνονται τα εξής: Καί 
έγένετο δτε έτέλεσεν ό Ιησούς τούς λόγους τούτους, έξεπλήσσοντο οί όχλοι 
έπϊ τή διδαχή αυτού· ήν γάρ διδάσκων αύτούς ώς έξουσίαν έχων και ούχ ώς 
οί γραμματείς αύτών (7, 28-29). 

(δ) Και στον Επίλογο του Μτ. (28, 20: διδάσκοντες αύτούς τηρεϊν πάντα όσα 
ένετειλάμην νμϊν), πιθανότατα και πάλι στο όρος της Μακαρισμών, προ¬ 
σκαλούνται οι μαθητές να κηρύξουν στα έθνη τη δική Τον Τορά, η οποία 
προϋποθέτει την άφεση των αμαρτιών μέσω της θείας Ευχαριστίας. 

2. Συνιστούν η ΟΟ και ιδίως οι Μακαρισμοί αναβαθμούς προς την εσωτερική κα¬ 
θαρότητα και θέωση («φιλοκαλική προσέγγιση»); «Πώς μπορούν οι οφθαλμοί 
της καρδιάς να γίνουν καθαροί; Πώς μπορεί να διαλυθεί το ίνδαλμα, το οποίο 
σκοτίζει το βλέμμα του ανθρώπου ή τελικά τον τυφλώνει καθ’ ολοκληρία; Η 
μυστικιστική παράδοση της οδού της καθαρότητας που ανελίσσεται προς την 
ένωση με το θείο επιχείρησε να δώσει απάντηση σε αυτό το ερώτημα» 20 


18. Έπϊ τής Μωϋσέως καθέδρας έκάθισαν οί γραμματείς και οί Φαρισαίοι. Πάντα ούν όσα εάν 
εϊπωσιν ύμΐν ποιήσατε καί τηρείτε, κατά δε τά έργα αύτών μή ποιεΐτε' λέγουσιν γάρ καί ού ποιοϋσιν. 

19. Ρ. Οτίδεηιπηη, ϋίε ΒεΓ§ρΓεάί§1 ώδ 5εϊιπήπιΐδ1β§υη§ - ιιηά ίηδοίεπι ώδ „ ΡΓ6ΐϋ§1“, ΒώεΙ 
ιιηάΚπεΗε 72 (2018) 233-244. 

20. πατ. Κ. Παπαθανασίου,'Η Άσκηση τών Μακαρισμών τοϋ Κυρίου ώς έκφραση πνευματικής 

(α) Το τον Θεόν όψονται δεν τοποθετείται στο τέλος των Μακαρισμών ως κο¬ 
ρύφωση της πνευματικής προόδου. Στον Επίλογο μακαρίζονται (ϊ) όσοι 
πράττουν την ειρήνη, ήτοι το αγαθό - καλόν 21 και (ϋ) όσοι διώκονται γι’ 
αυτό. Και στην κατακλείδα ολόκληρης της ΟΟ δεν δεσπόζει η προτροπή 
για νήψη αλλά για ορθοπραξία, καθώς τίθεται το δίλημμα «ζωή ή θάνα¬ 
τος». Επίσης στον «επίλογο» της δημόσιας δράσης του Κυρίου στο Μτ., 
κατ' αντιστοιχία προς την εισαγωγική ΟΟ, παρατίθενται οι παραβολές των 
κεφ. 23-25 με κορυφαία αυτή της Κρίσεως. Σε αυτά τα κείμενα επίσης «μα¬ 
καρίζεται» η δράση χάριν των πεινώντων, αιχμαλώτων και «πενθούντων». 
(β) Ο συγκεκριμένος Μακαρισμός απηχεί έντονα τον Ψ. 23 (Ο’): Τις άναβή- 
σεται εις τό όρος τού Κυρίου και τίς στήσεται εν τόπω άγίω αύτοϋ; Αθώος 
χερσ'ιν καί καθαρός τη καρδία, δς ούκ έλαβεν έπϊ ματαίω την ψυχήν αύτοϋ 
και ούκ ωμοσεν έπϊ δόλω τώ πλησίον αύτοϋ (στ. 3-4) 22 . Η πρώτη και βα¬ 
σική προϋπόθεση για την άνοδο η οποία οδηγεί στη συνάντηση με το Θεό 
είναι το ερώτημα σχετικά με Θεό, η αναζήτηση του προσώπου Του. Ήδη 
όμως προηγουμένως δηλώνεται το περιεχόμενο των αθώων χεριών και της 
καθαράς καρδιάς: ότι ο άνθρωπος δεν απατά και ούκ ωμοσεν έπϊ δόλιο τώ 
πλησίον αύτοϋ: δηλ. η τιμιότητα, η αλήθεια, η δικαιοσύνη απέναντι στο 
συνάνθρωπο και στην Κοινωνία. Αυτό θα μπορούσαμε να το ονομάσουμε 
κοινωνικό ήθος, αλλά φθάνει μέχρι το βάθος της καρδιάς. Ο Ψ. 14 (15) 
αναλύει την ίδια θεματική ακόμη περισσότερο. Οι προϋποθέσεις της εισόδου 
στο Θεό συμπυκνώνονται στο Δεκάλογο, όπου εξαίρεται η εσωτερική ανα¬ 
ζήτηση για το Θεό, το καθ’ οδόν είναι προς Αυτόν (πρώτη πλάκα διαθήκης) 
σε συνδυασμό όμως με την αγάπη προς τον πλησίον, τη δικαιοσύνη απένα¬ 
ντι στα πρόσωπα και την κοινωνία (δεύτερη πλάκα). Δεν κατονομάζονται 
προϋποθέσεις που στηρίζονται σε αποκαλυπτική εμπειρία, αλλά απλά η 
αναζήτηση του Θεού και οι βασικοί τρόποι άσκησης δικαιοσύνης κάτι που 
συνεπάγεται μία εγρήγορη συνείδηση προς καθένα πλησίον - ακριβώς διά 
της αναζήτησης του Θεού- 23 . 


Ζωής. «πνλν.βοοΐ68ί&.§Γ/§Γεε1όίιο1γ8γηο£ΐ/οοπιηιίΐ663/λνοΓ8ΐιίρ/ρ3ρ3ΐ1ι_&8ΐά8ί.ρ(1£. Ημερ. Ανάκτησης 
22.04.2019. 

21. Ακολουθώ την τεκμηριωμένη απόδοση του Ν. Σωτηροπούλου, Ερμηνεία Δύσκολων Χωρίων 
της Γραφής. Τόμος Α', Αθήνα 1985, 21-25. Σύμφωνα με τον ίδιο (σελ. 22 παραπ. 1) οι πεινώντες 
και διψώντες τη δικαιοσύνη είναι κοινωνική κατάσταση: οι αδικούμενοι και στερούμενοι του 
δικαίου των, όπως τις στερείται άρτου και ύδατος, οι οποίοι θα δικαιωθούν και θα ικανοποιηθούν 
πλήρως κατά τη μέλλουσα ζωή. 

22. Μτφρ. Βάμβα: Ο άθώος τάς χεϊρας και ό καθαρός την καρδίαν δστις δεν εδωκεν εις 
ματαιότητα την ψυχήν αυτόν καί δέν ώμοσε μετά δολιότητος. 

23. Ράτσινγκερ, Ιησούς 105. 

3. Εισηγείται ο Κύριος μια ηθική δύο ταχυτήτων, όπου η ΟΟ ανταποκρίνεται στα 
δεδομένα (στάνταρντ) των τελείων και όχι των απλών πιστών («αρχαρίων»); 
Αυτό το ερώτημα συνδέεται και με το ποιο ακριβώς είναι το ακροατήριο της ΟΟ. 
Σημειωτέον ότι όρος τελειότητα απαντά στην ΟΟ χωρίς να σημαίνει όμως τον 
περφεξιονισμό. Εννοιολογικά είναι ισοδύναμη με την «ακεραιότητα» (ίηίε§πίγ) 
της προσήλωσης 24 , την ολοκληρωτική αφοσίωση στο θέλημα του Θεού. 

(α) Ήδη στη συριακή Διδαχή, η οποία απηχεί την ιουδαιοχριστιανική Παρά¬ 
δοση της Κοινότητας του Μτ. και μάλιστα τις «δύο Οδούς» του Επιλόγου 
της ΟΟ, καταγράφονται δύο επιλογές:'Όρα μ ή τίς σε πλανήση άπό ταύτης 
τής όδοϋ τής διδαχής έπε'ι παρεκτός Θεού σε διδάσκει■ εί μεν γάρ δύνασαι 
βαστάσαι δλον τον ζυγόν τού Κυρίου, τέλειος έση! εί δ ’ ού δύνασαι δ δύνη 
τούτο ποιεί περί δέ τής βρώσεως ο δύνασαι βάστασον άπό δέ τού είδωλο- 
θύτου λίαν πρόσεχε!Λατρεία γάρ έστι θεών νεκρών (6, 1-3). 

(β) Αντίστοιχες εναλλακτικές δυνατότητες απαντούν στον I. Χρυσόστομο 25 , 
ο οποίος επίσης καταγόταν από τη Συρία, την κατεξοχήν έδρα «ασκητι¬ 
κών» κινημάτων, όπως και αιώνες αργότερα στον Φραγκίσκο της Ασίζης 
(ίδρυση του «τρίτου τάγματος») και στον Θωμά Ακινάτη. Ο τελευταίος, 
σχολιάζοντας το Μτ. 19, 12, διακρίνει ανάμεσα σε κανόνες ( ρταβεβρία ), 
που απευθύνονται σε όλους, και συμβουλές ( βοη$ίίία ) σε «ευέλπιδες»; 
ρταβεβρία, ηυίόιΐϊ οιηποχ οΚτίεΐίαπί ΐεηεπΐατ, εΐ βοηαίΐία Εναηρβίϊβα , μυτε 
οΕ1ί§εηΐ 8θ1υπι εοδ 26 .Έτσι ο Δεκάλογος αναφέρεται σε όλους ενώ οι Υπερ¬ 
θέσεις σε λίγους «αφιερωμένους». 

(γ) Σύμφωνα με άλλη άποψη 27 ο Δεκάλογος αφορά στο αξίωμα και η ΟΟ. με 
τις Υπερθέσεις στο πρόσωπο: Έτσι ιδιωτικά μπορεί κάποιος να εφαρμόσει 
τη διάταξη του Κυρίου για την Οργή. Ως αξιωματούχος (π.χ. δικαστής ή 
αστυνόμος) όμως αδυνατεί! 

24. Στον Μτ. η αγάπη συνιστά τη θεϊκή τελειότητα (5, 48 19, 21), η οποία βρίσκεται στον 
αντίποδα της φαρισαϊκής υποκρισίας και της επίδειξης. Με τον όρο αυτό ( τελειότητα ), ο οποίος 
αποτελεί μετάφραση του εβραϊκού Ιαιηίηι, εάιαίίιη, σημαίνεται η ακεραιότητα και ολοκληρία 
που πρέπει να χαρακτηρίζει τη χριστιανική αγάπη, προκειμένου έτσι να περισσευθεί η φαρισαϊκή 
δικαιοσύνη. Ο Νόμος έτσι δεν ερμηνεύεται εκ των έξω, αλλά από το εσωτερικό κέντρο του. Ο 
Χρυσός Κανόνας καταγράφεται στην κατακλείδα της επί του όρους Ομιλίας: Πάντα ούν όσα έάν 
θέλητε ϊνα ποιώσιν ύμϊν οί άνθρωποι, οϋτως και ύμεΐς ποιείτε αϋτοϊς· ούτος γάρ έστιν ό Νόμος κα'ι 
οί προφήται (7, 12· 22, 40). 

25. Στις περίφημες Ομιλίες στο Κατά Ματθαίον (ΡΟ 58), που εκφώνησε στην Αντιόχεια Ιο 390 
μ.Χ., όντως θεωρεί εφικτή την εφαρμογή της ΟΟ. Ως εναλλακτική του πάντα όσα έχεις πώλησον όμως 
προβάλλει την ελεημοσύνη. Ηΐψ8://εΕίνε.§οο§1εχοω/Πε/ά/0ΒγΖΟ1αΚ£4γΚΕύυΐ1ΒυΜε2ΗΗΖΡΕ/ν1ενν 

26. διιρετ Εν3Π§ε1ίυηι 5. Μ3ΐί1ΐ3εί ΙεεΙιιιπ, ΤεχΙιιπι Τωιπηί 1951 εώίιιηι άο βιιΙογμΙο ΙιπηδΠΐιιηι 
ά ΚούετΙο Βιΐδ& 51 ίη Ι&εηίαδ Γη&§ηε1ίεα8 ...&<1 ΜΙ 19,12 

27. ΤΙιοΓη&δ Ηεΐΐετ, ΒετξρτεάίβΙ (ΜΙ 5-7), ΜύεΙάίάαΜίεεΗ, 8ελιιηάατ$1ιι/ε. ΗΐΙρδ:/Ανν\ννν. 
ΒίύεΙννίδδεηδοΗώί.ιΙε/δΙίεΙπνοΓΐ/100260/: 

Από την άλλη πλευρά (α) επειδή μάλλον ακριβώς εφαρμόστηκε κατά γράμμα 
η ΟΟ, η ιεροσολυμητική Κοινότητα έφυγε παραμονές της Άλωσης της Πόλης 
από την έδρα της προς την Περαία και επίσης δεν συμμετείχε στην επανάσταση 
του Μπαρ Κοχμπά. Ο ίδιος ο Παύλος, όπως διαπιστώνεται από τους Καταλό¬ 
γους των δεινών του στη Β' Κορινθίους, ουσιαστικά ως πρότυπο των «παι¬ 
διών» του προβάλλει «εφαρμοσμένη» πάνω του την ΟΟ. (β) Στη μοναστηρια¬ 
κή ακολουθία των Τυπικών, η οποία ενσωματώθηκε νωρίς στη Θεία Λειτουργία 
της ορθόδοξης Εκκλησίας, η Κοινότητα πριν την («Μικρή») Είσοδο στο Ναό, 
ψάλλει τους Μακαρισμούς προκειμένου να γίνει υπενθύμιση της εφαρμογής 
τους στη ζωή ως απαραίτητης προϋπόθεσης της συμμετοχής στην Ευχαριστία 
και ειδικότερα στη δοξολογία του Τρισάγιου ενώπιον του θρόνου 28 . 

Όντως, όμως, το Κατά Ματθαίον απευθύνεται ιδιαίτερα στους «ηγέτες» της 
Κοινότητας, οι οποίοι εγκαταλείψει αφήσει τα πάντα (όπως σημειώνει μόνος ο 
Μτ. 19, 27!) για να ακολουθήσουν τον Κύριο. Στο κεφ. 10 εξαίρονται τα χαρακτη¬ 
ριστικά των συγκεκριμένων βιαστών μαθητών, ενώ στο 19,12 αναφέρεται η ειδική 
κατηγορία εκουσίων ευνούχων, οι οποίοι αντιστοιχούν στο τάγμα των 144.000 
«ευέλπιδων» ενός επίσης ιουδαιοχριστιανικού βιβλίου, της Αποκάλυψης (κεφ. 7 
και 14). Ιδίως στο κεφ. 16, μόνον στο Μτ. μακαρίζεται ιδιαίτερα ο Πέτρος για την 
αποκάλυψη ταυτότητας του Κυρίου. 

Επίσης στην καρδιά του Μτ., όπως ήδη προαναφέρθηκε, ακούγεται η πρόσκλη¬ 
ση για ιεραποδημία - «προσκύνημα» στον πράο και ταπεινό Κύριο, του οποίου ο 
ζυγός είναι ελαφρύς (11, 30). Το «δεσμειν τε και λύειν» υπό των μαθητών αναφέρε- 
ται κατεξοχήν στην ερμηνεία του Νόμου, η οποία σε αντίθεση προς τους Φαρισαί¬ 
ους (23,23) πρέπει να χαρακτηρίζεται από την κρίση και το έλεος και την πίστη (= 
ευσπλαχνία και έλεος και φιλανθρωπία) 29 . Αυτός - ο Εμμανουήλ υπόσχεται στον 
Επίλογο ότι θα είναι συνέχεια μαζί τους Στην περίπτωση μάλιστα του διαζυγίου 
εισάγεται το παρεκτός λόγου πορνείας (5, 32 βλ. κεφ. 19, 9) 30 , αν και αυτό είναι 
«παράδοξο» διότι το τέλος για την μοιχαλίδα ήταν ο λιθοβολισμός. Συνεπώς είτε 
αποκλείει ουσιαστικά την χορήγηση «βιβλίου αποστασίου» (= «αυτόματο διαζύ¬ 
γιο»), είτε συνδυάζεται με την άσκηση τέτοιας «δικαιοσύνης» (= φιλανθρωπίας) 
υπό του συζύγου, όπως αυτή που χαρακτηρίζει τον Ιωσήφ, ο οποίος δεν επιθυμεί 
να «παραδειγματίσει» (= εξευτελίσει) την έγκυο μνηστή του (1, 19). Συνεπώς δεν 


28. Μια πόλη οργανωμένη με ασκητικά πρότυπα ήταν η Οξύρυγχος στην Άνω Αίγυπτο. Βλ. 
Δ. Μόσχος, Οικονομικές σχέσεις στόν μοναχισμό τής Αΐγύπτου κατά τούς πρώτους αιώνες. 
Θεολογία 83/2 (Άπρίλιος-Ίούνιος 2012) 121-144, εδώ 137. 

29. Ν. Σωτηροπούλου, Ερμηνεία Δύσκολων Χωρίων της Γραφής. Τόμος Α', Αθήνα 1985, 34-38. 

30. Τιιζ, ό.π. 228-230 

μπορεί να αποκλειστεί η πιθανότητα η ΟΟ να απευθύνεται κατεξοχήν στους μελ¬ 
λοντικούς «ηγέτες» με σκοπό όμως να γίνει τελικά κτήμα όλων. Είναι αξιοσημείω¬ 
το ότι ενώ αρχικά η ΟΟ και δη οι Μακαρισμοί ως ακροατές έχουν τους Δώδεκα, 
στο τέλος από το Όρος κατεβαίνει πλήθος. 

4. Σηματοδοτεί άραγε η ΟΟ το τέλος κάθε ηθικής; Μήπως πρόκειται για μια 
ηθική Ουτοπία που ουσιαστικά ενσαρκώνει μόνον ο Εμμανουήλ και απλώς 
αποδεικνύει ότι οποιαδήποτε ανθρώπινη ηθική - δικαιοσύνη είναι ως «ράκος 
αποκαθημένης» ενώπιον τα μάτια του Κυρίου; Μήπως συνιστά έναν «καθρέ¬ 
φτη αμαρτιών» (ηβη$ βΙβηεΗίίειι$ Ιβ%ί$), που αποκαλύπτει την ατέλεια της 
ανθρώπινης φύσης ή έναν νόμο - πυξίδα (ίβτίίιιε ηβη$ Ιβ£ί$) γι' αυτόν που 
αναγεννήθηκε και ως «δέντρο καλό» ( 7,17 κε.) καρποφορεί εροπίε εί ΗίΙατίΐετ 
(αυθόρμητα και με ιλαρότητα) καλά έργα; Στο επίκεντρο του προβληματισμού 
περί του εφικτού ή μη εφαρμογής, τοποθετήθηκε το κυριακό λόγιο περί της μη 
επιθυμίας γυναικός μέσω της όρασης, πράγμα το οποίο θεωρήθηκε αδύνατον 
και βεβαίως όχι μόνον από τους φροϋδιστές: έγώ δέ λέγω ύμΐν δτι πάς ό βλέπων 
γυναίκα προς τό έπιθυμήσαι αυτήν ήδη έμοίχευσεν αύτήν έν τή καρδία αύτοϋ (5, 
28). Μάλιστα συνοδεύεται από το παράδοξο «σκληρό» λόγιο: εί δέ ό οφθαλμός 
σου ό δεξιός σκανδαλίζει σε, έξελε αύτόν και βάλε από σοϋ' συμφέρει γάρ σοι ϊνα 
άπόληται έν των μελών σου και μή δλον τό σώμα σου βληθή εις Γέενναν (5,29) 31 . 
Συνεπώς θεωρήθηκε ότι η συγκεκριμένη εντολή στο μόνο που αποσκοπεί το 
συγκεκριμένο χωρίο η ΟΟ είναι μία ομολογία όπως αυτή του Μ. Βασιλείου: 
«και γυναίκα δεν αγνοώ και παρθένος δεν είμαι». 

Επί τη βάσει των ανωτέρω, η ΟΟ είτε «ιστορεί» τον Κύριο Ιησού (Εάαπτά 
Ίΐιατηεγδεη) είτε αναφέρεται στη ζωή μετά τα τελικά Έσχατα (Μπτΐϊη ΌίΒεΙίαδ) 
είτε αποτυπώνει την «εντατική ηθική» όσων θεωρούν ότι το «εν-τω-μεταξύ» 
(Ιπΐεπιη), που βιώνουμε «εδώ και τώρα», γρήγορα θα το διαδεχθεί η έλευση 
της Βασιλείας (Α. δοΗννείΐζετ) είτε είναι δυνατό να εφαρμοστεί από ριζοσπά¬ 
στες περιπλανώμενους χαρισματούχους (θετά Ίΐιείβεη & Αηεΐΐε Μετζ) 32 . 

Είναι σημαντικό ότι ο Τολστόι, όταν «μεταστράφηκε» σε ειρηνιστή και μετα¬ 
σχημάτισε την ΟΟ σε ηθικό κώδικα εντολών, μετατράπηκε σε έναν βάρβαρο δυ¬ 
νάστη στον οίκο του κατεξοχήν απέναντι στη σύζυγό του, την κατεξοχήν «πλη- 


31. Εν προκειμένω ο Ρ. Επριάε θεωρεί ως αντικείμενο της όρασης είναι η παντρεμένη γυναίκα, 
η οποία στη Γένεση ονομάζεται ανδρίς (εβρ. ισά) και μέσω του καλύμματος καθιστά εμφανές αυτό 
το στοιχείο ήδη από μακριά. Ι$1 άίε ΒΛεΙ ήείιΐίξ ύΒεηεΙζά ΟίίΙετδΙοΗ 1989,121. 

32. Η συμπύκνωση των απόψεων ελήφθη από Τΐιοηι&δ Ηεΐΐετ, Βετ§ρτεάί§1 (ΜΙ 5-7), 
ύίύεΙιϋιΙπίαίδεΗ, δείαιηά&τδΐιιίε. Ηΐίρδ://νντ\σν.ύίύεΐΜ55εηδεΗ&ή.άε/5ΐί€Η\νοι·1:/100260/ 

σίον» 33 . Επίσης σύμφωνα με τον μαθητή του Α., Ν. Ματσούκα 34 , αυτή η Ομιλία 
θα μπορούσε να χαρακτηριστεί σαν το διαμάντι της παγκόσμιας λογοτεχνίας. Και 
το νόημά της απλό και άκρως ριζοσπαστικό. Βρίσκονται σε δεινή πλάνη όσοι την 
εκλαμβάνουν τούτη την ομιλία ως κώδικα ηθικής. [...] Καταρχήν η ομιλία αυτή 
προϋποθέτει στον τρόπο της ζωής μια ριζική αλλαγή μέσω της μετάνοιας. Ο Χρι¬ 
στός επισημαίνει το γεγονός ότι η ανθρώπινη ζωή έχει εμπλακεί σ’ ένα οδυνηρό 
συμβιβασμό, οπότε οι γνωστές ηθικές εντολές και οι επιταγές του νόμου αποτελούν 
απλώς τα δεκανίκια για την επιτυχή διάνυση αυτής της ζωής [...] «Μακάριοι οί 
πτωχοί τώ πνεύματι, δτι αύτών έστιν ή βασιλεία των ουρανών» [...] τούτοι οι μα- 
καριζόμενοι καταφρονεμένοι πεινάνε και διψάνε για δικαιοσύνη κι έχουν ειρηνική 
καρδιά και καθαρά χέρια, μολονότι διώκονται. 

Κατά τον Ράτσινγκερ 35 , η μαθητεία του Ιησού δεν προσφέρει μία συγκεκριμένη 
ρεαλιστική πολιτική κοινωνική δομή. Συνεχώς και δικαίως τονίζεται ότι δε θα μπο¬ 
ρούσε κανείς βασιζόμενος στην επί του Όρους Ομιλία να οικοδομήσει μία Πολιτεία 
και να εξασφαλίσει την κοινωνική ευταξία. Το μήνυμά της φαίνεται να κινείται σε 
άλλο επίπεδο. Οι διατάξεις του Ισραήλ, οι οποίες εγγυήθηκαν την υπόστασή του 
μέσω των χιλιετηρίδων και μέσω της Ιστορίας, περιθωριοποιούνται. Από αυτήν την 
καινούργια ερμηνεία της τέταρτης εντολής 36 δε θίγεται μόνον η σχέση γονέων-παι- 
διού, αλλά ολόκληρη η υποδομή της κοινωνικής οργάνωσης του λαού του Ισραήλ. 
Εδώ συμβαίνει βέβαια μια εξαιρετικά σημαντική διαδικασία, η οποία κατανοήθηκε 
στην απόλυτη σημασία της μόλις τα νεότερα χρόνια αν και πάλι μονομερώς, γι' αυτό 
και παραποιήθηκε. Οι συγκεκριμένες νομικές και κοινωνικές διατάξεις, οι πολιτικοί 
κανονισμοί δε θεωρούνται πλέον ως ιερό Δίκαιο κατά γράμμα εφαρμοζόμενο σε όλες 
τις εποχές από όλους τους λαούς. Αποφασιστικής σημασίας είναι η θεμελιώδης 
κοινωνία θελήματος με τον Θεό, η οποία δωρήθηκε από τον I. Χριστό. Ένεκα 
αυτής οι άνθρωποι και τα έθνη είναι πλέον ελεύθεροι να κατανοήσουν τι συνάδει 
στην πολιτική και κοινωνική οργάνωση με την κοινωνία αυτού του θελήματος έτσι 
ώστε να διατυπώσουν οι ίδιοι τις νομικές τους διατάξεις. Η ολοσχερής απουσία της 
κοινωνικής διάστασης στο κήρυγμα του Ιησού, την οποία ο Νεηεηετ από ιουδαϊκής 
απόψεως μονομερώς κριτικάρει, ενέχει μία διαδικασία με παγκόσμιες ιστορικές πα- 


33. Πρβλ. Ε. ϋτεννεπη&ηη, ϋίε 8ρπαΙε άετ Αη§ίΙ. Όετ Κτίε§ ιιηά άαί Οίή$Ιεηίηηί, ΗεπΙεΓ, 
ΡτείύιΐΓβ..., 1992,219-222. 

34. Ν.Α. Ματσούκα, Παλαιάς και Καινής Διαθήκης Σημεία, Νοήματα, Αποτυπώματα, 
Θεσσαλονίκη: Πουρναρά 2002, 403-404. 

35. Ράτσινγκερ, Ιησούς 122-123. 

36. Εννοείται το λόγιο του Κυρίου: τις έστιν ή μήτηρ μου και τίνες είσίν οί αδελφοί μου; έκτείνας 
την χεϊρα αυτού έπί τούς μαθητάς αύτοϋ είπεν' ιδού ή μήτηρ μου και οί άδελφοί μου. ΰστις γάρ 
άν ποιήση τό θέλημα τού Γιατρός μου τού έν ούρανοϊς αυτός μου αδελφός καί άδελφή καί μήτηρ 
έστίν (Μτ. 12, 46-50). 

ραμέτρους, η οποία δεν έχει διαδραματιστεί ως τέτοια σε κανένα άλλο πολιτισμικό 
χώρο: οι συγκεκριμένες πολιτικές και κοινωνικές διατάξεις αποδεσμεύονται από την 
άμεση ιερότητα και τη θεοκρατική νομοθεσία και αφήνονται στην ελευθερία του 
ανθρώπου, ο οποίος διά του Ιησού εδράζεται στο θέλημα του Πατρός και εξ αυτού 
μαθαίνει να διακρίνει το δίκαιο και το σωστό. 


Β. Προϋποθέσεις Ερμηνείας 00. 

Όπως και στις λοιπές περικοπές των βιβλίων της Κ.Δ. και στην ανάλυση της ΟΟ. 

ισχύουν τα εξής: 

1. Η ΟΟ όσο γοητευτικό κείμενο και αν είναι, πρέπει να μελετηθεί ενταγμένη 
άρρηκτα στο Μακροκείμενο του Μτ. Η ΟΟ, η οποία παρεμβάλλεται σε όσα 
αφηγείται για τον Ιησού ο Μάρκος μεταξύ 1, 21 και 1, 22, μάλλον δεν αποτε¬ 
λούσε μια εκ των προτέρων συγκροτημένη πηγή, στην οποία ο Μτ. πρόσθεσε 
υλικό από την Ο, αφού η σφραγίδα του Ευαγγελιστή σε αυτήν είναι έντονη. Επι¬ 
πλέον από το γεγονός ότι προϋποτίθεται η προσφορά στο Ναό (5,23) 37 , θεωρώ 
ότι η ΟΟ συνεγράφη πριν την Άλωση της Ιερουσαλήμ και την πυρπόληση του 
Ναού. Στο σημείο αυτό πρέπει να ληφθεί υπόψη η «ριζοσπαστική γλώσσα», που 
χρησιμοποιεί γενικά ο Ματθαίος στο «εκκλησιαστικό Ευαγγέλιο», ιδίως όσον 
αφορά την κόλαση - τιμωρία (συχνά επαναλαμβανόμενη η φράση «κλαυθμός 
και βρυγμός των οδόντων» 8, 12 13, 42. 50 22,13 24, 51 25, 30), η οποία είναι 
το αντίθετο της μακαριότητας. Οι ίδιοι Μακαρισμοί ακολουθούν μετά από μία 
ενότητα θαυματουργίας. Κι ενώ ο ακροατής αναμένει ότι στη συνέχει ο Μεσσί- 
ας θα παράσχει μακαριότητα, που σχετίζεται με την χορηγία γης, πλούτου και 
μακροημέρευσης (όπως υπόσχεται η Τορά), εκείνος προβάλλει ως ευτυχή όχι 
απλώς τον πένητα αλλά τον «πτωχό» (= επαίτη) στο πνεύμα. 

2. Επίσης με τον έσχατο - κορυφαίο μακαρισμό και μάλιστα σε β' πληθυντικό 
(αντί σε γ’ όπως όλοι οι προηγούμενοι), προβάλλονται ήδη στο εδώ και το 
τώρα ως «μοντέλα» όσοι γίνονται αντικείμενο ονείδους, διωγμού και συκο- 
φάντησης: Μακάριοί έστε όταν όνειδίσωσιν ύμάς. Εν προκειμένω, ενώ έχουμε 
την επιτομή του «αίσχους» στον αρχαίο κόσμο, οι ακροατές παραλληλίζονται 
με διωκόμενους προφήτες! Ας σημειωθεί το ένεκεν’Εμοΰ (και όχι ένεκεν του 
Νόμου ή του Ναού). Από αυτόν τον Μακαρισμό (πρβλ. 10, 10 κε. κεφ. 24) εξά¬ 
γεται το ασφαλές συμπέρασμα ότι οι πρώτοι ακροατές του Μτ. υπόκεινται σε 


37. Έάν οϋν προσφέρης τό δώρόν σου επί τό θυσιαστήριον κάκει μνησθής δτι ό άδελφός σου 
έχει τι κατά σοϋ [...] 

διωγμό και (α) από τον οικογενειακό κύκλο και (β) από αυτόν της συναγωγής. 
Τέλος, όπως ήδη σημειώθηκε και στο τέλος της Εισαγωγής, και από το πάντα 
γάρ ταϋτα τά έθνη έπιζητοϋσιν (6, 32 18, 17: έστω σοι ώς ό έθνικός και ό τελώ¬ 
νης) καθίσταται σαφές ότι η ΟΟ απευθύνεται κατεξοχήν σε Ιουδαιοχριστια- 
νούς, οι οποίοι είχαν πιθανότατα είχαν υποστεί βία όπως και το τραύμα του 
ξεριζωμού 38 . Έτσι είναι άμεσα συγγενές προς την Επιστολή Ιακώβου και τη Δι¬ 
δαχή. Αντιθέτως στο Κοράνι, που απηχεί ιδιαίτερα το Μτ., απουσιάζει έστω και 
ένας υπαινιγμός στην ΟΟ 39 καθώς αυτή προφανώς δεν συνάδει με τη θεολογία 
και ανθρωπολογία του. 

Ο Ο.Η. ΕοΙττ προτείνει την εξής κυκλική-επικεντρική δομή στο Μτ., την οποία 
και υιοθέτησε ο Β. Τ. νίνίπηο 40 : 

Α. 1-4 Αφήγηση: Γέννηση και Αρχές Δράσης 

Β. 5-7 Ομιλία: «Μακαρισμοί» - Είσοδος στην Βασιλεία 

Γ. 8-9 Αφήγηση: Αυθεντία και Πρόσκληση 
Δ. 10 Ομιλία: Ιεραποστολή 

Ε. 11-12 Αφήγηση: Άρνηση από αυτή τη γενεά 

Στ. 13 Ομιλία: Οι παραβολές της Βασιλείας 
(αποκορύφωση: «κρυμμένος θησαυ¬ 
ρός») 

Ε'. 14-17 Αφήγηση: Αποδοχή από τους μαθητές 
Δ'. 18 Ομιλία: Κοινότητα 
Γ'. 19-22 Αφήγηση: Αυθεντία και Πρόσκληση 
Β'. 23-25 Ομιλία: «Ουαί» - Έλευση Βασιλείας 

Α'. 26-28 Αφήγηση: Θάνατος και Αναγέννηση/Ανάσταση 

Από τα ανωτέρω προκύπτουν τα εξής: (α) Η ΟΟ αντιστοιχεί στα κεφ. 23-25, 
όπου εκτός της εσχατολογικής Ομιλίας (κεφ. 24), απαντά το εξής ιδιαίτερο υλικό 
του Μτ.: (ί) 25,1-13: Η παραβολή των δέκα παρθένων. (11) 25, 14-30: Η παραβολή 
των ταλάντων, (ίϋ) 25, 31-46: Η τελική Κρίση του Κόσμου. Αυτές οι περικοπές 
αντιστοιχούν ιδιαίτερα στο Μτ. 7 (β) Ειδικότερα στον κατωτέρω πίνακα διακρίνο- 
νται ομοιότητες και διαφορές μεταξύ των Μακαρισμών και Ταλανισμών, στοιχεία 


38. Σχετικά με τα εισαγωγικά ζητήματα στο Μτ. βλ. Σ. Δεσπότη, Ιερά Ευαγγέλια. Το μήνυμα 
της Καινής Διαθήκης στο Σύγχρονο Άνθρωπο , Αθήνα: Έννοια 2017, Ιοο. 

39. Γ. Γκνίλκα, Χριστιανισμός και Ισλάμ. Μια νέα Προσέγγιση (Μτφρ Σ.Δεσπότη κά.). Αθήνα: 
Ψυχογιός 2009, 311-312. 

40. Β.Τ. νίνίαηο, Ίϊιε Οοερεί α<χοπΒη§ Ιο Μ&ΙΐΗβΛν. Νε\ν }ετοηιε ΒίΜίεαΙ ϋοηιηιεηίατγ, Κ. Ε. 
Βπηνη, ]. Α. ΡίΙΖΓηγετ, Κ. Ε. ΜιιτρΗχ (επιμ.), Νενν Ιεκεγ 1992, 632-3. 

τα οποία ο Λουκάς συνδυάζει στην ίδια περικοπή (6, 20-26). Σημειωτέον ότι ο 
Λουκάς προτίμησε ως Προγραμματική Ομιλία του Κυρίου το εξαιρετικά σύντομο 
Κήρυγμά του στη Συναγωγή επί τη βάσει του Ησ. 61 και όχι τη Διδασκαλία του πά¬ 
νω σε Όρος επί τη βάσει κυρίως των Ψαλμών και της σοφιολογικής Γραμματείας: 


Κατά Ματθαίον 41 


Μακαρισμοί 
(5, 3-12) 

Ταλανισμοί 

(23,13-31) 

Απευθύνεται καταρχάς προς τους μαθητές και 
τον όχλο 

Απευθύνεται προς τους αντιπάλους 

Διατυπώσεις σε τρίτο πρόσωπο πληθυντικό 
(όχι ενικό). Β' πληθυντικό μόνον στο τέλος στο 
λόγιο περί διωγμού. 

Διατυπώσεις σε δεύτερο πρόσωπο 

Εγκαινιάζεται η δημόσια Δράση - 
«Προγραμματική Ομιλία» 

Κατακλείεται η δημόσια Δράση 

Εσχατολογικές Υποσχέσεις: «Δική τους είναι η 
Βασιλεία των Ουρανών» (3. 10) 

«κλείνετε τη Βασιλεία των 

Ουρανών» (13) 

«Μακάριοι οί πτωχοί τώ πνεύματι» 

Οϋα'ι δέ ύμϊν, Γραμματείς και 

Φαρισαίοι ύποκριταί 

«πεινώντες και διψώντες τή δικαιοσύνη» (6) 

εξωτερικά φαίνεσθε δίκαιοι (28) 

«έλεήμονες [...] δτι έλεηθήσονται» (7) 

άρνηση ελέους (23) 

«καθαροί στην καρδιά» (8π) 

ακάθαρτοι (27) 

«Όραση Θεού» (86) 

όρκος στο Θρόνο του Θεού (22) 

Υιοί Θεού (9) 

Υιοί Γεέννης (15) 

έτσι καταδίωξαν τους Προφήτες (12) 

Υιοί όσων δολοφόνησαν τους 
Προφήτες (31) 

Π Μακάριοί έστε δταν όνειδίσωσιν υμάς καί 
διώξωσιν καί εί'πωσιν πάν πονηρόν καθ’ υμών 
[ψευδόμενοι] ένεκεν έμοϋ. [...] 12 χαίρετε καί 
άγαλλιάσθε, δτι ό μισθός υμών πολύς έν τοίς 
ούρανοίς· ούτως γάρ έδιωξαν τούς προφήτας 
τούς προ υμών. 

34 Διά τούτο ιδού έγώ άποστέλλω 
προς ύμάς προφήτας καί σοφούς καί 
γραμματείς· έξ αύτών άποκτενειτε 
καί σταυρώσετε καί έξ αύτών 
μαστιγώσετε έν ταίς Συναγωγαίς 
ύμών καί διώξετε άπό Πόλεως εις 
Πόλιν 


41.1. Κ.Ο. Η^ηδοη, ΗολνΗοποιπύΙε! Ηο\νδίίΜηβίίιΙ! Α Οιιΐΐιιιπΐ Αη3ΐγδίδ οίΜ3ΐΐΚε\ν’δ Μ3ΐί3Πδηΐδ 
&ικ1 Κ,ερίΌ&εΗεδ Τϊ&ηδίόπτιβιΐ οη ΐίιε Μοιιηΐώη Βίΐιι&ΐ Αη&ίγδίδ &ηά ΐΗε Οοδρεί οίΜ&ΙΐΗεΛν. 5εηιεί& 
67 (1994 [95]) 147-70 ΗΐΙρδ:/ΔνΛ\σν.ΕεΗ^δοηχοω/ΑΒΤΙΟΕΕ5/ωουηΙώη.1ιΙηι1. Πρβλ. 

Ιετοηιε Η. Νέγρες Ήοηοπη§ Λε άίδίιοηοΓεεΙ: ώε ειιΐΐυιπΐ εά§ε οί Ιεδίΐδ’ Βε&ΙίΙιιάεδ.” ΗΐΙρ:// 
ΛνΛνΛν.ηΙ§&ΙεΛναγχοηι/§οδρε1-&ηεΙ-&€ΐδ/§οδρε1-ο£-ηι&Ιΐ1ιεΛν/6οοΓδ-&ικ1-&Γΐίε1εδ/ 

Ειδικότερα η ΟΟ προϋποθέτει τα εξής γεγονότα: (α) τη Βάπτιση του Κυρίου 
προκειμένου να πληρώσει κάθε δικαιοσύνη, (β) τους Πειρασμούς στην έρημο (σύν¬ 
δρομα (1) Φάουστ, (2) από μηχανής Θεού, (3) Υπερανθρώπου) που αποκορυφώ¬ 
νονται με ανάβαση σε όρος (!), (γ) την επιστροφή στον «χώρο της δουλείας», 
στη Γαλιλαία των καθήμενων στο σκότος ένεκα απόγνωσης, (δ) το Κήρυγμα της 
Μετάνοιας από τον Χριστό Κύριο, (ε) την επιλογή των Δώδεκα αλιέων των ψυχών 
και (στ) την πλούσια θεραπευτική δράση του Εμμανουήλ -νέου Μωυσή. Όπως 
πριν το Δεκάλογο δεσπόζει η απελευθερωτική πράξη του Γιαχβέ, έτσι και της πα¬ 
ράδοσης του «Καταστατικού Χάρτη» του έθνους- της Βασιλείας Του (= ΟΟ) προ¬ 
ηγείται η απαλλαγή του πλήθους από τον πόνο. Σε αυτό το γεγονός δίνει ιδιαίτερη 
έμφαση ο Μτ. όπως και επίσης στην άφεση των αμαρτιών. 

Αξιοσημείωτα είναι και τα χωρία που προηγούνται και έπονται άμεσα της ΟΟ. 
Ήδη επισημάνθηκε ότι στο τέλος του κεφ. 4 περιγράφεται μία κατάσταση πρω¬ 
τογενούς «μακαριότητας», αφού άνθρωποι από μία ευρύτερη περιοχή (!) και όχι 
στον «άγιον όρος» απαλλάσσονται και από «ψυχικές» και σωματικές νόσους, ενώ 
ο Κύριος ήδη έχει δημιουργήσει μια «κοινότητα» γύρω του: 24 Και άπήλθεν ή άκοή 
αύτοϋ εις δλην την Συρίαν και προσήνεγκαν αύτώ πάντας τούς κακώς έχοντας (α) 
ποικίλαις νόσοις και (β) βασάνοις συνεχομένους [καί] δαιμονιζομένους καί σελη- 
νιαζομένους καί παραλυτικούς, καί έθεράπευσεν αύτούς. 25 καί ήκολούθησαν αύτώ 
όχλοι πολλοί (α) από τής Γαλιλαίας καί (β) Λεκαπόλεως καί (γ) Ιεροσολύμων καί 
( δ)Ίουδαίας καί (ε) πέραν τοϋ’Ιορδάνου. [...] Στο τέλος της ΟΟ ο Κύριος θερα¬ 
πεύει έναν λεπρό ακάθαρτο και εξοστρακισμένο. Εκείνος μέσω της προτροπής 
να εφαρμόσει το Νόμο του Μωυσή, ταυτόχρονα προβάλλει στο ίδιο το Ιερό ως 
«μαρτύριο» - πιστοποίηση της δύναμής Εκείνου που κατεβαίνει από το Όρος 42 . 
Ακολουθεί «θαύμα» σε οίκο πιστού εθνικού εκατόνταρχου στην Καπερναούμ και 
μάλιστα εξ αποστάσεως. Στο τέλος αυτής της περικοπής μπορεί ο ακροατής να 
συνειδητοποιήσει πώς ο Μτ. «ζωγραφίζει» την απόλυτη μακαριότητα, τη Βασιλεία 
(σε αντίθεση προς την τυραννία του διαβόλου και της Ρώμης), το «ευ ζην» (σε 
αντίθεση προς το «φευ ζην»).: Οι πάντες και όχι μόνον οι Εβραίοι της Διασπο- 
ράς συμμετέχουν στο Δείπνο του Αβραάμ: λέγω δέ ύμϊν ότι πολλοί από ανατολών 
καί δυσμών ήξουσιν καί άνακλιθήσονται μετά Αβραάμ καί Ισαάκ καί Ιακώβ έν τή 
βασιλεία των ούρανών, οι δέ υιοί τής βασιλείας έκβληθήσονται εις τό σκότος τό 


42. 8, 1: Καταβάντος δέ αύτοϋ άπό τού όρους, ήκολούθησαν αύτώ όχλοι πολλοί. 2 Καϊ Ιδού 
λεπρός προσελθών προσεκύνει αύτώ λέγων' «Κύριε, εάν θέλης δύνασαίμε καθαρίσαι». 3 καί έκτείνας 
την χεϊρα ήψατο αύτοϋ λέγων' θέλω, καθαρίσθηττ και εύθέως έκαθαρίσθη αύτοϋ ή λέπρα. 4 και 
λέγει αύτώ ό Ίησοϋς' όρα μηδενί εϊπης, άλλά ύπαγε σεαντόν δεϊξον τώ ίερεϊ καί προσένεγκον 
τό δώρον ο προσέταξενΜωνσής, εις μαρτύρων αύτοΐς. 5 Ε’ισελθόντος δέ αύτοϋ εις Καφαρναούμ 
προσήλθεν αύτώ έκατόνταρχος παρακαλών αύτόν[...]. 

έξώτερον έκεϊ έστω ό κλαυθμός και ό βρνγμός τών όδόντων (8, 11-12). Συνολικά 
ακολουθούν δέκα δυνάμεις αντί των αντίστοιχων πληγών του Μωυσή. 

3. Η δομή της επί του ΟΟ είναι έντεχνη, πράγμα το οποίο σημαίνει ότι η ερμη¬ 
νεία της πραγματοποιείται βάσει του πυρήνα (= Κυριακή Προσευχή, η οποία 
στο Μτ. «συμπυκνώνει» τη Γεθσημανή του Κυρίου [26, 36 κε.]) και των εξής 
αντιστοιχίσεων: 

Α. 5, 3-16: Εισαγωγή: Μακαρισμοί - Αλάτι της γης 43 και Φως του Κόσμου 
Β. 5, 17-20: Εκπλήρωση Νόμου 

Γ. 5, 21 -48: Υπέρβαση Νόμου - έξι Υπερθέσεις (όχι Αντιθέσεις, 
όπως τιτλοφορούνται) - Αγάπη στους εχθρούς 
Δ. 6, 1-8: Ελεημοσύνη και Προσευχή ΕΝ ΚΡΥ¬ 
ΠΤΩ!!! (Όχι Υποκρισία/«Θέατρο»!) 
Ε. 6, 9-15: Κυριακή Προσευχή: τα 
τρία πρώτα αιτήματα συ¬ 
μπυκνώνουν τη διδασκα¬ 
λία που προηγείται και τα 
τρία επόμενα όσα έπονται 

Δ'. 6, 16-18: Νηστεία 

Γ'. 6, 19-7,11: Εμπιστοσύνη στον Θεό- Πατέρα (Όχι Αγχος!) 
Β'. 7, 12: Χρυσός Κανόνας - ΟΧΙ άρνηση («ό, τι δεν θέλεις να σου κάνουν, 
να μην το κάνεις») αλλά θέση - ενέργεια: («ό,τι θέλεις να σου 
κάνουν, να το κάνεις» σε συνδυασμό με την προσθήκη ούτος γάρ 
έστιν ό νόμος καί οί προφήται) 

Α'. 7,13-27: Επίλογος: Αντιθετικές παραβολές (αναφορά στην Κρίση). 

Ενώ στη «Βίβλο Γενέσεως» και τα προαναφερθέντα επεισόδια της ζωής του 
Κυρίου δεσπόζουν οι υπαινιγμοί στο Νόμο (τυπολογία Μωυσέως και Ιησού Ναυή) 
και τους Προφήτες (Ησαΐας 7-11. Ωσηέ, Ιερεμίας), στην ΟΟ έντονα είναι τα απη¬ 
χήματα από τους Ψαλμούς και τη σοφιολογική Παράδοση. Βεβαίως στην ανωτέρω 


43. Βεβαίως το παρόν λόγιο του Κυρίου θα μπορούσε να μην ερμηνευθεί ως έπαινος - 
μακαρισμός αλλά απειλή: εάν δέ τό άλας μωρανθή, εν τίνι άλισθήσεται; εις ούδέν Ισχύει ετι εΐ μή 
βληθέν έξω καταηατεϊσθαι ύηό τών ανθρώπων (5, 13). Πρβλ. Β' Παρ. 13, 5: ούχ ύμϊν γνώναι δτι 
Κύριος ό Θεός Ισραήλ έδωκεν βασιλείαν έπι τον Ισραήλ εις τον αιώνα τώ Δαυίδ καί τοϊς υιοϊς αύτοϋ 
διαθήκην άλός.Επίσης η παραβολή του φωτός κάτω από το μόδιο (= κυλινδρικό χάλκινο ή ξύλινο 
δοχείο) θα μπορούσε να αναφέρεται στους αντιπάλους του Ιησού, οι οποίοι αποκλείουν τους 
ανθρώπους από τη Βασιλεία. Βλ. Το σχόλιο ϋ. ΚαεΠΐδεΙτ, ϋίε Βετ§ρτε<1ί§1. Ηαηάθοολ ΒίύεΙάίάαλΙίλ, 
Μ. Ζίτηηιεπτι&ηη, Κ. ΖίπίΓηεπη&ηη, Τϋΐ>ίη§6η: ΜοΗγ 2013 210-217, 212. 

δόμηση, θα πρέπει να ληφθεί υπόψη ότι όλες οι ενότητες μετά το (Γ) μέχρι και το 
(Β') ουσιαστικά αναπτύσσουν το πώς θα περισσεύσει η δικαιοσύνη των μαθητών 
του Κυρίου έναντι εκείνης των Γραμματέων και Φαρισαίων (5,20). Πρόκειται δηλ. 
για την εφαρμογή του ραββινικού κανόνα αό ννυΙοΙιχΙοΐΗ («πατέρας και τέκνα» = 
μια αρχή ακολουθείται από εφαρμογές). 


4. Ιδιαίτερη αρμονία παρουσιάζουν οι εισαγωγικοί Μακαρισμοί 44 . Συγκροτούν 
δύο στροφές με τριάντα λέξεις η κάθε μία και αντιστοιχία μεταξύ των στίχων 
(1//8,2//7 κ.ο.κ). Δυστυχώς στη σύγχρονη έρευνα και της ΟΟ δεν λαμβάνεται 
υπόψη γενικότερα η υψηλή ποιητική τέχνη του τελώνη Ματθαίου, ο οποίος σε 
αντίθεση με τον Λουκά είναι του «ύψους ή του βάθους», αποφεύγοντας μορ¬ 
φές, όπως ο έξυπνος οικονόμος (μάνατζερ) της αδικίας (Λκ. 16, 1-14). Σημειω- 
τέον ότι παρόμοια «Συμφωνία» με μακαρισμούς δεν απαντά ούτε στη θύραθεν 
γραμματεία. 


1. Μακάριοι οί πτωχοί τώ πνεύματι, 

2. Μακάριοι οί πενθοΰντες, 

3. Μακάριοι οί πραεϊς, 

4. Μακάριοι οί πεινώντες και 
διψώντες την δικαιοσύνην, 

5. Μακάρ ιο ι ο ί έλεή μονές, 

6. Μακάριοι οί καθαροί τή καρδία, 

7. Μακάριοι οί είρηνοποιοί, 

8. Μακάριοι οί δεδιωγμένοι ένεκεν 
δικαιοσύνης, 


ότι αύτών έστιν ή Βασιλεία των Ούρανών. 

δτι αύτοί παρακληθήσονται. 

δτι αύτοί κληρονομήσουσιν τήν Γην. 

δτι αύτοί χορτασθήσονται. 

δτι αύτοί έλεηθήσονται. 

δτι αύτοί τον Θεόν δψονται. 

δτι αύτοί Υιοί Θεού κληθήσονται. 

ότι αύτών έστιν ή Βασιλεία των Ούρανών. 


Μακάριοί έστε (α) δταν όνειδίσωσιν ύμάς 
καί (β) διώξωσιν 

καί (γ) εϊπωσιν παν πονηρόν καθ’ ύμών 
[ψευδόμενοι] ένεκενΈμοϋ. 

Χαίρετε καί άγαλλιάσθε, δτι ό μισθός ύμών πολύς έν τοΐς Ούρανοΐς! · 
Ούτως γάρ έδιωξαν τούς προφήτας τούς πρό ύμών. 


44. Πρβλ. Σοφ. Σιράχ 14, 20-27. 1 ΘΗ 6, 13 

3. Ως Προοίμιο της Δημόσιας Δράσης και Προγραμματική Ομιλία του Κυρίου 
στο Μτ., παράλληλη εκείνης του Λουκά σε Συναγωγή (4,18-21), επιτελεί τους 
κατωτέρω ρόλους: 

ϊ. Σε αυτή συμπυκνώνονται τα κεντρικά σημεία της αφήγησης: (το Όρος, 
τα βασικά χαρακτηριστικά του «ήρωα» Εμμανουήλ 45 και της πρώτης Κοι¬ 
νότητας των Δώδεκα). Το ιδεώδες των Μακαρισμών το «ενσαρκώνει» ο 
Ιησούς (όπως αυτό αναδεικνύεται συνέχεια στο Μτ.). Αυτόν όπως και τον 
επουράνιο Πατέρα (η φράση επαναλαμβάνεται στακεφ. 5-7 πάνω από δέκα 
φορές!) καλούνται οι μαθητές να μιμηθούν προκειμένου να γίνουν το αλά¬ 
τι και το φως της γης. Παρά τα ένδοξα χαρακτηριστικά Του, το υπέρτατο 
χαρακτηριστικό του Μεσσία είναι η ταπείνωση και η θυσία (12, 17-21 // 
Ησ. 42, 1-4 53, 4).Ήδη ο πραΰς Κύριος εισερχόμκενος στην Αγία Πόλη «δί¬ 
καιος και σώζων» κατευθύνεται στο Ναό όπου θεραπεύει όσους αναπήρους 
(ΑΜΕΑ) πεινούν και ζητούν τη δικαιοσύνη ενώ δέχεται υμνολογία από τα 
νήπια! Επίσης οι μαθητές, οι οποίοι σε αντίθεση προς το νεανία, εγκατέλει- 
ψαν τα πάντα (19, 27) και τον ακολούθησαν, σηκώνοντας το Σταυρό (16, 
24), θα απολαύσουν και εκατονταπλασίονα σε αυτόν τον κόσμο αλλά και 
στον ερχόμενο τα εξής: ζωή αιώνια και θρόνους πάνω στους οποίους θα 
κρίνουν τις Δώδεκα φυλές (19, 28-29 πρβλ. Δαν. 7 «άγιοι Υψίστου»). 
ΐϊ. Καταδεικνύονται οι προϋποθέσεις ώστε το ακροατήριο να κατανοήσει 
το Κείμενο. Ήδη στους Μακαρισμούς αποτυπώνεται στο α' ήμισυ το ποιόν 
των ανθρώπων, που γίνονται αποδέκτες, και στο β' ήμισυ τα «έργα» τους, 
ουσιαστικά ανατρέπεται η πυραμίδα. Ουσιαστικά αυτοί (οι Μακαρισμοί) 
αντιστρέφουν την εξουσιαστική Πυραμίδα, προκαλώντας έκπληξη - σοκ. 
Αν και οι υποσχέσεις φαίνονται να είναι μελλοντικές, είναι ήδη μακάριοι 
όσοι όχι απλώς ακούνε αλλά εφαρμόζουν το περιεχόμενο της ΟΟ. Η κατε- 
ξοχήν «αρετή» είναι η πτωχεία (= «επαιτεία» και όχι απλώς πενία) στο πνεύ¬ 
μα, η οποία βρίσκεται σε αντίθεση προς τη φαρισαϊκή αλαζονεία του κεφ. 
23 αλλά και στο προς την καλλιέργεια του νου στην ελληνική φιλοσοφία. 


45. Ο Ιησούς δεν περιγράφεται απλώς ως κάτοχος θείας δυνάμεως, ούτε γεμίζει μόνο με 
θάμβος κι έκπληξη τους ανθρώπους, αλλά ως Κύριος και Σωτήρας, ο οποίος πραγματώνει 
την ρήση του Ησαΐα: Αυτός τάς άσθενείας ημών έλαβεν και τάς νόσους έβάστασεν (Ησ. 53, 4 
Μασ.). Κατά παράδοξο τρόπο, ο Μτ. αναφέρει αυτό το σχετιζόμενο με το Πάθος χωρίο, στην 
ενότητα των θαυμάτων (8,17). Χαρακτηριστική είναι, επίσης, η απάντηση του Ιησού στους δύο 
αποσταλμένους του Ιωάννη που ρωτούν με αγωνία: Σύ εί ό Ερχόμενος ή έτερον προσδοκώμεν; 
Ο Ιησούς τους παροτρύνει να απαγγείλουν στο δάσκαλό τους όσα μεσσιακά έργα «ακούουν και 
βλέπουν», δίνοντας έτσι έμμεσα την απάντηση στο ερώτημα του Ιωάννη περί της ταυτότητάς Του. 
Η απαρίθμηση των έργων Του σε αντίθεση προς το Ησ. 35 και 61 δεν αποκορυφώνεται με την 
τιμωρία των εθνών και το δοξασμό του έθνους του Ισραήλ, αλλά με την έγερση των νεκρών και 
κυρίως με το κήρυγμα, τον ευαγγελισμό των πτωχών, που προβάλλει έτσι ως το κατεξοχήν σημείο. 

Κατόπιν διευκρινίζεται η σχέση με την Παλαιό Διαθήκη, έξι «παραδείγμα¬ 
τα» ερμηνείας του Νόμου και το βασικό πλαίσιο επιτέλεσης των τριών βα¬ 
σικότερων έργων, ήτοι της Ελεημοσύνης, της Προσευχής και της Νηστείας. 
Στο τέλος τίθεται το δίλημμα «ζωή ή θάνατος» μέσω των δύο Οδών. 

ϊϊϊ. Για να εντυπωθούν ανεξίτηλα στην καρδιά του ακροατηρίου τα ανωτέ¬ 
ρω, χρησιμοποιούνται σύμβολα όντως ποικίλα και εντυπωσιακά. Μετά 
τους Μακαρισμούς, για να συμπυκνώσει την αποστολή των μαθητών ως 
«πασχόντων δούλων» επιλέγει εικόνες από το Ναό (Αλάτι = ετοιμασία της 
θυσίας), την Πόλη (όπως φαίνεται την ημέρα πάνω στο όρος πρβλ. Σέπφω- 
ρις) και τον Οίκο (όπως «στολίζεται τη Νύχτα). Για να προτρέψει σε έλλειψη 
άγχους (στρες) επιλέγει εικόνες από το ζωικό (τα πτηνά και τις προμήθειες) 
και το φυτικό περιβάλλον (κρίνα και ένδυση) απευθυνόμενος και στα δύο 
φύλα: το ανδρικό και το γυναικείο. Πολύ ζωηρή είναι η εικόνα του αμόκ 
των χοίρων, που ορμάνε να κατασπαράξουν τους ίδιους τους ακροατές της 
ΟΟ (β' πληθυντικό!), μέσω του «ταΐσματος» με μαργαριτάρια 46 ! Είναι ακρι¬ 
βώς εκείνοι που δεν βλέπουν το δοκάρι μέσα στα ίδια τους τα μάτια, αλλά 
την ακίδα του άλλου! Εντυπωσιακός είναι και ο επίλογος της ΟΟ (7, 26- 
28) σε αντίθεση ίσως προς το Οικοδόμημα της Εκκλησίας όπου οι «πύλες 
του Άδη» (= ολόκληρος ο Άδης, 16, 18) δεν θα το προσβάλλουν: και πάς ό 
άκούων μου τούς λόγους τούτους και μή ποιων αυτούς, όμοιωθήσεται άνδρ'ι 
μωρω, δστις ώκοδόμησεν αύτοϋ την Οικίαν έπί την άμμον και κατέβη ή 
βροχή και ήλθον οι ποταμοί και έπνευσαν οί άνεμοι και προσέκοψαν τβ οικία 
έκείνη, και έπεσεν και ήν ή πτώσις αύτής μεγάλη. 

ϊν. Επίσης οι επαγγελίες ήδη εκπληρώνονται εν μέρει στο παρόν και ιδίως μετά 
την ακρόαση του Μτ., αν και κάποιες εξ αυτών φαίνονται αλληλοσυγκρουό- 
μενες ((α) κληρονομήσουσιν τη Γη - (β) ό μισθός ύμών πολύς έν τοϊς 
Ούρανοϊς [πρβλ. οτι αύτών έστιν ή Βασιλεία τών Ούρανών + έλθέτω ή Βα¬ 
σίλεια]).Ήδη πριν την εκφορά των Μακαρισμών αντί για τριήμερη νηστεία 
και προετοιμασία, προηγούνται δυνάμεις. Ο χορτασμός για όσους πεινάνε 
και διψάνε τη δικαιοσύνη εκπληρώνονται με την τροφοδοσία στην έρημο 
δύο φορές και στον Μτ. 

ν. Βεβαίως είναι σχετικό κατά την άποψή μου ότι «πνευματικοποιούνται» οι 
Μακαρισμοί του Άκ. Και ο Μτ. γενικότερα απευθύνεται στους «όχλους», 
τους «ελάχιστους», τους βιαστές - εκούσιους ευνούχους. Δεν αρκεί, όμως 
γι’ αυτόν η «υλική πτώχεια», αλλά πνεύμα ταπείνωσης, καθώς, όπως ήδη 
τονίσθηκε, η πτωχεία στο πνεύμα βρίσκεται σε αντίθεση προς τη φαρισαϊκή 


46. 7, 6: Μή δώτε τό άγιον τοϊς κυσϊν μηδέ βάλητε τούς μαργαρίτας ύμών έμπροσθεν τών 
χοίρων, μήποτε καταπατήσουσιν αύτούς έν τοϊς ποσϊν αύτών και στραφέντες ρήξωσιν ύμάς. 

αλαζονεία του κεφ. 23. Επίσης ο όρος «πραΰς», που στην Π.Δ. σημαίνει τον 
κοινωνικά άσημο (Ψ. 36 [37], 11), συνδέεται στην καρδιά του Ευαγγελίου με 
την ταπείνωση στην καρδιά (11, 29). Σε κάθε περίπτωση η ΟΟ αντιστοιχεί 
στην Προγραμματική Ομιλία του Κυρίου στη Συναγωγή της Ναζαρέτ. Δεν 
αποκλείεται να συνιστούσαν και Διδασκαλία που ακουγόταν μετά το Βά- 
πτισμα! Γι’ αυτό και σε αντίθεση προς τον Λκ. τονίζεται το «πνεύμα», όπου 
εντοπίζεται η φτώχεια. 

Έχοντας υπόψη την ανωτέρω «αρχιτεκτονική» του Μτ. ότι το γνωστό Μή δώτε 
το άγιον τοϊς κυσιν μηδέ βάλητε τούς μαργαρίτας ύμών έμπροσθεν των χοίρων, μή- 
ποτε καταπατήσουσιν αύτούς έν τοϊς ποσιν αύτών και στραφέντες ρήξωσιν ύμάς (7, 
6) στη συνάφεια στην οποία εντοπίζεται και σχετίζεται με την κρίση, δεν αφορά 
στην μη κοινοποίηση των ιερών και των οσίων σε «αμύητους», αλλά στην προ¬ 
σφυγή ανθρώπων της Εκκλησίας σε κοσμικά διακστήρια, πρακτική που θίγει και ο 
απ. Παύλος στο Α' Κορινθίους 6. 


Γ. Το Υπόμνημα του Σ. Αγουρίδη 

Έχοντας υπόψη την ανωτέρω συζήτηση για την ΟΟ., μπορούμε να εκτιμήσουμε 
τη συμβολή του κυρού Δασκάλου. Ήδη στον Πρόλογο του υπό εξέτασιν βιβλίου, 
διακρίνει ο αναγνώστης βασικές αρχές του συγγραφέα: (α) Παρά το γεγονός ότι 
ο Α., μαθητής του «ριζοσπάστη» για την εποχή του αρχιμ. Ε. Αντωνιάδη 47 , γράφει 
σε περίοδο κατά την οποία είναι έντονη η πολεμική απέναντι στις Οργανώσεις 
(πρβλ. Χρ. Γιανναρά, «Καταφύγιο Ιδεών»), εκείνος δεν ξεχνά να μνημονεύσει τον 
μακαριστό Αρχιμ. Σεραφείμ Παπακώστα (1892-1954) για ό,τι εκείνος (εννοείται 
μέσω της «Ζωής») έσπειρε και εμείς σήμερα μπορούμε και πρέπει να προχωρήσουμε 
σε νέα επίπεδα και σε νέες προσπάθειες κατανόησης της Ομιλίας (σελ. 11). Στο ίδιο 
το Υπόμνημα λαμβάνει υπόψη του και όσους λογοτέχνες προσέλαβαν την ΟΟ. (β) 
Ο εκ του μαρτυρικού Πόντου ορμώμενος Καθηγητής ως αληθινός βιβλικός αισθά¬ 
νεται την ανάγκη, υπομνηματίζοντας την Ο.Ο., να μεταγγίσει ελπίδα ιδίως στους 
νέους ανθρώπους αλλά και σε όλους τους σκεπτόμενους, όσους σε ένα ρευστό 
περιβάλλον αναζητούν εναγωνίως το πώς και κατ εξοχήν γιατί ζουν, το οντολο¬ 
γικό πρόβλημα. Σε αυτό το πλαίσιο υιοθετεί ο σ. λεξιλόγιο καθημερινό ( γιουρούσι 
κατά του αγαθού για τον έσχατο πειρασμό υπό τους διαβόλου [155] ή τελικό βηί$ 


47. Ο συγκκεριμένος, σύμφωνα με μαρτυρία του κυρού πλέον Καθηγητή Ε. Θεοδώρου, δεν 
αναγνωρίζεται την κανονικότητα της Αποκάλυψης του Ιωάννη. Κι όμως ο μαθητής του διέπρεψε 
στον Αποκαλυπτισμό. 

της παρούσας μορφής του κόσμου [σελ. 30]). Άλλωστε, υπάρχει ειδική εισήγηση 
στο σημερινό Συμπόσιο για το ερευνητικό ενδιαφέρον για την αρχέγονη Νεολαία 
του Χριστιανισμού, με ερέθισμα ίσως την παρουσία κοινοβίων χίπηδων κατά τις μέ¬ 
ρες του με ελευθεριότητα στην ηθική αντίστοιχης εκείνης των γνωστικών ( 190). (γ) 
Σε κάθε περίπτωση ο Α. 48 κατανοεί ότι ζει σε κρίσιμους καιρούς κατά τους οποίους 
είναι ανάγκη να ακούγεται από διάφορες φωνές και σε ποικίλους τόνους η απαίτηση 
του Ιησού από τους ανθρώπους που διψούν για απαλλαγή από τις τρομερές πιέσεις 
του κόσμου και της κοινωνίας επάνω μας (ΙΟ) 49 . 

Τα χαρακτηριστικά του Υπομνήματος είναι τα εξής: 

1. Ακριβώς επειδή το υπόμνημα έχει «προφητικό» χαρακτήρα, δεν αναλώνεται σε 
σχολαστική επιστημονική ανάλυση αλλά εντοπίζει τα ουσιώδη στοιχεία από 
την πλούσια Ιστορία της’Ερευνας αλλά και αναδεικνύει εκείνα μηνύματα της 
διδασκαλίας του Ιησού που μπορούν να εμπνεύσουν έναν άνθρωπο που βιώνει 
συγκλονιστικές αλλαγές στο περιβάλλον του. Για τον Α. η ΟΟ αποτυπώνει την 
αντίθεση της Κοινότητας του Μτ. απέναντι στη ραβινική Σχολή της Ιάμνειας 
ίσως και αντίθεση προς έναν Πρωτογνωστικισμό. Ο σ. θεωρεί ότι η Ο.Ο. απο¬ 
τελεί σύνθεση του ευαγγελιστή για κατηχητικούς σκοπούς από λόγους ή λόγια 
του Ιησού τα οποία αρχικά λέχθηκαν σε άλλη συνάφεια. Σε αντίθεση προς την 
πλειονότητα των ερευνητών διακρίνει την συγκεκριμένη Ομιλία από την πα¬ 
ράλληλη επί τόπου πεδινού του Λουκά θεωρώντας ότι «έγιναν σε διαφορετικές 
περιστάσεις για διαφορετικούς σκοπούς». Ο συγγραφέας του Κατά Ματθαίον 
κι ενώ το ιουδαϊκό έθνος παλεύει μετά το 70 μ. X. και την πυρπόληση των 
«συμβόλων» του (του Ναού και της Πόλης) να επιβιώσει μέσω της ανάγνωσης 
και ερμηνείας της Τορά, ευαγγελίζεται το γεγονός ότι η σωτηρία και η ευτυχία 
πραγματώνονται μέσω της ζωντανής κοινωνίας με το θεανδρικό Πρόσωπο 
που τελείωσε (= πλήρωσε) το Νόμο ζητώντας τον όλο άνθρωπο και όχι ένα 
μέρος του «έστω και μεγαλύτερο από εκείνο που απαιτούσε ο παλαιός Νόμος». 

2. Δεν απευθύνεται η ΟΟ γενικά σε μια ελίτ. Όπως αποδεικνύεται κατεξοχήν 
από τον Επίλογό της αλλά και το γεγονός ότι ο Ματθαίος διδάσκει την απόλυ¬ 
τη αξίωση του Ιησού σε ένα εξωπαλαιστινιακό περιβάλλον, αυτή δεν απευθύνε- 


48. Σε συνέντευξή του στην ΕΡΤ, την οποία δεν κατάφερα να «ανασύρω» από το αρχείο, είχε 
«εξομολογηθεί» ότι είχε βιώσει και τη δίψα για μοναχισμό. 

49. Εν προκειμένω θα συμβουλευθούμε και το ιδιαίτερο κεφάλαιο που έχει αφιερώσει στην 
ΟΟ. στο έργο του «Ματθαίος ο Ευαγγελιστής (Διδάσκαλος της Αρχικής και της Σημερινής 
Εκκλησίας)». Αθήνα: Άρτος Ζωής 2000 (σελ. 47-91). Εκεί τοποθετεί τη συγγραφή το 90 μ. X. 
Επίσης αναγνωρίζει «απολογητική αβελτηρία» του Μτ. στις μαρτυρίες περί Αναστάσεως, ενώ 
δεν διακρίνει κάποια καινούργια συμβολή και στη σχετική μελέτη του Σιώτη αναφορικά με την 
ΟΟ, η οποία στο εν-τω-μεταξύ είχε ολοκληρωθεί. 

ται σε κάποιους εκλεκτούς «μοναχούς» αλλά σε ΟΛΗ την Εκκλησία του Θεού. 
Η νέα δικαιοσύνη δεν είναι ο τρόπος ζωής μιας πνευματικής αριστοκρατίας 
αλλά η ζωή των κοινών ανθρώπων που ως αφοσίωση, αγώνας και κατεύ¬ 
θυνση εισάγει στη Βασιλεία του Θεού (41). Επίσης η Ο.Ο. δεν απευθύνεται 
σε ακροατήριο που αναμένει την οσονούπω έλευση της Β' Παρουσίας αφού 
το κίνητρο δεν είναι η απειλή ενός επικείμενου τέλους ούτε ο Χριστιανισμός 
αυτοκαταργήθηκε μετά την καθυστέρηση αυτής. Η πορεία προς τη Βασιλεία 
είναι μέρος της Βασιλείας που ενώ την περιμένουμε ακόμη ζούμε ήδη κάτω από 
το φως της. 

3. Η ΟΟ δεν είναι Ουτοπία. Προϋποθέτει ένα καινούργιο είδος Ανθρώπων, που 
δεν έχουν γεννηθεί αλλά έχουν γίνει χριστιανοί, έχοντας γευθεί την Χάρη - 
το Δώρο. Στο ερώτημα εάν μέσω της 0.0. αναδεικνύεται ο ίδιος ο Χριστός 
καθώς είναι ανέφικτη για τον άνθρωπο η τελειότητα που αυτή προβάλλει, ο 
σ. ακολουθώντας την πατερική παράδοση όπως και τον Ντοστογιέφσκι επιση¬ 
μαίνει ότι ο χριστολογικός χαρακτήρας της είναι άρρηκτα συνυφασμένος με 
τον ηθικό, αφού η νέα δικαιοσύνη (= ο τρόπος δικαιοσύνης, το Είίε δΐγΐε που 
τοποθετεί τον άνθρωπο μπροστά στον ©εό και συνεπώς οδηγεί στη σωτηρία) 
συνδέει άρρηκτα την καθημερινότητα εκάστου με το Πρόσωπο του Θεανθρώ¬ 
που και τη Χάρη της Βασιλείας που ήδη ανέτειλε με την πρώτη Παρουσία Του: 
Δεύτε πρός Με ηάντες οί κοπιώντες και πεφορτισμένοι, κάγώ αναπαύσω ύμάς. 
αρατε τον ζυγόν μου έφ ’ ύμάς και μάθετε άπ ’ Εμού, ότι πραΰς ε’ιμι και ταπεινός 
τη καρδία, και εύρήσετε άνάπαυσιν ταις ι ψυχαις υμών ό γάρ ζυγός μου χρηστός 
και τό φορτίον μου έλαφρόν έστιν (Μτ. 11, 28-30). 

4. Τελικά ο Θεός, που επανειλημμένα (!) στην ΟΟ ονομάζεται Πατέρας μάλλον 
με την έννοια του Αββά και όχι του Εφέντη, απευθύνεται σε όλους και τα θέλει 
όλα! Αυτό σημαίνει «τελειότητα» στον Μτ. Συχνά στο έργο ο σ. επαναλαμβά¬ 
νει το μότο του Κίρκεγκωρ «ή όλα ή τίποτε» (ΕηΙννιχίετ - Οάετ) για να εκφρά- 
σει την καινούργια δικαιοσύνη (= σχέση της ύπαρξης με τον Θεό): Αυτός παύει 
να συνιστά το μέσον - δεκανίκι για την πραγματοποίηση ιδιοτελών εθνικών, 
κοινωνικών ή ατομικών σκοπών και ζητά το δόσιμο, την ερωτική αφοσίωση (α) 
προς τον Ίδιο και (β) την εικόνα Του, που δεν είναι άλλη από τον ταπεινό και 
καταφρονεμένο (πρβλ. την Παραβολή της Τελικής Κρίσης [25, 31 κε.] με την 
οποία κατακλείεται η «Πεντάτευχος» των Ομιλιών του Μτ.). 

5. Ο όρος ηθικός δεν εκλαμβάνεται ως νομικός κώδικας (περιπτωσιακή ηθική 
νομοθεσία), που προβλέπει την αυτολύτρωση διά των έργων του Νόμου, αλλά 
ως ανάδυση ενός καινούργιου έθους, ήτοι νέων σχέσεων προς τον Θεό, τον 
πλησίον και τον κόσμο μέσα από τη στάση μας σε συγκεκριμένες καταστάσεις 
της ζωής υπό το φως και το πρίσμα της Βασιλείας, η οποία μετασχηματίζει και 
μεταμορφώνει τα πάντα. 

6. Μάλιστα σε κάποια δύσκολα ερμηνευτικά χωρία, όπως η σημασία του λογίου 
Μή δώτε τό άγιον τοΐς κνσίν μηδέ βάλητε τούς μαργαρίτας ύμών έμπροσθεν των 
χοίρων, μήποτε καταπατήσουσιν αύτούς εν τοΐς ποσιν αύτών και στραφέντες ρή- 
ξωσιν ύμάς (7, 6) ο συγγραφέας (σ.) δεν λαμβάνει θέση ως προς την τελική 
ερμηνεία όχι μόνον διότι όπως την τελευταία δεκαετία αναγνωρίζει η Ερμη¬ 
νεία, δεν υπάρχει μία «ανάγνωση», αλλά διότι το ζητούμενο ενός υπομνήμα¬ 
τος είναι να γεννήσει στον αναγνώστη του τη γόνιμη απορία. Δυστυχώς, όπως 
επισημαίνει ο σ., από πνευματική οκνηρία δεχόμαστε έτοιμες και εύκολες δήθεν 
λύσεις αφού η αναζήτηση αληθινών λύσεων απαιτεί πράγματι μόχθο και ενέχει 
κινδύνους. Χαρακτηριστική και η ομολογία του που αξίζει να γίνει οδηγός σε 
όλους εμάς που αρθρώνουμε θεολογικό λόγο: εμείς δεν είμαστε σαν τον Ιησού 
που στην Ομιλία Του έλεγε: «έγώ δέ λέγω ύμϊν». Εμείς οι κοινοί άνθρωποι κατα¬ 
λήγουμε συνήθως σε πιο σταθερά για την αδυναμία μας συμπεράσματα με τη 
συζήτηση και το διάλογο και όχι με δικές μας έτοιμες συνταγές και αποφάσεις 
(32-33). Βεβαίως παρά την απλή «κοινή» γλώσσα που χρησιμοποιεί, όπως δια¬ 
πιστώνεται κατεξοχήν από την ερμηνεία της Κυριακής Προσευχής, μυεί το ανα¬ 
γνώστη στην ιστορικοκριτική προσέγγιση και της περικοπής συνολικά αλλά 
και φράσεων πολυσήμαντων όπως τόν άρτον ήμών τον έπιούσιον (Μτ. 6, 11). 

Στους τέσσερεις πρώτους Μακαρισμούς ήδη στο παρόν γεύονται την ευτυχία 
όσοι αποτελούν το νέο λαό του Θεού: 

(α) οι πτωχοί τώ πνεύματι είναι όσοι αναγνωρίζουν τα όριά τους και δεν χαρα¬ 
κτηρίζονται από φαρισαϊκή αυταρέσκεια και αυτάρκεια 
(β) οι πενθούντες είναι όσοι κάνουν δικά τους τα παθήματα και το πένθος του 
κόσμου, που ζει υπό το κράτος της αποτυχίας, της αμαρτίας και του θανάτου, 
και αναζητούν την παράκληση / παρηγοριά της Βασιλείας του Θεού 
(γ) οι πραεϊς είναι όσοι σε αντίθεση προς την «ιδεολογία» του Ιερού Πολέμου, 
παραιτούνται από τα δικαιώματά τους μπροστά στο θαύμα της χάριτος και 
της ριζικής αλλαγής στον κόσμο που φέρνει ο Θεός καταρρακώνοντας και 
ξαφνιάζοντας όλους τους επιθετικούς μηχανισμούς 
(δ) οι πεινώντες και διψώντες είναι όσοι λαχταρούν τη δικαιοσύνη. Η επαγγελία 
της «κληρονομιάς της γης» δεν συνδέεται με οποιαδήποτε ιμπεριαλιστική «ιε¬ 
ραποστολή» αλλά με την εσχατολογική μακαριότητα του λαού του Θεού. 

Στους επόμενους τρεις Μακαρισμούς «ζωγραφίζονται» τα χαρακτηριστικά του 
νέου λαού αντιθετικά προς εκείνα των Φαρισαίων. Πρόκειται: 

(α) για τους αληθινά ελεήμονες και οικτίρμονες προς τον «ακάθαρτο» λαό της 
γης, τον πτη-Ιω-βτεζ, αφού οι ίδιοι κρέμονται από το έλεος του Θεού, 

(β) όσους δεν εστιάζουν στην καθαρότητα της φυλής μέσω τελετουργικών αγνι- 
σμών αλλά σε αυτήν την καρδιάς (που για τον Εβραίο συνιστά το κέντρο της 
προσωπικότητας). Η θέα του Θεού δεν έχει σχέση, σύμφωνα με τον σ. με 
ανατολικές μυστικιστικές θεωρίες αλλά συνδέεται με την κοινωνία στην 
εσχατολογική δόξα της νέας οικογένειας του Θεού. Σε αντίθεση προς τις 
ατομικές μυστικιστικές τάσεις του γνωστικισμού δεν ζούμε για τον εαυτό μας 
ή για έναν ορισμένο κύκλο - εθνικό, ιδεολογικό, θρησκευτικό, αλλά για όλα 
τα αδέλφια μας και η ζωή μας όταν ανταποκρίνεται στην πρόσκληση του Ιη¬ 
σού είναι οφειλή στην ανθρωπότητα. Γιατί με τη συνείδηση πως χρωστάμε 
τον εαυτό μας σε όλους, γινόμαστε αυτό που πρέπει. Η μαθητεία δεν είναι 
η τέχνη να φεύγει κανείς από τον κόσμο και να κρύβεται μακριά από αυτόν. 
Εν προκειμένω ο Α. αντιδρά έντονα προς τη «φιλοκαλική» ερμηνεία της ΟΟ, 
καθώς είναι γνωστή η ένταση των σχέσεων του με τον Καθ. Π. Χρήστου, τον 
πατ. I. Ρωμανίδη και γενικότερα σε ό,τι συνδεόταν με «Οράματα και Θάματα», 
(γ) Οι ειρηνοποιοί είναι όσοι σε αντίθεση προς την ψευτο-Ρπχ Εοτηπηπ των κί¬ 
βδηλων «υιών Θεού» - Ρωμαίων Πλανηταρχών αλλά και το «ιουδαϊκό εθνικι- 
στικό-χωριστικό κίνημα», με προσωπικό κόστος και άνοιγμα του εαυτού τους 
προς τους άλλους ενώνουν «κόσμους» και γεφυρώνουνε διεστώτα. 

Στο τέλος ο Ιησούς δεν υπόσχεται θριάμβους και χαρές, αλλά διωγμούς από 
εκείνους που έχουν επιβάλει στον κόσμο το δικό τους βασίλειο ένεκα όχι μιας 
ιδέας ή ενός συστήματος αλλά του Προσώπου Του. Ο «μισθός» είναι η κοινωνία 
με τον Θεό και υπερβαίνει κάθε επίτευγμα ή υπολογισμό του ανθρώπου. Και η 
απολαβή «μισθού» (Μτ. 5, 46) αποτελεί «δάνειο» από την αποκαλυπτική γλώσσα 
της εποχής και σε καμιά περίπτωση δεν ερμηνεύεται υπό το πρίσμα του δούναι και 
λαβείν με έναν Θεό που διακρίνεται για την αγάπη αλλά και την ελευθερία από 
κάθε δεσμεύσεις. 

Υπό το πρίσμα του «όλα ή τίποτε» χάριν του Θεού, αναθεωρούνται οι μωσαϊ- 
κές διατάξεις περί φόνου, μοιχείας, όρκου και ρεβανσισμού, ενώ καθιερώνεται η 
αγάπη προς τους εχθρούς. Αυτή δεν θεμελιώνεται σε «οικουμενικές» ιδέες ή αν- 
θρωπολογικές απόψεις (Στωικοί) αλλά στην πατρότητα του ίδιου του Θεού και 
την μίμησή Του στην καθημερινότητα για να σημανθεί ο καινούργιος κόσμος που 
ανατέλλει. Την ίδια στάση ζωής προϋποθέτει και η εφαρμογή των τριών βασικών 
ιουδαϊκών αρετών: της ελεημοσύνης, της προσευχής και της νηστείας. Η πρακτική 
αξίας της καινούργιας δικαιοσύνης αποσαφηνίζεται με δύο διλήμματα: α. Θησαυ- 
ρισμός για το μέλλον ή το παρόν και β. η αγχωτική μέριμνα για τη Βασιλεία ή τις 
καθημερινές ανάγκες. Αληθινή ελευθερία είναι να ζει κανείς με εμπιστοσύνη στο 
μέλλον, στην ερχόμενη Βασιλεία του Θεού. 

Ακολούθως παραθέτω κάποια σχόλια που αποτυπώνουν τη «προφητική» διά- 



76 


Σωτήριος Δεσπότης 


θέση του σ. να καυτηριάσει τον φαρισαϊσμό εντός της Εκκλησίας αλλά και να την 

παροτρύνει να ανακαλύψει «τέκνα» της που «θεωρητικά» βρίσκονται μακριά της: 

1. Το σοϋ δέ ποιοϋντος έλεημοσύνην μη γνώτω ή αριστερά σου τί ποιεϊ ή δεξιά 
σου (6, 3-4) συνεπάγεται πως δεν είναι εγωισμός μόνο το να περιμένει κανείς 
ανταμοιβή από τους άλλους· Εγωισμός είναι το να περιμένει ανταμοιβή και 
από τον Θεό. Η θρησκεία είναι κάτι βαθύ και μυστηριώδες, είναι όμως συγχρό¬ 
νως και κάτι τόσο φυσικό, ώστε μπορεί να πει κανείς πως ο αληθινά θρήσκος 
δεν θρησκεύει από οποιαδήποτε υστεροβουλία ή για οποιαδήποτε σκοπιμότη¬ 
τα· θρησκεύει ακριβώς όπως αναπνέει. Έτσι οι θρησκευτικές εκδηλώσεις (όπως 
στην προκειμένη περίπτωση η ελεημοσύνη, η προσευχή και η νηστεία) είναι για 
τον άνθρωπο ό,τι και οι άλλες οργανικές του λειτουργίες. Η εποχή μας ιδιαίτερα, 
απαιτεί να προχωρήσουμε τη σκέψη αυτή λίγο παραπέρα: Πολλοί που ξέρουν 
πώς θρησκεύουν (ξέρει ή αριστερά τί ποιεί ή δεξιά) δεν θρησκεύουν αληθινά, 
ενώ άλλοι πού δεν το ξέρουν, και ίσως ακόμη το αρνούνται όταν άλλοι τους το 
επισημαίνουν, είναι πιο αληθινά και γνήσια θρήσκοι. Αν αυτή η παρατήρηση 
είναι αληθής, τότε έχει ιδιαίτερη σημασία για το ποιμαντικό έργο της Εκκλη¬ 
σίας σε μια εποχή πού μεγάλες μάζες λαού έχουν τελείως απομακρυνθεί από 
το εκκλησιαστικό κατεστημένο, χωρίς να μπορούν να χαρακτηριστούν «άθρη- 
σκες» με τη σωστή έννοια της λέξης. 

2. Σχολιάζοντας το 7, 21 (Ού πάς ό λέγων μου «κύριε κύριε», είσελεύσεται εις τήν 
βασιλείαν των ούρανών, άλλ ’ ό ποιων τό θέλημα τού πατρός μου τού έν τοϊς 
ούρανοϊς), σημειώνει: Γιατί αν η τήρηση του θελήματος του Θεού πρώτιστα, 
και όχι ή ομολογία του Ιησού ως Κυρίου στην πίστη, στο κήρυγμα και στη 
λατρεία, είναι το εισιτήριο για τη Βασιλεία των Ουρανών, τα πιο πολλά ει¬ 
σιτήρια σήμερα βρίσκονται στα χέρια ανθρώπων πού θεωρούνται πώς είναι 
μακριά από την Εκκλησία. Εύκολα γλιστρούν οι άνθρωποι σε μια ψεύτικη θρη¬ 
σκεία ή λατρεία για να αποφύγουν κάποιο καθήκον πού στοιχίζει. Καταφεύγουν 
πολλές φορές σε τελετουργικές πράξεις για να καλύψουν την ηθική αποτυχία 
τους. Χωρίζουν εντελώς τη λειτουργία από το ήθος. 

3. Εξ αφορμής του σχολιασμού του λογίου 5, 21-26 σημειώνονται τα εξής: Στα 
χρόνια μας πολλοί θεολόγοι κράζουν για τη σημασία της λειτουργίας και της 
λατρευτικής ζωής και της θέας του θείου φωτός, όχι για άλλο λόγο, αλλά γιατί 
εκεί μέσα ανακάλυψαν τώρα μόλις (!) ένα καταφύγιο, κατά την αποτυχία τους 
να φτιάξουν την Ελλάδα του Χριστού! 

4. Η άποψη του Ιησού (Ούδε'ις δύναται δυσί κυρίοις δουλεύειν ή γάρ τον ένα μι¬ 
σήσει καί τον έτερον άγαπήσει, ή ένός άνθέξεται καί τού έτέρου καταφρονήσει, 
ού δύνασθε Θεώ δουλεύειν καί Μαμωνά 6, 24) έχει ιδιαίτερο ενδιαφέρον, γιατί 
πάρα πολλοί άνθρωποι σήμερα πιστεύουν-κατεξοχήν στον τόπο μας για να μην 

πάμε πιο μακριά- πως η θρησκεία είναι ιδιαίτερα «χρήσιμη» για εθνικούς και 
κοινωνικούς λόγους. Γεννιέται, λοιπόν, ευθύς αμέσως το ερώτημα: Ποια σημα¬ 
σία μπορεί να έχει για την κοινωνία και την Ιστορία μια θρησκεία που τα θέλει 
όλα για τον Θεό και δεν συμβιβάζεται με τίποτε; Κάτι που τείνει προς το απόλυτο 
πώς μπορεί να βοηθήσει ό,τι κινείται στο επίπεδο του σχετικού; Η πιο σωστή 
απάντηση στα ερωτήματα αυτά βρίσκεται μέσα στην Ιστορία των χριστιανικών 
εθνών: οσάκις δηλαδή η αλήθεια του Ευαγγελίου μίλησε χωρίς συμβιβασμούς, 
είχαμε κάποιον ουσιαστικό σταθμό στην πορεία των ανθρώπων. Οσάκις συμ¬ 
βιβάστηκε -και αυτό υπήρξε το συνηθέστερο-, υπηρέτησε τα συμφέροντα ορι¬ 
σμένων μερίδων, και συνετέλεσε στον υποβιβασμό του συνόλου. Ο άνθρωπος και 
η ανθρώπινη κοινωνία βρίσκουν το αληθινό τους νόημα κάτω από το φως της 
Βασιλείας του Θεού, που δεν συμβιβάζεται με τίποτε παρακάτω από την αλή¬ 
θεια. Όταν όμως αυτή ζευγαρώνεται με τη βασιλεία οποιοσδήποτε Καίσαρα, 
σχετικοποιείται, νοθεύεται, αποδυναμώνεται, και μαζί της νοθεύει και την 
έννοια του ανθρώπου και της ανθρώπινης κοινωνίας. 


Συμπεράσματα - Πρόσληψη 

Διαβάζοντας κάποιος το συγκεκριμένο βιβλίο, δύο χρόνια μετά την κοίμηση του 
Δασκάλου, σε μια εποχή που κυριαρχεί η μιζέρια και η απαισιοδοξία, πραγματι¬ 
κά εντός και εκτός του γλυκοχαράζει η ελπίδα της παρουσίας τής Βασιλείας του 
Θεού. Ίσως κάποιος διαφωνεί με συγκεκριμένα σημεία του βιβλίου, όπως για πα¬ 
ράδειγμα για το γεγονός ότι ο Ιουδαϊσμός παρουσιάζεται ως μια αυστηρά νομικί- 
στικη θρησκεία ή για τη σημασία συγκεκριμένων όρων όπως το πραϋς ή για την 
άποψη του σ. ότι κάποια λόγια έχουν απλώς τοποθετηθεί σε ένα κομπολόι χωρίς 
κάποιο συνεκτικό ιστό. Το βέβαιον είναι ότι επιτυγχάνει μέχρι σήμερα το στόχο 
για τον οποίο γράφτηκε τότε, αναδεικνύει πόσο επίκαιρη και καταλυτική είναι 
κάθε φωνή αληθινά προφητική-παρακλητική και υποδεικνύει σε όλους όσους 
ασχολούνται με την Εξήγηση της Α.Γ. ότι αυτή νοηματοδοτείται όχι όταν εξα¬ 
ντλείται σε συζητήσεις μεταξύ των ειδικών αλλά όταν υπομνηματίζεται με τη ζωή, 
τη μαρτυρία και το μαρτύριο και απαντά θαρραλέα στην ανάγκη της κοινωνίας να 
αποκτήσει όραμα και αληθινή προοπτική. 

Το καλύτερο μνημόσυνο σε Δασκάλους, όπως ο κυρός Σ. Αγουρίδης που τόλ¬ 
μησε το 1971 (!) να εκδώσει για πρώτη φορά το Δελτίο Βιβλικών Μελετών, θεωρώ 
ότι είναι όλοι εμείς οι επίγονοί του τούτες τις κρίσιμες στιγμές να μη διστάσουμε 
να σταθούμε με τη Χάρη του Ιησού πάνω στο όρος/μόδιο λειτουργώντας ως φως 
και θυσιαστικό αλάτι για να μην σαπίσει ο κόσμος. Συνεπώς το ερώτημα που τί- 

θεται και από την ΟΟ και ειδικότερα από το Υπόμνημα του Σ. Αγουρίδη είναι αν 
εμείς οι νεότεροι ερμηνευτές ανήκουμε στους «πτωχούς τω πνεύματι, τους πεν- 
θούντες, πεινώντες και διψώντες» τη δικαιοσύνη του Κυρίου; 

Υπάρχει μια περίφημη ιστορία για το πώς ερμηνεύονται τελικά Περικοπές όπως 
η ΟΟ, η οποάι δίνει απάντηση και στα ερωτήματα που τέθηκαν εισαγωγικά: ο ρα- 
βίνος Ακίμπα, ένας από τους μεγαλύτερους εβραϊκούς καθηγητές όλων των εποχών, 
συνεχίζει να προσεύχεται το Σεμά, δηλώνοντας την πίστη του στον Ένα Θεό και την 
αποφασιστικότητα του να στέκεται υπέρ της βασιλείας του, όπως όταν οι Ρωμαίοι 
βασανιστές, αιχμαλώτισαν τους Εβραίους επαναστάτες μετά την εξέγερση του Βατ 
ΚοΜα το 135 μ.Χ., και μάτωσαν τη σάρκα του με χαλύβδινες χτένες μέχρι να πε- 
θάνει ένα φρικτό και παρατεταμένο θάνατο (Βαβυλωνικό Ταλμούδ Μπερακόθ 61 β 
Ιεροσολυμητικό Ταλμούδ, Ευλογία 9.14β). Συνέχισε να προσεύχεται: Σεμά Γιεσρά- 
ελ, Άκονε, ω Ισραήλ: ο Κύριος ο Θεός μας, ο Κύριος είναι ένας! Και θα αγαπάς 
τον Κύριο τον Θεό σου με όλη σου την καρδιά σου, το μυαλό σου, την ψυχή σου 
... («Η ψυχή» εδώ σημαίνει «ζωή»). Οι μαθητές του, που απλά περίμεναν σαν τους 
φίλους του Σωκράτη καθώς εκείνος έπινε το κώνειο, τον ρώτησαν με δέος και τρόμο: 
Πώς μπορείτε να συνεχίζετε να αναπέμπετε αυτήν την προσευχή ακόμα και τώρα; 
Η απάντησή του, η οποία καταγράφηκε πολύ αργότερα αλλά αντικατοπτρίζει αυτό 
που γνωρίζουμε για τον άνθρωπο, είναι ένα μοντέλο σοφίας, εβραϊκής σκέψης γεμά¬ 
της με ταπείνωση. Όλη τη ζωή του, εξήγησε, τον βασάνιζαν στην προσευχή οι λέξεις 
«και με όλη σου την ψυχή». Τι εννοούσε η Βίβλος με αυτό; Πότε θα είχε την ευκαιρία 
να εκπληρώσει αυτό το μέρος της προσευχής; Τώρα, λοιπόν, είπε, που του δόθηκε 
τελικά η ευκαιρία, εκείνος θα την αδράξει. Αυτό, λοιπόν, ήταν αυτό που σήμαινε να 
αγαπάς τον Ένα και μοναδικό Θεό με την ύπαρξή σου. Ο Ακίμπα πέθανε με τη λέξη 
εοίιαά - Ενας, στα χείλη του: Ακούε, ω Ισραήλ, ο Κύριος ο Θεός μας, ο Κύριος είναι 
ένας! ΕεΗαά. Μια δήλωση πίστης. Αφοσίωσης ακόμα και στον θάνατο 50 . 

Και κάτι ακόμη ως επιμύθιο: θα ήταν καλό η Εκκλησία, λαμβάνοντας υπόψιν 
το γεγονός ότι σήμερα ο Ορθόδοξος ακούει λόγο αληθινά ευαγγελικό μόνον κάθε 
Κυριακή (ενώ κατακλύζεται καθημερινά από Κασσάνδρες και Σειρήνες), να προβεί 
σε μια αναθεώρηση των Περικοπών έτσι ώστε να ακούγονται από τον άμβωνα 
διηγήσεις εξαιρετικά επίκαιρες και ανατρεπτικές, όπως αυτή των Πειρασμών του 
Κυρίου, η οποία επειδή προορίζεται για την Κυριακή μετά τα Φώτα δεν αναγινώ- 
σκεται σε κάθε εκκλησιαστικό έτος. Σε αυτό το πλαίσιο και η επί του Ο.Ο. θα άξιζε 
να αναγιγνώσκεται οσε τρεις ή τέσσερεις συνεχόμενες κυριακάτικες Συνάξεις έτσι 
να κοινωνά ολοκληρωμένα ο πιστός τον Άρτο της Ζωής. 


50. Λήφθηκε από το Ν.Τ. \νπ§Ηΐ, Απόστολος Πάυλος. Η Ζωή και το Έργο του. Μτφρ. Σ. 
Δεσπότη. Αθήνα: Ουρανός 2019, 524. 



ΟΙ «ΝΕΟΛΑΙΟΙ ΤΟΥ ΙΗΣΟΥ», ΚΑΤΑ ΣΑΒΒΑ ΑΓΟΥΡΙΔΗ: 

ΕΠΟΙΚΟΔΟΜΩΝΤΑΣ ΣΕ ΜΙΑ ΒΑΣΙΜΗ ΥΠΟΘΕΣΗ 

(ΤΕΚΜΗΡΙΩΣΗ - ΑΞΙΟΛΟΓΗΣΗ - ΠΡΟΣΛΗΨΗ - ΠΡΟΟΠΤΙΚΗ) 

Κωνσταντίνος I. Μπελέζος, Αναπληρωτής Καθηγητής 
του Τμήματος Θεολογίας του Ε.Κ.Π.Α. 


Ο αείμνηστος Σάββας X. Αγουρίδης (1921-2009) [στο εξής: Σ.Α.], 1 Καθηγητής της 
«Εισαγωγής και Ερμηνείας της Καινής Διαθήκης» στη Θεολογική Σχολή του Αρι- 
στοτελείου Πανεπιστημίου Θεσσαλονίκης (1955-1968) και της «Ερμηνείας, Ερμη¬ 
νευτικής και Ιστορίας των Χρόνων της Καινής Διαθήκης» στη Θεολογική Σχολή 
του Εθνικού και Καποδιστριακού Πανεπιστημίου Αθηνών (1968-1985), υπήρξε 
ένα από τα πιο ανήσυχα και γόνιμα πνεύματα της γενιάς του. 2 Ο πολυγραφότερος 
ίσως των Ελλήνων βιβλικών θεολόγων συνέδεσε σε εξαιρετικό βαθμό την βιβλική 
επιστήμη στην Ελλάδα με τις σύγχρονες ερμηνευτικές μεθόδους, δίνοντας ιδιαί¬ 
τερη έμφαση στην ιστορικο-θρησκευτική, την κοινωνικο-πολιτική και την ιστορι- 
κο-πνευματική ή ιστορικο-πολιτισμική διάσταση της ερμηνείας της Βίβλου. 

Εκτός από την συγγραφή πρωτοποριακών για την εποχή του εγχειριδίων Ει¬ 
σαγωγής εις την Καινήν Διαθήκην, Ιστορίας των χρόνων της Καινής Διαθήκης και 


1. Περί του προσώπου και του έργου του βλ. Β. Γ. Τσάκωνα, «Σάββας X. Αγουρίδης: Βίος- 
Δράσις -Έργον», ΕΕΘΣΑ [= Επιστημονική Επετηρίς της Θεολογικής Σχολής του Πανεπιστημίου 
Αθηνών] 29 (1994) 9-56, Γ. Πατρώνου, «Σάββας X. Αγουρίδης: Βίος, σπουδές, συγγραφικό έργο 
και δράση», ΔΒΜ [= Δελτίο Βιβλικών Μελετών] 21-22 (2002-2003) 11-22, Ιω. Καραβιδόπουλου, 
«Μνήμη Καθηγητή Σάββα Αγουρίδη (1921-2009): Θεολογία και κοινωνία σε διάλογο», Θεολογία 
80/1 (2009) 269-271 και του ιδίου, «Αγουρίδης, Σάββας», ΜΟΧΕ [= Μεγάλη Ορθόδοξη Χριστιανική 
Εγκυκλοπαίδεια] 1 (2010) 173-175· επίσης, Μ. Μπέγζου, «Σάββας Αγουρίδης, ένας ριζοσπάστης 
θεολόγος», Θεολογία 80/1 (2009) 271-274 και Στ. Παπαλεξανδρόπουλου, «Σάββας Αγουρίδης: 
Επιστήμη και κοινωνία», Το Καποδιστριακό (1-15 Απριλίου 2009) 4. Για μια ειδικότερη προσέγγιση 
βλ. Κ. Μπελέζου, «Ιστορία της Ερμηνείας και της Ερμηνευτικής της Καινής Διαθήκης στη 
Θεολογική Σχολή Αθηνών», στον τόμο: Πρακτικά Θεολογικού Συμποσίου: «180χρόνια Θεολογικών 
Σπουδών στο Εθνικό και Καποδιστριακό Πανεπιστήμιο Αθηνών (1838-2017)» (Αθήνα, 9-11 Μαΐου 
2017). Αθήνα: Κοσμητεία Θεολογικής Σχολής/ Εθνικόν και Καποδιστριακόν Πανεπιστήμιον 
Αθηνών 2018, σ. 187-222, ιδιαιτ. 205-207. 

2. Ως συμφοιτητές του είχε, κατά τα έτη 1938-1943, όταν σπούδαζε στη Θεολογική Σχολή του 
Πανεπιστημίου Αθηνών, τους Γεώργιο Γρατσέα (μεταταύτα Καθηγητή της Καινής Διαθήκης στο 
ΕΚΠΑ), Ευάγγελο Θεοδώρου (κατόπιν Καθηγητή της Πρακτικής Θεολογίας και Πρύτανη στο 
ΕΚΠΑ), τον Βασίλειο Μουστάκη (λογοτέχνη και Διευθυντή Συντάξεως της Θρησκευτικής και Ηθικής 
Εγκυκλοπαίδειας), τον Κωνσταντίνο Φράγκο (μετέπειτα Καθηγητή Κατηχητικής στο ΑΠΘ) κ.ά. 

Ερμηνευτικής των ιερών κειμένων, ο Σ.Α. προέβη στη σύνταξη μεγάλου αριθμού 
ερμηνευτικών Υπομνημάτων σε βιβλία της Καινής Διαθήκης (βλ. Κατά Ματθαίον 
Ευαγγέλιο, Κατά Ιωάννην Ευαγγέλιο, Α' προς Κορινθίους Επιστολή, Επιστολή Ια¬ 
κώβου και Α',Β' και Γ' Επιστολές Ιωάννου, Αποκάλυψη Ιωάννου), συνεργάστηκε 
δε με έγκριτους πανεπιστημιακούς Καθηγητές για την πρώτη απόδοση της Και¬ 
νής Διαθήκης στη σύγχρονη νεοελληνική με τη μέθοδο της «εννοιολογικής αντι¬ 
στοιχίας» («Ελληνική Βιβλική Εταιρία», 1985). Συμμετέσχε ακόμη στη συγγραφή 
σύγχρονων σχολικών βοηθημάτων για την διδασκαλία της Καινής Διαθήκης στη 
Μέση Εκπαίδευση (Αθήνα 1985), ενώ είχε την πρωτοβουλία για την κατάρτιση 
ενός μοντέρνου Κυριακοδρομίου, με γραπτά κηρύγματα βιβλικών θεολόγων στα 
ευαγγελικά αναγνώσματα (α' έκδοση: «Άρτος Ζωής», 2011). 

Όντας ανοικτός στην κοινωνία και την διεθνή επιστημονική έρευνα κι επιδιώ¬ 
κοντας ν’ ανταποκρίνεται όσο το δυνατόν αμεσότερα στις ανάγκες της σημερινής 
Θεολογίας και της θρησκευτικής διδασκαλίας στην Εκπαίδευση, στο κήρυγμα, 
στην επικοινωνία με τους ανθρώπους της διανόησης και της τέχνης, των πολιτι¬ 
κών ιδεολογιών και της Κοινωνίας των πολιτών, των κινημάτων και των πρωτο¬ 
βουλιών (για την ειρήνη, την προστασία του περιβάλλοντος, την χειραφέτηση 
των γυναικών και τα ανθρώπινα δικαιώματα), ο αείμνηστος Καθηγητής υπήρξε, 
κατά τις ημέρες του, ο διασημότερος και μαχητικότερος των Ελλήνων βιβλικών 
θεολόγων. Οπλισμένος με ξεχωριστή ευρυμάθεια, διεισδυτική ιστορικο-φιλολογι- 
κή ματιά και αισθητική καλλιέργεια, σπάνια θεολογική και κοινωνική ευαισθησία, 
μόνιμο αποστολικό ενθουσιασμό και ένστικτο αναγνώρισης του συλλογικά ωφέ¬ 
λιμου, του πολιτικά επίκαιρου και του επιστημονικά επιτακτικού, συνήρπαζε και 
ταυτόχρονα αφύπνιζε τον ακροατή του. 

Πολύ συχνά τάραζε τα ύδατα, με τον αντισυμβατικό και κριτικό του λόγο, με 
πρωτότυπες ιδέες και τολμηρές πρωτοβουλίες, οι οποίες εμπνέονταν από την προ¬ 
φητική δύναμη του βιβλικού μηνύματος και την ελευθερία του ευχαριστιακού και 
εσχατολογικού ήθους της Ορθοδοξίας. Στο όνομα της θεολογικής και ιστορικής 
αλήθειας, της επιστημονικής ακρίβειας αλλά και της εκκλησιαστικής οικονομίας, 
διατύπωνε, κατά καιρούς, θέσεις και τοποθετήσεις που προκαλούσαν οξείες αντι¬ 
δράσεις και έντονες συζητήσεις· εξέφραζε, με ευθύτητα αλλά και μετριοπάθεια, 
την αντίθεσή του σε κάθε προσπάθεια συμψηφισμού ή υποβάθμισης των πραγ¬ 
ματικών διαφορών, σε κάθε απόπειρα καθιέρωσης θεωρητικών κατασκευών και 
τυποποίησης ερμηνευτικών οδών, σε κάθε είδους προκαταλήψεις ή ιδεολογικο- 
ποιήσεις του χριστιανικού, σε κάθε πρόθεση ευκαιριακής επιβολής και διαιώνισης 
κατεστημένων. 

Με το ογκωδέστατο εξηγητικό και εκδοτικό του έργο, με την παρρησία και 
το ασυμβίβαστο του χαρακτήρα του, με το μοναδικό θεολογικό και διανοητικό 
του εύρος, με την τεράστια διεθνή επιστημονική εμπειρία και τη δυναμική δημό- 

σια παρουσία του, ο Καθηγητής Σ.Α. έφερνε σε ζωντανό και ειλικρινή διάλογο 
την ερμηνευτική παράδοση του παρελθόντος με τις κορυφαίες προκλήσεις του 
παρόντος, την Θεολογία και την Εκκλησία με την παγκόσμια πρωτοπορία, αξι- 
οποιώντας σύγχρονες εξηγητικές μεθόδους και ανταποκρινόμενος στα μεγάλα 
ερωτήματα του καιρού του. 

Δίνοντας, τέλος, το προσωπικό του στίγμα στην ιστορικο-κοινωνική διερεύ- 
νηση και την πνευματοκρατική κατανόηση των απαρχών του Χριστιανισμού, με 
την πρωτότυπη σκέψη και τον δυναμισμό του, έστρεφε το ενδιαφέρον των νεό¬ 
τερων ερμηνευτών τόσο προς τον άνθρωπο (τον καθημερινό, τον περιθωριακό, 
τον αγωνιστή για την ελευθερία και την ειρήνη, τον προασπιστή των ανθρωπίνων 
δικαιωμάτων) όσο και προς τα Έσχατα, όπως αυτά νοούνται καινοδιαθηκικώς, 
προς την σταδιακή -εν Εκκλησία και διά προσώπων- φανέρωση της Βασιλείας του 
Θεού εντός της Ιστορίας, από τους χρόνους του Ιησού και της πρώτης Εκκλησίας 
μέχρι της Β' Παρουσίας. 

Χαρακτηριστική έκφραση της ιδιαίτερης προσέγγισης των κοινωνικών απαρ¬ 
χών του Χριστιανισμού από τον Σ.Α. συνιστά η υπόθεσή του περί των «Νεολαίων 
του Ιησού», των νέων δηλαδή που ακολουθούσαν τον Κύριο κατά την δημόσια 
δράση Του και συμμετείχαν με τον δικό τους τρόπο στο κήρυγμα και τη φανέρω¬ 
ση της Βασιλείας. Η εξηγητική πρόταση του Σ.Α. υπήρξε απολύτως πρωτότυπη, 
αποκαλύπτει δε, ακόμη και σήμερα, την προσωπική του ευαισθησία, την βαθύτα¬ 
τη εκ μέρους του γνώση των πηγών αλλά και των συγχρόνων προκλήσεων της 
Θεολογίας και της Ερμηνείας, καθώς και τα εμπόδια που συναντούν διαχρονικά 
τολμηρές θέσεις και απόψεις οι οποίες έχουν ως βάση τους την Αγία Γραφή και την 
αυθεντική παράδοση της Εκκλησίας. 

Με αφορμή την τελευταία διαπίστωση, προτείναμε ως θέμα Εισηγήσεως για τη 
συμμετοχή μας στη Διεθνή Διημερίδα της Θεολογικής Σχολής του Πανεπιστημίου 
Αθηνών, με θέμα: «Σάββας Αγουρίδης: Επιστημονική μαρτυρία, εκκλησιαστική και 
κοινωνική διακονία» (Αθήνα, 13-14 Μαρτίου 2019), την τεκμηριωμένη παρουσία¬ 
ση και τον έλεγχο της προαναφερθείσης υποθέσεως του αειμνήστου Καθηγητού, 
υπό το φως της παλαιότερης και της σύγχρονης βιβλικής έρευνας. Κάποια από τα 
ερωτήματα που προέκυψαν κατά την πορεία της έρευνάς μας 3 ήσαν τα εξής: Πόσο 
πρωτότυπη υπήρξε η προταθείσα από τον Σ.Α. υπόθεση περί των «Νεολαίων του 
Ιησού»; Τι επιρροές ενδεχομένως δέχθηκε για την τελική της διατύπωση; Γιατί 


3. Με την ευκαιρία, εκφράζουμε τις ευχαριστίες μας προς τους διοργανωτές της Διημερίδος, 
παράλληλα δε την ευγνωμοσύνη μας προς το Τμήμα Ορθοδόξου Θεολογίας του ΕικΚνψ- 
Μ&χίτηίΐί&ηδ-υηίνετδίΐϊΐ Μϋηοΐιεη και τον Πρόεδρο αυτού Καθηγητή κ. Κωνσταντίνο 
Νικολακόπουλο, ο οποίος μας προσκάλεσε, λόγω εκπαιδευτικής του αδείας κατά το Χειμερινό 
Εξάμηνο 2018/ 2019, να διδάξουμε δύο μαθήματά του και να επωφεληθούμε από την χρήση των 
εν Γερμανία Βιβλιοθηκών. 

δεν προσλήφθηκε τούτη εγκαίρως και επαρκώς από τους ειδικούς, Έλληνες και 
αλλοδαπούς; Ποια είναι η διαχρονική της αξία για την βιβλική επιστήμη, την θεο- 
λογική σκέψη και την εκκλησιαστική ζωή γενικότερα; Πώς μπορεί να αξιοποιηθεί 
περαιτέρω από την έρευνα; Σε αυτά τα ερωτήματα θα επιχειρήσουμε στη συνέχεια 
να δώσουμε ορισμένες, κατά το δυνατόν, απαντήσεις. 


α) Η πρόταση του Σ.Α. και οι προσεπεξεργασμένες από εκείνον εκδοχές της. 

Το έτος 1981 4 ο αείμνηστος Καθηγητής, σε ηλικία εξήντα ακριβώς ετών και στην 
πιο ώριμη φάση του επιστημονικού του βίου, δημοσιεύει το άρθρο του: «Νεολαί¬ 
οι», νεαροί ιεραπόστολοι στην ακολουθία του Ιησού (σύμφωνα με το κατά Ματ¬ 
θαίον Ευαγγέλιο)», στο Δελτίο Βιβλικών Μελετών, το διεθνές βιβλικό περιοδικό 
που ο ίδιος είχε ιδρύσει το 1971 και διηύθυνε μέχρι το 2000 για λογαριασμό των 
εκδόσεων του Λυμπεροπουλείου Ιδρύματος «Άρτος Ζωής». 5 Στο ως άνω άρθρο ο 
Σ.Α., εφαρμόζοντας έναν ευφυή συνδυασμό εξηγητικών μεθόδων, διατυπώνει, για 
πρώτη φορά, μια αρκετά τολμηρή για την εποχή εκείνη άποψη: «ο Ιησούς περι- 
βαλλόταν, εκτός από Μαθητές και Μαθήτριες, 6 από ομάδα νέων ατόμων, τα οποία 
συνδέονταν, κατά κάποιο τρόπο, με το ιεραποστολικό του έργο». 7 

Στην άποψη αυτή, βεβαίως, ο Σ.Α. δεν οδηγείται αυθαίρετα. Βασίζεται στην 
πολύ βαθιά εκ μέρους του γνώση της Καινής Διαθήκης και της Βίβλου γενικότερα 
(της κανονικής και της απόκρυφης βιβλικής Γραμματείας, αλλά και της πατερικής 
και της θύραθεν Γραμματείας), ενώ αφορμάται από φλέγοντα ζητήματα του και¬ 
ρού του, κοινωνικο-πολιτικού, φιλοσοφικο-παιδαγωγικού, ποιμαντικο-θεολογι- 
κού και ερμηνευτικο-μεταφραστικού ενδιαφέροντος. Διαπιστώνοντας ο Σ.Α. την 
απουσία κάποιου ωη$εη$Η$ στην μέχρι τότε ερμηνευτική παράδοση και την διεθνή 
επιστημονική έρευνα, εστιάζει την προσοχή του στο κείμενο και το περιβάλλον 


4. Το ίδιο έτος θα κέρδιζε τις εθνικές εκλογές (με ποσοστό 48,1%) και θα αναλάμβανε 
την κυβερνητική εξουσία ο Ανδρέας Γ. Παπανδρέου (1919-1996), πρόεδρος του Πανελληνίου 
Σοσιαλιστικού Κινήματος (ΠΑ.ΣΟ.Κ). 

5. Πρόκειται για μη κερδοσκοπικό εκπαιδευτικό και φιλανθρωπικό Ίδρυμα, ιδρυθέν το 1937 
από τον πατρινό θεολόγο και αρχιμανδρίτη π. Αθανάσιο Λυμπερόπουλο (1891-1964), ο οποίος, 
με κέντρο το Παγκράτι στην Αθήνα, ανέπτυξε τεράστιο κοινωνικό έργο, ιδίως κατά την περίοδο 
της γερμανικής Κατοχής. Μετά την ανάληψη της προεδρίας από τον Σ.Α. (1960-1990), το Ίδρυμα 
επικεντρώθηκε στην προβολή των βιβλικών σπουδών και της χριστιανικής σκέψης, εξέδιδε 
βιβλία, προσέφερε υποτροφίες, διοργάνωνε μαθήματα, σεμινάρια, δημόσιες συζητήσεις, ειδικά 
ή διεπιστημονικά συνέδρια, με αναφορά στη Βίβλο και την ερμηνευτική ή την πολιτισμική της 
πρόσληψη σε Ανατολή και Δύση, στο παρελθόν και την σύγχρονη κοινωνική πραγματικότητα. 

6. Περί αυτών βλ. Σ. Αγουρίδη, «Ο Ιησούς και οι Γυναίκες», ΔΒΜ 10 (1981) 63-75. 

7. ΔΒΜ 10 (1981) 5-14. 

του κατά Ματθαίον Ευαγγέλιο. Έτσι καταλήγει στην αγαπημένη του υπόθεση, η 
οποία θα μπορούσε να διατυπωθεί ως εξής: «Το Ευαγγέλιο του Ματθαίου γνωρίζει 
ομάδα νεαρών ιεραποστόλων γύρω από τον Ιησού», 8 Μαθητών οι οποίοι φλέγο¬ 
νταν από αγάπη κι ενθουσιασμό, γίνονταν δε συχνά δέκτες της επιδοκιμασίας και 
της ιδιαίτερης συμπάθειας του Διδασκάλου. Οι νεαροί τούτοι προπορεύονταν του 
Ιησού κατά τις μετακινήσεις Του από τόπο σε τόπο και ειδοποιούσαν τους ανθρώ¬ 
πους για την επικείμενη επίσκεψη ή το πέρασμα του Διδασκάλου από τον τόπο ή 
την περιοχή τους· λειτουργούσαν έτσι ως μαντατοφόροι κεκράχτες του Ιησού, ως 
προ των Αποστόλων Απόστολοι, ως προ των Μαθητών Μαθητές, ως κήρυκες της 
Βασιλείας του Θεού ή των Ουρανών στην αμεσότερη αυτής εκδοχή. 

Τέτοιου είδους Μαθητές αναγνωρίζει, ειδικότερα, ο Σ.Α. πίσω από τις εκφρά¬ 
σεις του ευαγγελιστού Ματθαίου: «παιδίον τούτο», «παΐδας», «ένα τών μικρών 
τούτων» (βλ. Ματθ. 18,1-14· 21,15-16 και 10,40-42 αντιστοίχως). Πρόκειται για 
εκφράσεις οι οποίες λειτουργούν, κατά τον ίδιο, ως «παράθυρα-πληροφορίες» 9 
από το παρελθόν και μας επιτρέπουν να υπεισέλθουμε στον κόσμο του ευαγγελι¬ 
κού συντάκτη και στην κοινωνική πραγματικότητα της πρώτης Εκκλησίας Κατά 
βάσιν, προέρχονται «από μία παληότερη πηγή» από εκείνες που χρησιμοποιεί ο 
Ευαγγελιστής κι εμπερικλείουν πληροφορίες, που εκ πρώτης όψεως «δεν ενδια¬ 
φέρουν πια την Εκκλησία κατά το χρόνο σύνταξης των Ευαγγελίων»· εν τούτοις, 
οι πληροφορίες αυτές «ξεπετιούνται», «ξαφνικά και απρόσμενα», 10 και μας μετα¬ 
θέτουν κατ’ ευθείαν στους χρόνους του Ιησού. Αναφέρονται δηλαδή σε θέματα 
και σε πρόσωπα εκείνης της περιόδου, περί των οποίων δεν διαθέτουμε άλλο- 
θεν κάποια πληροφόρηση, ταυτόχρονα όμως συνδέονται με την εκκλησιαστική 
πραγματικότητα της εποχής του Ευαγγελιστού και την ιστορική κατάσταση της 
Εκκλησίας του. Μας μεταφέρουν, πιο συγκεκριμένα, στις σχέσεις μεταξύ νεαρών 
ιεραποστόλων και της επισήμου τότε Εκκλησίας, μεταξύ των νέων χριστιανών 
«προφητών» και της ηγέτιδος τάξης των «πρεσβυτέρων», οι οποίοι έβλεπαν με κα¬ 
χυποψία ενδεχομένως τον ενθουσιασμό και τις πρωτοβουλίες των χαρισματικών 
και των νεότερων μελών της χριστιανικής κοινότητας. 11 

Η επιχειρηματολογία του Σ.Α. εν προκειμένω έχει ως βάση της το Ματθ. 10,40- 


8. Σ. Αγουριδη, «Νεολαίοι», νεαροί ιεραπόστολοι στην ακολουθία του Ιησού», σ. 14. 

9. Σ. Αγουριδη, «Νεολαίοι», νεαροί ιεραπόστολοι στην ακολουθία του Ιησού», σ. 6. Για μια 
παράλληλη χρήση του όρου βλ. Β. ϋ. ΕΗιτηαη, «Τύε ΤεχΙ &δ \νίηεΙονν: Νετν Τεδΐ3ηιεηΙ Μ3ηιΐδοπρΙδ 
από ΐΗε δοείώ ΗίδΙοτγ οί Ε&Λγ ΟΗπδΙί&ηίΙγ», στου ίδιου: 8ίηάίε 5 ίη Ιίιε ΤεχΙιιαΙ €τίϋά$ηι ο/ΐΗε 
Νε\ν ΤείΙαηιεηΙ. Γείάεη/ ΒοδΙοη 2006 [= Νενν ΤεδΙ&τηεηΙ Τοοίδ αηά δίικϋεδ: 33], σ. 100-119. 

10. Σ. Αγουριδη, «Νεολαίοι», νεαροί ιεραπόστολοι στην ακολουθία του Ιησού», σ. 5. 

11. Βλ. Σ. Αγουριδη, «Νεολαίοι», νεαροί ιεραπόστολοι στην ακολουθία του Ιησού», σ. 12. 
Σαφέστερα διατυπώνει την ως άνω αντίθεση ο Σ.Α. στο βιβλίο του: Ματθαίος ο Ευαγγελιστής 
(Διδάσκαλος της Αρχικής και της Σημερινής Εκκλησίας). Αθήνα: εκδ. «Άρτος Ζωής» 2000, σ. 187. 

41: «ό δεχόμενος ύμάς έμέ δέχεται... ό δεχόμενος προφήτην... μισθού προφήτου 
λήψεται και ό δεχόμενος δίκαιον... μισθόν δικαίου λήψεται, καί δς αν ποτίση ένα 
των μικρών τούτων... εις όνομα μαθητοϋ... ού μή άπολέση τον μισθόν αύτοϋ». 12 
Το εν λόγω κείμενο εκλαμβάνει ο Σ.Α. ως κλειδί για την κατανόηση του Ματθ. 
18,1-14: «έάν μή... γένησθε ώς τα παιδία, ού μή είσέλθητε εις τήν βασιλείαν των 
ούρανών». Η συνάφειά του πρώτου κειμένου είναι, κατά τον Σ.Α., σαφώς εκκλη- 
σιολογική-ιεραποστολική. Υπαινίσσεται την φροντίδα που οφείλει να επιδεικνύει 
η Εκκλησία προς τα νεότερα και εν δράσει στελέχη της· γι’ αυτό δεν πρέπει να 
συγχέεται με την γνωστή κατευλόγηση των παιδιών από τον Ιησού, σε πείσμα 
των Μαθητών Του, που παραδίδεται από το Ματθ. 19,13-15. Απεναντίας, οι μετά 
βάί'ων και κλάδων προπορευόμενοι κι εν συνεχεία «έν τώ ίερώ» «διαδηλούντες» 13 
«παΐδες», μετά την είσοδο του Ιησού στα Ιεροσόλυμα (βλ. Ματθ. 21,8-11.15-16), 
ανήκαν πιθανότατα σε μία τέτοια ομάδα. 

Το επιχείρημα ενισχύεται από το επεισόδιο του πλούσιου Νεανίσκου (βλ. 
Ματθ. 19,16-22), ο οποίος αδυνατούσε να προσεγγίσει την απόλυτη αφοσίωση 
των «Νεολαίων» του Ιησού. Ενδεικτική είναι και η παρουσία «νεανίσκου» την ώρα 
της συλλήψεως του Κυρίου· τούτη παραπέμπει στην ύπαρξη νεαρών ακολούθων 
του Ιησού, ο συγκεκριμένος δε νέος, ο οποίος απομένει γυμνός προκειμένου ν’ 
αποφύγει τη σύλληψη, ταυτίζεται συνήθως με τον ευαγγελιστή Μάρκο (βλ. Μάρκ. 
14,51). 14 Το ίδιο ενδεικτική είναι και η περίπτωση των «νεωτέρων» ή των «νεανί¬ 
σκων» στα Πράξ. 5,6-10 και Α' Ιωάν. 2,12-14 αντίστοιχα, καθώς υποδεικνύουν 
διακριτή τάξη με συγκεκριμένο λειτούργημα στην Αρχέγονη Κοινότητα. 

Ο Σ.Α., ενθουσιασμένος, θα έλεγε κανείς, από την σημασία της προτάσεώς του 
για μία πιο ζωντανή, πιο φιλική προς τους νέους, παρουσία του Χριστιανισμού 
στην εποχή μας, επανεπεξεργάσθηκε ελαφρώς τα πορίσματά του και τα δημοσίευ¬ 
σε αγγλιστί στο ειδικό περιοδικό ΤΗε ΒΜε Τταηείαΐοτ, υπό τον τίτλο: «“Είΐΐΐε οηεε” 
ίπ ΜαίΐΗενν». 15 Στο δημοσίευμα αυτό, μετά από λιτή Εισαγωγή περί ορολογίας 


12. Εν είδει Παραρτήματος ο συγγραφέας συζητεί τις περί «προφητών» ιεραποστόλων 
πληροφορίες της Διδαχής, σε συνδυασμό με το Ματθ. 7,15-20 και 23,34, περαιτέρω δε τα Ματθ. 
13,17 και 23,24, Λουκ. 10,24 και 23,29, Πράξ. 3,14, 7,52 και 22,14, Ιακ. 5,6 και τις αντίστοιχες 
ειδήσεις ενός αρχαίου μάρτυρα της αποστολικής παραδόσεως, του Ηγησίππου (για τα σωζόμενα 
αποσπάσματα εκ του έργου του Υπομνήματα βλ. Ευσεβίου Καισαρείας, Εκκλησιαστική Ιστορία 
Δ' 22,4· πρβλ. Γ’ 11-12). 

13. Για την τελευταία έκφραση βλ. Σ. Αγουρίδη, Ματθαίος ο Ευαγγελιστής, σ. 204. 

14. Πρβλ. 51. 5. 51ιογΙ, «ΜωΤ», στο Ε Ε Βτιιεε (επιμ.), Οοηιηιεηίατγ (Οπε-νοΙπηιε ΙΪΙιΐίΙταΙεά 
Εάίίίοη), &&η<1 Κπρίάδ 2008, σ. 1104-1136, ιδιαιτ. 1130-1131. 

15. Βλ. 5. Α§οιιπ<Ιεδ, «“Είΐΐΐε οπεδ” ίπ Μ&ΙΐΗενν», ΤΗε ΒΜε ΤταηίΙαΙοτ 35/3 (1 Ιιιΐχ 1984) 329- 
334. Το τετραμηνιαίο περιοδικό ΤΗε ΒΜε ΤταηίΙαΙοτ εκδίδεται αδιαλείπτως από το 1950 έως 
σήμερα, από τον εκδοτικό οίκο 5&§ε Ρυΐ>1ίδΗίη§ (Εοδ Ατφεΐεδ, Εοπάοπ, Νε\ν ΟεΙΗί, δίτφ&ροτε, 
\νΐδ1ιίη§Ιοη ϋ.Ο.). Πρόκειται για το κατ’ εξοχήν επιστημονικό περιοδικό στον τομέα της θεωρίας 

και μεταφραστικών ζητημάτων τού «μικρός» στην Καινή Διαθήκη, ο συγγραφέας 
του άρθρου ανέλυσε: α) το Ματθ. 18,1-14, συνδυάζοντάς το με τα Α' Κλήμ. 37, 
Α’ Τιμ. 4,12, Ματθ. 19,21, Μάρκ. 14,51-52, Ματθ. 21,15-16, Πράξ. 5,6-10, Α' Ιω¬ 
άν. 2,12-14 και Πολυκάρπου Σμύρνης, Προς Φιλιππησίους 5,2-3- και β) το Ματθ. 
10,4-42, επισηραίνοντας το εκκλησιαστικό 8ϊίζ ίτη Εεθεπ (- θέση στη ζωή της τότε 
Εκκλησίας) 16 και προσάγοντας -υπό μορφή Παραρτήματος- την παράλληλη μαρ¬ 
τυρία των Γ’ Ιωάν. 9-10, Ματθ. 7,15-23 και της Διδαχής των Αποστόλων (σχετικά 
με τις δραστηριότητες των περιοδευόντων «προφητών»), 17 των Ματθ. 13,17 και 
23,29 (πρβλ. και Βαρούχ Αποκάλυψις 85,1,3,12) και του Ηγησίππου, εκκλησιαστι¬ 
κού συγγραφέα του β ’ μισού του 2ου αι. Στο τέλος, κατέληξε σε μια αρκετά σαφή 
μεταφραστική πρόταση: α) το Ματθ. 18,6 δεν πρέπει να χωρίζεται από την προη¬ 
γούμενη παράγραφο και β) η έκφραση «παιδίον τούτο» (Ματθ. 18,4) θα μπορούσε 
να αποδοθεί με το «δαοΐι π γοαη§ ίόΐΐοννετ», ενώ τα «παΐδας» και «ένα τών μικρών 
τούτων» (Ματθ. 21,15 και 10,42 αντιστοίχως) με το «γοαη§ετ άίδοίρίεδ». 18 

Ακολούθως, ο αείμνηστος Καθηγητής αναδημοσίευσε την ελληνική εκδοχή 
της μελέτης του πολλάκις, και συγκεκριμένα: α) το 1983, στην ολιγοσέλιδη συλ¬ 
λογή μελετών του με τίτλο: Η θρησκεία των Ελλήνων (Χριστιανισμός και κοινωνί¬ 
α), 19 β) το 1989, στη μεγαλύτερη συλλογή μελετών του με τίτλο: «Άρα γε γινώσκεις 
ά αναγινώσκεις;» (Ερμηνευτικές και ιστορικές μελέτες σε ζητήματα των αρχών του 
Χριστιανισμού), 20 γ) το 1991, στην ογκώδη συλλογή μελετών του ιδίου: Οράματα 
και Πράγματα (Αμφισβητήσεις, προβλήματα, διέξοδοι στον χώρο της Θεολογίας και 
της Εκκλησίας), 21 και δ) το 2000, στο βιβλίο του: Ματθαίος ο Ευαγγελιστής (Διδά- 


και της πράξης της μεταφράσεως της Αγίας Γραφής- εκδίδεται για λογαριασμό των Ηνωμένων 
Βιβλικών Εταιριών (ΙΙΒδ) και συνδέει την ακαδημαϊκή έρευνα με το έργο των ανά τον κόσμο 
μεταφραστών της Βίβλου. 

16. Ο όρος προέρχεται από την εφαρμογή των μεθόδων της «Μορφοϊστορικής Σχολής»- 
σύμφωνα με αυτήν, κάθε φιλολογική μορφή συνδέεται άμεσα με συγκεκριμένη κατάσταση ζωής. 
Βλ. περαιτέρω Σ. Αγουριδη, Ερμηνευτική των ιερών κειμένων (Προβλήματα- Μέθοδοι εργασίας 
στην Ερμηνεία των Γραφών). Αθήνα 2002 3 (1999), σ. 246-253. 

17. Το κείμενο χρονολογείται κατά τα έτη 90-110 μ.Χ., παραδίδει όμως πληροφορίες που 
ανάγονται μέχρι και την περίοδο 60-70 μ.Χ. 

18. 5. Α§οιιπάε5, «“Είΐίΐβ οπεδ” ίπ Μ&ΙΐΗειν», σ. 334. 

19. Βλ. Σ. Αγουριδη, Η θρησκεία των σημερινών Ελλήνων (Χριστιανισμός και κοινωνία). Αθήνα: 
εκδ. «Άρτος Ζωής» 1983, σ. 93-106. Στο βιβλιογραφικό του σημείωμα ο συγγραφέας παραπέμπει 
στην αγγλική εκδοχή της περί ης ο λόγος μελέτης. 

20. Βλ. Σ. Αγουριδη, «Άρα γε γινώσκεις ά αναγινώσκεις;» (Ερμηνευτικές και ιστορικές μελέτες σε 
ζητήματα των αρχών του Χριστιανισμού). Αθήνα: εκδ. «Αρτος Ζωής» 1989, σ. 79-89. Ο συγγραφέας 
παραπέμπει στην πρώτη ελληνική έκδοση της περί ης ο λόγος μελέτης. 

21. Βλ. Σ. Αγουριδη, Οράματα και Πράγματα (Αμφισβητήσεις, προβλήματα, διέξοδοι στον 
χώρο της Θεολογίας και της Εκκλησίας). Αθήνα: εκδ. «Άρτος Ζωής» 1991 (20 1 0 2 ), σ. 143-154 
Ο συγγραφέας παραπέμπει στην αγγλική έκδοση της περί ης ο λόγος μελέτης, καθώς και στην 



86 


Κωνσταντίνος I. Μπελεζος 


σκαλος της αρχικής και της σημερινής Εκκλησίας), όπου συγκεντρώνονται μελέτες 
του ιδίου, υπομνηματιστικές στο κατά Ματθαίον Ευαγγέλιο. 

Η μελέτη για τους «Νεολαίους» ενσωματώνεται, ειδικότερα, στο 6ο κεφάλαιο 
του τελευταίου βιβλίου για τον Ματθαίο, επιγράφεται δε εκεί, λίγο πιο προκλητι¬ 
κά, με τον τίτλο: «Εκκλησιαστική εξουσία και ιεραποστολική νεολαία (κεφ. 18)». 22 
Τούτη μάλιστα η εκδοχή της μελέτης του Σ.Α. διαθέτει εύστοχες επιγραφές για τις 
επιμέρους ενότητες, ενώ εμπλουτίζεται με Προλεγόμενα που δικαιολογούν την 
ερμηνευτική πρόταση του αειμνήστου Καθηγητή κι επιχειρούν να συνδέσουν οξύ- 
τερα το ζήτημα των «Νεολαίων» του Ιησού με τη ζωή της πρώτης Εκκλησίας. 23 Η 
ενότητα συμπληρώνεται με σχολιαστικές διασαφηνίσεις που αφορούν τον σκαν- 
δαλισμό των «μικρών», την ιεραποστολική συνάφεια των σχετικών κειμένων, τον 
μεσσιανικό ύμνο που ψάλλουν οι «παίδες» κατά την είσοδο του Ιησού στην πόλη 
των Ιεροσολύμων (βλ. “Κυριακή των Βάί'ων”), αλλά και την συμπόρευση “ασθε¬ 
νέστερων” και “ισχυρότερων” αδελφών εντός της Εκκλησίας. 24 

Εκτός από την εκδοτική πορεία του ως άνω μελετήματος, ενδιαφέρον παρου¬ 
σιάζει η αναφορά στη βασική θέση του Σ.Α., στο πλαίσιο και άλλων μελετών του. 
Στο άρθρο του, λ.χ., με τίτλο: «Η αποστολή των Δώδεκα Αποστόλων μέσα σε μία 
διωκόμενη Εκκλησία (Μτ 10,1-42)», 25 ο ίδιος αναγνωρίζει, με αφορμή το Ματθ. 
10,40-42, τέσσερις κατηγορίες ιεραποστόλων: α) τους «Μαθητές», β) τους «προ¬ 
φήτες», γ) τους «δικαίους» και δ) τους «μικρούς τούτους», τους οποίους ορίζει ως 
«νεολαίους ενθουσιαστές κήρυκες της μεσσιανικότητας του Ιησού». 26 

Την τετραπλή τούτη διάκριση, όπως και την περί διωκομένης Εκκλησίας αντί¬ 
ληψη, δανείζεται ο αείμνηστος Καθηγητής από έναν αμερικανό καινοδιαθηκολό- 
γο, τον Καθηγητή ΚοΒετί Η. Οαπάτγ (1932-), και το ερμηνευτικό Υπόμνημα του 


δεύτερη ελληνική (βλ. συλλογή: Η θρησκεία των Ελλήνων, από την οποία εκ παραδρομής 
συναναδημοσιεύεται και το αντίστοιχο επιλογικό κείμενο). 

22. Βλ. Σ. Αγουρίδη, Ματθαίος ο Ευαγγελιστής, σ. 187-210. 

23. Βλ. Σ. Αγουρίδη, Ματθαίος ο Ευαγγελιστής, σ. 187: «το θέμα είναι η καθόλου χριστιανική 
τοποθέτηση των πρεσβυτέρων ηγετικών στελεχών της Εκκλησίας προς κάποιες (ιεραποστολικές 
πιθανότατα) ιδιαιτερότητες των «μικρών τούτων τών πιστευόντων εις έμέ», νεωτέρων δηλαδή μελών 
της Εκκλησίας, που παρουσιάζουν κάποιες πρωτοβουλίες με ιδιαιτερότητα στην εκκλησιαστική 
τους έκφραση». Στην ίδια συνάφεια ο Σ.Α. εξηγεί γιατί οδηγήθηκε τελικά στη συγκεκριμένη 
πρόταση: «Ούτε η εκκλησιαστική ερμηνευτική παράδοση αλλά ούτε και η επιστημονική εξήγηση 
κατέληξαν σε συμπεράσματα που προϋποθέτουν κάποιο “οοηδεηδίΐδ”» (: ό.π., σ. 188). 

24. Βλ. Σ. Αγουρίδη, Ματθαίος ο Ευαγγελιστής, σ. 187-188, 193-197, 200-202, 204-205 και 
210 αντίστοιχα. 

25. Βλ. ΔΒΜ 27/1 (1998) 5-36. Το άρθρο δημοσιεύεται και στο βιβλίο του ιδίου, Ματθαίος ο 
Ευαγγελιστής, σ. 109-140 (= 4ο κεφ.). 

26. Σ. Αγουρίδη, «Η αποστολή των Δώδεκα Αποστόλων μέσα σε μία διωκόμενη Εκκλησία 
(Μτ 10,1-42)», σ. 35. 

τελευταίου στον ευαγγελιστή Ματθαίο, που είχε εκδοθεί για πρώτη φορά το 1982. 
Δημοσιευμένο ένα έτος μετά την πρώτη παρουσίαση των κατά Σ.Α. «Νεολαίων», 
το Υπόμνημα του Οαηάτγ κέρδισε αμέσως την προσοχή του Καθηγητού μας, ο 
οποίος θεώρησε πως ο συντάκτης του πλησίαζε όσο κανείς άλλος από τους συγ¬ 
χρόνους του υπομνηματιστές την δική του εξήγηση. 27 Έτσι, γράφοντας ο Σ.Α. για 
την αποστολή των Δώδεκα, υιοθετεί την τετραπλή διάκριση των ιεραποστόλων 
σε: α) Αποστόλους, β) Προφήτες, γ) Διδασκάλους της δικαιοσύνης και δ) απλά 
μέλη της Εκκλησίας ή άσημους Μαθητές, οι οποίοι, καίτοι δεν είχαν ηγετικό ρόλο, 
μοιράζονταν με τους υπολοίπους τις επιπτώσεις της μαρτυρίας τους υπέρ του Χρι¬ 
στού και των διωγμών που είχε υποστεί η κοινότητα του Ματθαίου, 28 ενώ γίνονταν 
δεκτές της φιλοξενίας των άλλων πιστών «εις όνομα μαθητου» (Ματθ. 10,42). 29 

Διαπιστώνουμε εδώ την μετατόπιση του ενδιαφέροντος από την αδικία που 
συνετελείτο σε βάρος των «Νεολαίων του Ιησού» ή των νεότερων ιεραποστό¬ 
λων στον διωγμό που υπέστη η πρωτοματθαιϊκή κοινότητα, στην εχθρότητα που 
αντιμετώπισε ο αρχικός χριστιανισμός από το κυρίαρχο ιουδαϊκό (ή εθνικό, κατά 
περίπτωση) περιβάλλον του. 30 Η ευαισθητοποίηση, ωστόσο, του Σ.Α. στο θέμα 
των εντός της Εκκλησίας διενέξεων και των εντάσεων μεταξύ α) νεοτέρων μελών 
- ιεραποστόλων και β) πρεσβυτέρων ηγετικών στελεχών δεν εθίγετο μόνο στο 
προαναφερθέν ερμηνευτικό του υπόμνημά στο Κατά Ματθαίον, που φέρει τον 
τίτλο: Ματθαίος ο Ευαγγελιστής (2000), 31 αλλά και στο κλασικό εγχειρίδιό του: 
Ερμηνευτική των ιερών κειμένων (1999). Στο τελευταίο μάλιστα ο Σ.Α., επικα¬ 
λούμενος τον λόγο περί «τών μικρών τούτων» ως κατ’ εξοχήν δείγμα εφαρμογής 
της λεγάμενης «ιστορικο-συντακτικής μεθόδου», 32 υπογράμμιζε με έμφαση ότι, 
ακόμη κι αν «δεν είναι εύκολο να διακριβωθεί» στον Μάρκο και τον Λουκά η 
ακριβής έννοια των επίμαχων φράσεων (βλ. «οί μικροί ούτοι», «παΐδες», «παιδία» 
κ.ο.κ.), στον Ματθαίο «ο όροι αυτοί... αναφέρονται σίγουρα σε νεαρά κατά την 
ηλικία πρόσωπα που ακολουθούσαν τον Ιησού στο ιεραποστολικό του έργο». 33 Με 
την ίδια βεβαιότητα, ο αείμνηστος Καθηγητής υποστήριζε πως οι «μικροί τούτοι» 
(Ματθ. 10,42) «δηλώνουν νεαρούς ιεραποστόλους, οι οποίοι αντιμετωπίζουν πε- 


27. Το ομολογεί ο ίδιος επανειλημμένως στο βιβλίο του: Ματθαίος ο Ευαγγελιστής , σ. 193,195. 

28. Ο Σ.Α. τοποθετεί την ρήξη μεταξύ χριστιανών και Ιουδαίων κατά την περίοδο 70-135 μ.Χ., 
υπολογίζει δε την σύνταξη του Ευαγγελίου μεταξύ των ετών 80 και 90 μ.Χ.· βλ. «Η αποστολή 
των Δώδεκα μέσα σε μία διωκόμενη Εκκλησία (Μτ 10,1-42)», σ. 35. 

29. Βλ. Β. Η. Οιιηάτγ, ΜαΙΐΗε\ν: Α Οοιηιηεπίατγ οη ίιί$ ΙίΙετατγ αηά ΐΗεοίοξίεαΙ ατΙ. (ϊτπηά 
Βαρίάδ 1982 (1994 2 ), σ. 203. 

30. Βλ. Σ. Αγουριδη, «Η αποστολή των Δώδεκα μέσα σε μία διωκόμενη Εκκλησία (Μτ 10, 
1-42)», σ. 5-6· επίσης, στου ίδιου, Ματθαίος ο Ευαγγελιστής, σ. 9 (= Πρόλογος). 

31. Βλ. Σ. Αγουριδη, Ματθαίος ο Ευαγγελιστής, σ. 187 και 210 (Συμπέρασμα). 

32. Περί αυτής βλ. Σ. Αγουριδη, Ερμηνευτική των ιερών κειμένων, σ. 253-256, ιδιαιτ. 255. 

33. Σ. Αγουριδη, Ερμηνευτική των ιερών κειμένων, σ. 255. 

ριφρόνηση ή αντίδραση από μέρους εκείνων που διεκδικούσαν την θέση του “μεί- 
ζονος” μέσα στις Εκκλησίες», 34 προσθέτει δε πως η όλη κατάσταση συνιστούσε για 
την τότε Εκκλησία και τα “ταπεινά” μέλη της αφορμή μεγάλου σκανδαλισμού. 35 

Σε κάθε περίπτωση, το συμπέρασμα του Σ.Α. παραμένει σταθερό και, το δίχως 
άλλο, ριζοσπαστικό: Ο χριστιανισμός υπήρξε «ένα εκρηκτικό προφητικό κίνη¬ 
μα», 36 ένα κίνημα που είχε μεγάλη (κι εύλογη, θα λέγαμε) απήχηση στους νέους. 
Και τούτο, διότι ήταν ένα κίνημα που χωρούσε τους πάντες, με τα χαρίσματα αλλά 
και τις αδυναμίες τους, με τους πειρασμούς αλλά και τον ενθουσιασμό τους· ένα 
κίνημα που χωρούσε τα πάντα και συγχωρούσε τους πάντες, εν τη δυνάμει της 
Αναστάσεως · ένα κίνημα που βίωνε την νέα εν Χριστώ πραγματικότητα ως πρό¬ 
ληψη των Εσχάτων, ως προοδοποίηση της Βασιλείας και πρόγευση της εν Χριστώ 
«καινής κτίσεως». 


β) Η βασιμότητα της πρότασης και η πρωτοτυπία της. 

Όπως επισημαίνει στην τελευταία εκδοχή της προτάσεώς του ο Σ.Α., τα περί «παι¬ 
διών» και «μικρών τούτων» λεγάμενα στο Ματθ. 10,42 και στο Ματθ. 18,1-14 
ερμηνεύονται ποικιλοτρόπως τόσο από την μακραίωνη εκκλησιαστική παράδοση 
όσο και από την νεότερη επιστημονική εξήγηση, σε τέτοιο σημείο μάλιστα, ώστε 
να μην μπορεί κάποιος να μιλήσει για ισχυρό ωη$εη5Η5. 37 

Δεδομένου ότι, κατά την Αρχαιότητα, η εκτίμηση έναντι των παιδιών ήταν 
εξαιρετικά χαμηλή και οι μεν ραββίνοι τα κατέτασσαν μεταξύ των κωφαλάλων και 
των διανοητικά καθυστερημένων ατόμων, 38 ενώ Πατέρες της Εκκλησίας τα έβλε¬ 
παν, στην καλύτερη περίπτωση, ως δείγματα ειλικρινούς απλότητας και ανεπί- 
φθονης ταπεινοφροσύνης, 39 η κατά Ματθαίον σημασιολόγηση του όρου «μικρός» 


34. Σ. Αγουρίδη, Ερμηνευτική των ιερών κειμένων, σ. 255. 

35. Βλ. Σ. Αγουρίδη, Ερμηνευτική των ιερών κειμένων, σ. 255-256. 

36. Σ. Αγουρίδη, Ματθαίος ο Ευαγγελιστής, σ. 210. 

37. Βλ. Σ. Αγουρίδη, Ματθαίος ο Ευαγγελιστής, σ. 188. 

38. Βλ. Β. Η. 0&ιιηώ·γ, ΜαΙίΗε\ν, σ. 361. 

39. Βλ. Ιωάννου Χρυσοστόμου, Εις τον Ματθαίον, Ομιλία νη', ΡΟ [= 1.-Ρ. Μί^ηε (έκδ.), 
ΡαίτοΙοξίαε εηπια εοηψίεΐιΐί, ίεήείξταεεα ] 58, 568-569: «άλλά και τό παιδίον εις μέσον ϊστησι,... 
πείθων [τούς μαθητάς] είναι ταπεινούς οΰτω και άπλάστους. Και γάρ φθόνου καθαρόν τό παιδίον, 
καί κενοδοξίας, καί τού τών πρωτείων έράν· καί τήν μεγίστην κέκτηται άρετήν, τήν άφέλειαν καί 
τό άπλαστον καί ταπεινόν. Οϋκ άρα άνδρείας δει μόνον, ούδέ φρονήσεως, άλλά καί ταύτης τής 
άρετής, τής ταπεινοφροσύνης λέγω καί τής άφελείας... Τό παιδίον καν ύβρίζηται, καν τύπτηται, 
καν τιμάται, καν δοξάζηται, ούτε έκεΐθεν δυσχεραίνει καί βασκαίνει, ούτε έντεϋθεν έπαίρεται... 
τών παθών άπάντων τούτων άπηλλαγμένον... καί άπονοίας, καί δοξομανίας, καί βασκανίας, καί 
φιλονεικίας, καί πάντων τών τοιούτων... καί πολλάς έχον τάς άρετάς, άφέλειαν, ταπεινοφροσύνην, 

καταλαμβάνει στις μέχρι τώρα ερμηνείες του ένα τεράστιο πραγματικά εύρος. 
Το «μικρός», λοιπόν, μπορεί να σημαίνει, κατ’ αρχάς, το ανώριμο και αθώο παιδί 
ή τον ανήλικο επαίτη. Επίσης, μπορεί να δηλώνει τον Μαθητή του Ιησού, 40 τον 
ταπεινούμενο από τον κόσμο Απόστολο, τον ανάργυρο περιοδεύοντα ευαγγελι¬ 
στή, τον νεοφώτιστο χριστιανό, 41 τον απλό και ταπεινό πιστό, τον άσημο και μη 
προνομιούχο, τον άπειρο, τον εξαρτώμενο διαρκώς από το έλεος του Θεού και τη 
συμπόνοια των ανθρώπων. 42 

Υπ’ αυτούς τους όρους, η περί «Νεολαίων του Ιησού» πρόταση του Σ.Α. έρχεται 
συνειδητά να καλύψει ένα πραγματικό κενό. Ο ερμηνευτής Καθηγητής δι’ αυτής 
ούτε παίζει ούτε αυθαιρετεί. Η πρόταση συνιστά καρπό προσωπικής του έρευνας, 
προϋποθέτει δε βαθιά εκ μέρους του κατανόηση των περί παίδων αντιλήψεων 
στην ΚΔ· συγχρόνως μαρτυρεί το διαρκές εκκλησιολογικό ενδιαφέρον του ίδι¬ 
ου, ενδιαφέρον το οποίο χαρακτηρίζεται από μια κριτική θεώρηση της Ιστορίας 
της αρχεγόνου Εκκλησίας αλλά και από ένα ποιμαντικό άνοιγμα στο σήμερα. Η 
περαιτέρω διερεύνηση του θέματος μπορεί, φρονούμε, ν’ αναδείξει στο μέλλον 
εκτυπώτερα ποιοι ήσαν «οί δίκαιοι» του Ματθ. 10,41 ή ποιο ήταν το είδος των 
πρωτοβουλιών των νεαρών ιεραποστόλων που προκαλούσαν αμηχανία στους 
πρεσβυτέρους· μπορεί να ρίξει, ακόμη, περισσότερο φως στη διαχείριση του πα¬ 
ραδοσιακού υλικού από τον Μάρκο ή ν’ απαντήσει σε ερωτήματα που παραμένουν 
αναπάντητα. 

Η θεμελιώδης, ωστόσο, σύλληψη του Σ.Α. είναι, κατά έναν ακόμη λόγο, απολύ¬ 
τως βάσιμη και ανταποκρίνεται σ’ ένα διαχρονικά ζητούμενο. Δείχνει ότι υπάρχουν 
«κρυμμένες φωνές» («εηωάβά νοίεβ$») στο πολυφωνικό 43 κείμενο των Ευαγγελι¬ 
στών και αυτές απηχούν τόσο τα γεγονότα που συνέβησαν κατά τους χρόνους του 
Χριστού όσο και τις συνθήκες υπό τις οποίες κινήθηκε η πρώτη Εκκλησία. Στην 


άπραγμοσύνην, έπ’ ούδενί τούτων έπαίρεται· δπερ διπλής έστι φιλοσοφίας, τό κεκτήσθαι ταϋτα, 
καί μή φυσάσθαι έπ’ αύτοίς» (βλ. Ματθ. 18,1-3). 

40. Βλ. Ιωάν. 21,5: «παιδία, μή τι προσφάγιον έχετε;»· πρβλ. I. Καραβιδόπουλου, «Από το 
αγέννητο βρέφος ώς τον εκατονταετή γέροντα: Η σχετική με την ηλικία ορολογία της Καινής 
Διαθήκης και τα μεταφραστικά της προβλήματα», στη συλλογή του ιδίου, Βιβλικές Μελέτες [Α']. 
Θεσσαλονίκη: εκδ. Π. Πουρναρά 1995 [= ΒΒ: 9], σ. 116-133, ιδιαιτ. 122-123. 

41. Με τη σημασία αυτή επιλέγεται, κατά τη γνώμη μας, το Ματθ. 18,10-20 ως ευαγγελικό 
ανάγνωσμα της Εορτής του Αγίου Πνεύματος και ως υπόμνηση για την συμπεριφορά όλων των 
πιστών έναντι των νεοφώτιστων κατά την περίοδο της Πεντηκοστής. 

42. Βλ. ενδεικτικά Ο. δ. Κεεηετ, Α ϋοηιηιεηίατγ οη ΐΗε Οο$ρεΙ ο/ΜαΙΐΗενε. Οτ&ηά Ιώρίάδ/ 
(Αιηΐ>πι1§ε: ΕεπΕη&ηδ 1999 (και σε νεότερη έκδοση, υπό τον τίτλο, ΤΗε Οο$ρεΙ ο/ΜαΙΐΗειν: Α 
Βοάο-ΚΗεΙοήεαΙ ϋοηνηεηίατγ. Οτ&ηά Ιώρίάδ/ Θ&ηιΐ>πιΙ§ε: ΕετάΓη&ηδ 2009), σ. 332. 

43. Για την σχετική προβληματική πρβλ. Μ. Μ. Β&ΕΕίίη, ΡτοΜεητ$ ο/ ϋθ5ΐοεν$Ι<γ’$ Ροεϋε$ 
(μετάφραση στην αγγλική από τα ρωσικά Οατγΐ Ετηετδοη). Μίηηε&ροΐίδ: υηίνετδίΙγοίΜίηηεδοΙ& 
Ρτεδδ 1984. 

περίπτωσή μας, οι παρατηρήσεις του Σ.Α. έρχονται να συμπληρώσουν χαμένες ή 
αγνοημένες λεπτομέρειες που αφορούν στο άμεσο περιβάλλον του Ιησού, να ανα¬ 
δείξουν την διαχρονία και την επικαιρότητα του Κυριάκού λόγου, να προβάλουν 
την δυναμική του εκκλησιαστικού Σώματος, να βγάλουν από το περιθώριο τάξεις 
ανθρώπων, ομάδες πιστών που για ποικίλους λόγους πέρασαν για δεύτερη φορά 
σε υποδεέστερη θέση, προτού προλάβουν να ανατρέψουν μεταμορφωτικά καθε- 
στηκυίες νοοτροπίες, άδικους θεσμούς ή ανισότιμες συνθήκες. Έρχονται να μας 
υπενθυμίσουν τον ριζοσπαστικό χαρακτήρα του κηρύγματος του Ιησού και την 
εσχατολογική προοπτική του εκκλησιαστικού τρόπου. Έρχονται να δώσουν λόγο 
στους «ταπεινούς και καταφρονεμένους», στα «μωρά», τα «άσθενή», τα «άγενή» 
και τα «έξουθενημένα» του κόσμου τούτου (Α' Κορ. 1,27-28). Έρχονται να απο¬ 
μυθοποιήσουν το παληό, τις κατά κόσμον ιεραρχίες και τις κατ’ άνθρωπον εξου¬ 
σίες. Έρχονται να μας θυμίσουν ότι στον χριστιανισμό (όπως και στην ιδεοτυπική 
εκδοχή της νεότητος) τον πρώτο λόγο έχουν η χαρά, η ευχαριστία, η προθυμία, 
η θυσιαστική διακονία, η ενθουσιώδης πρόσληψη του «καινού», η ελευθερία, η 
ειλικρίνεια, ο αυθορμητισμός. 

Η διατύπωση των ως άνω παρατηρήσεων στο συγκεκριμένο θέμα από τον 
Σ.Α. ευνοήτως ενδέχεται να σκανδαλίζει μερικούς. Σκανδαλίζει, θα έλεγε κανείς, 
όσους έχουν συνταυτιστεί με το παληό, με το θεσμικό, με το αλλοτριωμένο, με 
το ψεύτικο, το καταπιεστικό· σκανδαλίζει όσους ξεβολεύονται από το κήρυγμα 
της Βασιλείας, του Καινούργιου Κόσμου του Θεού που απελευθερώνει από κάθε 
είδους δεσμά. Σκανδαλίζει όσους προτιμούν να συμβιβάζονται με το συμβατικό, 
να μένουν προσδεδεμένοι στις αντιπαραθέσεις, τις ιδεολογικές αγκυλώσεις και τις 
πάσης φύσεως περιχαρακώσεις· σκανδαλίζει όσους συσχηματίζονται με τον κόσμο 
της φθοράς, της βίας και της αδικίας, λόγω φόβου ή συμφέροντος, χάριν ιδίας 
ηδονής ή εξουσίας. Ωστόσο, ο Σ.Α. δεν επιδιώκει τον σκανδαλισμό, αλλά την αφύ¬ 
πνιση εκείνων οι οποίοι αναζητούν την αλήθεια κι επικαλούνται με ειλικρίνεια το 
θέλημα του Θεού. Δεν επιχειρεί να προβάλει μια ιδεοληπτική ερμηνεία της Βίβλου· 
δεν προωθεί την ιδεολογικοποίηση της διδασκαλίας του Κυρίου και της νέας Δια¬ 
θήκης Του. Επιθυμεί όμως, οπωσδήποτε, την ακριβή απόδοση του πνεύματος του 
Ευαγγελίου, με όρους σύγχρονους και συνάμα κοινωνικο-ποιμαντικούς. 

Σε τελική ανάλυση, ο Σ.Α. δεν επιδίδεται σε ένα παίγνιο ερμηνευτικό. Του- 
ναντίον, προσπαθεί να δώσει μιαν απάντηση βγαλμένη μέσα από τη ζωή, μέσα 
από τη μήτρα του πρωτογενούς υλικού της Βίβλου, μέσα από τον πυρήνα της 
καινοδιαθηκικής παράδοσης, όπως την προσλαμβάνει κάθε φορά δημιουργικά η 
Εκκλησία εν τόπω και χρόνω. Την απάντησή του αυτή στοιχειοθετεί αριστοτεχνι¬ 
κά ο αείμνηστος Καθηγητής, βασιζόμενος σε ένα λεπτότατο και πολυμερέστατο 
εξηγητικό αισθητήριο, που ο ίδιος διαθέτει και ακατάπαυστα καλλιεργεί, καθώς 
και στην ασυμπλεγμάτιστη θεολογική του συνείδηση, η οποία έχει πάντοτε βάση 

εκκλησιαστική. Η απάντησή του μαρτυρεί, θα προσθέταμε, με αρκετή σαφήνεια, 
την κοινωνική ευαισθησία του καλού διδασκάλου και, το δίχως άλλο, την ενδε¬ 
λεχή αξιοποίηση ερμηνευτικών κριτηρίων κι εξηγητικών μεθόδων (κριτική πηγών 
και παραδόσεων, μορφοϊστορική μέθοδο, μέθοδο τελικής συντάξεως, συγχρονική 
φιλολογική ανάλυση, κοινωνιο-ρητορική και κοινωνιολογική θεώρηση, ψυχοπαι¬ 
δαγωγική προσέγγιση κ.ά.). Ό,τι προκύπτει, τελικά, ως ερμηνευτικό παράγωγο 
υπηρετεί έναν σύγχρονο θεολογικό λόγο, έναν λόγο, ο οποίος προσλαμβάνει με 
αμεσότητα το σήμερα και μεταφράζει ή καλείται να μετασχηματίσει στην πράξη το 
βιβλικό μήνυμα, ενεργοποιώντας την δυναμική του αντιστοιχία. 


γ) Η πορεία προς την πρόσληψη και οι δυσκολίες της. 

Εύλογα μπορεί να τεθεί εν συνεχεία και το εξής ερώτημα: «Αφού ο Σ.Α. επέν¬ 
δυσε τόσα πολλά στην συγκεκριμένη υπόθεση και την προέβαλε ποικιλοτρόπως 
με τόσες δημοσιεύσεις, ποια υπήρξε εν τέλει η απήχηση και η αποδοχή της; Πώς 
προσελήφθη αυτή από τους συγχρόνους του;». 

Σύμφωνα με την μέχρι τώρα έρευνά μας, η πρόταση του Σ.Α. έτυχε θετικής 
βιβλιογραφικής προσλήψεως, όχι όμως και πλήρους αποδοχής, από τον πολυγρα- 
φότατο Οτπί§ δ. Κεεηετ (1960-), βορειοαμερικανό Καθηγητή της Καινής Διαθήκης 
στο Ακόατγ Ί1ιεο1ο§ίε3ΐ δετηίηατγ (\Υϊ1ηιοτε, ΚεηίαεΕγ, ΗΠΑ), ο οποίος σημειω- 
τέον μνημονεύει σε ποικίλες δημοσιεύσεις του έργα του διεθνούς Έλληνα βιβλι¬ 
κού επιστήμονα. 44 

Ο Κεεηετ, ως γνωστόν, συνέγραψε σπουδαιότατο ερμηνευτικό Υπόμνημα στο 
Κατά Ματθαίον, δίνοντας ιδιαίτερη έμφαση στην «κοινωνιο-ρητορική μέθοδο» 
ερμηνείας της Βίβλου. 45 Στο ως άνω έργο ο Κεεηετ μνημονεύει την αγγλική εκδοχή 
της πρότασης του Σ.Α. (βλ. περιοδικό ΊΗε ΒΜβ Τταη$ΙαΙοτ), υπενθυμίζοντάς μας 
την υψηλή θέση που επιφυλάσσει ο Ιησούς στο παιδί· και τούτο δεδομένου ότι 
το παιδί εθεωρείτο, όπως προαναφέραμε, κατά την Αρχαιότητα, η επιτομή της 
εξάρτησης και της αδυναμίας, το χαρακτηριστικότερο δείγμα καταπιεσμένης και 
ανυπεράσπιστης ύπαρξης. 46 «Μικροί», συνεπώς, κατά τον Κεεηετ, είναι οι Μαθη¬ 
τές «οι υποκείμενοι ευκαίρως σε καταπιέσεις, οι ευρισκόμενοι σε αδυναμία να υπε- 


44. Βλ. ενδεικτικά ώ. 5. Κεεηετ, ΑεΙ$. Αη εχε^εΐίεαΐ ΟοηιηιεηΙατγ, νοί. 1-4. Οτπηεί Κπρκίδ: Βώτετ 
Αεπάετηίε 2012, σ. 461, 1439, 1508 κ.α. 

45. Περί τα πρώτα στάδια αυτής της μεθόδου βλ. V. Κ. ΚοίΛίηδ, 77κ Ταρε$1τγ ο/Εαήγ ΟΗήίϋαη 
ΏίΒεοιιπε: ΚΗείοήε, 8οείεΙγ αηά ΙάεοΙοργ. Εοηάοη: Κοιι11εά§ε 1996, σ. 108-118 και του ίδιου, 
ΕχρΙοήηρ ΙΗε ΤεχΙατε ο/ΤεχΙ$: Α Οιιίάε Ιο 8οείο-ΚΗείοήεαΙ ΙηΙετρτεΙαΙίοη. νώΐεχ Ροτ§ε, ΡΑ: Ττίηίΐχ 
Ρτεδδ Ιηίετηαΐίοηπΐ 1996, σ. 58-63. 

46. Βλ. ώ. 5. Κεεηετ, Α ϋοηιηιεηίατγ οη Ιίιε Οο$ρεΙ ο/ΜαΙΐΗενε, σ. 331-332. 



92 


Κωνσταντίνος I. Μπελεζος 


ρασπιστούν τον εαυτό τους, γι’ αυτό και εξαρτώμενοι απολύτως από τον Θεό». 47 
Εν προκειμένω ο Κεεηετ ακολουθεί τη μεταφορική σημασία του όρου και όχι την 
κυριολεκτική που προτείνει ο Σ.Α. 

Την μεταφορική και όχι την κυριολεκτική σημασία του όρου υιοθετεί τελικά 
και ο Καθηγητής Ιωάννης Καραβιδόπουλος (1937-), μαθητής και διάδοχος του 
Σ.Α. στο ΑΠΘ, συντάσσοντας πρωτότυπο ερμηνευτικό Υπόμνημα στο κατά Μάρ¬ 
κον Ευαγγέλιο (1988), τεκμηριωμένο άριστα από πλευράς βιβλιογραφικής, κατάλ¬ 
ληλο όμως και για το ευρύτερο κοινό. Αξιοποιώντας την αντίστοιχη ερμηνεία του 
αγίου Ιωάννου του Χρυσοστόμου (349/350-407), 48 αλλά και την σύγχρονη ιστο¬ 
ρικό-συντακτική μέθοδο ερμηνείας των Ευαγγελίων, ο Ιωάννης Καραβιδόπουλος 
απορρίπτει την περίπτωση «οί μικροί ούτοι οί πιστεύοντες» (βλ. Μάρκ. 9,42) να 
ταυτίζονται με «τους μικρούς στην ηλικία» ή με τους Μαθητές μόνο του Ιησού. 49 
Με πειστικά από μέρους του επιχειρήματα, ο ίδιος υποστηρίζει ότι το ευαγγελικό 
κείμενο προϋποθέτει δυο χρονικώς διάφορα επίπεδα ανάγνωσης: α) εκείνο της 
εποχής του Ιησού, όπου οι πρώτοι Μαθητές Του μπορούσαν να σκανδαλιστούν 
έξωθεν, από Γραμματείς δηλαδή, Φαρισαίους κ.ο.κ. και β) αυτό της εποχής συντά¬ 
ξεως του Ευαγγελίου, σύμφωνα με το οποίο ο σκανδαλισμός προερχόταν έσωθεν, 
από ηγέτες, με άλλους λόγους, της Εκκλησίας, και αφορούσε «τους απλούς και 
ταπεινούς» πιστούς. 50 Προχωρώντας στην επικαιροποίηση της ερμηνείας του, ο 
Ιωάννης Καραβιδόπουλος συντάσσεται με τον ι. Χρυσόστομο και υιοθετεί την 
άποψη εκείνου περί ασήμων κατά κόσμον χριστιανών· 51 τους τελευταίους οφεί¬ 
λουν, σε κάθε περίπτωση, οι χριστιανοί ηγέτες να μην οδηγούν σε σκανδαλισμό, 
«με τη στάση τους ή την αδιαφορία τους». 52 Καταλήγει έτσι σε μια εξήγηση, η 
οποία συνδυάζει τόσο την σύγχρονη βιβλική έρευνα όσο και την επιτυχέστερη 
πατερική εξήγηση, χωρίς να αποκλείει, κατά τη γνώμη μας, τα δυναμικά στοιχεία 
που παρεισάγει στην ερμηνεία και η αγουρίδεια πρόταση. 

Όταν, μερικά χρόνια αργότερα, ο Καθηγητής Καραβιδόπουλος, συμμετέχοντας 
στην Ζ’ Σύναξη Ορθοδόξων Βιβλικών Θεολόγων στο Βουκουρέστι (1993), που 


47. (2. 5. Κεεπετ, Α ΟοηιηιεηΙατγ οη Ιϊιε Οο$ρεΙ ο/ΜαΙίΗενν, σ. 332 (η απόδοση δική μας). 

48. Βλ. Ιωάννου Χρυσοστόμου, Εις τον Ματθαίον, Ομιλία νθ', ΡΟ 58, 578: «Μικρούς ού 
τούς άληθώς μικρούς καλεϊ, άλλα τούς νομιζομένους παρά τοϊς πολλοϊς, τούς πτωχούς, τούς 
εύκαταφρονήτους, τούς άγνώτας». 

49. Βλ. I. Καραβιδόπουλου, Το Κατά Μάρκον Ευαγγέλιο. Θεσσαλονίκη: εκδ. Π. Πουρναρά 1988 
[= ΕΚΔ: 2], σ. 312-317, ιδιαιτ. 314-315. Στην πρώτη περίπτωση, ο I. Καραβιδόπουλος συνοψίζει 
τις ερμηνείες των λύ. Οπιηώη&ηη, Η. δίταοΚ- Ρ. ΒίΙΙετύεεΓκ.ά., ως ειδική δε συναφή προσέγγιση 
υποσημειώνει εκτενέστερα την πρόταση του Σ.Α. και το ιεραποστολικό της υπόβαθρο, ενώ για 
την δεύτερη περίπτωση επικαλείται ενδεικτικά τους Ευθύμιο Ζιγαδηνό ,}. δείιηιίά και Ο. ΜίεΗεΙ. 

50.1. Καραβιδόπουλου, Το Κατά Μάρκον Ευαγγέλιο, σ. 315, 317. 

51. Βλ. I. Καραβιδόπουλου, Το Κατά Μάρκον Ευαγγέλιο, σ. 315. 

52.1. Καραβιδόπουλου, Το Κατά Μάρκον Ευαγγέλιο, σ. 316-317. 

ήταν αφιερωμένη στο κατά Ματθαίον Ευαγγέλιο, παρουσίαζε ειδική Εισήγηση 
με θέμα: «Από το αγέννητο βρέφος ώς τον εκατονταετή γέροντα: Η σχετική με 
την ηλικία ορολογία της Καινής Διαθήκης και τα μεταφραστικά της προβλήμα¬ 
τα», 53 μνημονεύει εκ νέου την πρόταση του Σ.Α., χωρίς ουσιαστικά και πάλι να 
την υιοθετεί. Επισημαίνει μόνον, με πολλή διακριτικότητα, ότι «το ερώτημα, εάν οι 
“νεώτεροι” του Πράξ. 5,6 δηλώνουν τους νεαρούς γενικά ή ειδικότερα μια ομάδα 
νέων στην πρώτη εκκλησία που εκτελεί διάφορες αποστολές», όπως πρότεινε ο 
Σ.Α. (κι εδώ παραπέμπει βεβαίως ο Ιωάννης Καραβιδόπουλος στον διδάσκαλό 
του), «παραμένει ανοικτό»· ο ίδιος μάλιστα συμπληρώνει συναφώς ότι «πρόκειται 
ακριβέστερα για ιστορικό-ερμηνευτικό θέμα και όχι μεταφραστικό». 54 

Την χρυσοστόμεια ερμηνεία περί ασήμων κατά κόσμον χριστιανών (και όχι την 
πρόταση του Σ.Α. περί νεαρών ιεραποστόλων) θα υιοθετήσει, εξάλλου, και η νεό¬ 
τερη μετάφραση της Καινής Διαθήκης στη δημοτική, γνωστή και ως «μετάφραση 
των έξι», η οποία εκπονήθηκε για λογαριασμό της «Ελληνικής Βιβλικής Εταιρίας» 
και δημοσιεύτηκε για πρώτη φορά το έτος 1985. 55 Γι’ αυτήν ο Σ.Α. είχε συνεργα¬ 
στεί στενά κι εντατικά, από το έτος 1978 μέχρι το 1985, με πέντε πανεπιστημι¬ 
ακούς συναδέλφους του, τους Καθηγητές Γεώργιο Γαλίτη (ΕΚΠΑ), Ιωάννη Κα- 
ραβιδόπουλο (ΑΠΘ), Βασίλειο Στογιάννο (ΑΠΘ), Πέτρο Βασιλειάδη (ΑΠΘ) και 
Ιωάννη Γαλάνη (ΑΠΘ) (το 1989, κατά την β' έκδοση της μεταφράσεως, ο Σ.Α. είχε 
ήδη παραιτηθεί από την ομάδα αναθεώρησης, 56 εξαιτίας των πολλών επιθέσεων 
που είχε δεχθεί η α' έκδοση από κύκλους εκκλησιαστικο-θεολογικούς 57 , αλλά και 


53. Το κείμενο δημοσιεύεται για πρώτη φορά στη συλλογή του ίδιου. Βιβλικές Μελέτες 
[Α'], Θεσσαλονίκη: εκδ. Π. Πουρναρά 1995 [= ΒΒ: 9], σ. 116-133· περιλαμβάνεται και στους 
μεταταύτα εκδοθέντες τόμους: α) ΚΑΙΡΟΣ. Αφιέρωμα στον Καθηγητή Δαμιανό Αθ. Δόϊκο, τ. Α' [= 
Επιστημονική Επετηρίδα Θεολογικής Σχολής ΑΠΘ- Τμήμα Θεολογίας, τ. 4. Θεσσαλονίκη 1994], σ. 
193-206 και β) Το κατά Ματθαίον Ευαγγέλιο (Προβλήματα μεταφραστικά, φιλολογικά, ιστορικά, 
ερμηνευτικά, θεολογικά). Εισηγήσεις Ζ’ Συνάξεως Ορθοδόξων Βιβλικών Θεολόγων (Βουκουρέστι, 
25-30.9.1993). Αθήνα: εκδ. «Άρτος Ζωής» 1996, σ. 307-320. 

54.1. Καραβιδόπουλου, «Από το αγέννητο βρέφος ώς τον εκατονταετή γέροντα: Η σχετική 
με την ηλικία ορολογία της Καινής Διαθήκης και τα μεταφραστικά της προβλήματα», στου ίδιου, 
Βιβλικές Μελέτες [Α'], σ. 124. 

55. Για μια γενικότερη ενημέρωση βλ. I. Τσεβά, «Η προσφορά της Βιβλικής Εταιρίας στην 
Ευαγγελική Εκκλησία της Ελλάδος», στον τόμο: Β. Σταθοκώστα (επιμ.), Η Μετάφραση της 
Βίβλου στην Εκκλησία και στην Εκπαίδευση (Αφιέρωμα στα 25 χρόνια από την έκδοση της Νέας 
Μετάφρασης της Καινής Διαθήκης στη Νεοελληνική Γλώσσα). Αθήνα: «Ελληνική Βιβλική Εταιρία» 
2015, σ. 38-46. 

56. Η ομάδα των μεταφραστών, μετά την παραίτηση του Σ.Α., περιορίστηκε πλέον στους 
τέσσερις, καθώς το 1985 είχε προώρως εκδημήσει ο αείμνηστος Καθηγητής Βασίλειος Στογιάννος. 

57. Βλ. ενδεικτικά I. Παναγόπουλου, «Η νέα μετάφραση της ΚΔ στη νεοελληνική γλώσσα», 
Εκκλησία 63 (1986) 116-126 και 181-191, καθώς και την απάντηση των Καθηγητών Σ. Αγουριδη, 
Γ. Γαλίτη, I. Καραβιδόπουλου, I. Γαλάνη, Π. Βασιλειάδη, Η νέα μετάφραση της ΚΔ στη νεοελληνική 

των προσωπικών του αντιρρήσεων για τις διορθώσεις “επί το μετριοπαθέστερον” 
που όφειλαν να επιφέρουν οι μεταφραστές, προκειμένου το έργο να βελτιωθεί 
σε επιμέρους σημεία και να λάβει την επίσημη εκκλησιαστική ευλογία). Η συ¬ 
γκεκριμένη μετάφραση, παρά την συνεχή παρουσία και την ενεργό συμμετοχή 
του Σ.Α. στην μεταφραστική ομάδα, αποδίδει το Ματθ. 10,42 ως εξής: «Κι όποιος 
δώσει σ’ έναν από αυτούς τους άσημους ένα ποτήρι κρύο νερό, επειδή είναι μαθητής 
μου, αλήθεια σας λέω, θα λάβει την αμοιβή του». 58 Καθώς φαίνεται, προτιμήθηκε 
η μετριοπαθέστερη άποψη στη σύγχρονη βιβλική έρευνα, σε συνδυασμό με την 
ανοικτή πατερική εξήγηση του ι. Χρυσοστόμου. 

Πάντως, μολονότι, εκ πρώτης όψεως, η εξηγητική πρόταση του αειμνήστου 
Καθηγητού δεν έγινε δεκτή (μεταφραστικώς ή άλλως πως) εν Ελλάδι, 59 τούτη 
δεν έτυχε ποτέ σαφούς αποδοκιμασίας ούτε απορρίφθηκε ποτέ οριστικώς· ο ίδιος 
μάλιστα ο εμπνευστής της εξακολούθησε να την υποστηρίζει εξηγητικο-ερμηνευ- 
τικά, με συνέπεια και παρόμοια ή παραπάνω ένταση, μέχρι το τέλος της ζωής του. 
Το έκανε δε αυτό αντιλαμβανόμενος, νομίζουμε, την κομβική θέση των παιδιών 
στο κήρυγμα της Εκκλησίας περί του καινού εν Χριστώ ανθρώπου και της καινής 
εν Χριστώ Κτίσεως, αλλά και ανταποκρινόμενος ευθέως στο χριστιανικό του χρέ¬ 
ος όσον αφορά την υπεράσπιση των ανθρωπίνων δικαιωμάτων και την προαγωγή 
της κοινωνικής δικαιοσύνης. 

Το ερώτημα, λοιπόν, τίθεται εκ νέου: «Γιατί η πρωτότυπη και πρωτοποριακή, 
κατά την εκτίμησή μας, πρόταση του Σ.Α. δεν υιοθετήθηκε από τους συγχρόνους 
του; Γιατί δεν προσελήφθη ούτε καν από τους πλησιέστερα, κατά πνεύμα, προς 
εκείνον ευρισκομένους; Γιατί έμεινε στα “ψιλά γράμματα” των υποσημειώσεών 
τους;». Εκλιπόντος βεβαίως του εμπνευστή της προτάσεως και λόγω της αντι¬ 
κειμενικής αδυναμίας να συζητήσουμε ζωντανά μαζί του την σχετική προβλημα¬ 
τική, κάθε απάντηση που θ’ αποτολμήσουμε εδώ είναι σχετική. Σε κάθε περίπτω- 


γλώσσα (Ανασκευή «Μελέτης- απαντήσεως» του αν. Καθηγητού I. Παναγοπούλου). Θεσσαλονίκη 
1986. 

58. Η Καινή Διαθήκη (Το πρωτότυπο κείμενο με νεοελληνική μετάφραση). Αθήνα: «Βιβλική 
Εταιρία» 1985, σ. 23 και Η Καινή Διαθήκη (Το πρωτότυπο κείμενο με μετάφραση στη δημοτική). 
Αθήνα: «Ελληνική Βιβλική Εταιρία» 2003 [βασίζεται στη β' έκδοση του 1989, που έχειυποστεί 
αλλεπάλληλες αναθεωρήσεις], σ. 27. 

59. Για λόγους βιβλιογραφικής ακρίβειας, σημειώνουμε εδώ και παλαιότερη αναφορά του 
συναδέλφου Σπύρου Τσιτσίγκου (Τμήμα Κοινωνικής Θεολογίας και Θρησκειολογίας ΕΚΠΑ), ο 
οποίος σε δύο άρθρα του στο ΔΒΜ επεκαλείτο την περί «Νεολαίων» άποψη του Σ. Α., στο πλαίσιο 
δικής του μελέτης για την εξέλιξη του θεσμού των διακόνων στην αρχαία Εκκλησία (και όχι την 
διακριτή παρουσία των νέων στο Κίνημα του Ιησού ή στην πρώτη χριστιανική κοινότητα, θέση 
που υποστήριζε βεβαίως ο αείμνηστος Καθηγητής)· βλ. Σπ. Τσιτσίγκου, «Ποια η σχέση μεταξύ 
των “μικρών” της Κ.Δ. και του θεσμού [= των Επτά Διακόνων]», ΔΒΜ 23/2 (1994) 90-94, σε 
συνέχεια του άρθρου του ιδίου, «Ποιο ήταν το έργο των Επτά Διακόνων;», ΔΒΜ 21/2 (1992). 

ση, πάντως, οφείλουμε ν’ αναγνωρίσουμε τον ρόλο που παίζουν, πολλές φορές, 
τα πρόσωπα στην αποδοχή ή την απόρριψη των ιδεών τους. Και ο Σ.Α. ανήκε, 
αναμφίβολα, στα πρόσωπα των οποίων τις ιδέες δέχεσαι ή απορρίπτεις, όχι μόνο 
διότι συμφωνείς (ή δεν συμφωνείς) με την ιδέα, αλλά και διότι είσαι έτοιμος να 
συμφωνήσεις (ή να μη συμφωνήσεις) με το πρόσωπο· ιδίως, μάλιστα, όταν τούτο 
εκδηλώνεται με τόλμη και μονίμως δημιουργική ανησυχία, με αείκαινο διάθεση 
και ουσιαστική πρωτοτυπία, με απολυτότητα αρχών και ανυποχώρητο δυναμισμό, 
με προκλητικά επικαιροποιητική ή εκσυγχρονιστική έκφραση και καυστική κατά 
περίπτωση ειρωνεία, στοιχεία που διέκριναν, μαζί με την φιλαλήθεια και την έντι¬ 
μη ευπρέπεια, την αγάπη προς τους νέους επιστήμονες και το χιούμορ του, έως 
τέλους τον αείμνηστο Καθηγητή. 

Θα λέγαμε, λοιπόν, ότι η πρόταση του Σ.Α. δεν έτυχε στην εποχή του ευρείας 
και άμεσης αποδοχής, για πολλούς και διαφόρους λόγους.Ίσως επειδή η ίδια δεν 
μπόρεσε να ενσωματωθεί, ευθύς εξαρχής, σ’ ένα ερμηνευτικό Υπόμνημα, ελληνό¬ 
γλωσσο ή ξενόγλωσσο, με την αντίστοιχη τοπική ή διεθνή διάδοση και προβολή. 
Ίσως επειδή ο εμπνευστής της την υποστήριξε, χωρίς προηγουμένως να προε¬ 
τοιμάσει επαρκώς ή να πείσει εκ των υστέρων διαλεκτικώς το προ νεωτερισμών 
καχύποπτο και συντηρητικό εν πολλοίς ακαδημαϊκό περιβάλλον.“Ίσως, επειδή η 
πρόταση πρόβαλλε την αξία της νεότητας σε έναν κόσμο που κατατρύχεται από 
την αυθεντιοκρατία των “πρεσβυτέρων”, σε έναν κόσμο που φοβάται την ειλι¬ 
κρίνεια και την επαναστατική διάθεση των νέων, σε έναν κόσμο που ξορκίζει την 
ουσιαστική αλλαγή.Ίσως, επειδή η πρόταση είχε την ατυχία να θεωρηθεί ως άλλη 
μια έκφραση της “εκσυγχρονιστικής” γλώσσας των θεολόγων ερμηνευτών της 
Βίβλου, οι οποίοι αντιμετωπίζονται συνήθως με μια μόνιμη προκατάληψη, συχνό¬ 
τατα παρεξηγούνται κι εύκολα συγκαταλέγονται στους «προτεσταντίζοντες» από 
τους απανταχού φονταμενταλιστές και τους αγνοούντες την ιδιαιτερότητα της 
ερμηνευτικής επιστήμης, που έχει χρέος να φέρνει το παληό στο σήμερα, το δια¬ 
φορετικό στο εκάστοτε «εδώ και τώρα». Ίσως, επειδή η ίδια η πρόταση ήταν «αν- 


60. Με την ευκαιρία, οφείλουμε να ομολογήσουμε ότι ακόμη και στα προπύργια της 
“ακαδημαϊκής ελευθερίας” η γνήσια ελευθερογνωμία και η παραγωγική τόλμη, το κριτικό πνεύμα 
και ο πηγαίος ενθουσιασμός του διδασκάλου, οι όντως πρωτοποριακές ιδέες, οι θεματικά και 
μεθοδολογικά μπροστά από την εποχή τους εμπνεύσεις δεν τυγχάνουν ευνοϊκής υποδοχής. 
Απεναντίας, εκεί βρίσκουν χώρο κυνικότατα ν’ αναπτυχθούν, συχνά δε στον υπέρτατο βαθμό, 
η φιλαρχία, η φιλοδοξία και η φιλοχρηματία, σε βάρος του ήθους της διακονίας και της 
αλληλεγγύης, της ευπρέπειας και της αξιοκρατίας, προς κάλυψη ευτελών σκοπών και προσωπικών 
συμπλεγμάτων. Και τούτο, παρότι χρέος τόσο της επιστημονικής έρευνας όσο και της ακαδημαϊκής 
διδασκαλίας είναι να υπηρετούνται, διαρκώς κι επί τη βάσει αρχών, η συναλληλία και η συνεργασία, 
η καινοτομία και η πρωτοπορία, ο πειραματισμός και ο διάλογος, η άρση των προκαταλήψεων 
και η διεύρυνση των οριζόντων, η μετ’ εμπνεύσεως και αγάπης καλλιέργεια της νέας γενιάς και 
η προαγωγή ολόκληρης της κοινωνίας. 

θρώπινη, πάρα πολύ ανθρώπινη» (κατά την χαρακτηριστική έκφραση του Φρει¬ 
δερίκου Νίτσε) και αντιμετώπιζε τα πράγματα όπως λειτουργούν συνήθως. Ισως, 
επειδή παραήταν απλή και αυτονόητη, 61 αδέσμευτη από καθεστηκυίες νοοτροπίες, 
θεσμικές περιχαρακώσεις και στερεοτυπικές αγκυλώσεις. Ίσως, γιατί απέδιδε απλά 
και απέριττα, πιστά και άμεσα, τον αυθορμητισμό και τη ζωντάνια των μελών της 
πρώτης χριστιανικής κοινότητας, όπως ο ίδιος τον διαπίστωνε μέσα από την με¬ 
λέτη του της Καινής Διαθήκης, παράλληλα δε τον οραματιζόταν και για την σύγ- 
χρονή του Εκκλησία. 

Ίσως, πάλι, η πρόταση του Σ.Α. να μην μπορούσε να γίνει εύκολα αποδεκτή 
από το εκκλησιαστικο-θεολογικό κατεστημένο της εποχής του, επειδή ακριβώς 
ακουγόταν -τότε- αρκετά «προοδευτική», για να μην πούμε καθ’ υπερβολήν «αρι¬ 
στερή»! Η ορολογία και η τυπική περιγραφή της θύμιζαν και θυμίζουν κάπως τις 
πολιτικές νεολαίες της μεταπολίτευσης, τις έντονα κομματικοποιημένες, τις βαθιά 
ιδεολογικοποιημένες. Κάποιοι πιθανώς θεωρούσαν και ακόμη, νομίζουμε, θεω¬ 
ρούν ότι η “προωθημένη” πρόταση περί «Νεολαίων του Ιησού» προσιδίαζε στην 
κατά βάθος «διεθνιστική» και κομμουνιστική νοοτροπία του Σ.Α., στην «αριστε- 
ρίστικη», κατά τη γνώμη τους, ιδεολογία του. 

Όσοι προβαίνουν, ωστόσο, σε μια τόσο βιαστική τοποθέτηση, οι ίδιοι, κατά τη 
γνώμη μας, διαπράττουν ένα τεράστιο μεθοδολογικό σφάλμα. Διαπράττουν το 
σφάλμα να συγχέουν, την επιστήμη με την ιδεολογία, το έργο ενός ανθρώπου με 
την πολιτική του -κάποια στιγμή της ζωής του- προτίμηση. Λησμονούν έτσι την 
περίφημη ρήτρα του αγίου Κυρίλλου Αλεξανδρείας (375-444) κατά της μισαλλο¬ 
δοξίας: «ού πάντα όσα λέγουσιν οί αιρετικοί φεύγειν και παραιτεϊσθαι χρή· πολλά 
γάρ όμολογοϋσιν ών και ήμεϊς όμολογοϋμεν», 62 την οποία θα τολμούσαμε εδώ να 
παραλλάξουμε ως εξής: «ού πάντα δσα λέγουσιν» οι εκ της Αριστεράς (ιδεολογί¬ 
ας) ορμώμενοι αντιχριστιανικά εστί· ούτε όμως και «όσα λέγουσι» οι εκ της Δεξιάς 
ανυπερθέτως χριστιανικά εστί. 

Εν είδει παρεκβάσεως, για το ιδεολογικό υπόβαθρο και το κοινωνικο-πολιτι- 
κο-θεολογικό στίγμα που χαρακτηρίζουν γενικότερα την ερμηνευτική σκέψη του 
Σ.Α. θα προσθέταμε εδώ και τα εξής: 

Ο Σ.Α., ο οποίος περαίνοντας τις προπτυχιακές του σπουδές υπηρέτησε 
στη Γραμματεία της I. Αρχιεπισκοπής Αθηνών που εξέδιδε βαπτιστήριες 
βεβαιώσεις για εβραίους συμπολίτες μας, μετά δε την ολοκλήρωση των με¬ 
ταπτυχιακών του σπουδών στις ΗΠΑ εργάστηκε στην Ελλάδα ως κοινωνι- 


61. Έχουμε μάθει, δυστυχώς, να εντυπωσιαζόμαστε από το στρυφνό, το διεστραμμένο, το 
αλλόκοτο και το υπερβολικό και να μην εκτιμάμε το λιτά όμορφο και το αυτονόητα απλό. 

62. Κυρίλλου Αλεξανδρείας, Υπομνηστικόν προς Ευλόγιον, ΡΟ 77, 225. 

κός λειτουργός (1952-1955), δεν έκρυψε ποτέ την συμπάθειά του προς τα 
κοινωνικά κινήματα· δεν έκρυψε ποτέ τον ζήλο του για το λεγόμενο “κοι¬ 
νωνικό ζήτημα”, το οποίο παραδόξως όλοι σχεδόν οι εν Ελλάδι ακαδημαϊκοί 
ερμηνευτές της Βίβλου, από τις αρχές του 20ού αιώνα, το είχαν συμπεριλά- 
βει στα ερευνητικά τους ενδιαφέροντα (συνδυάζοντας, θα λέγαμε, την εκ 
παραδόσεως ελληνική κοινωνικότητα με την Ορθόδοξη Εκκλησιολογία). 63 
Επίσης, ποτέ δεν έκρυψε την κλίση του προς την Αριστερά 64 (προ και κατά 
τη διάρκεια μάλιστα της Επταετίας κινδυνέυσε επανειλημμένως, λόγω των 
κοινωνικο-πολιτικών του φρονημάτων, να χάσει τη θέση του) 65 και όσους 
αγωνίζονταν υπέρ των δικαιωμάτων του ανθρώπου, 66 υπέρ της ισότητος 
και της κοινωνικής δικαιοσύνης, υπέρ της θρησκευτικής ελευθερίας, της 


63. Βλ. χαρακτηριστικά Π. Μπρατσιώτου, Η κοινωνιολογική σημασία της Παλαιάς Διαθήκης. 
Αθήναι 1928 (1952 2 , υπό τον τίτλο: Η κοινωνική σημασία της Παλαιάς Διαθήκης), Η κοινωνική 
διδασκαλία του Παύλον: Αθήναι 1951, Οι Τρεις Ιεράρχες και το κοινωνικόν πρόβλημα. Αθήνησι 
1939 2 , «Χριστιανισμός- Οικονομία και Κοινωνία», Πολιτική Επιθεώρησις τχ. 18(15 Δεκ. 1945) και 
«Η εργασία κατά τους Τρεις Ιεράρχας», ΕΕΘΣΑ 12 (1958) 3-22· πρβλ. Απ. Νικολάί'δη, Κοινωνικός 
Χριστιανισμός. Αθήνα 2013. Επίσης, βλ. Β. Ιωαννίδη, Το Ευαγγέλιον και το κοινωνικόν πρόβλημα. Εν 
Θεσσαλονίκη 1950 (Αθήναι 1957 2 ) και Γ. Γρατσέα, «Προχώρα λαέ μου». (Από το κοινωνικό μήνυμα 
της Παλαιάς Διαθήκης). Αθήνα 1981 και «Φως για το λαό - Λαός φωτισμένος ποτέ γελασμένος». 
(Από το κοινωνικό μήνυμα της Καινής Διαθήκης). Αθήνα 1992· πρβλ. Γ. Πατρώνου, «Σχέση 
κοινωνικού και πνευματικού έργου της Εκκλησίας», στο συλλογικό: Η Ορθοδοξία ως πολιτική 
διακονία. Λευκωσία 1984 [= Συνάντηση 1 (1984) 59-77] (και στου ίδιου, Εκκλησία και κόσμος. 
Θέματα πνευματικού και κοινωνικού προβληματισμού. Αθήνα 1983 [2002 2 ], κεφ. Ιο). 

64. Ας σημειωθεί εδώ ότι ο Σ.Α. υπήρξε τακτικός συνομιλητής του πρώην Γ.Γ. του Κ.Κ.Ε. 
Χαρίλαου Φλωράκη (1914-2005)· παράλληλα, διατηρούσε φιλικές σχέσεις με στελέχη της 
Χριστιανικής Δημοκρατίας του χριστιανοσοσιαλιστή Νίκου Ψαρουδάκη (1917-2006) και της 
ανανεωτικής Αριστεράς (Κ.Κ.Ε. Εσωτερικού, Ενωμένη Αριστερά, Συνασπισμός της Αριστερός 
και της Προόδου), ενώ αρθρογραφούσε στην «Χριστιανική» και στην «Αυγή» αντίστοιχα· ποτέ, 
ωστόσο, δεν ενεγράφη σε κόμμα ούτε εμφανίστηκε ως υποψήφιος πολιτικού σχηματισμού. 

65. Κατά την κατοχική και μετακατοχική περίοδο, υπήρξαν Καθηγητές της Θεολογικής 
Σχολής οι οποίοι, από εκτίμηση προς το πρόσωπό του, ποικιλοτρόπως τον προστάτευσαν, ενώ 
κατά τη διάρκεια της Δικτατορίας των συνταγματαρχών απέφυγε την απόλυση, χάρη στον 
τότε Αρχιεπίσκοπο, συνάδελφο και φίλο του, Ιερώνυμο τον Α', για τον οποίο έτρεφε διηνεκώς 
ευγνώμονα αισθήματα. 

66. Για τα τελευταία βλ. Σ. Αγουριδη, Τα Ανθρώπινα Δικαιώματα στο Δυτικό Κόσμο: Ιστορική 
και κοινωνική ανασκόπηση (Ιστορία- Φιλοσοφία). Αθήνα: εκδ. «Φιλίστωρ» 1998· περί του θέματος 
περαιτέρω βλ. Κ. Δεληκωσταντή, «Τα δικαιώματα του ανθρώπου: Μόνιμη πρόκληση για τις 
θρησκείες», ΕΕΘΣΑ 37 (2002) 443-456, «ϋίε ΜεηδεΙιεηΓεεΙιΙε ώδ Ηετ3ΐΐδίοπ1επιη£ άετ οτίΐιοάοχεη 
Τΐιεοΐοβίε ιιηά Κίπώε», ΟΙαιώε ιιηά Όεηλεη, δοηάετθαηά 2004-Εδ βϊιτ Ηαη$ δείιινατζ, 99-111, «ϋίε 
ΜεηδεΕεητεεΙιΙε ίιη ΚοηΙεχΙ άετ οτίΐιοείοχεη Τ1ιεο1ο§ίε», όλιαηεηί&εΐιε Ριιηά&άιαιι 56 (2007) 
19-35, «ϋίε ΜεηδεΕεητεεύΙε αιΐδ οτίΕοθοχετ δίεύί», στον τόμο: I. (Τ&ΒπεΙ (επιμ.), ΡοΙίίίλ ιιηά 
ΤΤιεοΙορίε ίη Ειιτορα. Ρεηρελίίνεη ολιιηιεηίίεΗετ δοζίαΐεΐίιίλ. ΟδΙίΜετη: εκδ. Μ&ΙΐΗί&δ-ΟτϋηεννώιΙ 
2008, σ. 81-103. 

αλληλεγγύης και της δημοκρατίας των λαών (όσο αμφιλεγόμενο κι αν 
ακουγόταν κάτι τέτοιο στην εποχή του). Ας σημειωθεί εδώ ότι από την Με¬ 
ταπολίτευση κι εντεύθεν ο Σ.Α. υπήρξε ηγετικό στέλεχος του ειρηνιστικού 
κινήματος στην Ελλάδα. 67 Επίσης, διετέλεσε πρόεδρος της Κίνησης Πολι¬ 
τών κατά του Ρατσισμού (1996-2009), διαδεχόμενος τον πρώην Πρύτανη 
του ΕΚΠΑ, Καθηγητή και Ακαδημαϊκό Μιχάλη Σταθόπουλο, ενώ διετέλεσε 
μέλος του Ελληνικού Παρατηρητηρίου των Συμφωνιών του Ελσίνκι. 

Από το 1962, λοιπόν, ο Σ.Α. είχε δημοσιεύσει μικρότερες ή μεγαλύτερες 
μελέτες για τον κοινωνικό χαρακτήρα του Χριστιανισμού και της Ορθοδο¬ 
ξίας. 68 Ως βιβλικός ερευνητής και διδάσκαλος του Ευαγγελίου δεν έπαυσε 
ποτέ, θα λέγαμε, να οραματίζεται την εκκλησιαστική αναβίωση της πρώτης 
χριστιανικής κοινότητας, της πρώτης πραγματικά κομμουνιστικής εναλλα¬ 
κτικής κοινότητας στον τότε γνωστό κόσμο. 69 Δεν είναι τυχαίο, άλλωστε, 
ότι στο ίδιο τεύχος του ΔΒΜ όπου έγραφε για τους «Νεολαίους του Ιησού» 
δημοσιευόταν κείμενό του για τις γυναίκες γενικότερα στην Καινή Διαθή¬ 
κη (1981), 70 ενδεικτικό της εφαρμογής του οράματος του στον τομέα της 
ισότητος των δύο φύλων και των δικαιωμάτων περαιτέρω των γυναικών. 

Το 1963 ο Σ.Α. συντάσσει μελέτη με τίτλο: «Η μαρξιστική ανθρωπολογία 
από χριστιανική σκοπιά», όπου επιχειρεί να δει τον Κάρολο Μαρξ και τον 


67. Πρβλ. Σ. Αγουρίδη, «Στοιχεία για μια Θεολογία της Ειρήνης», ΔΒΜ 11 (1982) 19-40 [και 
αυτοτελώς· και στου ίδιου, Η θρησκεία των σημερινών Ελλήνων (Χριστιανισμός και κοινωνία). 
Αθήνα: εκδ. «Άρτος Ζωής» 1983, σ. 42-73]. 

68. Βλ. ενδεικτικά Σ. Αγουρίδου, Χριστιανισμός και Πολιτισμός. Αθήνα 1958, Ο κοινωνικός 
χαρακτήρ της Ορθοδοξίας. Θεσσαλονίκη 1962, «Η κοινοκτημοσύνη εν τη πρώτη Εκκλησία», 
στον τόμο: Αθωνική Πολιτεία ετιί τη χιλιετηρίδι του Αγίου Όρους. Θεσσαλονίκη 1963, σ. 177-206 
[και στη συλλογή μελετών του ίδιου: Βιβλικά Μελετήματα, τχ. Β’. Θεσσαλονίκη 1971, σ. 251- 
278], «Ο χαρακτήρας της κοινοκτημοσύνης στην αρχική Εκκλησία και η μαρτυρία των Πράξεων 
των Αποστόλων», Επιθεώρηση Κοινωνικών Ερευνών τχ. 49 (1983) 110-121 [και στου ίδιου, Άρα 
γε γινώσκεις ά αναγινώσκεις ;, σ. 155-166], «Ο κοινωνικοπροφητικός χαρακτήρας του αρχικού 
Χριστιανισμού», ΔΒΜ 11 (1982) 47-57, Η θρησκεία των σημερινών Ελλήνων (Χριστιανισμός 
και κοινωνία). Αθήνα 1983, «Το κοινωνικό μήνυμα της Αποκάλυψης του Ιωάννη», εφημ. Αυγή, 
24.9.1995 [και στου ίδιου, Θεολογία και Επικαιρότητα. Μελέτες και άρθρα. Αθήνα: εκδ. «Άρτος 
Ζωής» 2010, σ. 183-186] και «Ο κοινωνικο-οικονομικός χαρακτήρας του αρχικού χριστιανικού 
κινήματος», στη συλλογή μελετών του ίδιου, Δοκίμια στις ρίζες του Χριστιανισμού. Αθήνα: εκδ. 
«Έννοια» 2005, σ. 145-159· επίσης, Κ. ΕεεοΚ, Η ανανέωση του κοινωνικού μηνύματος της Εκκλησίας 
(Μετάφραση: Σ. Αγουρίδης). Αθήνα: εκδ. «Άρτος Ζωής» 1976 [και στου Σ. Αγουρίδη, Θεολογία 
και Επικαιρότητα, σ. 231-240]. 

69. Πρβλ. Σ. Δεσπότη, Βίβλος και Παιδαγωγικές εφαρμογές: Η ιστορική πορεία του Ιησού 
Χριστού ως μοντέλο ζωής. Αθήνα: εκδ. «Έννοια» 2017, σ. 139. 

70. Βλ. Σ. Αγουρίδη, «Ο Ιησούς και οι Γυναίκες», ΔΒΜ 10 (1981) 63-75 [και στου ίδιου, Η 
θρησκεία των σημερινών Ελλήνων (Χριστιανισμός και κοινωνία), σ. 74-92]· πρβλ. και του ιδίου, 
«Ο ρόλος των γυναικών στην Εκκλησία των Φιλίππων», ΔΒΜ 9 (1980) 77-85. 

μαρξισμό από χριστιανική πλευρά, καταλήγοντας μάλιστα στο συμπέρα¬ 
σμα ότι είναι δυνατός ένας “γάμος” μεταξύ Χριστιανισμού και Μαρξισμού, 
δύο μεγεθών που, κατά τον ίδιο, «διασταυρώνονται σήμερα σ’ όλους τους 
δρόμους και τα μονοπάτια του κόσμου». 71 Στον ίδιο τόμο ο Σ.Α. περιέλαβε 
τις εντυπώσεις του από επίσκεψη στην κομμουνιστική Ρουμανία και την 
σοβιετική Ρωσία, με μάλλον κολακευτική για τα τότε καθεστώτα διάθε¬ 
ση. 72 Σε άλλο άρθρο, πάντως, από την ίδια περίοδο, δήλωνε υπέρμαχος μιας 
κοινωνικο-πολιτικο-οικονομικής δημοκρατίας, πέρα από την αστική ή την 
λαϊκή δημοκρατία, που εκπροσωπούσαν τότε η καπιταλιστική Δύση και η 
Ανατολή του “υπαρκτού σοσιαλισμού”· πίσω από εκείνην οραματιζόταν μια 
κοινωνία πολιτών με πραγματική ισότητα και αδελφοσύνη, μια κοινωνία 
ανθρώπων με ελευθερία εν Χάριτι. 73 

Για να εξισορροπήσουμε λίγο τα προηγουμένως λεχθέντα και να προλά¬ 
βουμε τυχόν παρεξηγήσεις, ας προσθέσουμε εδώ και τα εξής: 

Στο άρθρο του Σ.Α. με τίτλο: «Ενδιαφέροντα και προβλήματα της σημε¬ 
ρινής νεολαίας», 74 ο συντάκτης καθιστούσε περισσότερο σαφή την κοσμο¬ 
θεωρία του. Οραματιζόταν έναν ντοστογιεφσκικό -θα λέγαμε- κομμουνι¬ 
σμό, ο οποίος θα επανασύνδεε τους νέους με τις γνήσιες χριστιανικές αξίες, 
δια της αγωγής εν Χριστώ, μακριά από τον φασισμό και την πολεμοκαπη¬ 
λεία, μακριά από τη χυδαιότητα και την αδιαφορία· οραματιζόταν μια αγω¬ 
γή για τον Χριστό, για τη δημοκρατία και την παγκόσμια ειρήνη. 75 Πηγή 
των ιδεών και των οραματισμών του δεν ήταν κάποια φιλοσοφικο-οικονο- 
μικο-κοινωνική ιδεολογία, αλλά το πρόσωπο του Χριστού· πεδίο δράσης 
και υλοποίησης αυτής της αγωγής είναι ο κόσμος και η Εκκλησία Του. 


71. Βλ. Σ. Αγουριδη, «Η μαρξιστική ανθρωπολογία από χριστιανική σκοπιά», στη συλλογή 
μελετών του ίδιου, «Εξαγοραζόμενοι τον καιρόν» (Εφεσ. 5,16). Μελέτες- Άρθρα- Ομιλίες. 
Θεσσαλονίκη: εκδ. Π. Πουρναρά 1965 [α' δημοσίευση: περ. Σύνορο, Φθινόπωρο 1965, τχ. 31], 
σ. 30-44, ιδιαιτ. 44. 

72. Βλ. Σ. Αγουριδη, «Απόψεις από την ζωή της ρουμανικής Εκκλησίας» και «Η Εκκλησία και 
το σοβιετικόν κράτος (Εντυπώσεις από ένα ταξίδι στην Ρωσία)», στου ίδιου, «Εξαγοραζόμενοι τον 
καιρόν» (Εφεσ. 5,16). Μελέτες - Άρθρα - Ομιλίες, σ. 105-123 και 124-135 αντίστοιχα [α' δημοσίευση: 
περ . Ανάπλασις, τχ. Οκτωβρίου- Δεκεμβρίου 1964 και εφημ. Μακεδονία, 17.11.1964 και 19.11.1964]. 

73. Βλ. Σ. Αγουριδη, «Ο Παύλος και η εποχή μας», στου ίδιου, «Εξαγοραζόμενοι τον καιρόν» 
(Εφεσ. 5,16). Μελέτες- Άρθρα- Ομιλίες, σ. 140-149 [α’ δημοσίευση: περ. Γρηγόριος ο Παλαμάς, 
τχ. Ιουλίου-Αυγούστου 1964], ιδιαιτ. 146. 

74. Βλ. Σ. Αγουριδη, «Ενδιαφέροντα και προβλήματα της σημερινής νεολαίας», στον τόμο 
του ίδιου, «Εξαγοραζόμενοι τον καιρόν» (Εφεσ. 5,16). Μελέτες- Άρθρα- Ομιλίες, σ. 150-164 [α’ 
δημοσίευση: περ. Τα Νέα τηςΧ.Α.Ν., τχ. 54-58 του 1965]. 

75. Δεν είναι τυχαίο ότι μετά την Μεταπολίτευση, συμμετείχε στη συγγραφή σχολικών βιβλίων 
και Αναλυτικών Προγραμμάτων για το Μάθημα των Θρησκευτικών. 

Σε λίγο μεταγενέστερη Εισήγησή του, υπό τον τίτλο: «Το χριστιανικό 
βιβλικό μήνυμα για τον σύγχρονο άνθρωπο», 76 ο Σ.Α. αναδιατυπώνει το 
όραμά του (το οποίο συμμερίζονταν, κατά τον ίδιο, και οι Πατέρες της Εκ¬ 
κλησίας), ότι δηλαδή «είναι δυνατή η πραγματοποίησις του ανθρώπου-ει- 
κόνος του Θεού και της ανθρώπινης κοινωνίας-βασιλείας του Θεού» υπό 
προϋποθέσεις, εφόσον με άλλους λόγους «μεταβληθούν ριζικά μερικοί από 
τους σημερινούς όρους της ζωής του ανθρώπου: η φθορά, η πλάνη, ο θά¬ 
νατος, το παράλογο και το αίσθημα της εκμηδενίσεως»· γι’ αυτό και, κατά 
τον ίδιο, την χριστιανική άσκηση ή παιδεία οφείλουμε να κατανοήσουμε 
ως «εκπαίδευση αγωνιστών για το καλύτερο μέλλον που μας περιμένει». 77 

Κατακλείοντας τον παρεκβατικό μας λόγο, θα υποστηρίζαμε ότι, όπως ακρι¬ 
βώς η Ιστορία της πρόσληψης και της αναχώνευσης των ιδεών, έτσι και η Ιστορία 
της πρόσληψης προτάσεων όπως αυτή που εδώ εξετάζουμε δεν έχει ακόμη -φρο¬ 
νούμε- εκφέρει τον τελικό της λόγο. 


δ) Η πρόταση και η σημασία της σήμερα. 

Από τα προεκτεθέντα καθίσταται, νομίζουμε, περισσότερο αντιληπτό το ιδιαίτερο 
και προσωπικό ενδιαφέρον του Σ.Α. για τους νέους, για την μόρφωση και την εν 
Χριστώ μεταμόρφωση της νεότητας εντός του κόσμου και της Ιστορίας. Σε έναν 
κόσμο μάλιστα όπως ο σημερινός, όπου η προσοχή των πολλών είναι εντονότερα 
στραμμένη στο παιδί και το περιβάλλον του, η πρόταση του Σ.Α. για τους «Νεο¬ 
λαίους του Ιησού» αποκαλύπτει την ειλικρινή του έγνοια για τον άνθρωπο και 
ειδικά για τον νέο άνθρωπο. Η μετάθεση της έγνοιας τούτης στο κέντρο της έρευ¬ 
νας αλλά και της δημόσιας δράσης του φέρουν τον αείμνηστο Καθηγητή μας σε 
ένα σημείο όπου συναντιούνται η πίστη με τα έργα της δικαιοσύνης, η θεωρία με 
την πράξη, η πρωτοπορία με το χριστιανικό χρέος. Το χριστιανικό χρέος, ειδικό¬ 
τερα, προκύπτει από την «έν πνεύματι καί άληθεία» (Ιωάν. 4,23-24) ανάγνωση του 
Ευαγγελίου, αλλά και από την εν πίστει και αγάπη μετοχή κάθε πιστού ή πιστής 
στο σώμα το ευχαριστιακό. Η πρωτοπορία, από την άλλη πλευρά, εμφαίνεται από 
το γεγονός ότι μόλις το 1989 υπεγράφη η Διεθνής Σύμβαση για τα Δικαιώματα 
του Παιδιού, ενώ τα τελευταία χρόνια έχουμε μια έκρηξη των σπουδών με κέντρο 
το παιδί. Επί ημερών μας, σημειωτέον, αυξάνει πυρετωδώς η ενασχόληση των αν- 


76. Βλ. Συνοδική Επιτροπή επί της Χριστιανικής Αγωγής της Νεολαίας και των Κατηχητικών 
Σχολείων της I. Συνόδου της Εκκλησίας της Ελλάδος (επιμ.), Φροντιστήριον Υποψηφίων 
Κατηχητών- Εισηγήσεις. Αθήναι: «Αποστολική Διακονία» 1975-1976, σ. 163-185. 

77. Σ. Αγουρίδη, «Το χριστιανικό βιβλικό μήνυμα για τον σύγχρονο άνθρωπο», σ. 183-184. 

θρωπιστικών επιστημών με το παιδί και την παιδική ηλικία, 78 ενώ δεν είναι τυχαίο 
ότι το Οικουμενικό Πατριαρχείο ανεκήρυξε το 2017 ως'Ετος του Παιδιού, ως «έτος 
προστασίας της ιερότητος της παιδικής ηλικίας». Για το παιδί και την Αγία Γραφή, 
για τους νέους και την Αγία Γραφή μάλιστα εκδίδονται βιβλία και περιοδικά, δη¬ 
μοσιεύονται ειδικές μελέτες, συντάσσονται τόμοι και λεξικά. 79 

Οφείλουμε εδώ να υπογραμμίσουμε μιαν αλήθεια που μέχρι τώρα μάλλον είχα¬ 
με λησμονήσει ή την παραβλέπαμε, μιαν αλήθεια την οποία, λόγω στερεοτυπικών 
μάλλον αντιλήψεων, είχαμε υποτιμήσει, κι αυτή είναι η εξής: 

Η ευαγγελική παράδοση, κατά έναν ιδιάζοντα τρόπο, δεν θέλει το παιδί άνευ¬ 
ρο, δουλικά πειθήνιο και άβουλο· απεναντίας, το θέλει ενεργό, με ζωντάνια, με 
τόλμη, με πρωτοβουλία, με ανεξαρτησία, με σαφή επίγνωση των εντολών του Θε¬ 
ού, με όραμα κι ελπίδα, με πίστη και αγάπη, με ήθος ευαγγελικού κήρυκα, ομολο¬ 
γητή και μάρτυρα. Τούτο είναι κάτι το οποίο ιδιαιτέρως αναδεικνύει η σύγχρονη 
βιβλική και θεολογική έρευνα, και δη σε διαχριστιανικό επίπεδο, επιβεβαιώνοντας 
-δΓ άλλων οδών και εκ των υστέρων, θα λέγαμε- την πρωτοτυπία και την διαχρο¬ 
νική σημασία της αγουρίδειας πρότασης. 80 Ας θυμηθούμε λ.χ. πώς παρουσιάζει ο 
ευαγγελιστής Λουκάς τον δωδεκαετή Ιησού μεταξύ των μελών του Μ. Συνεδρίου 
στο Ναό των Ιεροσολύμων (βλ. Λουκ. 2,41-52). Ας θυμηθούμε τους «παίδας τούς 
κράζοντας έν τώ ίερώ» (Ματθ. 21,15), τους μετά παρρησίας αινούντες τον Μεσσία 
Ιησού ύστερα από την πανηγυρική Του είσοδο στα Ιεροσόλυμα. Ας θυμηθούμε, 
επίσης, τις συνέπειες της πίστεως για όσους νέους επιλέξουν να σηκώσουν τον 
σταυρό τους και να ομολογήσουν με παρρησία τον Χριστό (βλ. Ματθ. 10,21.35-37 
και 19,29), 81 αλλά και την συγκλονιστική διαβεβαίωση του Κυρίου: «άμήν λέγω 


78. Βλ. ενδεικτικά Η. Οιηηίη§Η&ιη, Παιδιά και παιδική ηλικία στη δυτική κοινωνία από τον 
16ο αιώνα μέχρι σήμερα (Μετάφραση Π. Μαρκέτου· επιστ. επιμ. Μ. Παπαθανασίου). Αθήνα: 
εκδ. «Σμίλη» 2016. 

79. Βλ. ενδεικτικά Β. Β. ΖιιεΡ, Ρτεάοηε ίη Ηί$ 5ίφί: ΟιίίάΙιοοά αηά Οιίίάτεη ίη Ιίιε ΒίΜε. Ειι§εη, 
Οτε§οη 1996 και 5. ΒεΙδννοιτΗ/ ]. Ρ. ΡατΕετ (επιμ.), Τ&Τ ϋίατΡ ΗαηάΒοοΡ ο/ΟΗίΙάτεη ίη ιίιε ΒίΜε 
αηά Ιίιε ΒίΜίεαΙ ]ΥοτΙά. Ροπάοπ: Τ&Τ ΤΙαιΤ 2019. 

80. Βλ. προχείρως Ό. Όοππεγετ «ϋίε Κοίΐεπ νοπ νοΙΓ, Ιϋη§επι ιιηά Οε§ηεπι ίτη 
Μ3ΐΐίΐ3ΐΐ5εν3η£6ΐίαηι», στον τόμο: Β. Καηιρ1ίη§ (επιμ.), «Οίε$ ί$1 άα$ Βιιείι». Οα$ ΜαΙίΗαα$εναη§εΙίιιηι 
(ΙηίετρτείαΙίοη - Κεζερίίοη - ΚεζερίίοηεξεεεΗίεΗΐε). Ρ8/ητ ΗηόετΙ ΡταηΡεηιδΙΙε. Ρ&άετΒοπι: εκδ. 
5εΗδηίη§Η 2004, σ. 105-128, ιδιαιτ. 119, και Ν. Μείίε, «Κίπάετ ώδ ΚϋηιΙεΓ άετ ίτοΗεη ΒοΙδεΗ&ή 
- Είπε ριπΙσίδεΗ-ΐΗεοΙοξίδεΗε Ηετ&ιΐδίοπ1εηιη§», στον ίδιο τόμο, σ. 301-315. 

81. Βλ. αντιστοίχως: «παραδώσει δε άδελφός άδελφόν εις θάνατον καί πατήρ τέκνον, καί 
έπαναστήσονται τέκνα έπί γονείς καί θανατώσουσιν αύτούς», «ήλθον γάρ διχάσαι άνθρωπον 
κατά τοϋ πατρός αύτοϋ καί θυγατέρα κατά τής μητρός αύτής καί νύμφην κατά τής πενθεράς 
αύτής, καί έχθροί τοϋ άνθρώπου οί οικιακοί αύτοϋ. Ό φιλών πατέρα ή μητέρα υπέρ έμέ ούκ έστιν 
μου άξιος· καί ό φιλών υιόν ή θυγατέρα υπέρ έμέ ούκ έστιν μου άξιος» και « πάς δστις άφήκεν 
οικίας ή άδελφούς ή άδελφάς ή πατέρα ή μητέρα ή τέκνα ή άγρούς ένεκεν τοϋ ονόματος μου 
έκατονταπλασίονα λήμψεται καί ζωήν αιώνιον κληρονομήσει». 

ύμίν, δς αν μή δέξηται την βασιλείαν τοΰ θεοΰ ώς παιδίον, ού μή είσέλθη εις αυτήν» 
(Μάρκ. 10,15· Λουκ. 18,17· πρβλ. Ματθ. 18,3). Ας θυμηθούμε, τέλος, την παύλεια 
νουθεσία: «Αδελφοί, μή παιδία γίνεσθε ταϊς φρεσίν, άλλα τή κακία νηπιάζετε, ταΐς 
δε φρεσ'ιν τέλειοι γίνεσθε» (Α’ Κορ. 14,12), η οποία θέτει σε διαφορετική αξιολο¬ 
γική βάση την παιδική ηλικία και την αντίστοιχη ψυχολογία. 

Ο Σ.Α., λοιπόν, προκειμένου να διατυπώσει τις περί «Νεολαίων» θέσεις του, 
απομακρύνεται από τα καθιερωμένα αρνητικά περί (ανωρίμων ή αφρόνων) παί- 
δων στερεότυπα και κινείται πάνω σε αυτήν ακριβώς την παράδοση και τις αν- 
θρωπολογικές κι εκκλησιαστικο-κοινωνικές της συνέπειες. Η έγνοιά του για τους 
νέους ανθρώπους εκκινούσε από την ζώσα και αδιαμεσολάβητη σχέση του Ιησού 
προς αυτούς, σχέση η οποία υπήρξε πάντοτε ιδιαίτερη, θα λέγαμε μοναδική. Πηγή 
έμπνευσής του ήταν η ίδια η ζωή και η διδασκαλία του Κυρίου. Αμφότερα, όπως 
και το κήρυγμα των Προφητών, καλούσαν, κατά τον αείμνηστο Καθηγητή, διαρ¬ 
κώς σε αλλαγή νοός και έργα αγάπης, σε άμεση κοινωνική δικαιοσύνη, πρωτίστως 
μεταξύ των πιστών και ύστερα σε πανανθρώπινο επίπεδο, με βάση την δεδομένη 
προς όλους θεία αγάπη και την πίστη της Εκκλησίας στον Ιησού Χριστό. 

Πέραν των άλλων, τον Σ.Α. εξήγειρε ο καθημερινός σκανδαλισμός των νέων 
ανθρώπων από την ασυνέπεια, την αδιαφορία ή την κυριαρχικότητα των πρεσβυ¬ 
τέρων χριστιανών, πόσω μάλλον όταν αυτοί κατείχαν υπεύθυνες θέσεις και σπου¬ 
δαία εκκλησιαστικά αξιώματα. Η εκτενής και βαθιά ενασχόληση του αειμνήστου 
Καθηγητή με την Βίβλο τον έπειθε ολοένα και περισσότερο ότι διαφόρων ειδών 
αδικίες, εξουσιαστικές ή ρατσιστικές συμπεριφορές απαντούν όχι γενικά και αό¬ 
ριστα στην Ιστορία της ανθρωπότητας, αλλά ειδικά και πολύ συγκεκριμένα στην 
Ιστορία του Χριστιανισμού, και δη στις πρωταρχές του. 

Μέσα από τη μελέτη του για τους «μικρούς» της πρώτης Εκκλησίας, ο ίδιος 
διέκρινε συμπτώματα αρχομανίας από πλευράς ορισμένων πρεσβυτέρων και πε¬ 
ριπτώσεις παραγκωνισμού ή εξουδένωσης των νεοτέρων από τους πρώτους. Ως 
λόγους για όλα τούτα προέβαλλαν κάποιοι είτε το νεαρό της ηλικίας των «μικρών 
τούτων» είτε το φαινομενικά κατώτερο του λειτουργήματος και της εκκλησιαστι¬ 
κής διακονίας που αυτοί ασκούσαν (ή επρόκειτο να ασκήσουν).Ήταν, άλλωστε, 
η εποχή κατά την οποία η Εκκλησία διαμόρφωνε τους θεσμούς και την νομιμο¬ 
ποιητική της υπόσταση έναντι του κράτους και της κυρίαρχης τότε ιδεολογίας, 
οικονομούσε τις σχέσεις της με τις αρχές και τις εξουσίες του κόσμου τούτου, προ¬ 
κειμένου να επιβιώσει και να εξασφαλίσει το ακαταδίωκτο των μελών της. Ήταν 
η εποχή κατά την οποία παλαιά εκκλησιαστικά χαρίσματα είχαν αρχίσει σταδιακά 
να περιθωριοποιούνται ή και να υποτιμώνται στο όνομα της αυθεντίας και της 
πείρας των αρχαιοτέρων· τούτο είχε ως συνέπεια οι νέοι να θεωρούνται λιγότερο 
αντιπροσωπευτικοί, το δε χάρισμά τους να εκλαμβάνεται ως υποδεέστερο των 
λειτουργημάτων των εχόντων τα πρωτεία, «τών δοκούντων είναι τι» (Γαλ. 2,6). 

Ήταν όμως περισσότερο το γεγονός ότι η Εκκλησία συνίστατο πάντοτε (όπως 
συνίσταται και τώρα) από ανθρώπους μεταπτωτικούς, από ανθρώπους οι οποίοι 
βρίσκονταν μεν στο στάδιο της μετάνοιας και της καθάρσεως, εξακολουθούσαν 
όμως να φέρουν τα γνωρίσματα του «παλαιού άνθρώπου» (βλ. Εφεσ. 4,22), παρά 
την κλήση τους από τον Χριστό (και τους Μαθητές Του) να τα ξεπεράσουν. 

Ενώ, επομένως, οι αρχαιότερες εκκλησιαστικές μαρτυρίες (Επιστολές Παύλου, 
Ευαγγέλια και Πράξεις) βεβαιώνουν ότι στην Εκκλησία υπήρχε ανέκαθεν χώρος 
για πάμπολλα χαρίσματα, περιθώριο πολύ για πρωτοβουλίες των νέων, πεδίο 
ελεύθερο για υπεύθυνη και χαρισματική έκφραση όλων των πιστών, στην πρά¬ 
ξη -σε δεδομένες στιγμές- υπήρχαν και παραφωνίες, πράγμα που δεν διστάζει ο 
αείμνηστος Καθηγητής μας με τόλμη να ομολογήσει. Πρεσβύτεροι δηλαδή κατά 
την ηλικία θεωρούσαν εαυτούς αρμοδιότερους, ικανότερους, εγκυρότερους και 
αποτελεσματικότερους από τους νεότερους κήρυκες του Λόγου. Οι τελευταίοι 
βίωναν όχι μόνο την ακύρωση και την απαξίωση αλλά και την πολεμική από την 
πλευρά των ευσχημονεστέρων, οι οποίοι φαντάζονταν πως απειλείται το κύρος 
τους, αμφισβητείται η αυθεντία τους, κινδυνεύει η εξουσία τους από τους αυθόρ¬ 
μητους και απρόβλεπτους ενίοτε νεοτέρους αδελφούς. Αναμένοντας μάλιστα 
διαφορετική συμπεριφορά, άλλο ήθος από τους εμπειρότερους, πολύ γρήγορα 
απογοητεύονταν κι έχαναν την καλή διάθεση και τον ενθουσιασμό τους, ίσως δε 
και την πίστη τους εντελώς. Ενώ προσδοκούσαν αγάπη και υποστήριξη, αντιμετώ¬ 
πιζαν καχυποψία, περιφρόνηση κι επιθετικότητα· ένιωθαν έτσι, με πολύ επώδυνο 
τρόπο, την ανταγωνιστική στάση και την ανασφαλή διάθεση των πρεσβυτέρων. 
Ως εκ τούτου, σκανδαλίζονταν καθημερινώς ή, τέλος πάντων, είχαν πολλούς λό¬ 
γους να σκανδαλισθούν. 

Γι’ αυτούς, λοιπόν, παραδίδει ο Ματθαίος (παράλληλα δε και ο Μάρκος), θέ¬ 
λοντας να ειρηνεύσει τις καρδιές όλων, την φοβερή φράση του Κυρίου: <<Ός δ’ αν 
σκανδαλίση ένα τών μικρών τούτων τών πιστευόντων εις έμέ, συμφέρει αύτώ ϊνα 
κρεμασθή μύλος όνικός περί τον τράχηλον αύτοΰ καί καταποντισθή έν τώ πελά- 
γει τής θαλάσσης» (Ματθ. 18,6· Μάρκ. 9,42· πρβλ. Λουκ. 17,1-2). Κατά τον Σ.Α., 
στον αντίποδα των σκανδάλων που υπονοεί η ανωτέρω φράση βρίσκεται η ιδέα 
ότι στην Εκκλησία, στη δημιουργία, στην πρωτοπορία υπάρχει πάντοτε χώρος για 
όλους. Καμία ουσιαστική διάκριση μεταξύ των μελών της Εκκλησίας δεν μπορεί 
να γίνει επιτρεπτή. Όλοι -νέοι, γέροι, γυναίκες, άνδρες, ξένοι, δικοί- καλούνται να 
συνεισφέρουν στο κοινό «γεώργιον», στην κοινή «οικοδομή» (Α' Κορ. 3,9), με το 
δικό τους χάρισμα, με την προσωπική τους διακονία, με την ιδιαιτερότητα και την 
μοναδική τους ελευθερία, ως μέλη του Σώματος του Χριστού, στην ενότητα, την 
ειρήνη και την δικαιοσύνη, με την δύναμη της εν Χάριτι πίστεως και της αγάπης. 
Αυτή, πιστεύουμε, είναι η πνευματική κι εκκλησιαστικο-κοινωνική παρακαταθήκη 
του αειμνήστου Καθηγητή, η διαχρονική συμβολή του στην ανάδειξη της ουσίας 

του χριστιανικού, η οποία μετουσιώνει το ευαγγελικό μήνυμα σε λόγο και πράξη, 
καθιστώντας το συμβατό τόσο με την υγιή επιστημονική έρευνα όσο και με τα 
δίκαια αιτήματα των καιρών. 


ε) Αντί συμπεράσματος: Η προοπτική περαιτέρω ερμηνευτικής αξιοποίησης. 

Περιγράψαμε, νομίζουμε, με σαφήνεια τα δεδομένα, τα όρια και τις προϋποθέσεις 
της προτάσεως που διετύπωσε προ τριακονταοκταετίας ο κριτικός ακαδημαϊκός 
ερευνητής κι εμπνευσμένος εκκλησιαστικός ερμηνευτής της Βίβλου Καθηγητής 
Σ.Α. Επανεξετάζοντας εκ των υστέρων την περί «Νεολαίων του Ιησού» πρόταση 
του διδασκάλου μας, έχουμε την πεποίθηση ότι αυτή, λόγω της εμπεριστατωμένης 
αναγνώσεως των πηγών, του ανοικτού της χαρακτήρα και της προφανούς συμ- 
βατότητάς της με το πνεύμα του Χριστού και του Ευαγγελίου Του, αλλά και με τη 
γενικότερη εικόνα που έχουμε για την πρωτοχριστιανική κοινότητα, θα μπορούσε 
να τύχει περαιτέρω εξηγητικο-ερμηνευτικής αξιοποίησης. Θα μπορούσε δηλαδή 
κανείς να εποικοδομήσει στέρεα πάνω σε αυτήν και να διευρύνει τον ορίζοντα της 
εκ μέρους μας κατανοήσεως του αρχικού Χριστιανισμού και των κειμενικών του 
μαρτύρων, δοκιμάζοντας νέες υποθέσεις, καταθέτοντας νέες επιμέρους προτάσεις. 

Προς την κατεύθυνση αυτή θα μπορούσαμε λ.χ. να επεκτείνουμε την έρευνά 
μας στο κατά Μάρκον Ευαγγέλιο και την κατ’ αυτό χριστιανική κοινότητα ή να 
αξιοποιήσουμε την ιδιαίτερη παράδοση του Λουκά περί των Εβδομήκοντα Απο¬ 
στόλων (βλ. Λουκ. 10,1-24). Θα μπορούσαμε ακόμη να στρέψουμε, μεταξύ άλλων, 
την προσοχή μας στο πρόσωπο του ευαγγελιστού Μάρκου, περί του οποίου τόσο 
λίγα πραγματικά γνωρίζουμε. Η έρευνα, επομένως, συνεχίζεται· όθεν επιφυλασ¬ 
σόμαστε... 



Η ΣΥΜΒΟΛΗ ΤΟΥ ΚΑΘΗΓΗΤΗ ΣΑΒΒΑ ΑΓΟΥΡΙΔΗ ΣΤΗ ΣΠΟΥΔΗ 
ΤΗΣ ΑΠΟΚΑΛΥΠΤΙΚΗΣ ΓΡΑΜΜΑΤΕΙΑΣ 


Σταμάτιος Χατζησταματίον, Λέκτωρ (αφνπ.) 
του Τμήματος Θεολογίας του Ε.Κ.Π.Α. 


Τι να πει κανείς για τον Σάββα Αγουρίδη σε μία και μόνη ημερίδα, έστω διημερί¬ 
δα! Χωρίς ασφαλώς να υποτιμώ καθόλου την συμβολή των προκατόχων του, αν 
θέλουμε να είμαστε αντικειμενικοί και δίκαιοι με την ιστορία, η αλήθεια είναι ότι 
η μελέτη της Καινής Διαθήκης στην χώρα μας χωρίζεται σε δύο περιόδους, στην 
προ Αγουρίδη και στην μετά Αγουρίδη εποχή. Αυτός μας έμαθε πώς να διαβάζου¬ 
με την Καινή Διαθήκη με τρόπο πραγματικά επιστημονικό και μας μύησε στις με¬ 
θόδους της σύγχρονης καινοδιαθηκικής επιστήμης. Για πολλούς από μας μάλιστα 
δεν υπήρξε μόνον ο εμπνευσμένος δάσκαλος, αλλά και αυτός που μας σπούδασε, 
ένας δεύτερος πατέρας δηλαδή. Ακόμη και αν σήμερα, στην ηλικία που είμαστε, 
δικαιούμαστε επί τέλους κάποτε - κάποτε να διαφωνούμε με τον καθηγητή μας, σε 
ποιόν οφείλουμε αυτό το θάρρος; Ποιος μας δίδαξε να διαμορφώνουμε απόψεις 
με επιστημονική βάση; Μα ο ίδιος φυσικά· αυτός μας διαμόρφωσε και μας ενηλι- 
κίωσε επιστημονικά. 

Από όλο το έργο του αγαπητού μας καθηγητή, του μακαριστού πλέον Σάββα 
Αγουρίδη, όση μεγάλη αξία και αν έχει, εκείνο που κατά την γνώμη μου θα παρα- 
μείνει για πολλές δεκαετίες, για να μην πω εκατονταετίες, ως έργο αναφοράς στην 
ελληνική βιβλιογραφία μοναδικό και αξεπέραστο σε χρηστικότητα και χρησιμό¬ 
τητα, έργο που χωρίς άλλο θα αφήσει εποχή, είναι η έκδοση των αποκρύφων της 
Παλαιάς Διαθήκης, που είδε το φως της δημοσιότητος το 1974 ο πρώτος τόμος, 
και το 1984 ο δεύτερος τόμος. Πρόκειται για βιβλία που εγράφησαν στο περιθώ¬ 
ριο του κανόνος μεταξύ του 200 π.Χ. και του 100 μ.Χ. Για την Ελλάδα είναι ό,τι 
και η μνημειώδης αντίστοιχη έκδοση του ΟΗπτΙδ για τον αγγλόφωνο κόσμο ή του 
Κπαίζεοΐι για τον γερμανόφωνο και του Βοηδϊτνεη για τον γαλλόφωνο. Τέτοια 
έργα δεν γίνονται κάθε μέρα· απαιτούν πολύ κόπο, πολλά έξοδα και πολλή γνώση 
και ευρυμάθεια, τέτοια που ένας Αγουρίδης σίγουρα διέθετε. Εμείς γνωρίζουμε 
από πρώτο χέρι πόσοι άνθρωποι συνεργάσθηκαν, τί έρευνα έγινε σε βιβλιοθήκες 
μοναστηρίων για τον εντοπισμό και την φωτογράφηση χειρογράφων, διότι για τον 
δεύτερο τόμο είχαμε και εμείς μια μικρή συμβολή στην ανάγνωσή τους με ειδικά 
μηχανήματα, που αποκτήθηκαν ειδικά γι’ αυτό το έργο από την Θεολογική Σχολή. 

Για την χρησιμότητα ενός τέτοιου κλασσικού έργου για την μελέτη της Καινής 
Διαθήκης και του αρχικού χριστιανισμού ό,τι και να πούμε θα είναι λίγο. Στην 

μικρή αυτή εισήγηση θα προσπαθήσουμε με αδρές γραμμές να παρουσιάσουμε το 
μνημειώδες αυτό έργο εις μνήμην του καθηγητή που σημάδεψε ανεξίτηλα την ζωή 
μας ως ελάχιστο εγκώμιο για το έργο του. 

Η αρχή είχε γίνει ήδη, όταν εμείς ήμασταν ακόμη πρωτοετείς φοιτητές. Με νο¬ 
σταλγία θυμάμαι ακόμη τις φροντιστηριακές ώρες που μας έκανε κάθε βδομάδα, 
για να μας μυήσει στην χρησιμότητα της μελέτης της μεσοδιαθηκικής λεγάμενης 
γραμματείας αναθέτοντάς μας εργασίες πάνω σε δακτυλογραφημένες ακόμη τότε 
εκδόσεις των βιβλίων των ψευδεπιγράφων και αποκρύφων· εργασίες που βασί¬ 
ζονταν σε προκαθορισμένα πολυγραφημένα ερωτηματολόγια, που μας καθοδη¬ 
γούσαν με ασφάλεια στο να εκμαιεύσουμε από τα κείμενα ό,τι είχε αξία για την 
διαδρομή της ιουδαϊκής σκέψης κατά την περίοδο μεταξύ των δύο Διαθηκών. Ο 
ίδιος, θυμάμαι, είχα αναλάβει τότε την παρουσίαση του'Εσδρα Δ ’ και ομολογώ ότι 
είχα εντυπωσιασθεί. 

Κατ’ αρχήν οι όροι «ψευδεπίγραφα» και «απόκρυφα» χρειάζονται κάποιες διευ- 
κρινήσεις. Ψευδεπίγραφα ονομάζονται, επειδή εγράφησαν υπό το όνομα κάποιου 
σημαίνοντος προσώπου του παρελθόντος, όπως ο Ενώχ ή ο'Εσδρας, που θα τους 
προσέδιδε αναγνωσιμότητα και κύρος· εν τούτοις μερικά εξ αυτών είναι εντελώς 
ανώνυμα. Απόκρυφα είναι όχι υπό την έννοια ότι απεκρύβησαν από τον επίσημο 
ιουδαϊσμό ή την εκκλησία, αλλά επειδή απεκάλυπταν, υποτίθεται, κάποιο απόκρυ¬ 
φο ή καλύτερα κεκρυμμένο μυστικό για το μέλλον του λαού του Θεού. Φυσικά 
ουδέποτε ετέθησαν στην ίδια μοίρα με τα βιβλία που απετέλεσαν τον κανόνα. 
Πρωτοτύπως τα περισσότερα εξ αυτών εγράφησαν εβραϊστί και κυρίως αραμαϊ- 
στί, αν και μερικά, ως προερχόμενα από την ιουδαϊκή διασπορά, π.χ. η Επιστολή 
Αριστέα, εγράφησαν πρωτοτύπως ελληνιστί. 

Το περιβάλλον, αλλά και η αιτία που προκάλεσε την συγγραφή των αποκαλύ¬ 
ψεων, ήταν η απώλεια της εθνικής ανεξαρτησίας του Ισραήλ μετά την βαβυλώνια 
αιχμαλωσία και η δυσμενής μοίρα που επεφύλαξε η ιστορία για τους Ιουδαίους 
στα χέρια των επικυριάρχων τους με αποκορύφωμα την ελληνική και εν συνεχεία 
την ρωμαϊκή κατοχή. Ιδιαιτέρως επί Αντιόχου Δ’ του Επιφανούς, εκινδύνευσαν 
να χάσουν και την θρησκεία τους λόγω του προγράμματος του Αντιόχου να ενο¬ 
ποιήσει πολιτιστικά το κράτος του και συνεπώς να τους εξελληνίσει πλήρως. Αν 
η θρησκευτικότητα όλων των άλλων λαών μπορούσε να προσλαμβάνει στοιχεία 
από γειτονικούς λαούς, η αποκλειστικότητα της ιουδαϊκής θρησκείας και η ταύτι¬ 
ση έθνους και θρησκείας που αυτή συνεπήγετο δεν ήταν ποτέ αρκούντως ανεκτή 
στον ελληνορωμαϊκό κόσμο στην πράξη παρά τις κατά καιρούς επίσημες διαβε¬ 
βαιώσεις των επικυριάρχων. Αλλά και η ιουδαϊκή θεοκρατία δεν μπορούσε ποτέ 
να ανεχθεί οποιαδήποτε ξένη κυριαρχία. Όλα αυτά οδήγησαν σε σειρά εξεγέρ¬ 
σεων, αρχής γενομένης από της μακκαβαϊκής και εν συνεχεία του 66 μ.Χ., του 117 
στην διασπορά και τέλος του 135 μ.Χ., εξεγέρσεις ή επαναστάσεις που οι Ιουδαίοι 

επλήρωσαν με άφθονο αίμα. Σε όλα αυτά τα δεινά η αποκαλυπτική γραμματεία εί¬ 
χε μια απάντηση· στο τέλος κάποιο μεγάλο κοσμικό γεγονός θα συμβεί, ο Θεός θα 
παρέμβει και θα ανατρέψει τα πάντα, ο λαός του Θεού θα δικαιωθεί και θα αποκα¬ 
τασταθεί εν δόξη και τιμή. Εδώ η αποκαλυπτική γραμματεία εδράζεται στα λόγια 
των προφητών, αλλά τα αναπτύσσει και τα επεξεργάζεται διανθισμένα με πολλές 
και διάφορες λεπτομέρειες. Η ιστορία του παρελθόντος ξαναγράφεται από την 
αρχή και εμπλουτίζεται με καινούργιες διηγήσεις, οράσεις, ενύπνια και διάφορους 
συμβολισμούς, που σκοπό έχουν να υπερτονίζουν και υπογραμμίζουν τις αντα¬ 
μοιβές των δικαίων του παρελθόντος για την εμμονή τους στην πίστη. Ο αιών 
ούτος, δηλαδή ο παρών κόσμος, κυριαρχείται από τον Σατανά, ενώ ο ερχόμενος 
θα κυριαρχείται από τον Θεό. Ο ιδιότυπος αυτός χαρακτήρας των αποκαλύψεων 
δημιουργεί ένα ιδιαίτερο νέο φιλολογικό είδος γραφής, το οποίο ασχέτως περιε¬ 
χομένου αναγνωρίζουμε και στην Αποκάλυψη του Ιωάννου. Βεβαίως εν αντιθέσει 
προς το βιβλίο της Αποκαλύψεως τα οράματα και οι αποκαλύψεις αποδίδονται 
εδώ μέσω της ψευδωνυμίας σε πρόσωπα του μακρινού παρελθόντος. 

Στην προ της αιχμαλωσίας εποχή η προσδοκία των μεγάλων προφητών αφο¬ 
ρούσε στο σύνολο του Ισραήλ ως έθνους· στην αποκαλυπτική γραμματεία το μέλ¬ 
λον ανήκει όλο και περισσότερο στους δικαίους και μόνον σ’ αυτούς· το έθνος το 
αποτελούν μόνον αυτοί. Εκείνοι που συνεργάζονται με τον κατακτητή δεν ανή¬ 
κουν πλέον στο έθνος· στο έθνος ανήκουν μόνον οι Κπδίάίιη, οι ευσεβείς. Με άλλα 
λόγια το έθνος περιορίζεται στην παράταξη των ευσεβών. Ενώ δηλαδή η εθνική 
διάσταση δεν χάνεται εντελώς, παρατηρούμε μια στροφή προς το άτομο. Παράλ¬ 
ληλα αναπτύσσεται η άποψη ότι η δικαίωση δεν έρχεται μόνο με την μετάνοια 
του λαού, όπως στους προφήτες, αλλά ύστερα από ένα κοσμοϊστορικό γεγονός, 
με το οποίο ο Θεός θα αντιστρέφει τον ρου της ιστορίας και θα εγκαθιδρύσει την 
βασιλεία του. Οι δίκαιοι θα αναστηθούν και θα συμμετάσχουν στην βασιλεία του 
Θεού. Στα εκ της ελληνιστικής διασποράς μάλιστα προερχόμενα αποκαλυπτικά 
έργα οι δίκαιοι εισέρχονται ήδη στην θεία μακαριότητα μετά θάνατον, χωρίς να 
περιμένουν την ανάσταση των νεκρών και την βασιλεία του Θεού. 

Η περί Μεσσίου εικόνα των κειμένων της αποκαλυπτικής γραμματείας ποικίλει. 
Αλλού δεν αναφέρεται καθόλου, αλλού, ακριβώς όπως και στο Θατητπη, αναμέ¬ 
νονται δύο Μεσσίες, ο ιερατικός Μεσσίας από την φυλή του Λευί, και ο πολιτικός 
Μεσσίας από την φυλή του Ιούδα, αλλού ο Μεσσίας είναι συλλογικός, οι «εκλε¬ 
κτοί» ή ο «εκπρόσωπος των εκλεκτών» χωρίς σαφή διάκριση. Όπως και νά ’χει πά¬ 
ντως ο Μεσσίας της αποκαλυπτικής γραμματείας είναι αυτός που θα καταστρέψει 
τους εχθρούς του Ισραήλ και δεν έχει καμμία σχέση με τον Μεσσία της Καινής 
Διαθήκης. Όπως γράφει και ο μακαριστός καθηγητής, η μελέτη της περί Μεσσίου 
εικόνος της αποκαλυπτικής γραμματείς μας βοηθάει να καταλάβουμε γιατί ο ιου¬ 
δαϊσμός απέκρουσε και σταύρωσε τον Ιησού. Αναλυτική έκθεση περί των περί Μεσ- 

σίου απόψεων της μεσοδιαθηκικής γραμματείας υπάρχει και στο λήμμα «Χριστός» 
της ΘΗΣ, το οποίο υπογράφει ο Σάββας Αγουρίδης· κυκλοφορεί και αυτοτελώς. 

Την ίδια περίπου άνιση εικόνα παρουσιάζει και η περί κοινής αναστάσεως των 
νεκρών διδασκαλία της αποκαλυπτικής γραμματείας. Αλλού θα αναστηθούν μό¬ 
νον οι δίκαιοι προ της κρίσεως, αλλού και οι δίκαιοι και οι αμαρτωλοί. Οι περί ανα¬ 
στάσεως απόψεις βρίσκονταν ακόμη στο στάδιο της τελικής διαμορφώσεως. Η 
σαδδουκαϊκή αντίληψη περί μη αναστάσεως των νεκρών αρχίζει να υποχωρεί υπέρ 
της φαρισαϊκής, η οποία τελικώς επεκράτησε μετά την καταστροφή του Ναού το 
70 μ.Χ. 

Οι διαφορές μεταξύ των διαφόρων βιβλίων, όπως άλλωστε και οι διαφορές 
μεταξύ Σαδδουκαίων και Φαρισαίων, δεν πρέπει να μας ξενίζουν, διότι κατά την 
έκφραση του Κιΐδδείΐ, την οποία υιοθετεί απολύτως ο καθηγητής Αγουρίδης, το 
αυθεντικό κριτήριο του Ιουδαίου δεν ήταν θεωρητικό, δεν ήταν η ορθοδοξία, αλ¬ 
λά η ορθοπραξία. Συνεπώς δεν είναι εύκολο να ανιχνεύσουμε παρατάξεις πίσω 
από την συγγραφή των βιβλίων της αποκαλυπτικής γραμματείας. Δεν είναι ούτε 
τυχαίο ούτε παράξενο ότι ανάμεσα στα χειρόγραφα της Νεκράς Θαλάσσης, που 
αντιπροσωπεύουν οπωσδήποτε μια αιρετική ιουδαϊκή κοινότητα, η οποία σαφώς 
απέρριπτε την Ιερουσαλήμ, ανευρέθησαν και ικανά αποσπάσματα από πολύ γνω¬ 
στά σ’ εμάς βιβλία της αποκαλυπτικής γραμματείας. 

Επειδή σε μια εισήγηση του ενός τετάρτου της ώρας είναι αδύνατον να συμπυ¬ 
κνώσουμε μια εισαγωγή στην αποκαλυπτική γραμματεία, θα περιορισθούμε να 
δώσουμε μια σύντομη περιγραφή των βιβλίων που περιλαμβάνονται στην έκδοση 
του μακαριστού καθηγητή μας κατά τρόπο λίαν επιγραμματικό. 

Στον πρώτο τόμο περιλαμβάνονται τα Ιωβηλαία, οι Διαθήκες των XII πατριαρ¬ 
χιών και η Επιστολή Αριστέα. Οι εισαγωγές είναι εκτενέστατες, άκρως επιστημονι¬ 
κές, ενώ στο τέλος του τόμου περιλαμβάνονται και ερμηνευτικά σχόλια. 

Τα Ιωβηλαία είναι ένα Τπτ§αιη στο βιβλίο της Γενέσεως και των δώδεκα πρώ¬ 
των κεφαλαίων της Εξόδου. Η ιστορία επαναγράφεται με διάφορες προσθαφαι¬ 
ρέσεις χωρισμένη όμως κατά ιωβηλαία, δηλαδή κατά 40ετίες. Στο βιβλίο υπάρχει 
ανεπτυγμένη αγγελολογία, ενώ οι δαίμονες προέρχονται από την μίξη των εκπε- 
σόντων αγγέλων με τις θυγατέρες των ανθρώπων. Αρχηγός τους είναι ο Μαστεμά 
και ο Βελίαρ. Στα έσχατα όμως ο Μαστεμά θα τιμωρηθεί, και θα εγκαθιδρυθεί η 
βασιλεία του Θεού. Τα Ιωβηλαία αναμένουν δύο Μεσσίες, ιερατικό και πολιτικό, 
αν και ο ρόλος τους είναι περισσότερο διακοσμητικός παρά ουσιαστικός. 

Στις Διαθήκες των XII πατριαρχών οι υιοί του Ιακώβ περιγράφουν με αποκα¬ 
λυπτικές εικόνες το μέλλον των δώδεκα φυλών, τις πτώσεις, την αποστασία και 
την τελική τους αποκατάσταση. Είναι έργο παραινετικό· οι αναγνώστες ενθαρρύ- 
νονται να υπομείνουν τις δύσκολες συνθήκες του παρόντος και να είναι βέβαιοι 
ότι στο τέλος ο σκοπός του Θεού θα επιτευχθεί. Οι παραινέσεις εκάστης διαθήκης 

είναι γραμμένες υπό μορφή ηθικών επιταγών (π.χ. περί μίσους και ψεύδους, περί 
φυσικής αγαθότητος, περί κακίας και αρετής, κ.λ.π), οι οποίες αναμφιβόλως προ¬ 
δίδουν έντονη την επίδραση του στωϊκισμού. Το κείμενο που δημοσιεύεται στην 
έκδοση Αγουριδη βασίζεται σε χειρόγραφο της μονής Κουτλομουσίου σε αντιπα¬ 
ραβολή πρός δύο άλλα χειρόγραφα της μονής της Μεγίστης Λαύρας. Το κριτικό 
υπόμνημα ετοίμασε ο νυν ομότιμος καθηγητής Γ. Πατρώνος. 

Στο βιβλίο του Ενώχ περιγράφεται κατ’ εξοχήν η πτώση των αγγέλλων με εκ¬ 
πληκτικές λεπτομέρειες, ενώ ο Ενώχ επισκέπτεται εν οράματι και περιγράφει τον 
τόπο, όπου θα τιμωρηθούν οι εκπεσόντες άγγελοι, τον τόπο του Σεώλ, τον Άδη. 
Τα κεφ. 37-71 ή αλλιώς το βιβλίο των Παραβολών, είναι ένα αυτοτελές ενδιάμε¬ 
σο παράρτημα εντός του βιβλίου, στο οποίο περιγράφεται η μέλλουσα κρίση, η 
καταδίκη των ασεβών και η ευδαιμονία των δικαίων και εκλεκτών. Το βιβλίο των 
Παραβολών έχει οπωσδήποτε υποστεί έντονη χριστιανική επεξεργασία, αν δεν εί¬ 
ναι εξ ολοκλήρου χριστιανικής προελεύσεως. Εδώ πρέπει να σημειώσουμε και την 
σχετική μελέτη του Σάββα Αγουριδη, Ενώχ, ήτοι ο χαρακτήρ της περί των εσχάτων 
του βιβλίου του Ενώχ. Το βιβλίο ως σύνολο δεν διακρίνεται για την ενότητά του· 
είναι ετερόκλητο ως προς το περιεχόμενό του. Τα κεφ. π.χ. 72-82 είναι ένα εγχει¬ 
ρίδιο αστρονομίας, όπου ο Ενώχ εισάγεται ως μύστης της επιστήμης. Ασφαλώς 
πρόκειται περί συλλογής βιβλίων που κυκλοφορούσαν αρχικά αυτοτελώς υπό το 
όνομα του Ενώχ. Η έκδοση Αγουριδη στηρίζεται στα υπάρχοντα ελληνικά χειρό¬ 
γραφα πλην των κεφ. 33-97, τα οποία μεταφράσθηκαν στα νέα ελληνικά από ξένες 
εκδόσεις, διότι σώζονται μόνον στα αιθιοπικά. 

Η Επιστολή Αριστέα είναι ένα έργο απολογητικό του ιουδαϊκού νόμου εν μέσω 
ενός ελληνιστικού περιβάλλοντος, στο οποίο μεταξύ πολλών άλλων παρατίθε¬ 
ται και ο γνωστός θρύλος περί της γενέσεως της μεταφράσεως των Ο', η οποία 
ολοκληρώθηκε σε εβδομήντα δύο μόλις ημέρες κατά παραγγελία του Πτολεμαίου 
του Φιλαδέλφου (265-247 π.Χ.) για τις ανάγκες της περίφημης βιβλιοθήκης της 
Αλεξανδρείας. 

Ο δεύτερος τόμος περιλαμβάνει την Ανάληψη Μωυσέως, το Μαρτύρων Ησα- 
ΐα, την Αποκάλυψη Σεφράχ, τους Ψαλμούς Σολομώντος, την Διήγηση και πολιτεία 
Αδάμ και Εύας, τον Δ' Έσδρα, τον Συριακό και ελληνικό Βαρούχ, τους Σιβυλλι- 
κούς χρησμούς, τον Σλαβονικό Ενώχ και την Διαθήκη Αβραάμ. Τα ερμηνευτικά 
σχόλια ευρίσκονται σε υποσημειώσεις και όχι στο τέλος, όπως στον πρώτο τόμο. 

Το κείμενο της Αναλήψεως Μωυσέως βασίζεται σε εξελληνισμό εκ της σωζομέ- 
νης λατινικής μεταφράσεως, που έκανε ο Ηί1§εηίε1ά, στην οποία προστέθηκαν ως 
παράρτημα και τα σωζόμενα ελληνικά ή λατινικά αποσπάσματα από εκκλησιαστι¬ 
κούς συγγραφείς. Το αρχικό εβραϊκό δεν σώζεται. Στο βιβλίο ο Μωυσής προλέγει 
τα μέλλοντα στον Ιησού του Ναυή ακόμη και πέραν της εποχής του Ηρώδη. Οι 
ασεβείς θα επικρατήσουν, θα ακολουθήσει μέγας διωγμός των πιστών και τέλος 

θα έλθει η βασιλεία του Θεού. Δύο επί πλέον αποσπάσματα περιγράφουν τον θά¬ 
νατο του Μωυσή, την διένεξη του διαβόλου με τον αρχάγγελο Μιχαήλ για το σώ¬ 
μα του (Επιστολή Ιούδα 9) και την ανάβασή του στους ουρανούς. Πρόκειται στην 
ουσία περί συνενώσεως δύο έργων, της Διαθήκης Μωυσέως και της Αναλήψεως 
Μωυσέως, τα οποία εν τούτοις δεν σώζονται ολόκληρα. 

Το Μαρτύριον Ησαΐα είναι στην ουσία τρία κείμενα: Μαρτύρων Ησαΐα, Διαθή¬ 
κη Εζεκία και Αναβατικόν Ησαΐα. Το πρώτο είναι ιουδαϊκό, ενώ τα άλλα δύο είναι 
χριστιανικής προελεύσεως. Σύμφωνα με το Μαρτύριον Ησαΐα ο διάδοχος του Εζε¬ 
κία, Μανασσής, διέταξε την σύλληψη και εκτέλεση του Ησαΐα. Η Προς Εβραίους 
επιστολή με την φράση «άλλοι δέ έπρίσθησαν» αναφέρεται, αν όχι στο ίδιο το 
βιβλίο του Μαρτυρίου του Ησαΐα, τουλάχιστον σε παράδοση που προϋπήρχε του 
βιβλίου ότι ο Ησαΐας πριονίσθηκε με ξύλινο πριόνι, παράδοση γνωστή και από το 
Ταλμούδ, τόσο το Βαβυλωνιακό όσο και το Ιεροσολυμιτικό. 

Η Αποκάλυψη Σεδράχ (Δαν. 3,12) σώζεται σε ένα μόνο ελληνικό χειρόγραφο 
της Βοάΐεπη ΙίΒτατγ. Ο Αγουρίδης αναπτύσσοντας μια σειρά δικών του επιχειρη¬ 
μάτων το θεωρεί ως ιουδαϊκό έργο του β' μ.Χ. αι. πλήρως εκχριστιανισμένο. Ο 
Σεδράχ μεσολαβεί στον Θεό υπέρ των ανθρώπων και αρνείται να εισέλθει στον 
Παράδεισο, όταν οι άλλοι βασανίζονται στην κόλαση. Στο τέλος αποκαλύπτει 
την ευσπλαγχνία του Θεού πείθοντάς τον βήμα προς βήμα και κάμπτοντάς τον, 
ώστε να συγχωρεί αμαρτίες μιας ζωής 80 ή 100 ετών, αρκεί ο άνθρωπος να πραγ¬ 
ματοποιήσει μετάνοια 20 ημερών. Τα εισαγωγικά του Αγουρίδη στο κείμενο αυ¬ 
τό εκδόθηκαν αυτούσια και στα αγγλικά στην έκδοση των ψευδεπιγράφων του 
ΘΕπτΙεεννοΓΐΙι από τις εκδόσεις Ι)οιιό1οάτγ. 

Οι Ψαλμοί Σολομώντος σώζονται στα ελληνικά και στα συριακά και δεν έχουν 
σχέση προς τις Ωδές Σολομώντος, έργο ιουδαιοχριστιανικό του α’ ή των αρχών 
του β' μ.Χ. αι. με γνωστική επίδραση. Εγράφη μετά την κατάληψη της Ιερουσαλήμ 
από τον Πομπήιο το 43 π.Χ. Πρόκειται για προσευχητάριο εκ 18 ψαλμών προς 
χρήση των λατρευτικών συνάξεων των Συναγωγών του φαρισαϊκού κόμματος με 
κύριο θέμα την δικαιοσύνη του Θεού που τιμώρησε τους εχθρούς τους. 

Η Διήγησις και πολιτεία Αδάμ και Εύας είναι ένα κείμενο που άσκησε μεγάλη 
επιρροή κατά τον Μεσαίωνα τόσο στην λατινική όσο και στην ελληνική του εκδο¬ 
χή. Αποτελείται από δύο ανεξάρτητες ενότητες, Αποκάλυψις Μωυσέως και Βίος 
Αδάμ και Εύας. Αμφότερες διηγούνται την ζωή του Αδάμ και τις Εύας μετά την 
αποπομπή τους από τον παράδεισο. Ο πρώτος βίος φέρεται ότι αποκαλύφθηκε στον 
Μωυσή μαζί με την επίδοση των πλακών του νόμου στο όρος Σινά. Η χριστιανική 
επεξεργασία, όπου υπάρχει, είναι εμφανής. Χαρακτηριστική του βιβλίου ιδέα είναι η 
ύπαρξη δύο παραδείσων: τα σώματα του Αδάμ και της Εύας θάβονται στον επίγειο 
παράδεισο, όπου περιμένουν την ανάσταση, αλλά η ψυχή τους ανέρχεται στον ου¬ 
ράνιο παράδεισο, που βρίσκεται στον τρίτο ουρανό (πρβλ. Β' Κορ. 12,2). 

Η ΑποκάλυψιςΈσδρα ή Δ "Εσδρας είναι από τα σημαντικότερα απόκρυφα της 
Παλαιός Διαθήκης. Το κείμενό του παρατίθεται εξελληνισμένο από τον Ηί1§εηίε1ά 
βάσει της λατινικής του μεταφράσεως, αλλά με διορθώσεις του ίδιου του Αγουρί- 
δη. Βεβαίως το αρχικό κείμενο εγράφη στην εβραϊκή. Στο βιβλίο αναπτύσσονται 
απόψεις περί γενέσεως της αμαρτίας, περί της ελευθερίας του ανθρώπου, περί της 
αναστάσεως και περί της μετά θάνατον ζωής. Είναι ενδιαφέρον ότι την αμαρτία 
δεν την συνδέει καθόλου με τον διάβολο, αλλά με την έμφυτη τάση της καρδιάς 
του ανθρώπου προς το κακό. Το βιβλίο είναι πραγματικό εγχειρίδιο εσχατολογίας 
κατά την έκφραση του ΟαηΕεΙ.Έχει πλήρως ανεπτυγμένη και την μέση κατάσταση 
των ψυχών μετά θάνατο. Οι ψυχές προγεύονται ήδη ό,τι τις περιμένει κατά τον 
αιώνα που έρχεται, η δε ανάσταση είναι ανάσταση σωμάτων. Το ερώτημα της απο- 
καταστάσεως του Ισραήλ μετά την καταστροφή του Ναού και το πένθος για την 
συντριβή του έθνους προβάλλονται ιδιαίτερα έντονα. Η καταστροφή του Ναού 
ίσως να είναι στο σχέδιο του Θεού, για να απομείνει στον κόσμο ό,τι πραγματικά 
αξίζει, οι δίκαιο. Το τέλος θα έλθει, όταν συμπληρωθεί ο αριθμός των δικαίων, 
αυτών που θα αποτελόσουν τον νέο κόσμο. Χαρακτηριστικό του βιβλίου είναι ότι 
ο συγγραφέας δεν ενδιαφέρεται μόνο για την τύχη των συμπατριωτών του, αλλά 
πάσχει και για όλον τον κόσμο, που μαστίζεται από την αμαρτία και την αθλιότη¬ 
τα. Οι υποσχέσεις του Θεού ισχύουν για όλους τους ανθρώπους. 

Η συριακή Αποκάλυψις Βαρούχ εγράφη πρωτοτύπως στην εβραϊκή. Ο συγ¬ 
γραφέας είναι ένας φαρισαίος ραββίνος, που δίνει έμφαση στην τήρηση του νό¬ 
μου, αλλά έχει ταυτόχρονα και έντονες αποκαλυπτικές τάσεις. Όπως και στον 
Δ ’ Έσδρα, η ευθύνη για την αμαρτία βρίσκεται στον ίδιο τον άνθρωπο και όχι σε 
κάποιες ουράνιες δυνάμεις. Επίσης η ανάσταση είναι και εδώ ανάσταση σωμάτων. 
Η αμαρτία είναι επιλογή του ανθρώπου. Η μεσσιανική εποχή δεν ταυτίζεται με 
την βασιλεία του Θεού, είναι απλώς ένα προδρομικό στοιχείο του νέου κόσμου 
που έρχεται. 

Η ελληνική Αποκάλυψη Βαρούχ είναι ένα τελείως διαφορετικό βιβλίο, που 
γράφθηκε μετά το 136 μ.Χ. Είναι ένα ουράνιο ταξίδι του Βαρούχ με ξεναγό τον 
άγγελο Φαμαήλ στην κατοικία των εκλεκτών και των αγγέλλων, αλλά και στον 
Άδη. Η χριστιανική του επεξεργασία είναι έκδηλη. 

Ο Σιβυλλικοί χρησμοί είναι μια συλλογή έμμετρων χρησμών κατ’ απομίμηση του 
ύφους των σιβυλλικών χρησμών του ελληνιστικού και ελληνορωμαϊκού κόσμου. 
Επρόκειτο δηλαδή για φιλολογικό είδος. Άλλοι εξ αυτών είναι ιουδαϊκοί και άλλοι 
καθαρά χριστιανικοί, ενώ δεν αποκλείεται μερικοί εξ αυτών να είναι και ειδωλολα- 
τρικοί. Στην έκδοση Αγουριδη περιλαμβάνονται μόνον τα βιβλία III, IV και μέρος 
του V, καθώς μόνον αυτά είναι καθαρώς ιουδαϊκά. Οι Σίβυλλες ήσαν αρχαίες προ- 
φήτιδες, γνωστές από τον δ’ π.Χ. αι., οι περισσότερες από τις οποίες ανατολικής 

καταγωγής. Οι Ιουδαίοι χρησιμοποιούσαν αυτό το είδος ως μέσο προπαγάνδας, 
για να μεταδώσουν στον ελληνορωμαϊκό κόσμο τον μονοθεϊσμό και τον νόμο, το 
ίδιο όμως έκαναν αργότερα και οι χριστιανοί, για να διαδώσουν την νέα πίστη. 
Το περιεχόμενο του βιβλίου III είναι ανθελληνική κατά του Αλεξάνδρου προπα¬ 
γάνδα, αλλά και εν συνεχεία αντιρωμαϊκή μετά την ήττα της Κλεοπάτρας παρά 
το Άκτιο, η οποία απογοήτευσε τους Ιουδαίους, που την είχαν βοηθήσει. Η ίδια 
προπαγάνδα συνεχίζεται και στο IV βιβλίο, αλλά από άλλη εποχή· και εδώ υπάρχει 
αντιμακεδονική τάση, ενώ η έκρηξη του Βεζούβιού (79 μ.Χ.) παρουσιάζεται ως 
εκδίκηση του Θεού για την καταστροφή του Ναού το 70 μ.Χ. Ενδιαφέρον έχει ότι 
από τον συγγραφέα συνιστώνται βαπτισμοί και μετάνοια εν όψει του επερχόμενου 
τέλους, κάτι που θυμίζει τον Ιωάννη τον Βαπτιστή. Στο βιβλίο V εντυπωσιάζει η 
επάνοδος του Νέρωνα στην ζωή, ο Νέτο τεάϊνίναδ, που θα καταστρέφει ό,τι δεν 
πρόλαβε να καταστρέφει, όσο ακόμη ήταν εν ζωή. 

Ο Σλαβονικός Ενώχ ή Ενώχ Β' διαφέρει από τον αιθιοπικό, από τον Α’ Ενώχ, 
αν και εδώ ο Ενώχ αναλαμβάνει ουράνιο ταξίδι πριν από την ανάληψή του στον 
ουρανό. Οι άγγελοι συνοδεύον τον Ενώχ ως τον θρόνο του Θεού, όπου ο ίδιος ο 
Θεός διδάσκει τον Ενώχ για την δημιουργία του κόσμου και του ανθρώπου και 
του δίνει μηνύματα για τους ανθρώπους. Εν συνεχεία οι άγγελοι κατεβάζουν για 
λίγο τον Ενώχ στην γη, για να μεταφέρει τα μηνύματα και τις παραινέσεις του 
Θεού στους ανθρώπους. Μοναδική είναι η άσπορη σύλληψη του Μελχισεδέκ και 
η ανάδειξή του σε αρχιερέα ήδη προ του Κατακλυσμού· ο αρχάγγελος Μιχαήλ τον 
μετέφερε στον παράδεισο της Εδέμ, για να τον διαφυλάξει από τον Κατακλυσμό, 
ώστε να διατηρηθεί η ιερωσύνη. Ο Αγουρίδης βλέπει εδώ παράδοση παρόμοια με 
αυτήν της Προς Εβραίους 7,3 («άπάτωρ, άμήτωρ, άγενεαλόγητος»). 

Η Διαθήκη Αβραάμ εκδίδεται επί τη βάσει χειρογράφου του 15/16ου αι. του 
Ιστορικού αρχείου της Ιεράς Μητροπόλεως Σπάρτης. Ο Αβραάμ αρνείται να δε¬ 
χθεί τον θάνατο, όταν τον επισκέπτεται γι’ αυτόν ακριβώς τον σκοπό ο αρχάγγε¬ 
λος Μιχαήλ, στον οποίο ο Αβραάμ επιφυλάσσει αβραμιαία φιλοξενία. Ο άγγελος 
τον ξεναγεί σ’ ένα ταξίδι στον ουρανό, απ’ όπου βλέπει την γη με τα εγκλήματά 
της και την κρίση των ψυχών και μετά επιστρέφει στην γη. Ο Θεός όμως στέλνει 
και πάλι τον άγγελο του θανάτου, τον Μιχαήλ, στον Αβραάμ, ο οποίος αυτή την 
φορά παίρνει με τέχνασμα την ψυχή του Αβραάμ. 

Δεν θα είχα κάνει το καθήκον μου απέναντι στον καθηγητή μου, αν παρέλειπα 
να τονίσω ιδιαιτέρως ότι στις παρουσιάσεις των κειμένων στις εισαγωγές εκάστου 
βιβλίου ο Αγουρίδης δεν αρκείται να παραθέσει με πληρότητα τις απόψεις όλων 
των άλλων μελετητών, αλλά πάντοτε προσθέτει και την δική του άποψη με την 
ευρυμάθεια και την μοναδική κριτική ικανότητα που ανέκαθεν τον διέκρινε. Αιώ¬ 
νια του η μνήμη! 

ΑΠΟΣΤΟΛΟΣ Β. ΝΙΚΟΛΑΪΔΗΣ, Καθηγητής του Τμήματος Κοινωνικής Θεολογίας 
και Θρησκειολογίας του Ε.Κ.Π.Α.: «Η κοινωνική προσφορά του Καθηγητή Σάββα 
Αγουρίδη» 

ΣΤΕΛΙΟΣ Λ. ΠΑΠΑΛΕΞΑΝΔΡΟΠΟΥΛΟΣ, Καθηγητής του Τμήματος Κοινωνικής 
Θεολογίας και Θρησκειολογίας του Ε.Κ.Π.Α.: «Ο Σάββας Αγουρίδης ως θρησκειο- 
λόγος» 

π. ΚΩΝΣΤΑΝΤΙΝΟΣ Ν. ΠΑΠΑΔΟΠΟΥΛΟΣ, Επίκουρος Καθηγητής (αφυπ.) του 
Τμήματος Κοινωνικής Θεολογίας και Θρησκειολογίας του Ε.Κ.Π.Α.: «Ο Καθηγητής 
Σάββας X. Αγουρίδης ως ιστορικός» 

ΒΑΣΙΛΙΚΗ ΣΤΑΘΟΚΩΣΤΑ, Επίκουρη Καθηγήτρια του Τμήματος Θεολογίας του 

Ε.Κ.Π.Α.: «Σάββας Αγουρίδης:Ένας οικουμενικός δάσκαλος» 

Δρ. ΔΗΜΗΤΡΙΟΣ ΟΥΛΗΣ, Διδάσκων στο Τμήμα Κοινωνικής Θεολογίας και Θρη¬ 
σκειολογίας του Ε.Κ.Π.Α.: «Ο Σάββας Αγουρίδης ως μελετητής του Μοναχισμού» 



Η ΚΟΙΝΩΝΙΚΗ ΠΡΟΣΦΟΡΑ 
ΤΟΥ ΚΑΘΗΓΗΤΗ ΣΑΒΒΑ ΑΓΟΥΡΙΔΗ 


Απόστολος Β. Νίκολαΐδης, Καθηγητής του Τμήματος 
Κοινωνικής Θεολογίας και Θρησκειολογίας του Ε.Κ.Π.Α. 


Η κοινωνική προσφορά του Καθηγητή μας Σάββα Αγουρίδη αναδεικνύεται α) 
από την επιστημονική πορεία και τα συγγράμματά του και β) από την πολύπλευρη 
δράση του. 

Ως βιβλικός επιστήμων ο Αγουρίδης δεν ακολούθησε παλαιότερες μεθόδους 
ερμηνείας του ευαγγελικού κηρύγματος, που είχαν ως βασικό αποδέκτη τον εσω¬ 
τερικό άνθρωπο και την ατομική του σωτηρία, αλλά υιοθέτησε νεότερες, μέσα 
από τις οποίες η βιβλική θεολογία ερχόταν σε άμεση σχέση προς τις σύγχρονες 
ανάγκες και τα προβλήματα του ανθρώπου. Με άλλα λόγια το ενδιαφέρον του 
Αγουρίδη στράφηκε κυρίως στην ανάδειξη του κοινωνικού μηνύματος του Ευαγ¬ 
γελίου και της Ορθοδοξίας ειδικότερα. 

Αυτός ο προσανατολισμός αποτυπώθηκε σε πολλά από τα έργα του. Αναφέ¬ 
ρουμε ενδεικτικά: 

- Χριστιανισμός και πολιτισμός (Αθήναι 1958). 

- Ο κοινωνικός χαρακτήρ της Ορθοδοξίας (Θεσσαλονίκη 1962). 

- Ο Χριστιανισμός και η Τεχνική πρόοδος (Αθήνα 1963). 

- Θεός και Ιστορία. Η Εκκλησία εντός του συγχρόνου κόσμου (Εκκλησία 
43/1966, σ. 734-738). 

- Το Ευαγγέλιον και ο σύγχρονος κόσμος (Θεσσαλονίκη 1970). 

- Η θρησκεία των σημερινών Ελλήνων (Αθήνα 1983). 

- Οράματα και Πράγματα (Αθήνα 1991). 

- Θεολογία και Κοινωνία σε διάλογο (Αθήνα 1999). 

Η θεματική στα παραπάνω έργα είναι πλούσια. 

Στα έργα του συσχετίζει ο Σάββας Αγουρίδης 

- οικουμενικότητα της Ορθοδοξίας και οικουμενικότητα του Ελληνισμού, 

- Βυζαντινό πολιτισμό και Πολιτισμό, 

- θρησκευτικής ζωή και Πολιτική, 

- Κράτος και Εκκλησία, 

- Παύλο και Μεταμοντέρνα εποχή, 

- Παύλο και Ευρωπαϊκό Πολιτισμό, 

- Εκκλησία και εξουσία, 

- Ορθοδοξία και μειονότητες στα Βαλκάνια, 

- Πολιτική και’Ηθος, 

- Χριστιανισμό και Μαρξισμό, 

- Εκκλησία και Οικολογία, 

- Θρησκεία και Φυσικό Περιβάλλον, 

- Ευαγγέλιο και δικαιοσύνη, 

- Χριστό και ειρήνη, 

- Χριστιανισμό και γυναίκα, 

- Εκκλησία και ισότητα των δύο φύλων, 

- Εκκλησία και Περιουσία, 

- Ευαγγέλιο κοινωνική επανάσταση, 

- Ευαγγέλιο και Τεχνική, 

- Ευαγγέλιο και Πρόοδο. 

Επιπλέον ασχολήθηκε με την Ορθοδοξία ως κοινωνία λατρείας, με τη θέση της 
γυναίκας στην εκκλησιαστική διακονία, την ανεξιθρησκεία στο Δυτικό Κόσμο, τον 
θρησκευτικό φονταμενταλισμό καθώς και με θεωρίες για την αντίθεση αλλά κα η 
σύγκλιση ή και ταύτιση Χριστιανισμού και Πολιτισμού. 

Στον λόγο του για τους Τρεις Ιεράρχες το 1962 στην Αίθουσα Τελετών του 
ΑΠΘ με τίτλο, «Ο κοινωνικός χαρακτήρ της Ορθοδοξίας», ο Σάββας Αγουρίδης 
έθεσε τις βάσεις για το ορθόδοξο κοινωνικό μήνυμα του Χριστιανισμού σε δια¬ 
φοροποίηση προς το Ρωμαιοκαθολικισμό και τον Προτεσταντισμό, θεολόγοι 
των οποίων κατηγορούσαν τον Ανατολικό Χριστιανισμό για έλλειψη κοινωνικής 
συνάφειας και εγκλωβισμού σε μια απλή κοινωνία λατρείας. Σε αντίθεση λοιπόν 
προς την εγκοσμιοκρατική δυναμική της Δύσης, καθώς γράφει, και πέρα από τους 
φόβους κάποιων ότι η ενασχόληση με τα κοινωνικά προβλήματα είναι δυνατόν να 
αποδυναμώσει το ενδιαφέρον της Εκκλησίας για τα επουράνια, θεμελιώνει τον 
ορθόδοξο «εκκοινωνισμό» αφενός στον βιβλικό προφητισμό και αφετέρου στα 
δόγματα της σάρκωσης και ανάστασης του Χριστού, της Εκκλησίας ως οικογέ¬ 
νειας και των εσχάτων. 

Η κοινωνική δράση του Σάββα Αγουρίδη ξεκινά πολύ νωρίς 1 . 

- Μετά τις στρατιωτικές του υποχρεώσεις διορίζεται στη Διεθνή Κοινωνική Υπη¬ 
ρεσία, με κύριο έργο τη διανομή της αμερικανικής βοήθειας σε Έλληνες πρό¬ 
σφυγες στη Ρουμανία σε συνεργασία με το Παγκόσμιο Συμβούλιο Εκκλησιών. 

- Αργότερα αναλαμβάνει αντιπρόεδρος και Πρόεδρος της ΧΑΝ Θεσσαλονίκης 


1. Οι πληροφορίες που ακολουθούν προέρχονται από το αφιέρωμα του Β. Τσάκωνα στην 
ΕΕΘΣΑ 29/ 1994, σ. 9 εξ. 



Η Κοινωνική Προσφορά του Καθηγητη Σαββα Αγουριδη 


117 


και μέλος κοινωφελών Ιδρυμάτων όπως το Παπάφειο, ο Μέγας Αλέξανδρος, ο 
Οίκος Τυφλών, η Εκκλησιαστική Σχολή Αγίας Αναστασίας. 

- Ταυτόχρονα πραγματοποιεί ομιλίες και μαθήματα σε επιστήμονες και φοιτητές 
όλων των πανεπιστημιακών Σχολών. 

- Συνδέει Κινήσεις της χριστιανικής νεολαίας Θεσσαλονίκης με τη Νεολαία του 
Π.Σ.Ε. 

- Την ίδια κοινωνική δυναμική επιδεικνύει και στην ΧΕΕΝ Αθηνών, σε ραδιοφω¬ 
νικές και τηλεοπτικές εμφανίσεις του, αλλά και αρθρογραφώντας σε πλείστες 
εφημερίδες της εποχής. 

- Μεταφράζει σημαντικά κείμενα χάρη της εκκλησιαστικής ποιμαντικής και εξο- 
μολογητικής, ιδιαίτερα όταν γίνεται Πρόεδρος του κληροδοτήματος «Άρτος 
Ζωής». 

- Συγγράφει σχολικό εγχειρίδιο «Ο Χριστός και ο καινούριος κόσμος του Θεού» 
για τους μαθητές της Β' Γυμνασίου. 

- Μαζί με άλλους Βιβλικούς Θεολόγους μεταφράζει την Καινή Διαθήκη στη δη¬ 
μοτική γλώσσα, διευκολύνοντας την κατανόησή της από τα λαϊκά στρώματα. 

- Εκπροσωπεί την Εκκλησία της Ελλάδος στην Κεντρική Επιτροπή του Π.Σ.Ε. 

- Διατελεί Αντιπρόεδρος των Ηνωμένων Βιβλικών Εταιριών στην Ευρώπη και 
της Διεθνούς Ακαδημίας των Θρησκειολογικών Επιστημών, καθώς και μέλος 
της Διεθνούς Εταιρίας Μελετών της Καινής Διαθήκης. 

- Διετέλεσε μέλος της Εθνικής Επιτροπής Βιοηθικής και της Διεθνούς Επιτροπής 
της Ελληνικής Ομάδας για τα δικαιώματα των μειονοτήτων. Υπήρξε μάλιστα 
στυλοβάτης του Ελληνικού Παρατηρητηρίου των Συμφωνιών του Ελσίνκι για 
τη θρησκευτική ελευθερία και τα λοιπά δικαιώματα των θρησκευτικών κοινο¬ 
τήτων, εναντίον του ρατσισμού, του εθνικισμού και της μισαλλοδοξίας. 

- Τέλος από τα χέρια του πέρασαν χιλιάδες φοιτητές, άλλοι εκ των οποίων ακο¬ 
λούθησαν πανεπιστημιακή σταδιοδρομία, πολλοί δίδαξαν στη Δευτεροβάθμια 
Εκπαίδευση και άλλοι υπηρέτησαν και υπηρετούν ως αρχιερείς και Ιερείς στην 
Εκκλησία. 

Δεν γνωρίζω τι άλλο θα μπορούσε να κάνει ο Σάββας Αγουρίδης για να διδάξει 
σε όλους μας τον τρόπο σύνδεσης ενός εξαίρετου πανεπιστημιακού διδασκάλου 
και σπουδαίου βιβλικού ερμηνευτή με την ανιδιοτελή κοινωνική εργασία και την 
κοινωφελή διακονία από έναν γνήσιο Έλληνα, συγκροτημένο επιστήμονα και έν¬ 
θερμο υποστηρικτή των αδυνάτων. 




Από τις εργασίες της Επιστημονικής Διημερίδας «Σάββας Αγουρίδης. Επιστημονική Μαρτυρία, 
Εκκλησιαστική και Κοινωνική Διακονία» (13-14 Μαρτίου 2019) 


Ο ΣΑΒΒΑΣ ΑΓΟΥΡΙΔΗΣ ΩΣ ΘΡΗΣΚΕΙΟΛΟΓΟΣ 


Στέλιος Λ. Παπαλεξανδρόπονλος, Καθηγητής του Τμήματος 
Κοινωνικής Θεολογίας και Θρησκειολογίας του Ε.Κ.Π.Α. 


Είναι γνωστό σέ όλους όσους ευτυχήσαμε να έχομε καθηγητή τον Σάββα Άγου- 
ρίδη, άλλα και σ’ όσους έχουν άσχοληθεϊ μέ τό έργο του, ότι ό μακαριστός, μ’ 
όλο πού δέν ήταν αυτή ή ειδικότητά του, εΐχε άσχοληθεϊ και μέ θέματα πού άνή- 
κουν στο έπιστημονικό πεδίο τής θρησκειολογίας. Τούτο γιά πολλούς λόγους. 
Κατ’ άρχήν, αν ώς θρησκειολογία μέ μιά πλατειά έννοια θεωρηθεί ή έρευνα θε¬ 
μάτων πού έχουν σχέση μέ τή θρησκεία, μέ οδηγό καί κριτήριο μόνο τήν άλήθεια 
πού μπορεί νά κρίνει ώς τέτοια ή έπιστήμη, δηλαδή τήν έμπειρικά διαπιστώσιμη, 
ιστορική άλήθεια, τότε ό Άγουρίδης έργαζόταν άκριβώς ώς θρησκειολόγος. Γιά 
χάρη τής ιστορικής άλήθειας θυσίαζε οτιδήποτε άλλο, έστω κι αν αύτό ήταν τό 
θεολογικά ή κοινωνικά κ.λπ., έπικρατές, θά έλεγα άκόμα καί τό προσωπικά στον 
ίδιο άρεστό. Π.χ. έπειδή είναι τόσο έμφανής, εύκολα μπορεί κανείς νά δει στά 
έργα του τήν ιδιαίτερη συνείδηση πού έχει σχετικά μέ τις διαφορές μεταξύ τών 
περιόδων τής θρησκευτικής ιστορίας καί τήν έπακόλουθη φροντίδα νά διακρίνει 
μέ σαφήνεια μεταξύ τους τά θρησκευτικού χαρακτήρα περιεχόμενα αύτών τών 
περιόδων.Έτσι βλέπομε, π.χ, πώς, στο έργο του Μύθος - Ιστορία - Θεολογία - 
Ανάλυση περικοπών από τά κεφ.1-11 τής Γενέσεως, 1 άγωνίζεται νά διαχωρίσει 
τήν έννοια πού μπορεί νά είχαν τά μυθικά ή καί τά θεολογικά στοιχεία αύτών 
τών κεφαλαίων όταν γράφτηκαν, άπό τήν έννοια πού τούς έπεβλήθη άπό μετα¬ 
γενέστερες, ιουδαϊκές, χριστιανικές ή άλλες έρμηνεΐες, πού, έστω καλή τή πίστει, 
παραβιάζουν καί διαστρέφουν τις άρχικές, γιά τήν έξυπηρέτηση τών δικών τους 
σκοπών.Ή βλέπομε πώς, στο έργο του γιά τή Θρησκεία τού Ισραήλ, προσπαθεί 
νά διαβλέψει τήν πιθανή, άρχική θρησκεία τών πατριαρχών, άπό έκείνη πού τής 
έπεβλήθη άργότεραπ’Επίσης βλέπομε πώς πάντα τονίζει τήν ύπαρξη τών στοιχεί¬ 
ων πού έμφανώς προέρχονται άπό τήν έποχή, τήν ιστορική συγκυρία ή άπό τήν 
προσωπική θρησκευτική έμπειρία, καί συνεπώς τήν ποικιλία, καί πώς συνδυάζει 
μ’ αύτήν τή θεοπνευστία. 

Αλλά καί μέ τήν παλαιά έννοια τής θρησκειολογίας, ώς τής δέσμης τών έπιστη- 
μών πού άσχολοΰνται μέ τις άλλες θρησκείες, έκτος Χριστιανισμού, ό Άγουρίδης 


1. Στό Βιβλικές Θεολογικές Μελέτες , Άρτος Ζωής, Αθήνα 1993, σσ. 131-260. 

2. «Ή θρησκεία τώνΈβραίων πατριαρχών» στό Ιστορία της Θρησκείας του Ισραήλ , Ελληνικά 
Γράμματα Αθήνα 1995, σσ. 27-46. 

ύπήρξε και θρησκειολόγος. Τοΰτο, έπειδή ώς Καινοδιαθηκικός, πού έδινε μεγάλη 
σημασία στο ιστορικό περιβάλλον μέσα στο όποιο έμφανίστηκε ό Χριστιανισμός, 
είχε άσχοληθεϊ βαθειά έκτος άπό τον Ιουδαϊσμό καϊ μέ τις θρησκείες τοΰΈλλη- 
νορωμαϊκοΰ κόσμου. Αυτό μαρτυρούν έργα καθαρά θρησκειολογικά, όπως είναι 
ή Ιστορία τής Θρησκείας τού Ισραήλ, άλλα καϊ οί έκτεταμένες θρησκειολογικές 
άναφορές, συγκρίσεις κ.λπ. μέ τϊς θρησκείες αύτοΰ τού κόσμου, πού κάνει σέ πολ¬ 
λά έργα του. 3 Ακόμα, ώς ένδιαφερόμενος γιά την πορεία τής θεολογίας σέ κάθε 
περίοδο τής ιστορίας τού εύρωπαϊκοΰ πνεύματος, είχε άσχοληθεϊ έπίσης βαθειά μέ 
τις άντιλήψεις περί θρησκείας γενικά καϊ περϊ Χριστιανισμού ιδιαίτερα, οί όποιες 
έπικρατοΰσαν στή διάρκεια κάθε τέτοιας περιόδου μέχρι καϊ σήμερα. Τέλος, ώς 
θεολόγος, ό όποιος έβλεπε τό αύξανόμενο, ήδη άπό τότε, κύριο φαινόμενο τής 
έποχής μας, δηλαδή τήν πολύμορφη έπικοινωνία, τή συνάντηση καϊ τελικά τή 
συμβίωση διαφορετικών πολιτισμών καϊ συνεπώς καϊ θρησκειών, στον όλο καϊ 
περισσότερο ένοποιούμενο πλανήτη, θεωρούσε τή γνώση τών μή χριστιανικών 
θρησκειών ώς άπαραίτητο μέρος τής σκευής κάθε πνευματικού άνθρώπου, ιδίως 
τών θεολόγων. Μέ τό σκοπό αύτό είχε μεταφράσει τό γνωστό ιδίως μεταξύ τών 
συναδέλφων τής μέσης έκπαιδεύσεως συνοπτικό έργο γιά τις μεγάλες θρησκείες 
τού ΜοΚπίΓεε. 4 Οί τρόποι μέ τούς όποιους μπορεί νά έπιτευχθεΐ ή συμβίωση, ό 
διάλογος, τά σημεία έπαφής, έπίσης τον άπασχόλησαν. 

Ωστόσο ύπάρχει κι ένας άλλος λόγος, πού τον παρακινούσε στή θρησκειολογι- 
κή ένασχόληση, αν όχι περισσότερο άπό τούς άλλους τουλάχιστον πολύ ιδιαίτερα: 
αύτό ήταν ή συνεχής έγνοια του γιά τον έντοπισμό καϊ τήν όριοθέτηση τής ιδιαίτε¬ 
ρης ταυτότητας τόσο τοΰΊουδαϊσμοΰ, όσο καϊ τού Χριστιανισμού, γιά τή διάκριση 
αύτής τής ταυτότητας άπό άλλες θρησκείες, καϊ, τέλος, γιά τή διατήρηση αύτής 
τής ταυτότητας. Τον έντοπισμό κ.λπ. αύτής τής ταυτότητας τον έπιχειροΰσε συχνά 
στις περιπτώσεις πού τό θέμα του άποτελοΰσε ή περιγραφή μιάς άλλης θρησκείας 
ή μιάς άλλης φάσης τής ίδιας θρησκείας. Σ’ αύτές τις περιπτώσεις συναντάμε πα¬ 
ρατηρήσεις πού έχουν ώς σκοπό μιά τέτοια άντιδιαστολή καϊ διάκριση. Μ’ άλλα 
λόγια, τό σύνολο αύτών τών παρατηρήσεων άποτελεΐ, γιά νά χρησιμοποιήσομε 
τον οικείο όρο, μιά θεολογία τών θρησκειών. Καϊ στο βαθμό πού ή θεολογία τών 
θρησκειών άποτελεΐ μέρος καί τής θρησκειολογίας, άποτελεΐ ένα πολύ βασικό 
τμήμα τών θρησκειολογικών του ένασχολήσεων. 

Μπορούμε νά πούμε ότι οί άνωτέρω τρεις, δηλαδή ή ιστορία τών θρησκειών, ή 
θεολογία τών θρησκειών καί ή συμβίωσή τους, είναι οί όψεις τής θρησκειολογικής 
έπίδοσης, τις όποιες μπορεί κανείς νά διακρίνει στο έργο τού Άγουρίδη. 


3. Π.χ στό «Χριστιανισμός και έλληνορωμαϊκός πολιτισμός», Δοκίμια στις ρίζες τοϋ 
Χριστιανισμού^ "Εννοια, Αθήνα 2005, σσ. 79-139. 

4. \ν&π1 ΜοΑίεε, Τα πέντε μεγάλα ζωντανά θρησκεύματα, Άρτος Ζωής, Αθήνα 2001. 

Θά δώσω παραδείγματα και άπό τις τρεις όψεις. Κυρίως όμως, σήμερα έδώ, 
θά ήθελα νά σάς άπασχολήσω με κάποια βασικά στοιχεία άπό τή θεολογία των 
θρησκειών τοΰ Άγουρίδη. 

Ένα κοινό στοιχείο πού διατρέχει τήν άντίληψή του γιά τήν ιστορία τών θρη¬ 
σκειών, είναι ή πεποίθηση πού έχει, ότι σε κάθε έποχή κυριαρχεί μιά ιδέα. Αύτή 
μπορεί νά είναι μυθική, θεολογική ή, συχνά, φιλοσοφική. Σ’ αύτή τήν ιδέα βλέ¬ 
πει τήν ούσία τοΰ πνεύματος μιάς έποχής. Γι αύτό ένα είδος μοτίβου τής σκέψης 
του, είναι ή προσπάθειά του νά έντοπίσει αύτή τήν ιδέα, καί νά τήν ορίσει μέ όσο 
τό δυνατόν μεγαλύτερη σαφήνεια. Θαυμαστής άκρίβειας καί σαφήνειας τέτοιοι 
ορισμοί έμφανίζουν όχι μόνο τήν έπιθυμία τοΰ έπιστήμονα γιά τήν άποτύπωση 
τοΰ ιστορικά πραγματικού, άλλά καί ένα άκόμην προσόν πού διέθετε, δηλαδή μιά 
πλούσια καί γερή φιλοσοφική σκευή. Αύτό, στο όποιο καταλήγει αύτή ή όψη τής 
θρησκειολογικής του ένασχόλησης είναι κάτι πού θά μπορούσε νά ονομαστεί μιά 
ιστορία θρησκευτικών ιδεών. 

Ένα παράδειγμα αύτής τής ιστορίας τών θρησκευτικών ιδεών, είναι αύτό πού 
βλέπομε στο έργο του Τά Ανθρώπινα δικαιώματα στο Δυτικό Κόσμο.’Έ κεΐ, διακρίνει 
ότι τήν έποχή τοΰ Διαφωτισμού ώς άληθινή θρησκεία θεωρείται έκείνη πού συνά- 
δει μέ τήν ιδέα πού διακατέχει αύτή τήν έποχή σχετικά μέ τό ποιο είναι τό άληθινό 
ή τό πραγματικό: αύτό είναι τό φυσικά δεδομένο. Μέρος τοΰ φυσικά δεδομένου 
είναι ό ορθός λόγος, άλλά καί δ,τι έχει πρακτικό ή χρήσιμο άποτέλεσμα. Αληθινή 
θρησκεία λοιπόν, δέν μπορεί παρά νά είναι μόνο έκείνη πού συμφωνεί μέ τον όρθό 
λόγο, άλλά πού έπίσης έχει πρακτικά καί χρήσιμα άποτελέσματα.Εφαρμοζόμενη 
στον Χριστιανισμό, αύτή ή άρχή άφαιρεΐ άπό αύτόν καί άπορρίπτει ώς άχρηστο 
ό,τι παρουσιάζεται ώς προϊόν άποκαλύψεως, άλλά καί δ,τι δέν φαίνεται νά έχει μιά 
πρακτική χρησιμότητα. Ώς τέτοιο θεωρείται μόνο τό ήθικό μέρος αύτής τής θρη¬ 
σκείας. Ώς άποτέλεσμα, άπό τον Χριστιανισμό διατηρείται μόνο αύτό τό τμήμα. 
Καί ή θρησκεία πού προτείνεται ώς ή μόνη χρήσιμη καί συνεπώς πρέπουσα είναι 
ένας Χριστιανισμός πού άποτελεΐται μόνο άπό μιά δέσμη ήθικών έπιταγών. 5 

Αφήνοντας γιά τό τέλος τό θέμα τής συμβίωσης καί τής άνοχής, έρχομαι στή 
θεολογία τών θρησκειών τοΰ Σάββα Άγουρίδη, όπως αύτή μπορεί νά συναχθεΐ 
άπό τά σημεία, στά όποια προσπαθεί νά άναδείξει, μέ τον τρόπο πού ύπέδειξα 
προηγουμένως, τις διαφορές τοΰ’Ιουδαϊσμοΰ καί στή συνέχεια τοΰ Χριστιανισμού 
άπό άλλες θρησκείες.Ή έγνοια του γιά τό τί τις διαφοροποιεί, τον έκανε νά έπα- 
νέρχεται συνεχώς σ’ αύτό τό θέμα. Μάλιστα μπορεί κανείς νά δει στά κείμενά του 
ένα είδος μοτίβου: αύτό συνίσταται στο ότι, ένώ άρχικά καί άπό τή μιά τονίζει τις 
έπιρροές, τά παράλληλα καί τά δάνεια τής βιβλικής σκέψης άπό τον περιρρέοντα 


5. Τα Ανθρώπινα δικαιώματα στο Δυτικό Κόσμο-Ιστορική και κοινωνική ανασκόπηση, Ο 
Φιλίστωρ, Αθήνα 1998, σσ. 62-78. 

θρησκευτικό κόσμο, στη συνέχεια, και άπό την άλλη, πάντα δίνει έμφαση στ'ις 
διαφορέςλ’Επειδή έπαναλαμβάνεται πολύ συχνά, αυτή μπορούμε νά πούμε ότι 
άποτελεί μιά βασική δομή τού τρόπου γραφής τού Άγουρίδη.Ή ϊδια αύτή δομή (ή 
μοτίβο) προδίδει έπίσης μιά ένταση άνάμεσα στά δύο, μιά ένταση πού ζοΰσε μέσα 
του σάν ένα είδος προσωπικού βασάνου: σ’ έναν άνθρωπο έραστή τής ιστορικής 
άλήθειας, ή έγνοια νά περιγράφει μέ όσο τό δυνατόν μεγαλύτερη άκρίβεια τά μέν, 
έγνοια πού ύψωνόταν συχνά σέ τόλμη, δεδομένου τού θεολογικοΰ περιβάλλοντος 
τής χώρας στήν όποια ζοΰσε, συνυπήρχε μέ τήν ϊδια άγάπη γιά τήν άλήθεια, άλλά 
καί τήν προφανή άνάγκη τού πιστού (ή έστω, στις πιο διλημματικές στιγμές του, 
τού άγαπώντος, τού συμπαθοΰντος) νά έντοπίσει καί νά προβάλει τις δέ. 

Μπορεί κανείς νά παρακολουθήσει καί νά συγκεντρώσει αύτές τις διαφορές, 
καθώς αύτές περιγράφονται σέ δημοσιεύσεις του άναφορικά μέ περιόδους τής 
ιστορίας πού βρίσκονται σέ χρονική διαδοχή. Συγκεκριμένα νά τις παρακολουθή¬ 
σει ξεκινώντας άπό τήν Παλαιά Διαθήκη, όπου σχετικό ύλικό βρίσκομε ιδίως στο 
έργο του «Μύθος - Ιστορία - Θεολογία - Ανάλυση περικοπών άπό τά κεφ. 1-11 
τής Γενέσεως», 6 7 άλλά καί στήν Ιστορία τής Θρησκείας τοΰ Ισραήλ, περνώντας στή 
συνέχεια στον κόσμο τών θρησκειών τοΰ ρωμαϊκού κόσμου, γιά τον όποιο σχετικό 
ύλικό βρίσκεται στήν Ιστορία Εποχής τής Καινής Διαθήκης , 8 στις συγκρίσεις μέ τή 
σκέψη τοΰ Φίλωνος, τοΰ Σενέκα καί άλλων 9 καί, τέλος, στο σημερινό κόσμο. 

Αύτή ή έργασία θά μπορούσε νά πάρει άρκετά μεγάλη έκταση.Έδώ φυσικά 
θά δώσω όσα σχετικά στοιχεία μοΰ έπιτρέπει ό χρόνος.Έτσι δέν θά παρουσιάσω 
τις θεολογικές ιδέες πού έντοπίζει ό Άγουρίδης στον χειρισμό τών μυθικών δα¬ 
νείων έκ μέρους τών συγγραφέων τών πρώτων κεφαλαίων τής Γενέσεως, ιδέες 
πού άπό τήν άρχή βλέπει νά διαφοροποιούν τή θρησκεία τοΰ Ισραήλ άπό έκείνες, 
άπό τις όποιες προέρχονται αύτά τά δάνεια. Δέν θά κάνω λόγο έπίσης ούτε γιά 
τις συγκρίσεις μέ τις θρησκείες ή θρησκευτικές ιδέες τοΰ ρωμαϊκού κόσμου. Μάλ¬ 
λον θά προσπαθήσω νά περιοριστώ σέ κάποιες γενικού τύπου ιδέες, έκείνες πού 
συνιστοΰν αύτό πού βλέπει ό Άγουρίδης ώς τό ιδιαίτερο καί συνεπώς καί βασικό 
χαρακτηριστικό, μ’ άλλα λόγια ώς αύτό πού ορίζει τήν ταυτότητα αύτής τής θρη¬ 
σκείας, δηλαδή τοΰΊουδαϊσμοΰ, καί πού συνεχίζει νά ορίζει τήν ταυτότητα καί τοΰ 
Χριστιανισμού. 


6. Βλ. π.χ. τή σύγκριση τοϋ 103 Ψαλμοϋ μέ τόν αιγυπτιακό ανάλογο του στό «Ό 103ος Ψαλμός 
και ό ύμνος τοϋ ΙίώηειΙοη πρός τόν ήλιον», άνάτ. άπό τό περιοδ. Γρηγόριος Παλαμάς , Θεσσαλονίκη 
1958, τή συνεχή παράθεση τών άλλαγών πού έκαναν στό μυθικό ύλικό πού χρησιμοποίησαν οί 
βιβλικοί συγγραφείς τής Γένεσης στό «Μύθος - Ιστορία - Θεολογία - Ανάλυση περικοπών άπό 
τά κεφ. 1-11 τής Γενέσεως», καί σέ πολλά άλλα έργα. 

7. Στό ίδιο, σσ. 131-260. 

8. Δ’ έκδοση, Π. Πουρνάρα, Θεσσαλονίκη 1985. 

9. Στό «Χριστιανισμός καί έλληνορωμαϊκός πολιτισμός», βλ. ύποσημ. 1. 

Ώς τέτοιες γενικές ιδέες μπορούν νά άναφερθοΰν οί έξης: Τόσο ή Παλαιά, δσο 
και ή Καινή Διαθήκη παρουσιάζουν ένα Θεό ό όποιος συνεχώς πράττει. 10 Τό πράτ- 
τειν άποτελεϊ τό κύριο χαρακτηριστικό του και έχει ώς άποτέλεσμα έπίσης ή θρη¬ 
σκεία νά συνίσταται άπό μιά λατρεία, θεολογία κ.λπ. πού έχει ώς κέντρο της τό 
πράττειν τού Θεού. Δεν πρόκειται βέβαια γιά ένα όποιοδήποτε πράττειν, άλλά γιά 
ένα πράττειν πού άποτελείται άπό ορισμένες πράξεις, πού, μάλιστα, έχουν ένα 
ορισμένο άντικείμενο. Αύτό τό άντικείμενο είναι ό κόσμος. 

Πράγματι, άπό τήν άρχή βλέπομε μιά βασική κίνηση άπό τό Θεό προς τον 
κόσμο, πού, ένώ συμπληρώνεται άπό τήν κίνηση τού άνθρώπου προς τον Θεό, 
παραμένει στή βιβλική θεολογία κυριαρχική. Πρώτη καί βασική πράξη τού Θεού 
είναι ή δημιουργία τού κόσμου. Βέβαια, ή άφήγηση τής δημιουργίας τού κόσμου 
στήν Π.Δ. έχει τή σημαντική ιδιαιτερότητα δτι προσανατολίζει τή δημιουργία 
προς έκείνο πού άμέσως τή διαδέχεται καί στή συνέχεια κυριαρχεί, δηλαδή στήν 
ιστορία - ιστορία τού Ισραήλ, άλλά με συνεχώς έπεκτεινόμενη πανανθρώπινη 
προοπτική, 11 καί τήν άκόμα σημαντικότερη, δτι τό πεδίο στο όποιο ό Θεός δρά 
δέν είναι τόσο ή φύση ή τό έσωτερικό τού άνθρώπου, άλλά ή ίστορία. 12 Όμως μπο¬ 
ρούμε νά πούμε δτι, ένώ ή δράση γίνεται μέσα στήν ιστορία αύτή έχει ώς σκοπό 
τή σωτηρία τού κόσμου. Αύτό φαίνεται σέ πολλά σημεία τού έργου τού Άγουρίδη, 
πού τονίζουν δτι ή έκβαση αύτής τής δράσης είναι ένας καινούργιος κόσμος, 13 ή 
άλλου, πού στηλιτεύει αύστηρά τήν άρνησικοσμία. 14 Τή δημιουργία τού κόσμου, 
λοιπόν, διαδέχεται μιά συνεχής σειρά πράξεων τού Θεού, πού έχουν ώς σκοπό 
τή σωτηρία τού κόσμου. 15 Αύτή νοείται ώς σωτηρία άπό τις άντίθεες δυνάμεις 
τού κακού, στις όποιες αύτός ύποπίπτει καί τώρα τον κυβερνούν. Οί δυνάμεις τού 
κακού έπιφέρουν ώς κύριο άποτέλεσμα τής κυριαρχίας τους τον θάνατο, ό όποιος 
παρουσιάζεται ώς τό άντίθετο τής ζωής, πού είναι τό δώρο τού Θεού. 

10. Βλ. «Πρόκληση της χριστιανικής εκκλησίας από τον Ιουδαϊσμό και από το Ισλάμ», Θεο¬ 
λογία καί κοινωνία σέ διάλογο, Άρτος Ζωής, Αθήνα 1999, σσ. 99-100. 

11. «Όλα όσα αφηγείται η Παλαιά Διαθήκη περί δημιουργίας του κόσμου έχουν προσανατο¬ 
λισμό την ιστορική εμφάνιση του Ισραήλ και της ανθρωπότητας», στό Ιδιο, σ. 99. 

12. «Η σύνδεση του αποκαλυπτόμενου στην Π. Δ. Θεού προς την ιστορία είναι πρωταρχικής 
για την ιστορία της θρησκείας σημασίας. Ο εβραίος βλέπει το Θεο όχι τόσο μέσα στη φύση ή 
στον εσωτερικό ανθρώπινο κόσμο της συνείδησης και μυστικής κοινωνίας· τον βλέπει κυρίως 
μέσα στα ιστορικά γεγονότα». Στό Ιδιο, σ. 99. 

13. Π.χ. τό πλέον σημαντικό στοιχείο αύτής τής δράσης, ή Ανάσταση τού Χριστού, βλέπε¬ 
ται άκριβώς ώς μέρος τού νέου κόσμου, ώς κύριο στοιχείο του: «...την ανάσταση του Ιησού ως 
πρώτο και θεμελιώδες δείγμα του νέου κόσμου πού φέρνει ο Θεός.» «Τα χειρόγραφα της Νεκρής 
Θάλασσας και ο Χριστιανισμός», Οράματα και Πράγματα, Άρτος Ζωής, Αθήνα 1991, σ. 133. 

14. Π.χ. Χριστιανικός Γνωστικισμός, Β' Έκδοση, Άρτος Ζωής, Αθήνα 2004, σ. 20. 

15. «Κατά την Αγία Γραφή, ο Θεός παρουσιάζεται πραγματικά να εξορμά για την ανασυγκρό¬ 
τηση του κόσμου, που φτιάχτηκε από το Θεό, αλλά έχασε τον εαυτό του, με την ιστορία για τον 
Αβραάμ». «Θεός και Ιστορία», Οράματα και Πράγματα, σ. 281. 



124 


Στέλιος Λ. Παπαλεξανδροπουλος 


Ό κόσμος, λοιπόν, ώς τό άντικείμενο τοϋ σωστικού πράττειν τοΰ Θεοΰ, μ’ άλ¬ 
λα λόγια ή σωτηρία τοΰ κόσμου, βρίσκεται στο κέντρο αυτής τής θρησκείας. 
Ή σωτηρία βλέπεται, συνεπώς, σ’ αυτήν, ακριβώς σαν μια δραματική αλλαγή του 
κόσμου. Πρόκεται για μια αλλαγή άπό τον παρόντα κόσμο ή παρόντα αιώνα, 
δηλαδή τήν τωρινή κατάσταση του κόσμου, στον μέλλοντα αιώνα. Αυτές οί δύο 
περίοδοι τοΰ χρόνου, άποτελοΰν τούς δύο βασικούς πόλους αύτής τής θρησκείας, 
ή όποια έτσι έκτυλίσσεται στο χρόνο. 16 Γιά νά τό κάνω αύτό σαφέστερο, άς πώ ότι 
ή κίνηση δέν είναι άπό τον κόσμο στο Θεό, όπως είναι σέ θρησκείες ύπερβατικοΰ 
ή μυστικιστικού τύπου, όπως π.χ. ό Ινδουισμός, άλλά άπό τον νΰν αιώνα στον 
μέλλοντα αιώνα. 

Ή σχέση μέ τον Θεό, ώς προβληματική στον νΰν αιώνα ή ώς άποκαταστημένη 
στον μέλλοντα, βλέπεται σάν ένα μέρος άπό τά πολλά στοιχεία πού άποτελοΰν 
τή μιά ή τήν άλλη περίοδο. Τέτοια στοιχεία είναι ή έπαναδημιουργία τοΰ κόσμου 
σέ καινή κτίση, ή υιοθεσία τοΰ άνθρώπου έκ μέρους τοΰ Θεοΰ, ή άποκατάσταση 
τής δικαιοσύνης, ή κατάργηση τοΰ θανάτου ώς φαινομένου καί, βέβαια, ή κατάρ¬ 
γηση τοΰ τό κράτος έχοντα τοΰ θανάτου, τοΰ διαβόλου.'Ό λ α αύτά συνυπάρχουν 
στον μέλλοντα αιώνα, στή βασιλεία τοΰ Θεοΰ, σάν μέσα σ’ ένα εύρύτερο πλαίσιο 
πού τά περιλαμβάνει. 

Έτσι, ό τόνος πέφτει στήν περίοδο καί οχι σέ κάποιο άπό τά στοιχεία πού αύτή 
περιλαμβάνει.Έάν ό τόνος πέσει σέ κάποιο άπό αύτά, δπως γίνεται π.χ. στήν περί¬ 
πτωση πού κάποιο άπό αύτά τά στοιχεία άπομονωθεΐ καί ύπερεξαρθεΐ, τότε αύτή 
ή θρησκεία άλλάζει, γίνεται μιά άλλη, διαφορετική. Πρέπει νά παρατηρήσομε δτι 
παρά τον τονισμό τής περιόδου στο έργο τοΰ Άγουρίδη, μ’ αύτόν συνυπάρχει ό 
τονισμός ένός άπό τά στοιχεία της. Αύτό είναι ή άλλαγή τοΰ κόσμου, ή όποια συ- 
νίσταται άπό τήν έκκινοΰσα μέ τό σωστικό έργο τοΰ’Ιησοΰ, καί όλοκληρούμενη 
στά έσχατα κατάργηση τών άντίθεων δυνάμεων, καί ή παλινόρθωση τοΰ Θεοΰ ώς 
άρχοντα τοΰ κόσμου. Δηλαδή άπό δλα τά στοιχεία πού είπαμε οτι περιλαμβάνει ή 
περίοδος τοΰ μέλλοντος αίώνος, ό Άγουρίδης τονίζει τον καινούργιο κόσμο τοΰ 
Θεοΰ, τήν καινή κτίση. Μάλιστα τονίζει έπίσης πώς ό άνθρωπος πρέπει νά συ- 
στρατευτεΐ μέ τον Χριστό στον άγώνα γιά τήν νίκη κατά τών άντίθεων δυνάμεων, 
καί μέσα άπό τό κοινωνικό έργο, καθώς καί μέσα άπό τήν πολιτική, δπως έβλεπε 


16. Γιά τή «διδασκαλία περί δύο Αιώνων», βλ. π.χ. «Εθνική ή δυαρχική εσχατολογία στα 
βιβλία των Ιουδαϊκών Αποκαλύψεων; «, Θεολογία και Κοινωνία σε διάλογο , σ. 74 και έξ.'Ότι ή 
εβραϊκή θρησκεία έξελίσσεται στον χρόνο είναι κάτι πού ό Άγουρίδης τονίζει συχνά. Π.χ.: «Ολη 
η θρησκεία της Π. Διαθήκης με τη δυναμική των συνεχών αλλαγών της είναι μία πάλη προς την 
ιεροποίηση του χρόνου, προς το τέλος.» Ιστορία της Θρησκείας του Ισραήλ, σ. 45. «Ο χρόνος, 
όπως τόν ζούμε, έχει ανοιχτό τέλος και το μέλλον δεν έχει σύνορα...Το πλαίσιο της σκέψης μέσα 
στο χρόνο δίνει κατ’ αρχή μεγαλύτερη ελευθερία, τη δυνατότητα για αλλαγή και βελτίωση», 
στό ίδιο, σ. 45. 

νά κάνουν οί προφήτες τής Π. Διαθήκης. 17 Για να γίνει σαφέστερο αύτό πού θέλω 
να πώ, ας τονίσω οτι στήν άντίληψη τού μέλλοντος αίώνος, όπως αυτή έμφανίζε- 
ται στο έργο τού Άγουρίδη, πολύ μικρή θέση δίνεται στήν ένωση τού ανθρώπου ή 
καί τού κόσμου με τον Θεό, δηλαδή σ’ αύτό πού ή τρέχουσα, έπικρατοΰσα θεολο¬ 
γία, ονομάζει μέ τον ορο «θέωση». Ό τόνος πέφτει στή σωτηρία τού κόσμου καί 
στήν άλλαγή του, στήν όποια αύτή συνίσταται. 

Καί ένώ άκριβώς τό οτι αύτή ή θρησκεία μπορεί νά γίνει διαφορετική μέ τον 
ύπερτονισμό ένός μόνο άπό τά παραπάνω στοιχεία, ήταν κάτι πού ένιαζε φοβερά 
τον Σάββα Άγουρίδη, κυρίως θεωρούσε οτι αύτό μπορεί νά γίνει μέ τον ύπερτο- 
νισμό ή μάλλον μονοτονισμό τού Θεού καί τής ένωσης μ’ αύτόν ώς τού σκοπού 
της. Γι αύτό ή προσπάθειά του νά προστατεύσει τή θρησκεία τής Βίβλου άπό άλ- 
λοιώσεις πού άφοροΰσαν τό βασικό χαρακτηριστικό της, τής νέας περιόδου καί 
τής σωτηρίας τού κόσμου ώς τού σκοπού, στρεφόταν κυρίως κατά αύτοΰ ειδικά 
τού μονοτονισμοΰ, πού μετέτρεπε μιά θρησκεία έσχατολογική σέ μιά θρησκεία μυ¬ 
στικιστική. Έκτος άπό τήν έν λόγω άλλοίωση τού Χριστιανισμού, άποστρεφόταν 
όποιαδήποτε θρησκεία εΐχε ώς βασικό συστατικό της αύτό τον μονοτονισμό, τον 
τύπο θρησκείας πού ό ίδιος χαρακτήριζε ώς «μυστικισμό», «Βυζαντινό Μυστικι- 
σμό», «πνευματικότητα» κ.λπ. Αύτός ό τύπος θρησκείας χαρακτηρίζεται κατά τον 
Άγουρίδη άπό ύπερβατικότητα, κινείται δηλαδή άπό τον κόσμο προς τον Θεό, 
άρνούμενος τον πρώτο. Χαρακτηρίζεται άπό τό οτι άφήνει τον κόσμο έκτος σωτη¬ 
ρίας, έφόσον, ένώ προβλέπει σωτηρία γιά τον ένούμενο μέ τον Θεό, δέν προβλέπει 
κάποια σωτηρία καί γιά τον κόσμο, ό όποιος παραμένει ό ίδιος, ό κόσμος ύπό τήν 
κυριαρχία τού κακού. Γενικά άποτελεΐ σωτηρία όχι τού κόσμου, άλλά σωτηρία 
άπό τον κόσμο καί, συνεπώς διαφοροποιείται άπό τή βιβλική θρησκεία ώς προς 
τό βασικό της χαρακτηριστικό. Ό κόσμος δημιουργεΐται σ’ αύτές τις θρησκείες όχι 
γιά νά σωθεί, άλλά γιά νά ύπερβαθεΐ. 

Ό ίδιος τύπος θρησκείας χαρακτηρίζεται άπό τό οτι ή σωτηρία δέν έπιτελεΐται 
άπό τον Θεό, μ’ ένα άπολυτρωτικό έργο όπως συνήθως το λέμε, πού άποτελεΐται 
άπό ορισμένες σωστικές ένέργειες, όπως είναι ή Σταύρωση καί ή Ανάσταση, 
άλλά μέ πρωταγωνιστή τον άνθρωπο, ό όποιος μέσω κάποιου τύπου άσκητικών 
μέσων, μέ τά όποια έπιτυγχάνει μιά κάθαρση καί έναν φωτισμό ή καί μόνο μέ τήν 
άπλή χάρη, φτάνει στον έπιδιωκόμενο σωτηριολογικό σκοπό, πού είναι όχι ή βα¬ 
σιλεία τού Θεού, άλλά άπλώς ό Θεός.’Έτσι, μεταξύ τών άρχαίων θρησκειών, όπως 
τον Γνωστικισμό 18 καί τον Νεοπλατωνισμό, άλλά καί θρησκείες, όπως ό Ινδουι¬ 
σμός, πού έχουν ώς σκοπό τή θέωση, τις έβλεπε μέ πολύ άρνητικό βλέμμα. Καί 


17. Βλ. «Βιβλικές ρίζες της σύγχρονης “Πολιτικής Θεολογίας”», Καθ’ Οδόν, Ιανουάριος-Αύ¬ 
γουστος 1994, σσ. 19-28. Ιστορία της Θρησκείας του Ισραήλ, σσ. 147, 176 κ.ά. 

18. Χριστιανικός Γνωστικισμός, σ. 19 καί έξ. 

Στέλιος Λ. Παπαλεξανδροπουλος 


συνεπώς, καί κάθε παρέκκλιση προερχόμενη άπό ιστορικές δυνάμεις, τοΰ Χριστια¬ 
νισμού προς μιά τέτοια κατεύθυνση, ώς μετατροπή τού Χριστιανισμού σε μιά τέ¬ 
τοια θρησκεία. Ακριβώς ώς τέτοια μετατροπή έβλεπε τή θεολογία πατέρων όπως 
ό άγ. Γρηγόριος Παλαμάς, 19 άλλά καί διάφορα σύγχρονα θεολογικά ρεύματα, μέ 
τά όποια άναπόφευκτα συγκρούστηκε, καί τά όποια θεωρούσε όμοια μέ τις παρα¬ 
πάνω θρησκείες. 20 

Πολλές τέτοιες διαφοροποιήσεις έχει κάνει ό Άγουρίδης, ιδιαίτερα μέ τις θρη¬ 
σκείες πού άνέφερα, καθώς καί μέ τά προαναφερθέντα ρεύματα. Θά δώσω όμως 
γιά παράδειγμα τήν άλλοίωση τοΰ Χριστιανισμού σέ άλλου είδους θρησκεία πού 
είδε ότι συνέβη μέσα άπό τή συνάντηση τοΰ Ελληνισμού μέ αύτόν.Έάν τό κύριο 
στοιχείο στή σύλληψη τοΰ Θεού έκ μέρους τοΰΊουδαϊσμοΰ καί τοΰ Χριστιανισμού 
είναι τό πράττειν τοΰ Θεού, στον Ελληνισμό τέτοιο κύριο στοιχείο είναι τό «είναι» 
τοΰ Θεού. 21 Ή θεμελιώδους σημασίας μεταφορά τοΰ τόνου άπό τό πράττειν τοΰ 
Θεού στο είναι τοΰ Θεού, οδήγησε σέ μιά θρησκεία πού άσχολεΐται μέ τό πώς 
είναι ό Θεός καί όχι μέ τό τί κάνει ό Θεός.Ή έπανεύρεση τής βιβλικής θρησκείας, 
τοΰ άληθινοΰ Χριστιανισμού, συνίσταται λοιπόν κατά τον Άγουρίδη άκριβώς στήν 
έπαναφορά τοΰ τόνου σ’ αύτό τό πράττειν. 

Τελειώνω μέ ένα παράδειγμα άπό τήν ένασχόληση τοΰ Άγουρίδη μέ τή συμ¬ 
βίωση μεταξύ τών θρησκειών. Αύτήν άνέλαβε όχι μόνο γιά τή διευκόλυνση τής 
συνύπαρξης, έφόσον ή ιστορία τήν έπέβαλε ώς άναπόφευκτη, άλλά καί γιά τήν 
προστασία τών άνθρώπινων δικαιωμάτων, μεταξύ τών όποιων τοΰ δικαιώματος 
τής άσκησης καί τής παντοειδούς έκφρασης τής διαφορετικής θρησκείας. Πρέπει 
έδώ νά σημειώσω ότι αύτή τή διάθεση γιά προστασία μπορούμε νά τή δούμε νά 
συνδέεται μόνο μέ τις περιπτώσεις στέρησης τέτοιων δικαιωμάτων καί καταπίε¬ 
σης. Νομίζω ότι αύτές τοΰ ξυπνούσαν αισθήματα συμπάθειας σέ μεγάλο βαθμό, 
έπειδή καί ό ίδιος είχε άντιμετωπίσει ποικίλων ειδών άντιδράσεις στήν έλευθερία 


19. Βλ. «Η εμπειρία του θείου φωτός στους Ορθόδοξους Ησυχαστές και ο φωτισμός στον 
Βουδισμό Ζεν», Οράματα και Πράγματα , σσ. 28-39.Επίσης «Κριτική αξιολόγηση των θεολογικών 
μας ζητημάτων σήμερα», στό ίδιο, σ. 193 καί έξ. «Η έννοια της ερήμου στην Αγία Γραφή και την 
Πατερική Παράδοση», στο ίδιο, σσ. 115-124. 

20. Στό ίδιο, σσ. 186-199.Επίσης «Μπορούν τα πρόσωπα της Τριάδας να δώσουν τη βάση για 
περσοναλιστικές απόψεις περί του ανθρώπου;» Οράματα και Πράγματα , σσ. 102-114. Χριστιανικός 
Γνωστικισμός , σ. 20. Βλ. έπίσης τή συμβολή μας «Ό Σάββας Άγουρίδης και τά Νέα Θεολογικά 
Ρεύματα» στόν τιμητικό τόμο γιά τόν Γ. Πατρώνο. 

21. «...πολλοί ερευνητές συνδέουν την αποδυνάμωση της ιστορίας σε επιρροές του ελληνισμού 
επί της θεολογίας. Αν η πρωτοχριστιανική θεολογία έχασε, κατά τις απόψεις αυτές, την οριζόντια 
εσχατολογική προοπτική, αυτό οφείλεται κυρίως στην επίδραση του ελληνισμού...Γεγονός, πά¬ 
ντως, είναι, ότι στη θεολογική διατύπωση της αποδυνάμωσης του ιστορικού...σημαντικά συνέβαλε 
η ελληνική σκέψη...[σ’ αυτήν] το είναι του Θεού...είναι αυτό που προτάσσεται του πράττειν του 
Θεού...». «Πρόκληση της χριστιανικής εκκλησίας από τον Ιουδαϊσμό και από το Ισλάμ», σ. 100. 

λόγου και δράσης πού τον διέκρινε. Σέ άλλες περιπτώσεις, οπού ή εκδήλωση μιας 
θρησκείας ή καί ιδεολογίας συνοδευόταν άπό τό στοιχείο τής δύναμης, άνέπτυσ- 
σε διαφορετικά αισθήματα. Γνωστή είναι έν προκειμένω ή κριτική του έναντίον 
τής μασωνικής στοάς καί τής έμπλοκής της στά πολιτικά καί στά έκκλησιαστικά 
πράγματα τής χώρας. 22 

Μιά έκ τής ιστορίας άναπόφευκτη συμβίωση είδε πολύ προορατικά ό Άγου- 
ρίδης στήν περίπτωση τοΰΊσλάμ. Τήν ολο καί αΰξουσα παρουσία του στο ζωτικό 
ορίζοντα τής Δύσης καί τή συνακόλουθη κατάσταση τής συμβίωσης περιέγραψε 
ώς «πρόκληση» πού μάς τίθεται άπό τήν ιστορία. Είναι χαρακτηριστικό, λοιπόν, ότι 
ή προσέγγιση πού υιοθετεί προκειμένου νά δοθεί μιά άπάντηση στήν πρόκληση, 
δηλαδή προκειμένου νά καταστεί αύτή ή συμβίωση όσο τό δυνατόν πιο ειρηνική, 
είναι ή προσπάθεια νά άλλάξει έπί τά βελτίω τήν κακή εικόνα τοΰΊσλάμ πού έχο¬ 
με κληρονομήσει. Τό κάνει τούτο έντοπίζοντας καί στρέφοντας τήν προσοχή μας 
στά καλά του στοιχεία, όπως ή «εύλάβεια προς τον Θεό καί τούς άγιους»."Ομως, 
σχετικά καί πάλι μέ τόΊσλάμ, στον Άγουρίδη μπορούμε νά βρούμε καί τή στάση 
τής συμπάθειας καί συνδρομής πού τού ξυπνούσε ή άδυναμία καί ή καταπίεση, γιά 
τήν όποια μίλησα πριν. Πράγματι, δέν είναι γνωστό οτι ό Άγουρίδης ύπήρξε άπό 
τούς πρώτους (δέν μπόρεσα νά διακριβώσω πόσο άκριβώς πρώτος) πού έκδήλωσε 
εύαισθησία άπέναντι στή σιωπή μέ τήν όποια ήταν τυλιγμένη έκείνη τήν έποχή καί 
έπί πολλά χρόνια ή μουσουλμανική μειονότητα τής Θράκης. Γράφει χαρακτηριστι¬ 
κά: «ποτέ μέχρι τώρα δέν έχω διαβάσει κάποιου'Έλληνα μουσουλμάνου άρθρο σέ 
έλληνική έφημερίδαπερί τής πίστεώς του, ούτε άκουσα στο ραδιόφωνο, ούτε είδα 
στήν τηλεόραση. Πάντοτε γιά λογαριασμό τών άνθρώπων αύτών μιλούν κάποιοι 
Έλληνες χριστιανοί». 23 Τή στάση αύτή άπέδιδε στή «ρεβανσιστική πολιτική» τής 
έλληνικής κυβερνήσεως γιά τήν έξόντωση τού έλληνικοΰ πληθυσμού τής Κων¬ 
σταντινούπολης. 24 Νομίζω οτι ήθελε νά πει οτι τήν έν λόγω έξόντωση πλήρωναν 
άνθρωποι πού δέν έφταιγαν. 


22. Βλ. π.χ. τήν κριτική του γιά συνενοχή της, μέσω τοϋ τότε πρωθυπουργού, στήν άντεκ- 
δίκηση τών μητροπολιτών πού έθίγησαν άπό τήν άπόπειρα κάθαρσης τής έκκλησίας ύπό τοϋ 
Ιερώνυμου Κοτσώνη: «Θεωρήθηκε συμφέρουσα η αποκατάσταση της παλαιάς τάξης μια και το 
υποστήριζε η Στοά...Το ενδιαφέρον είναι ότι την πολιτική εξόντωσης των “καθαρών” Μητρο¬ 
πολιτών» συνέχισε και ο κ. Καραμανλής με την κυβέρνησή του της Εθνικής Ενότητας. Εξαιτίας 
του κ. Καραμανλή ειπώθηκε με περισσότερη βεβαιότητα πως πίσω από... την ίδια πολιτική του 
κ. Καραμανλή ήταν μάλλον η γραμμή της Στοάς ως προς το εκκλησιαστικό θέμα». «Ορθόδοξη 
Ελληνική Εκκλησία και Κοινωνία Σήμερα (Το εκκλησιαστικό μας πρόβλημα) (Το φάντασμα του 
Ιερώνυμου πλανάται πάνω από την Ελλαδική Εκκλησία)», Θεολογία και Επικαφότητα , Άρτος 
Ζωής 1996, σσ. 142-143. 

23. Στό ίδιο, σ. 104. 

24. Στό ίδιο, σ. 105. 




Από τις εργασίες της Επιστημονικής Διημερίδας «Σάββας Αγουρίδης. Επιστημονική Μαρτυρία, 
Εκκλησιαστική και Κοινωνική Διακονία» (13-14 Μαρτίου 2019) 




Ο ΚΑΘΗΓΗΤΗΣ ΣΑΒΒΑΣ X. ΑΓΟΥΡΙΔΗΣ ΩΣ ΙΣΤΟΡΙΚΟΣ 


η. Κωνσταντίνος Ν. Παπαδόπουλος, Επίκουρος Καθηγητής (αφυπ.) 
του Τμήματος Κοινωνικής Θεολογίας και Θρησκειολογίας του Ε.Κ.Π.Α. 


Ο καθηγητής Σάββας X. Αγουρίδης σπούδασε κι ανδρώθηκε επιστημονικά στη 
Θεολογική Σχολή του Πανεπιστημίου των Αθηνών. Η Σχολή την εποχή εκείνη 
βρισκόταν στο απόγειο της ακμής και της δόξας της. Την κοσμούσαν βιβλικοί 
θεολόγοι του ύψους του Π. Μπρατσιώτη, του Ν. Λούβαρι, του Β.Μ. Βέλλα, του 
Ευάγγελου Αντωνιάδη. Αρχαιολόγος της Σχολής ήταν ο Σωτηρίου με σπουδαιό¬ 
τατο ανασκαφικό έργο, δημοσιεύματα άριστα και διεθνή αναγνώριση 1 . Ιστορικός, 
που είχε διδάξει επί αρκετό διάστημα στη Σχολή, ήταν ο πολύς Χρυσόστομος Πα¬ 
παδόπουλος και διάδοχός του ο διαπρεπής Βασίλειος Στεφανίδης. Ο καθηγητής 
της Απολογητικής Γρηγόριος Παπαμιχαήλ ήταν από τους πρώτους που ερεύνησαν 
τη διδασκαλία του αγίου Γρηγορίου του Παλαμά και οπωσδήποτε ο εισηγητής της 
Σλαβολογίας στην Αθήνα. Ο Π.Ν. Τρεμπέλας είχε πάμπολλα σπουδαία συγγράμ¬ 
ματα βιβλικά και λειτουργικά. Κατά τι αρχαιότερος ο Κωνσταντίνος Διοβουνιώτης 
ήταν επιφανής συστηματικός θεολόγος και βυζαντιλογόγος, ώστε μετά το θάνατο 
του Σπ. Λάμπρου προς αυτόν στράφηκαν τα βλέμματα ως άξιο να εκδίδει το «Νέο 
Ελληνομνήμονα». Ο πατρολόγος Δ.Σ. Μπαλάνος ήταν επίσης και άριστος ιστορι¬ 
κός των δογμάτων και με νηφαλιότητα και γνώση έγραψε για τον Κύριλλο Λού- 
καρι, τον Κοραή, το Θ. Φαρμακίδη και τον Κωνστ. Οικονόμο. Ως προς τη γλώσ¬ 
σα ήταν όλοι καθαρολόγοι, αλλά χωρίς φανατισμούς και ακρότητες και πάντως 
έγραφαν την καθαρεύουσα με ορθοέπεια,σαφήνεια,λακωνικότητα και καλλιέπεια. 
Σε γενικές γραμμές η φυσιογνωμία της Σχολής ήταν ενός εργαστηρίου της επι¬ 
στήμης, το οποίο στελέχωναν επιστήμονες σοβαρότατοι και με ήθος αδιάβλητο 2 . 


1. Είναι γνωστή η αγέρωχη στάση του κατά τη γερμανική κατοχή προ του βυζαντινολόγου 
του Μονάχου ϋοεψετ, με τον οποίο κατά την νεότητα υπήρξε συμφοιτητής κι από τότε φίλος. Ο 
ϋοεί^ετ φορώντας τη στολή του ανώτερου αξιωματικού του στρατού κατοχής συναντήθηκε στον 
Εθνικό κήπο με το σιωπηλό Σωτηρίου και προσέτρεξε να του μιλήσει. Ο Σωτηρίου ψυχρότατα 
του είπε «Ποιος είστε, Κύριε; Δε σας γνωρίζω» και συνέχισε τον περίπατο αφίνοντας άναυδο το 
μέχρι τότε φίλο του. Ο ϋοε1§ετ δεν επεχείρησε ποτέ κατόπιν να διαβεί το διάδρομο εκείνο του 
κεντρικού κτιρίου, που οδηγούσε στην Α'αίθουσα και στο γραφείο των καθηγητών της Θεολο- 
γικής Σχολής, αν και του ήταν όλοι γνωστοί και από τα δημοσιεύματά τους 

2. Αν ξεφυλλίσομε το βιβλίο του Η.Ο.ΒεεΙτ, Κίτεΐιε ιιηά 11ιεο1ο§ίδε1ιε ΕίΙετ&Ιιιτ ίιπ ύγζωι- 
Ιίηίδείιεη Κείεΐι, [Βγζ3ηΙίηίδάιεδ Η^πάΕιιεΙι ίτη Κίΐιηιεη άεδ Ηδηιΐύιιάΐδ άετ Αΐίετίιιηΐδνιάδδεηδίιώί] 
ΜιιεηεΗεη 1959 θα δούμε ότι συχνότατα παραπέμπει σε βιβλία και μελετήματα αρχαιοτέρων 
ελλήνων θεολόγων. Έτσι θα μάθομε ότι η θεολογία στην Ελλάδα δεν αρχίζει από τα μέσα του 

ΚΩΝΣΤΑΝΤΙΝΟΣ Ν. ΠαΠΑΔΟΠΟΥΛΟΣ 


Προς αυτή τη Σχολή απέβλεπε μ’ εμπιστοσύνη η Εκκλησία, η Πολιτεία και η 
επιστημονική κοινότητα. Είναι χαραχτηριστικό ότι ο Άμαντος είχε φιλία με το 
Ν. Λούβαρι και του είχε μιλήσει για κάποιο θέμα του Νικόλαου Ανδριώτη, όπως 
γράφει ο ίδιος σε γράμμα προς το Μ. Τριανταφυλλίδη 3 . Ο Τριανταφυλλίδης επί¬ 
σης έστειλε γράμμα προς το Ν. Λούβαρι,από το οποίο φαίνεται ότι αντάλλασσαν 
σκέψεις, προκειμένου να μη σταματήσει η λειτουργία τουλάχιστον των δημοτικών 
σχολείων κατά την κατοχή 4 . Επιστήμονες λοιπόν μεγάλοι και προοδευτικοί τι¬ 
μούσαν τον εξ ίσου μεγάλο επιστήμονα και τραγικό άνθρωπο Ν. Λούβαρι. Ο «Φι¬ 
λολογικός κύκλος των μαθητών του Ιωάννου Συκουτρή» είχε προσκαλέσει στο 
φιλολογικό μνημόσυνο του δασκάλου τους το Δ.Σ. Μπαλάνο, ο οποίος μίλησε 
με πολύ σεβασμό και δικαιοσύνη για τις «θρησκευτικές αντιλήψεις» του μεγάλου 
φιλολόγου 5 . Ο Μπαλάνος, ο Λούβαρις και ο Αμ. Αλιβιζάτος έσπευσαν να υπερα¬ 
σπίσουν τον ΕΘ. Κακριδή 6 . Προφανές είναι ότι δεν συνέπιπταν οι γλωσσικές πε¬ 
ποιθήσεις τους, αλλά οι θεολόγοι καθηγητές υπεράσπιζαν την ακαδημαϊκή ελευ¬ 
θερία, η οποία στο πρόσωπο του Κακριδή καταδιωκόταν. Είναι άξιες προσοχής η 
νηφαλιότητα, η ορθή κρίση και η άκρα ευγένεια, με την οποία ο Π.Ι. Μπρατσιώτης 
μιλάει για γνώμες του Συκουτρή, που είχε διατυπώσει στην ερμηνευτική έκδοση 
του Πλατωνικού Συμποσίου, και τις διορθώνει 7 . Επίσης ο Φιλιππίδης εξετάζοντας 
μ’ εμβρίθεια το έργο του Πλουτάρχου «Περί'Ισιδος και Οσίριδος» και συγκρίνο- 
ντας τη μικρή κριτική έκδοση του Γρηγ. Βερναρδάκη προς τη μεταγενέστερη με¬ 
γάλη άλλου φιλολόγου ομολογεί την υπεροχή της εργασίας του Βερναρδάκη 8 . 
Αν κάποιος συγκρίνει τη στάση των ελλήνων ομοτέχνων προς τους δύο μεγά¬ 
λους φιλολόγους, θα δει αμέσως πόσο υπερτερούσαν οι τότε θεολόγοι κατά τη 


20ού αιώνα και θα γίνομε και μετριοφρονέστεροι συγκρίνοντας με αξίες αναγνωρισμένες την 
εργασία μας. 

3. Βλ. Μαν. Τριανταφυλλίδης, Αλληλογραφία, φιλολογ. Επιμέλεια Π. Μουλλάς, Μ. Βερτσώ- 
νη-Κοκόλη,Έφη Πέτκου, [Αριστ. Πανεπ. Θεσσαλ. ΙΝΣ,Ίδρ. Μαν. Τριανταφυλλίδη], Θεσσαλονίκη 
2001, αρ. 403, σ. 420. 

4. Ό.π., αρ. 465, σ. 498-500. 

5. Βλ. Ιωάννου Συκουτρή, Μελέται και άρθρα, εκδ. « Του Αιγαίου»,Αθήναι 1956, σ. 28-32. 

6. Βλ. Η δίκη των τόνων (η πειθαρχική δίωξις του καθηγ. Ι.Θ. Κακριδή), βιβλιοπ. της « Εστίας», 
χ.τ. και χ., σ. 85-90.210-213.239, υποσημ. 2-240. Στο Μπαλάνο απάντησε ο Εμμ. Πεζόπουλος 
καταλέγοντας σφαλμάτια και αβλεπτημάτια της «Πατρολογίας» του, βλ. Η αντιδικία εις την 
δίκην των τόνων, Αθήναι 1947, σ.163-164. 

7. Βλ. Π.Ι. Μπρατσιώτης, Το νόημα της χριστιανικής αγάπης: ΕΕΘΣΠΑ, τιμητικόν αφιέρωμα, 
εις Δημ. Σ. Μπαλάνον, 1957, σ. 16-17 και σ. 28, σημ. 23.24. 

8. Βλ. Λ.Ι. Φιλιππίδης, Κριτικαί παρατηρήσεις εις το κείμενον του Πλουτάρχου Περί'Ισιδος 
και Οσίριδος, Θεολογία 19,1941-8, σ.490. Διορθώσεις στο έργο αυτό του Πλουτάρχου έχει δημο¬ 
σιεύσει ο Φιλιππίδης και στα Π.Α.Α τ. 19,1944 (εκδ.1948), σ. 489-512. Στη σειρά του «Παπύρου» 
εξέδωσε την πραγματεία με εισαγωγή, κείμενο, κριτικές παρατηρήσεις και μετάφραση. Η κρίση 
του άρα για τις προηγούμενες εκδόσεις έχει όλα τα εχέγγυα, ώστε να είναι ορθή. 

δικαιοσύνη, την επιστημοσύνη και την ευπρέπεια. Σ'αυτό λοιπόν το περιβάλλον 
ο Αγουρίδης σπούδασε κι απέμαξε ό τι άριστο έβλεπε. Διετέλεσε βοηθός του Ευ¬ 
άγγελου Αντωνιάδη. Ο βιβλικός αυτός θεολόγος ήταν κι έξοχος ιστορικός. Ερευ¬ 
νούσε όχι μόνο την Αγία Γραφή με ιστορικό νου, αλλά και τη λατρεία. Το ένστικτο 
του ιστορικού τον ώθησε να μελετήσει και ν' ανακαλύψει το «ασματικό τυπικό» 
και να συγγράψει εργασίες, που θ’θαποτελούν «κτήμα ες αεί» της Λειτουργικής 9 . 
Και βέβαια πρέπει να πούμε ότι ο Αντωνιάδης υπήρξε αξιοπρεπέστατος και πολύ 
εύθικτος, ώστε, όταν διαμαρτυρήθηκαν φοιτητές εναντίον του, αυτός παραιτήθη¬ 
κε. Τους φοιτητές τους υποκινούσαν κύκλοι εκτός της Σχολής, που δεν ενέκριναν 
την επιστημονική έρευνα της Βίβλου, αλλά προτιμούσαν την ψυχωφελή. Ο Αντω¬ 
νιάδης αποσύρθηκε στον Άγιο Στέφανο, που τότε ήταν ένα χωριό μακριά από την 
πόλη. Έτσι συνέβη και στη Θεολογική Σχολή ό τι είχε συμβεί το 19ο αιώνα στη 
Φιλοσοφική με το Δημήτριο Βερναρδάκη. Εκεί όμως όλη την κίνηση κατά του 
Βερναρδάκη την κατεύθυνε ο Κόντος μέσα από τη Σχολή. Αυτή είναι η διαφορά 
ανάμεσα στις δύο Σχολές. 

Επισκοπώντας σήμερα το έργο και το βίο του Σ. Αγουρίδη βλέπομε ότι υπήρξε 
ο μαθητής εκείνων των μεγάλων, των οποίων συνέχισε την παράδοση. Δεν ήταν 
φίλος των γενικών ιδεών. Στη διδασκαλία και στις έρευνές του έδειξε πάντοτε 
το συγκεκριμένο. Με σαφήνεια και λακωνικότητα ερμήνεψε πάντοτε τα ιστορικά 
γεγονότα και τη σχέση, που τα διέπει, σχέση αιτίου προς αιτιατό. Δεν εξετάζει 
ένα παρελθόν απώτερο, αλλά ένα συνεχές παρόν. Με την πίστη, που πάλλει στην 
ψυχή του, και με την ακριβέστατη γνώση δείχνει ότι όλη η Βίβλος είναι ζωή και 
τα πρόσωπά της είναι ζωντανά στην κάθ'εποχή.Έδειξε ότι το μήνυμα του Θεού 
προς τον άνθρωπο δίνεται με διαφορετικό ένδυμα εκάστοτε, αλλά κατ'ουσίαν 
είναι το ίδιο. Έργο του ερμηνευτή κατά τον Αγουρίδη είναι να διακρίνει με γνώση 
το πρόσκαιρο από το αιώνιο, να εξηγήσει το πρώτο, ν’ ασπαστεί το δεύτερο και 
να καλέσει και τους πιστούς έπειτα να πράξουν το ίδιο. Αυτό φαίνεται στα βιβλία 
του. Εννοώ ιδίως την Ερμηνευτική 10 , αλλά και στ’ άλλα θα βρει ο αναγνώστης 
τις ίδιες αρετές. Η Εισαγωγή πραγματικά εισάγει όχι μόνο το θεολόγο, αλλά και 
το μέσο μορφωμένο στην Κ.Δ 11 . Επίσης σπουδαία είναι όλα τα μελετήματα, που 
περιλαμβάνονται στον τόμο «Ο ευαγγελιστής Ιωάννης» 12 και τα υπόλοιπα βιβλία 
καθώς και τ’ άλλα διάσπαρτα μελετήματά του. Η γενική κρίση είναι ότι τοποθετεί 
στον τόπο και στο χρόνο το κάθε γεγονός, δείχνει το ιστορικό και ανθρώπινο 


9. Για πρώτη γνωριμία με το έργο του μπορεί κάποιος να δει τη βιογραφία και την εργογρα- 
φία, που δημοσιεύει ο καθηγ. Βασιλ.Χ.Ιωαννίδης στην ΕΕΘΣΠΑ, τιμητικόν αφιέρωμα εις αρχιμ. 
Ευάγγελον Β.Αντωνιάδην, 1959, σ.ια’εξ. 

10. Σ.Αγουρίδης, Ερμηνευτική των ιερών κειμένων, Αθήνα 1979. 

11. Σ.Αγουρίδης, Εισαγωγή εις την Καινήν Διαθήκην, Αθήναι 1971. 

12. Σ.Χ,Αγουρίδης, Ο ευαγγελιστής Ιωάννης, Αθήναι 1979. 

περίβλημά του και τη σωτηριολογική κι αιώνια σημασία του. Απ' αυτή την άποψη 
επίσης άριστα πετυχαίνει να παραστήσει το περιβάλλον μέσα, στο οποίο κινήθηκε 
ο Χριστός, οι απόστολοι και η αποστολική Εκκλησία με το βιβλίο του 13 . 

Αλλά ο Αγουρίδης ήταν και της άλλης ιστορίας εγκρατής. Είχα συζητήσει πολ¬ 
λές φορές μαζί του. Νομίζω ότι πρέπει να γραφούν εδώ αυτά, ώστε να γίνει γνω¬ 
στό το εύρος των γνώσεών του. Εγνώριζε πολύ καλά την ιστορία του Βυζαντίου, 
και άριστα την ιστορία του κινήματος, που λέγεται «Εικονομαχία». Είναι το πιο 
περίπλοκο τμήμα της πολιτικής και πνευματικής ιστορίας του Βυζαντίου και δεν 
έχουν μέχρι τώρα διακριθεί όλα τα μέρη του, ούτ’ έχουν προταθεί ικανοποιητι¬ 
κές ερμηνείες τους. Και όμως ο Αγουρίδης άνετα κινιόταν και σ'αυτό το τμήμα, 
όπως και στην υπόλοιπη βυζαντινή ιστορία. Ως μαθητής του Αντωνιάδη κατείχε 
και την ιστορία της λατρείας και μάλιστα εγνώριζε πολύ καλά τα σχετικά με το 
ασματικό και το μοναχικό τυπικό και τον όχι πετυχημένο συγκερασμό των δύο. 
Του ήταν γνωστοί επίσης όλοι εκείνοι οι θεσμοί και οι συνήθειες της οθωμανικής 
αυτοκρατορίας, και μάλιστα όσοι σχετίζονταν με τη διοίκηση των χριστιανών και 
τα πατριαρχεία. Ήξερε άριστα τις συνήθειες των πατριαρχών και του κλήρου και 
την πάγια πολιτική του οικουμενικού πατριαρχείου κατά την οθωμανική περίοδο. 
Εγνώριζε πολύ καλά και την ιστορία της νεότερης Ελλάδας, που τη συσχέτιζε με 
την ευρωπαϊκή κι έτσι μπορούσε να την ερμηνεύει. Κοντολογίς ο Αγουρίδης είχε 
νου ιστορικό και ειδικεύτηκε βέβαια στην ερμηνεία των Γραφών, αλλά είχε κι επο- 
πτεία της υπόλοιπης ιστορίας, ώστε πάντοτε με νηφαλιότητα να κρίνει ορθά και 
να κατανοεί τα γεγονότα. Αυτές οι ευρύτατες γνώσεις μαζί με τη ζωντανή πίστη 
του ήταν οι κύριες αιτίες και της μετριοπάθειας, της δικαιοσύνης, της συγκατα- 
βατικότητας, της συγγνωμονικότητας και της ανωτερότητάς του, αρετών που τον 
διέκριναν πάντοτε. 


13. Σ.Χ,Αγουρίδης, Ιστορία των χρόνων της Καινής Διαθήκης, Θεσσαλονίκη 3 1983. 

Βασιλική Σταθοκώστα, Επίκουρη Καθηγήτρια 
του Τμήματος Θεολογίας του Ε.Κ.Π.Α. 


Επιτρέψτε μου να εκφράσω τις ευχαριστίες μου για τη διοργάνωση αυτής της διη¬ 
μερίδας και για την τιμητική προς εμένα πρόσκληση να μιλήσω για έναν μεγάλο 
οικουμενικό δάσκαλο, τον αείμνηστο Σάββα Αγουρίδη. 

Η γνωριμία μου με τον καθηγητή έγινε στα τέλη του προηγούμενου αιώνα, 
αρχικά μελετώντας ως φοιτήτρια του Τμήματος Θεολογίας Α.Π.Θ. το εγχειρίδιο 
«Ιστορία των χρόνων της Καινής Διαθήκης, Ελλάδα, Ρώμη, Ιουδαία: Ιστορικό και 
πνευματικό υπόβαθρο για τη μελέτη της Καινής Διαθήκης», λίγο αργότερα δια¬ 
βάζοντας και άλλα συγγράμματά του, ακούγοντας λόγια σεβασμού, εκτίμησης ή 
ακόμη και θαυμασμού για την τόλμη του έργου και της προσωπικότητάς του. Ας 
σημειωθεί ότι ο Αγουρίδης είχε μια θητεία δεκαπέντε ετών στη Θεολογική Σχολή 
της Θεσσαλονίκης ως καθηγητής της Εισαγωγής και Ερμηνείας της Κ.Δ. (1956- 
1968) πριν μεταβεί στην Αθήνα, στην'Εδρα της Ερμηνείας, Ερμηνευτικής και Ιστο¬ 
ρίας των χρόνων της Κ.Δ. (1968-1985). Στη Σχολή της Θεσσαλονίκης είχε πάντα 
μια ασφαλή στέγη και απολάμβανε την αγάπη πολλών καθηγητών της. 

Αλλά η δια ζώσης γνωριμία μας πραγματοποιήθηκε στις αρχές Μαΐου του 
1991, όταν το Τμήμα Θεολογίας του Αριστοτελείου Πανεπιστημίου Θεσσαλο¬ 
νίκης αποφάσισε την πραγματοποίηση επιστημονικού συμποσίου προς τιμή του 
ομότιμου καθηγητή με την ευκαιρία της συμπλήρωσης των εβδομήντα χρόνων 
του και ανέθεσε τη διοργάνωση σε τριμελή επιτροπή αποτελούμενη από τους κα¬ 
θηγητές Πέτρο Βασιλειάδη, Δημήτριο Καϊμάκη και Μιλτιάδη Κωνσταντίνου 1 . 

Για μένα ήταν η εποχή διαμόρφωσης των ερευνητικών ενδιαφερόντων μου και 
προσωπικότητες σαν αυτή του Αγουρίδη έπαιρναν στα μάτια μου μυθικές διαστά¬ 
σεις. Πόσο μάλλον όταν άκουγα δικούς μου καθηγητές να τον αποκαλούν «δά¬ 
σκαλο», να αναγνωρίζουν την προσφορά του στην επιστήμη και να παρουσιάζουν 
στις εισηγήσεις τους το επιστημονικό ανάστημά του. 

Λίγο αργότερα είχα την τύχη να με καλεί στο γραφείο του, στο σπίτι του στο 
Παγκράτι, να με ακούει με υπομονή για τα όσα ήθελα να κάνω, να σχετικοποιεί ή 
και να υποβαθμίζει με τον δικό του χαρακτηριστικό τρόπο προβλήματα πρακτι¬ 
κά που αντιμετώπιζα στο ερευνητικό μου έργο ως υποψήφια διδάκτορας, να μου 


1. Βλ. Στον Πρόλογο του τόμου Τμήμα Θεολογίας του Α.Π.Θ, Χριστός και Ιστορία: Επιστημονικό 
Συμπόσιο προς τιμήν του καθηγητή Σάββα Αγουρίδη , εκδ. Παρατηρητής, Θεσσαλονίκη 1993, σ. 7-9. 

προτείνει διεξόδους, να με ενθαρρύνει και να με καθοδηγεί με λιτό και αυστηρό 
τρόπο. Για μένα ο Αγουρίδης ήταν ο συνδετικός κρίκος ανάμεσα στο πολυποίκιλο 
πηγαίο υλικό που ερευνούσα, και την ερμηνεία του, μου «μετέφραζε» τα ευρήματά 
μου, με βοηθούσε να βρω το κομμάτι που έλειπε για να συμπληρώσω το παζλ και 
να έχω πλήρη θέαση της εικόνας με όλες τις λεπτομέρειές της. 

Λίγα χρόνια αργότερα, είχα την τύχη να εργάζομαι υπό την επιστημονική καθο¬ 
δήγησή του στο ερευνητικό πρόγραμμα «Η σχέση της Ελληνικής Ορθοδοξίας προς 
την Οικουμενική Κίνηση - προς τις άλλες Ορθόδοξες Εκκλησίες» για τρία ολόκληρα 
χρόνια (1996-1999), με τη χρηματοδότηση του «Λυμπεροπούλειου Φιλανθρωπικού 
και Εκπαιδευτικού Ιδρύματος “Άρτος Ζωής”». Στο διάστημα αυτό, όπως και νωρίτε¬ 
ρα, με εντυπώσιαζε ο ενθουσιασμός, η διάθεσή του για δουλειά, η συγκέντρωση στο 
θέμα και οι αντοχές του. Κατά τις εξαμηνιαίες συναντήσεις μας στον «Άρτο Ζωής» η 
ημερησία διάταξη περιλάμβανε την παρουσίαση και την αξιολόγηση της πορείας του 
ερευνητικού έργου που είχα αναλάβει, την κατάθεση αναλυτικού σχεδίου της περαι¬ 
τέρω πορείας μου και τη συζήτηση επ’ αυτού. Επίσης, περιλαμβανόταν παρουσιάσεις 
και άλλων ερευνητικών θεμάτων από άλλους συμμετέχοντες και ακολουθούσε συζή¬ 
τηση. Ο Αγουρίδης μιλούσε με την αυθεντία του δασκάλου, άλλοτε ενθάρρυνε και 
άλλοτε ήταν αυστηρός, δίχως διάθεση να ωραιοποιήσει την κριτική του μην τυχόν 
και πληγώσει κάποιο νέο ερευνητή, ήταν δίκαιος και αντικειμενικός. Προσωπικά, οι 
απόψεις και τα επιχειρήματά του με έβρισκαν σύμφωνη και απολάμβανα την κριτική 
που ασκούσε, καθώς και το χιούμορ του. Η στάση του αυτή ήταν μάλλον σύμφωνη 
με την πεποίθησή του ότι «ο άνθρωπος πρέπει να είναι λίγο τρελός κατά Θεό και 
λίγο αποκρουστικά ειλικρινής για τους γύρω του» 2 . 

Ωστόσο, οι γνώσεις και οι εκτιμήσεις μου για την οικουμενική διάσταση του 
έργου του προέρχονται και από μια άλλη πηγή, από τη έρευνα και μελέτη του αρ¬ 
χειακού υλικού του ΠΣΕ 3 . Μέσα σε πλήθος φακέλων, υποφακέλων και ποικίλων 
εγγράφων, ξεχώρισα ορισμένα που ταξινομήθηκαν και αποτέλεσαν μια κατηγορία 
κειμένων στα οποία με τον ένα ή τον άλλο τρόπο γίνεται αναφορά στον Αγουρί- 
δη. Άλλοτε είναι η επιστολογραφία που αφορά στο αίτημά του για την απόκτηση 
υποτροφίας και τις σπουδές του στο Πανεπιστήμιο ϋαΕε των ΗΠΑ (1947-1950), 
άλλοτε στη δράση του στη Χριστιανική Αδελφότητα Νέων Αθηνών και άλλο¬ 
τε στη θητεία του στη Διεθνή Κοινωνική Υπηρεσία, στο Τμήμα Αποκατάστασης 
Προσφύγων. Ανάλογα, ισχύουν και για το διάστημα της θητείας του στην Κεντρι- 


2. «Αντιφώνηση του τιμωμένου, ομότιμου καθηγητή κ. Σάββα Αγουρίδη» στον τόμο Τμήμα 
Θεολογίας του Α.Π.Θ., Χριστός και Ιστορία: Επιστημονικό Συμπόσιο προς τιμήν του καθηγητή 
Σάββα Αγουρίδη, εκδ. Παρατηρητής, Θεσσαλονίκη 1993, σ. 26-29. 

3. Βλ. σχετικά Β. Σταθοκώστα, Σχέσεις της Εκκλησίας της Ελλάδος με το Παγκόσμιο Συμβούλιο 
των Εκκλησιών 1948-1961 (με βάση το αρχειακό υλικό του Π.Σ.Ε.), Διδ. Διατριβή, Θεσσαλονίκη 
1999, δημοσιευμένη στην ιστοσελίδα ΙιΐΙρβ://\ν\ννν.<1ϊ(άαΚΐοι·ϊΚα.§ι·/βαΠΠ/ΙιαπΠΙβ/10442/24771. 

κή Επιτροπή του Παγκοσμίου Συμβουλίου των Εκκλησιών (1968-1974) και την 
Επιτροπή Πίστη και Τάξη. 

Ο ίδιος θα πει για την υποτροφία για μεταπτυχιακές σπουδές στην Αμερική 
ότι ήταν «σαν δώρο από τον ουρανό». Στην Αμερική βρέθηκε σε «πανεπιστημιακό 
περιβάλλον που μόνο στα όνειρά του θα αποζητούσε κανείς», βρήκε «κατανόηση, 
καλοσύνη και ικανοποίηση» της δίψας του για γνώση. Αλλά όχι μόνον αυτό. Η 
επαφή του με ετεροδόξους στο Πανεπιστήμιο τον βοήθησε «να αποκτήσει βαθύ¬ 
τερη γνώση της δικής του Ελληνορθόδοξης παράδοσης» 4 . 

Μάλλον αυτή η εμπειρία του διαμόρφωσε και τη μέθοδο εργασίας του. Σε πολ¬ 
λά έργα του, ο Αγουρίδης ξεκινά την πραγμάτευση του θέματός του με αναφορά 
στην ετερόδοξη σκέψη της Δύσης, είτε πρόκειται για κάποια πορίσματά της είτε, 
συνηθέστερα, για κάποιες παγιωμένες, στερεοτυπικές αντιλήψεις για την Ορθο¬ 
δοξία, που -όχι σπάνια- συναντώνται και σε Ορθοδόξους θεολόγους. Ο Αγου¬ 
ρίδης τις γνωρίζει και τις λαμβάνει υπόψη του, διαλέγεται με αυτές, τις αντιμε¬ 
τωπίζει κριτικά και τις ανατρέπει με βάση την Ορθόδοξη Θεολογία, δηλαδή τη 
διδασκαλία και τη ζώσα παράδοση της Εκκλησίας. 

Μια άλλη πτυχή της δράσης του υπήρξε η ανάμιξή του στις διαχριστιανικές 
σχέσεις στην Ελλάδα. Ειδικότερα, κατά το διάστημα της έντονης διαμάχης με¬ 
ταξύ Εκκλησίας της Ελλάδος και Ελληνικής Ευαγγελικής Εκκλησίας, ο ίδιος, ως 
καθηγητής στη Θεολογική Σχολή της Θεσσαλονίκης, αλλά και ως στενός φίλος 
του μητροπολίτη Κίτρους Βαρνάβα, έλαβε πρωτοβουλίες και θέσεις για την επί¬ 
λυση της κρίσης που είχε προκόψει στις εκκλησιαστικές σχέσεις στην περιοχή της 
Κατερίνης 5 . Χαρακτηριστικά της στάσης του ήταν η ψυχραιμία, η κυριαρχία της 
λογικής και ο φιλοοικουμενικός προσανατολισμός του. 

Εξίσου δραστήρια υπήρξε και η συμμετοχή του στην ανάπτυξη των διορθοδό- 
ξων σχέσεων και τη συνεργασία των Ορθοδόξων θεολόγων. Αυτά ήταν πράγματα 
που είχε διδαχθεί από τον μεγάλο δάσκαλο, τον καθηγητή Αμίλκα Αλιβιζάτο, ο 
οποίος, μάλιστα, είχε οργανώσει το Α' Συνέδριο Ορθοδόξου Θεολογίας 6 . Ο Αγου- 


4. Σ. Αγουρίδης, «Το πνευματικό μου ταξίδι ως φοιτητή της Θεολογίας, ως εκκλησιαστικού 
ηγέτη της νεολαίας και ως πανεπιστημαικού δασκάλου» στο Του ίδιου, Οράματα και Πράγματα: 
Αμφισβητήσεις, Προβλήματα, Διέξοδοι στο χώρο της Θεολογίας και της Εκκλησίας, εκδ. «Άρτος 
Ζωής», Αθήνα 1991, σ. 200-210 (205). 

5. Βλ. 22.9.1958: Οιτ. Κίη§ προς νίδδετ ’Ι Ηοοή (με την ένδειξη ΘοηίκΙεηΐΗΐ), σ. 2-3, Οΐ'ΐΗ. 
37, Σ 1/10. Βλ. και την ειδική έρευνα για τις σχέσεις μεταξύ Εκκλησίας της Ελλάδος και Ελληνι¬ 
κής Ευαγγελικής Εκκλησίας βλ. Β. Σταθοκώστα, Οι Οικουμενικές Σχέσεις στην Ελλάδα: Θέματα 
Προσηλυτισμού και Θρησκευτικής ελευθερίας, εκδ. Έννοια, Αθήνα 2015, όπου και το σχετικό 
αρχειακό υλικό. 

6. Βλ. Β. Σταθοκώστα, Θεολογία - Εκκλησιολογία - Διακονία στο έργο του Αμίλκα Σ. Αλιβιζά- 
του, εκδ.Έννοια, Αθήνα 2015. Επίσης, Της ιδίας, ΚερτεεεπΙαΙίνε ΟτΙίιοάοχ ΊίιεοΙο§ίαη$ ΚεβεεΙίπξοπ 
Εειιηιεπί&ηι: ΗαηιίΙΕατ 5. ΑΙίνίζαΙοε στο ΌιΐΗοάοχ ΗοικΙΒοοΕ οη ΕειιιτιεηίδΓη” (εώ Ρ. ΚώώΙζίιΒδ, 

ρίδης ακολούθησε τον δρόμο του Αλιβιζάτου, πόνεσε την υπόθεση αυτή και εργά¬ 
στηκε για τη συνέχισή της ως πρόεδρος της διοργανωτικής επιτροπής του Β' Συνε¬ 
δρίου Ορθόδοξου Θεολογίας που έλαβε χώρα στην Αθήνα το 1976, δηλ. σαράντα 
χρόνια μετά το Α’ Συνέδριο 7 . Την πεποίθησή του για τη σπουδαιότητα αυτών των 
Συνεδρίων επιβεβαιώνει η συμμετοχή του και στο επόμενο, δηλ. στο Γ' Συνέδριο 
που πραγματοποιήθηκε στη Βοστώνη το 1987. 

Από τη μελέτη των εισηγήσεών του στα Συνέδρια αυτά προκύπτουν πολύ ενδι¬ 
αφέροντα συμπεράσματα για το όραμα του Αγουρίδη για τις διορθόδοξες σχέσεις 
και τη σημασία τους στην ανάπτυξη της Ορθόδοξης Θεολογίας και στην ενίσχυση 
του έργου της Εκκλησίας. Όπως προκύπτει, αφετηριακό σημείο ήταν η πεποίθησή 
του για την οικουμενικότητα της Ορθοδοξίας. Για τον λόγο αυτό, επιδίωκε την 
καλλιέργεια επαφών και συνεργασιών σε διορθόδοξο επίπεδο, αποβλέποντας στη 
συζήτηση 1) για την ταυτότητα της Ορθόδοξης Θεολογίας απέναντι στη σύγχρο¬ 
νη χριστιανική σκέψη, τις ιδεολογίες και τις θρησκείες του κόσμου, 2) σχετικά με 
τη συμμετοχή της Ορθόδοξης Εκκλησίας στην οικουμενική κίνηση και 3) για τη 
σχέση μεταξύ Εκκλησίας και κοινωνίας 8 . Η προσδοκία του ήταν η «πνευματική 
αφύπνιση της Ορθοδοξίας», την οποία αντιλαμβανόταν ως υπέρβαση των εμπο¬ 
δίων που συσκοτίζουν τη θέαση, τη γνώση και την κατανόηση του σύγχρονου 
κόσμου 9 . Με την πνευματική αφύπνιση της Ορθοδοξίας συνέδεε και το μέλλον 
όλων των διαλόγων της, τόσο των οικουμενικών, όσο και εκείνων με την κοινω¬ 
νία, την επιστήμη, και τον κόσμο ολόκληρο. Ο Αγουρίδης ήταν σαφώς υπέρ της 
εξωστρέφειας της Ορθόδοξης Εκκλησίας και Θεολογίας, την οποία, μάλιστα, έθετε 
ως προϋπόθεση του «σοβαρού» διαλόγου, διότι, κατά τη χαρακτηριστική έκφρασή 
του, «πρέπει οι εμπλεκόμενοι στο διάλογο θεολόγοι να ξέρουν τι γίνεται στον κό¬ 
σμο σήμερα, ποιες οι πηγές της δυνάμεως και των γεγονότων. Όταν αυτά λείπουν, 
η απλοϊκή απολογητική ή η εκκλησιαστική ρητορική δεν θεραπεύει την έλλειψη» 10 . 
Αυτή ακριβώς η έλλειψη τον απασχολούσε και πάσχιζε για τη θεραπεία της. 

Φιλοοικουμενικό προσανατολισμό είχαν και άλλες δραστηριότητες του Αγου¬ 
ρίδη, όπως η από το 1971 έκδοση του περιοδικού «Δελτίο Βιβλικών Μελετών», το 


Ίΐι. ΡίΙζ Οειπίά ε.Ιε), ύοΐοδ Αεαιίεηιγ ΡιώΙίε&Ιίοηδ ίη εοορειπίίοη \νίΐΗ ΡιιύΙίε&Ιίοηδ, Οεηενα 
αηά Κ£§ηιιηι ΒοοΓδ ΙηΙετηαΙίοηαΙ, Οχίοπΐ, νοΙοδ/Οτεεεε 2014, ρρ. 176-179. 

7. Πρακτικά του Δευτέρου Συνεδρίου Ορθοδόξου Θεολογίας, Αθήνα 12-29 Αυγούστου 1976, 
Αθήνα 1980. 

8. 5. Α^οιιπείεδ, Απ Α$$ε$$ηιεηΙ οβΊΗεοίοξίεαΙ Ι$$ιιε$ Τοάαγ, ίπ “Τύε Οτεείε ΟγΛοΘοχ Τϊΐ6θ1θ£ίε3ΐ 
Κενίετν” 38/1-4, 1993, ρ. 29-40. 

9. 5. Α§οιιπεί65, ό.π. 

10. Σ. Αγουρίδης, «Κριτική αξιολόγηση των θεολογικών μας ζητημάτων σήμερα», στο Οράματα 
και Πράγματα: Αμφισβητήσεις, Προβλήματα, Διέξοδοι στο χώρο της Θεολογίας και της Εκκλησίας, 
εκδ. Άρτος Ζωής, Αθήνα 1991, σ. 186-199 (188). 

οποίο πρόσφερε βήμα έκφρασης και διαλόγου σε Έλληνες, αλλά και ξένους επιστή¬ 
μονες. Παράλληλα, ασχολήθηκε με τη μετάφραση έργων ξένων θεολόγων, όπως 
του π. Γ. Φλωρόφσκυ, καθώς και θρησκειολόγων, όπως π.χ. ο Μ^οΑίεε 11 . Ο απώ¬ 
τερος στόχος αυτών των προσπαθειών του ήταν η γνωριμία και «ο δημιουργικός 
διάλογος» με τη διεθνή επιστήμη, «κατά τον οποίον παίρνει και δίνει ο Ορθόδοξος 
ερμηνευτής σε μια προσπάθεια διαρκούς ανανεώσεώς του με βάση την πιστότητα 
στην παράδοση της Ορθόδοξης Εκκλησίας» 12 . Γενικότερα, ο Αγουρίδης αντιπα¬ 
θούσε «τον επαρχιωτισμό και τον απομονωτισμό» 13 καθώς πίστευε ότι ανακόπτουν 
κάθε πρόοδο στην έρευνα. ΓΓ αυτό, επιδίωκε τον διάλογο με την ετερόδοξη θεο- 
λογική σκέψη και -όπως τονίζει ο μαθητής του καθηγητής Ιωάννης Καραβιδόπου- 
λος- «την αξιοποίηση σύγχρονων ερμηνευτικών ρευμάτων σε διάλογο με την Ορ¬ 
θόδοξη ερμηνευτική παράδοση» 14 . Ανάλογα, τον φιλοικουμενικό προσανατολισμό 
του δηλώνει και η συμμετοχή του στις Ηνωμένες Βιβλικές Εταιρίες. 

Όπως εκτιμούν οι μαθητές του, ο Αγουρίδης υπήρξε ένας επιστήμονας που 
«αισθάνθηκε το χρέος να ερμηνεύσει στον πνευματικό κόσμο και την ευρύτερη 
κοινωνία του τόπου, σε καιρούς μάλιστα δύσκολους και χαλεπούς, ό,τι πιο πο¬ 
λύτιμο έχει να επιδείξει η πολιτιστική κληρονομιά αυτής της χώρας: τη δυναμική 
της ορθόδοξης χριστιανικής παράδοσης μέσα από τις αιώνιες αλήθειες του πάντα 
επίκαιρου βιβλικού λόγου» 15 . Ακόμη, δεν είναι τυχαίο που μαθητές του όπως ο 
Νίκος Ματσούκας ομολογούν ότι από τον Αγουρίδη κατάλαβαν κατά τη διάρκεια 
των σπουδών τους «τι εστι θεολογική επιστήμη» 16 . 

Αλλά το έργο του Αγουρίδη διεξάγεται όχι μόνον στα αμφιθέατρα και τα επι¬ 
στημονικά συνέδρια αλλά απευθύνεται και στην κοινωνία, στον μέσο αναγνώστη, 
στον οποία παρουσιάζει θεολογικά και εκκλησιαστικά ζητήματα σχολιάζοντας 
και ερμηνεύοντάς τα με μια σύγχρονη ματιά. Συχνά, προσκαλείται να εκφράσει 
τις απόψεις του σε εφημερίδες, περιοδικά, καθώς και στην τηλεόραση και το ρα¬ 
διόφωνο. Με όλες αυτές τις δραστηριότητές του «κινητοποίησε δημιουργικά τη 
σκέψη όχι μόνο των ερμηνευτών αλλά των θεολόγων γενικότερα» 17 . Παράλληλα, 


11. Βλ. Με ΑίΓε, Τα πέντε μεγάλα ζωντανά θρησκεύματα, Άρτος Ζωής, Αθήνα 1997. 

12. Βλ. Ιω. Καραβιδόπουλος, «Βίος και έργο του καθηγητή Σάββα Αγουρίδη», στον τόμο Τμήμα 
Θεολογίας του Α.Π.Θ., Χριστός και Ιστορία: Επιστημονικό Συμπόσιο προς τιμήν του καθηγητή 
Σάββα Αγουρίδη, εκδ. Παρατηρητής, Θεσσαλονίκη 1993, σ. 20-25 (24). 

13. Βλ. Ιω. Καραβιδόπουλος, «Βίος και έργο του καθηγητή Σάββα Αγουρίδη», ό.π., σ. 20-25 (24). 

14. Βλ. Ιω. Καραβιδόπουλος, «Βίος και έργο του καθηγητή Σάββα Αγουρίδη», ό.π., σ. 20-25 (25). 

15. Βλ. Στον Πρόλογο του τόμου Τμήμα Θεολογίας του Α.Π.Θ., Χριστός και Ιστορία: 
Επιστημονικό Συμπόσιο προς τιμήν του καθηγητή Σάββα Αγουρίδη, εκδ. Παρατηρητής, 
Θεσσαλονίκη 1993, σ. 7-9. 

16. Βλ. Ν. Ματσούκας, «Το μέλλον της Θεολογίας ως ανθρωπιστικής επιστήμης» στον τόμο 
Τμήμα Θεογίας του Α.Π.Θ., Χριστός και Ιστορία, ό.π., σ. 33-40. 

17. Βλ. Ιω. Καραβιδόπουλος, «Βίος και έργο του καθηγητή Σάββα Αγουρίδη», ό.π., σ. 20-25 (25). 

επιχείρησε ερμηνείες σε καινούργιες γνώσεις δίχως φόβο, λέγοντας χαρακτηριστι¬ 
κά ότι «οι νέες γνώσεις δεν πετιούνται ατιμωρητί στα άχρηστα με προβολή, όπως 
συνηθίζεται, του μπαμπούλα του Προτεσταντισμού ή του Πάπα» 18 . 

Για τον Αγουρίδη κάθε διάλογος έχει θετικό πρόσημο, αν και αντιλαμβάνεται 
ότι υπάρχουν δυσκολίες σοβαρές. Ωστόσο, επιμένει, διότι πιστεύει ότι «ο προορι¬ 
σμός και το συμφέρον του ανθρώπου είναι να αγωνίζεται για την αλήθεια».'Ετσι, 
εκφράζεται θετικά υπέρ του διορθοδόξου, του διαχριστιανικού, αλλά και του δι- 
αθρησκειακού διαλόγου. Για τον διαθρησκειακό διάλογο τονίζει ότι θα πρέπει να 
ξεκινάει από «ρεαλιστική βάση», δηλ., πρέπει να ξέρουμε: 

- «πού ακριβώς βρισκόμαστε στην εκτίμησή μας ο ένας για τον άλλο», 

- τι είναι προκατάληψη στην εικόνα που έχει η μια θρησκεία για την άλλη 19 . 

Επίσης, υπογραμμίζει τη βιβλική βάση και τις προϋποθέσεις του διαθρησκεια- 

κού διαλόγου, δίνοντας έμφαση στο «τι η Παλαιά και η Καινή Διαθήκη μας αφήνει 
και τι δε μας αφήνει να δούμε από τις άλλες θρησκείες και γιατί», και πιστεύοντας 
ότι «η γνώση των θεμάτων αυτών μας απαλλάσσει από τεχνητά αδιέξοδα» 20 . 

Ο Σάββας Αγουρίδης εργάστηκε με πίστη, αγαπητική αφοσίωση και προσήλωση 
στο δικό του επιστημονικό πεδίο, τη Βιβλική Θεολογία, και έβλεπε πάντα τα πράγ¬ 
ματα υπό το πρίσμα της δικής του επιστήμης. ΓΓ αυτό και είναι σαφώς ένας σπουδαί¬ 
ος βιβλικός θεολόγος. Ο φιλοοικουμενικός προσανατολισμός του οφείλεται στην 
ανάγκη του για γνώση και για διάλογο, για μπόλιασμα συνεργασιών και παραγωγή 
γόνιμης θεολογικής σκέψης στο δικό του επιστημονικό πεδίο. Η συμμετοχή του στην 
οικουμενική κίνηση και το έργο του σε αυτή, πρώτον, συνδέονται με την ιδιότητά 
του ως βιβλικού θεολόγου και, δεύτερον, είναι απόρροια των πνευματικών και κοι¬ 
νωνικών ανησυχιών του και της αντίθεσής του προς κάθε «άγονο συντηρητισμό». 

Όπως ο ίδιος δηλώνει, τρία αστέρια φώτισαν τη ζωή του: ο Χριστός, η επι¬ 
στημονική γνώση και η αναζήτηση της παγκόσμιας δικαιοσύνης 21 . Αυτά τα τρία 
αστέρια τον αναδεικνύουν ως έναν οικουμενικό δάσκαλο. ΓΓ αυτά εργάστηκε ο 
Αγουρίδης και με αυτά προσπάθησε να εμπνεύσει τους μαθητές του. Η ευθύτη¬ 
τα, η καθαρότητα της σκέψης, η μαρτυρία της πίστης του που κατατίθεται στην 
επιστήμη και στη διακονία της Εκκλησίας και της κοινωνίας, τα οράματα και τα 
πράγματα που μας άφησε ο Αγουρίδης είναι μεγάλη κληρονομιά και ακόμη μεγα¬ 
λύτερη ευθύνη. Είθε να φανούμε αντάξιοι αυτής της κληρονομιάς. 


18. Σ. Αγουρίδης, «Η Θεολογία στην Ελλάδα: Δυσκολίες και δυνατότητες για τους βιβλικούς 
θεολόγους», στον τόμο Τμήμα Θεογίας του Α.Π.Θ., Χριστός και Ιστορία: Επιστημονικό Συμπόσιο 
προς τιμήν του καθηγητή Σάββα Αγουρίδη, εκδ. Παρατηρητής, Θεσσαλονίκη 1993, σ. 255-263 (260). 

19. Σ. Αγουρίδης, Οράματα και Πράγματα, εκδ. Άρτος Ζωής, Αθήνα 2010, σ. 226-227. 

20. Σ. Αγουρίδης, «Η Θεολογία στην Ελλάδα», ό.π., σ. 255-263 (261). 

21. «Αντιφώνηση του τιμωμένου, ομότιμου καθηγητή κ. Σάββα Αγουρίδη» στον τόμο Τμήμα 
Θεολογίας του Α.Π.Θ., Χριστός και Ιστορία, σ. 26-29. 



Ο ΣΑΒΒΑΣ ΑΓΟΥΡΙΔΗΣ ΩΣ ΜΕΛΕΤΗΤΗΣ ΤΟΥ ΜΟΝΑΧΙΣΜΟΥ 


Δρ. Δημήτριος Ουλής, Διδάσκων στο Τμήμα Κοινωνικής Θεολογίας 

και Θρησκειολογίας του Ε.Κ.Π.Α. 


1. Εισαγωγικά 

Το βιβλίο του Σάββα Αγουρίδη Μοναχισμός 1 εκδίδεται το 1997 μαζί με το βιβλίο 
Ο Χριστιανισμός έναντι Ιουδαϊσμού και Ελληνισμού κατά τον Β'αιώνα. 1 2 Η χρονική 
αυτή σύμπτωση δεν είναι τυχαία, αλλά υπαινίσσεται ήδη μία επιστημολογική θέ¬ 
ση: ότι κανένα κοινωνικό φαινόμενο δεν μπορεί να κατανοηθεί ανεξάρτητα από το 
καταγωγικό του συμφραζόμενο και σε αντιδιαστολή προς το ιστορικό, κοινωνικό 
και πολιτισμικό του περιέχον πράγμα το οποίο σημαίνει ότι μία διαπραγμάτευση 
η οποία φιλοδοξεί να συνιστά επιστημονική ερμηνεία, και όχι ψυχωφέλιμη «αγιο¬ 
γραφία» ή λογοτεχνική απλώς αναπαράσταση του μοναχισμού, οφείλει εξάπαντος 
να εγκύψει σε μείζονα πραγματολογικά δεδομένα της Ύστερης Αρχαιότητας και 
του Πρώιμου Χριστιανισμού. 3 Όχι φυσικά για να «εξαντλήσει» ή να ανάγει μο- 
νομερώς το μοναχισμό σε αυτά - αλλά για να διαχωρίσει καταστατικά τη θέση της 
από δοξολογικές, απολογητικές και ανιστορικές κατανοήσεις του. 

Ο ιστορικός αυτός ρεαλισμός διατρέχει συνολικά το έργο του Αγουρίδη. Θα 
τολμούσαμε, ωστόσο, να ισχυριστούμε ότι πιστοποιείται κατ’ εξοχήν εδώ, καθό¬ 
σον ο Αγουρίδης εφαρμόζει επί του ερευνητικού του αντικειμένου ταυτόχρονα 
ένα «ημικό» και ένα «ητικό» 4 κριτήριο: διερευνά το μοναχισμό τόσο «από τα μέ- 

1. Σ. Αγουρίδης, Μοναχισμός: Ερευνητική Μελέτη, Ελληνικά Γράμματα, Αθήνα 1997 [στο 
εξής, Μ], 

2. Σ. Αγουρίδης, Ο Χριστιανισμός έναντι Ιουδαϊσμού και Ελληνισμού κατά το Β' αι. μ.Χ., 
Ελληνικά Γράμματα, Αθήνα 1997. 

3. Ο όρος «πρώιμος Χριστιανισμός» θα πρέπει να διαφοροποιείται τόσο από τον «αρχέγονο 
Χριστιανισμό» (1ος αιώνας ή και μέχρι τα μέσα του 2ου αιώνα), όσο και από την «αρχαία Εκκλησία» 
(1ος - 5ος αιώνας ή κάποιες φορές μέχρι και τον 8ο αιώνα). Κατά συνέπεια, με τον συγκεκριμένο 
όρο εννοείται μία χρονική περίοδος που εκτείνεται μέχρι τις αρχές του 4ου αιώνα μ.Χ., όταν πια οι 
σχέσεις Χριστιανισμού και Ρωμαϊκής Αυτοκρατορίας τέθηκαν σε εντελώς νέα πολιτική βάση. Βλ. 
Β. Αδραχτά, Η «Βασιλεία του Θεού» ως Ουτοπία: Η Γένεση, Ανάπτυξη και Τυπολογία της Πολιτικής 
Εσχατολογίας του Πρώιμου Χριστιανισμού, διδ. διατριβή, Αθήνα 2005, σελ. 1. 

4. Οι όροι «ημικό» (ετηίε) και «ητικό» (εΐίο) αντιστοιχούν στους γλωσσολογικούς όρους 
«φωνημικό» (ρΕοπεπικ:) και «φωνητικό» (ρύοηειπίς), προτάθηκαν για πρώτη φορά από τον 
ανθρωπολόγο και γλωσσολόγο ΚεηηεΐΗ ΡίΕε και συστηματοποιήθηκαν ως μοντέλο κοινωνικής 
ανάλυσης από τον Μ&τνίη Η&ιτίδ. Τα θεωρητικά και μεθοδολογικά αυτά μοντέλα υποδηλώνουν 
διαφορετικούς τρόπους προσέγγισης και εξηγούν την ιδεολογία και τη συμπεριφορά των μελών 

σα» -με τη βιωματική ευαισθησία που απορρέει από την ορθόδοξη θεολογική και 
χριστιανική του αυτοσυνειδησία- όσο και «από τα έξω»: με την απαραίτητη νηφα¬ 
λιότητα και αποστασιοποίηση που απαιτεί η ματιά του ιστορικού και θεωρητικού 
του πολιτισμού. Υπ’ αυτήν την έννοια, θα λέγαμε ότι το βιβλίο του Αγουρίδη μας 
ενδιαφέρει, στο βαθμό που δεν φιλοδοξεί να συνιστά απλώς ένα αναστοχαστικό 
θεολογικό σχόλιο, αλλά -καθώς ευελπιστούμε να δείξουμε στη συνέχεια- μία και¬ 
νούργια επιστημολογία του μοναχισμού. 


2. Γενεσιουργό Αίτια του Μοναχισμού 

Προκειμένου να απαντήσει στο ερώτημα της εμφάνισης του μοναχισμού, ο Αγου- 
ρίδης στρέφει καταστατικά το ενδιαφέρον του προς δύο κατευθύνσεις: από τη μία 
μεριά, στην περιρρέουσα πνευματική ατμόσφαιρα, εντός της οποίας ανδρώθηκε 
η πρώτη χριστιανική Εκκλησία - από την άλλη, σε εγγενή θεολογικά, ποιμαντικά 
και ηθικά προβλήματα της Εκκλησίας αυτής, έτσι όπως αυτά συμπλέκονται με το 
εσχατολογικό νεύρο της ίδιας της ευαγγελικής διδασκαλίας. 

Όσον αφορά στην περιρρέουσα πνευματική ατμόσφαιρα της πρώτης Εκκλη¬ 
σίας, ο Αγουρίδης υπογραμμίζει την καταλυτική σημασία που άσκησε επί της τε¬ 
λευταίας, ήδη από τα μέσα του 2ο μ.Χ αιώνα, η κατίσχυση ενός δυαρχικού ασκη¬ 
τισμού με ποικίλες μεταπλάσεις, κυριότερη από τις οποίες θα πρέπει να θεωρηθεί 
ο γνωστικισμός -και, στη χριστιανική του εκδοχή, ο μανιχαϊσμός. Παίρνοντας 
αφορμή από το βιβλίο τού Ε.Κ. ϋοάάδ Ραξαη απά ΟΗή$ίίαπ ίη αη Α%β ο/Αηχίβΐγ, ο 
Αγουρίδης επιχειρεί στη συνέχεια να αναδείξει το στοιχείο της πολιτισμικής αγω¬ 
νίας -δηλαδή της αγχώδους αμηχανίας που καταλαμβάνει συχνά τις κοινωνίες σε 
εποχές πολιτισμικής μετάβασης, όταν κατεστημένα θεσμικά ερείσματα της πολι¬ 
τικής και θρησκευτικής ζωής χάνουν μεν την κοινωνική τους αξιοπιστία, αλλά δεν 
αντικαθίστανται από καινούργια. Εξαίροντας, τέλος, τις συμπερασματικές θέσεις 
κάποιων πρωτοποριακών μελετών του Ρεΐετ Βτοτνη, 5 ο Αγουρίδης υποδεικνύει τη 
ραγδαία τάση ιδιωτικοποίησης και εσωτερίκευσης της θρησκευτικής πίστης κατά 
την περίοδο της Ύστερης Αρχαιότητας, η οποία βρίσκει την χαρακτηριστικότερη, 


ενός πολιτισμικού συνόλου, προτείνοντας το μεν πρώτο («ημικό») μία ανάλυση σύμφωνα με τους 
εντόπιους ορισμούς και κατηγορίες ταξινόμησης, το δε δεύτερο («ητικό») μοντέλο μια ανάλυση 
βασισμένη σε «εξωτερικά» προς τον υπό μελέτη πολιτισμό, κριτήρια. Βλ. Δ.Γ. Μαδιανού, Πολι¬ 
τισμός και Εθνογραφία , Αθήνα: Ελληνικά Γράμματα, σσ. 395-396. 

5. Ο Αγουρίδης συνδιαλέγεται κυρίως με τα έργα του Ρείετ Βπηνη ΤΗε \\ίοήά ο/Εαίε Αηϋφ 
ιιίΐγ, Νοτίοη 1989" 8οείεΙγ αηά ίΗε ΗοΙγ ίη Εαίε Αηϋφιϋγ, υηίνετδίΐγ οί ώ&Ηίοπιία Ρτεδδ 1989" ΤΗε 
ΜαΕίηβ ο/Εαίε Αηϋφιϋγ , Ηαΐνατά υηίνετδίΐγ Ρτεδδ 1993. 

ίσως, ανθρωπολογική της αποτύπωση στη μορφή του «Αγίου Ανδρος». Η συγκε¬ 
κριμένη θρησκευτική τάση, ισχυρίζεται ο Αγουρίδης, 

εμφανίστηκε στα χρόνια των Αντωνίνων και κορυφώθηκε στο τέλος της 
Ύστερης Αρχαιότητας: το νέο κύμα συνίστατο στη μετακίνηση του θρη¬ 
σκευτικού κέντρου από τη δημόσια και καθιερωμένη θρησκευτική λατρεία 
ως κρουνού υπερβατικής δύναμης και αυθεντίας, προς τον ατομικό εσωτε¬ 
ρικό χώρο κάθε πιστού, είτε χριστιανού, είτε ειδωλολάτρη (Μ:51). 6 

Όσον αφορά, πάλι στα εγγενή προβλήματα θεολογικής και πολιτικής αυτο- 
συνειδησίας της πρώτης Εκκλησίας, ο Αγουρίδης υποδεικνύει, αφενός, τον πρω¬ 
τογενή εσχατολογικό ενθουσιασμό των μελών της, ο οποίος προϋποθέτει εξάπα¬ 
ντος μια ορισμένη μορφή ασκητισμού, αφ’ης στιγμής ο παρών κόσμος παρέρχεται - 
αφετέρου, το πρόβλημα της καθυστέρης της παρουσίας, το οποίο θέτει την ανάγκη 
να απαντηθούν κρίσιμα ερωτήματα θεοδικίας και απαιτεί μία ορισμένη θεολογική 
διδασκαλία περί του μεταθανάτιου. Στην οριζόντια, έτσι, ιστορική, βιβλική και 
εσχατολογική προοπτική της αρχικής Εκκλησίας 

παρεμβαίνει τώρα μια κατακόρυφη διάσταση, κάποιου παραδείσου και κά¬ 
ποιας κόλασης, που αρχικά πιστευόταν πως σίγουρα θα είναι βραχείας δι¬ 
άρκειας, τα πράγματα όμως απέδειξαν το αντίθετο (Μ: 23-24). 

Η διαρκής τριβή και ένταση ανάμεσα σε όλες τις παραπάνω τάσεις ανιχνεύεται 
σε πλείστα κείμενα της Καινής Διαθήκης. Ο Αγουρίδης δεν επεκτείνεται σε επιμέ- 
ρους εκφάνσεις της έντασης αυτής, επισημαίνει ωστόσο ότι προϊόντος του χρό¬ 
νου, η τελευταία μοιάζει σιγά- σιγά να κρυσταλλώνεται γύρω από δύο πόλους: α) 
έναν πόλο περισσότερο «συμβιβαστικό» με τον κόσμο, υπό την καθοδήγηση των 
επισκόπων και β) έναν πόλο «ζηλωτισμού» που υποστηρίζει τη ρήξη με τον κόσμο 
και εκπροσωπείται κυρίως από τους Δονατιστές και τους Μοντανιστές. Σύμφωνα 
με την ανάλυση του Αγουρίδη, ο μοναχισμός δεν συνιστά παρά ένα είδος ποιοτι¬ 
κού μετασχηματισμού και υπέρβασης αυτών των δύο πόλων -και, υπ’ αυτήν την 
έννοια, θα μπορούσε να θεωρηθεί ως η κατ’ εξοχήν χριστιανική απάντηση στο 
πρόβλημα της σχέσης της Εκκλησίας με τον πολιτισμό. 7 Η απάντηση αυτή εξηγεί, 


6. Ως παραδείγματα αυτής της ιδιωτικής μορφής θρησκευτικότητας ο Αγουρίδης αναφέρει 
τον Αίλιο Αριστείδη, τον Ερμή Τρισμέγιστο, τον Μάρκο Αυρήλιο, τον Πλωτίνο, καθώς και τον 
«πνευματικό» άνθρωπο των γνωστικών (Μ:53). 

7. Όπως είναι προφανές, η απάντηση αυτή ούτεπροέκυψε εύκολα, ούτε υπήρξε ικανοποιητική 
σε όλες τις περιπτώσεις, καθόσον η Εκκλησία εξωθήθηκε σε αυτήν χωρίς περίσκεψη και συχνά 
με αθέμιτα μέσα -είναι χαρακτηριστικό, λόγου χάρη, ότι για την καταστολή του κινήματος των 
Δονατιστών χρησιμοποιήθηκε φανερά και η πολιτική εξουσία. Πρβλ. Μ: 26. 

μεταξύ άλλων, την πνευματική αυθεντία που απολαμβάνει σταδιακά ο μοναχός 
από το 250 μ.Χ και εξής, έναντι του επισκόπου και του μάρτυρα. 8 


3. Γενικά χαρακτηριστικά του Μοναχισμού 

Σε αντίθεση με ομοιομορφοποιημένες και ουσιοκρατικές θεωρήσεις του μοναχι¬ 
σμού, η ερμηνευτική προσέγγιση του Αγουρίδη επιμένει στον πολυδιάστατο χα¬ 
ρακτήρα του -στην απόδοση δηλαδή στοιχείων ιδιοπροσωπίας και ετερότητας 
στον μοναχισμό, ανάλογα με τον τόπο, την ιστορική συγκυρία, το πολιτιστικό 
κλίμα, αλλά και το πολιτικό πλαίσιο μέσα στο οποίο αυτός άνθισε κάθε φορά. Με 
βάση ένα τέτοιο δεδομένο, θα αποτελούσε σημαντικό ερμηνευτικό ατόπημα να 
εξομοιώσει κανείς, λόγου χάρη, τον «εξέχοντα ατομισμό» (Μ:43) και την ασκητι¬ 
κή ακρότητα του συριακού και μεσοποταμιακού ασκητισμού (όπως αυτός εκπρο¬ 
σωπείται από τους μεσσαλιανούς ή τους στυλίτες μοναχούς), με τον κοινοβιακό 
και πάντως ηπιότερο μοναχισμό που εκφράζουν οι περιπτώσεις του Παχώμιου και 
του Μ. Αντωνίου. Κατά ανάλογο τρόπο, θα αποτελούσε ασυγχώρητο σφάλμα να 
εκλάβει κανείς τον βυζαντινό μοναχισμό ως κάτι το ενιαίο και αδιαφοροποίητο, 
παραβλέποντας τους ποικίλους βαθμούς εκοσμίκευσής του, 9 αλλά και την πληθώ¬ 
ρα των σκοπιμοτήτων τις οποίες συχνά κλήθηκε να υπηρετήσει. 10 

Είναι χαρακτηριστικό, ωστόσο, ότι παρά την ανομοιογένεια του μοναχισμού, ο 
Αγουρίδης δεν καταφεύγει στην εύκολη λύση της «περιπτωσιολογίας», αλλά προ¬ 
τείνει ορισμένα γενικά ή «φαινομενολογικά» χαρακτηριστικά, τα οποία ανιχνεύει 
σε όλη τη διάρκεια της ιστορικής του διαδρομής. Τα χαρακτηριστικά αυτά είναι 
πέντε: (1) Η «οριζόντια» αναχώρηση από τον κόσμο («αποταγή») και η άσκηση 
του μοναχού ενάντια στους έξωθεν πειρασμούς και τους έσωθεν λογισμούς. (2) 
ο «αόρατος» πόλεμος του μοναχού ενάντια στο Διάβολο και τους δαίμονες. (3) 


8. «Αν οι πηγές θείας δύναμης και αυθεντίας ήσαν μέχρι το 200 μ.Χ περίπου ο επίσκοπος 
και ο μάρτυρας, μετά το 250 μ.Χ προστίθεται μια νέα τέτοια πηγή, ο Μοναχός,που, αν και ζει 
μακριά από την κοινωνία και από την Εκκλησία, ασκεί από εκεί που εγκαταβιώνει, από την έρημο, 
μεγαλύτερη ενίοτε από τους άλλες ηγέτες επιρροή» (Μ: 29). 

9. «Θα μπορούσε να θερωρηθεί ο εκμοναχισμός της βυζαντινής κοινωνίας ως ένα είδος εκκο- 
σμίκευσης του μοναχισμού» (Μ: 107). Και αλλού: «Ο μοναχισμός, ιδίως στην Κωνσταντινούπολη, 
παρουσιάζει εικόνα κάποια προσαρμογής του προς τις αστικές ανάγκες της πρωτεύουσας, τίποτε 
περισσότερο» (Μ: 110). 

10. «...ο Βυζαντινός μοναχισμός δεν έχει ομοιογενή χαρακτήρα. Τα μοναστήρια είχαν ιδιαί¬ 
τερους ιδρυτές και κτήτορες με ξεχωριστές παρακαταθήκες όπως και ιδιαίτερα Τυπικά, τα οποία 
στηρίζονταν βέβαια σε κάποια παλαιότερα, εξέφραζαν όμως τη βούληση κτητόρων, αυτοκρατόρων 
κ.α. Όπως δε οι μονές ήσαν ανεξάρτητες η μία από την άλλη, δεν διέφεραν μόνοι διοικητικά 
αλλά και από την άποψη της πνευματικότητας» (Μ: 102.) 

οράματα, εκστάσεις και θαυματουργικές εμπειρίες τις οποίες αξιώνεται ο μοναχός 
ως παρεπόμενα του πνευματικού του αγώνα (4) η απάθεια, ως διαρκές αίτημα του 
ασκητικού εγχειρήματος και (5) η απουσία λογιότητας του μοναχού, σε συνδυα¬ 
σμό με μια γενικότερη επιφύλαξή του απέναντι σε κάθε μορφή «κοσμικής» σοφίας. 

Διατρέχοντας τις σελίδες του Μοναχισμού, ο αναγνώστης μπορεί να διαβάσει 
πολλές και ενδιαφέρουσες παρατηρήσεις του Αγουρίδη αναφορικά με τα φαινο¬ 
μενολογικά αυτά χαρακτηριστικά. Μολονότι φυσικά οι παρατηρήσεις αυτές δεν 
είναι δυνατόν να αναπαραχθούν εδώ αυτούσιες και σε όλην τους την έκταση, θα 
άξιζε να υπογραμμισθούν ορισμένες από τις πιο εύστοχες, προκειμένου να κατα- 
δειχθεί, μεταξύ άλλων, και η χαριτωμένη γραφίδα του συγγραφέα τους. Όσον 
αφορά στο (1), λόγου χάρη, είναι ενδεικτικό ότι ο Αγουρίδης βλέπει την «αποτα- 
γή» του μοναχού όχι μονάχα ως ένα τεκμήριο της πνευματικής του αυτάρκειας, 
αλλά ταυτόχρονα και ως μια χειρονομία φυγής του τόσο από τον κόσμο, όσο και 
από την ίδια την Εκκλησία. 11 Σε σχέση με τα (2), (3) και (4), θα είχε ενδιαφέρον να 
σημειωθεί ότι ο Αγουρίδης εκτιμά τα γνωρίσματα αυτά ως κατ’ εξοχήν τεκμήρια 
πνευματικής αυθεντίας και χαρισματικής εξουσίας -εξ ου και αποκαλεί τον μονα¬ 
χό «ιμπρεσάριο» της χριστιανικής πνευματικής ζωής 12 και «θρησκευτικό επαγγελ- 
ματία» που διαβιοί μέσα σε έναν κόσμο ερασιτεχνών (Μ:57) Όσον αφορά, τέλος 
στο (5), θεωρούμε καίριας σημασίας την παρατήρηση του Αγουρίδη ότι η απαξίω¬ 
ση της λογιοσύνης εκ μέρους των μοναχών ερείδεται, αφενός, στο φόβο τους απέ¬ 
ναντι στο διαρκές ενδεχόμενο να συμβιβαστούν με το πνεύμα του «κόσμου» και, 
αφετέρου, στην πεποίθησή τους ότι η πολυπραγμοσύνη περί των Γραφών μπορεί 
να τους οδηγήσει σε ύποπτες συνάφειες με αιρετικές διδασκαλίες -και ακόμα πιο 
ύποπτες συναναστροφές με αιρετικούς ανθρώπους. 

Σε αντίθεση έτσι προς κάποια εξιδανικευμένη κατανόηση του μοναχισμού ως 
«αγγελικής πολιτείας», ο Αγουρίδης μας υπενθυμίζει τον πρακτικό και επιτελε- 
στικό χαρακτήρα του μοναχισμού, ως τρόπου ζωής που αποβλέπει πρωτίστως σε 
ένα είδος θεοδίδακτης, πλην πρακτικής σοφίας, γειωμένης όχι σε κάποια αδιαμ- 
φισβήτη θεωρητική εποπτεία ή σε κάποια επιστήμη, αλλά στην ίδια την ασκητική 
εμπειρία. Ο πρακτικός και επιτελεστικός αυτός χαρακτήρας του μοναχισμού είναι 
τόσο προφανής, ώστε σε πολλές περιπτώσεις ενδίδει ακόμα και στον πειρασμό 
μίας ορισμένης εργαλειοποίησής του. Όπως τολμηρά επισημαίνει ο Αγουρίδης, 


11. «Ο χριστιανός δεν αναχωρεί απλώς κατακόρυφα, αλλά και οριζόντια, φεύγει δηλ. από 
την κοινωνία, ακόμα και από την Εκκλησία, και από τους άλλους ανθρώπους, αναζητώντας 
ένα άλλο «εγώ» που για τον προσδιορισμό του έπρεπε να είναι αύταρκες και να μην χρειάζεται 
τίποτε άλλο» (Μ:37). 

12. Είναι ενδιαφέρων ο αφορισμός του: «Αν οι δαίμονες έγιναν “σταρ” του θρησκευτικού 
δράματος της εποχής εκείνης, χρειαζόταν ένας ιμπρεσάριος, κι αυτός αναδείχθηκε στο πρόσωπο 
του μοναχού» (Μ:55). 

[η] απάρνηση του κόσμου είναι κάτι πολύ γενικό για να αποτελέσει αυ¬ 
τή μόνο τον ενωτικό δεσμό μισς μεγάλης ομάδας ανθρώπων, πολλοί από 
τους οποίους ήταν φυσικό να έχουν όχι ομαλά ψυχολογικά και ψυχολογι¬ 
κά ελατήρια. Ο Ιερώνυμος μας πληροφορεί ότι κάποιοι μοναχοί βασάνιζαν 
τόσο τον εαυτό τους που οδηγούντο τελικά στην παραφροσύνη· κι όταν η 
μοναξιά της ερήμου δεν μπορούσε να τους καταπραΰνει, οδηγούντο στην 
αυτοκτονία. Όπως ήταν φυσικό υπήρχαν και οι φοροφυγάδες, αυτοί που 
είχαν δοσοληψίες με το Νόμο και έφυγαν στην έρημο για να γλυτώσουν τον 
εισαγγελέα (Μ: 39). 

Παρατηρούμε, συνεπώς, ότι η θεολογική ευαισθησία του Αγουρίδη δεν αντι¬ 
φάσκει προς τον ιστορικό του ρεαλισμό - αντίθετα, συνδιαλέγεται δημιουργικά 
μαζί του, προκειμένου να σκιαγραφήσει μία εικόνα του μοναχισμού πλουσιότερη 
σε αποχρώσεις και πιστότερη στα ιστορικά του τεκμήρια. 

4. Θεωρητικοί του Μοναχισμού. 

Η τεράστια γοητεία που ασκούσε πάντοτε η πνευματική αυθεντία των μοναχών 
σε ολόκληρο το εκκλησιαστικό πλήρωμα, ώθησε από πολύ νωρίς την Εκκλησία 
σε ποικίλες χειρονομίες οικειοποίησης και προσεταιρισμού του μοναχισμού, για 
λόγους ιεραποστολικούς και ποιμαντικούς. Η προσπάθεια πολλών λογιών και 
πατέρων της Εκκλησίας να θεωρητικοποιήσουν και να κατοχυρώσουν φιλοσο¬ 
φικά την μοναχική ζωή, θα πρέπει να κατανοηθεί στο πλαίσιο αυτής ακριβώς της 
διαδικασίας οικειοποίησης. Εκείνο που έχει ιδιαίτερη σημασία εδώ -και το οποίο 
ο Αγουρίδης υπογραμμίζει με ιδιαίτερη έμφαση- είναι ότι η φιλοσοφική σκευή 
των περισσοτέρων θεωρητικών του μοναχισμού δεν λειτούργησε απλώς ως επι- 
κοινωνιακή διαμεσολάβηση και γλωσσική εκφορά φαινομένου, αλλά προσδιόρισε 
καταλυτικά το περιεχόμενό του. Το γεγονός, με άλλα λόγια, ότι όλοι οι μείζονες 
θεωρητικοί του μοναχισμού ήταν βαθιά επηρεασμένοι από τον νεοπλατωνισμό, 
συνέβαλλε καθοριστικά ώστε η μοναχική εμπειρία να υπαχθεί εξαρχής σε νεοπλα¬ 
τωνικά σχήματα σκέψης και αντίληψης -γεγονός το οποίο επηρέασε ευρύτερα τον 
τρόπο με τον οποίο κατανοούμε τον μοναχισμό, πιθανώς μέχρι και σήμερα. 

Διαβάζοντας ο Αγουρίδης αποσπάσματα από έργα των σημαντικοτέρων θεω¬ 
ρητικών του μοναχισμού (Ωριγένης, Ευάγριος Ποντικός, Μακάριος Αιγύπτιος, 
Μέγας Βασίλειος, Διονύσιος Αρεοπαγίτης), σπονδυλώνει την κριτική του γύρω 
από δύο σημεία: πρώτον, τον υπερτονισμό του φυγόκοσμου στοιχείου που ανι- 
χνεύεται στα περισσότερα από τα έργα αυτά, καθώς και της συνακόλουθα «ανο¬ 
δικής» διαδρομής την οποία καλείται να διανύσει ο μοναχός -από τα «γήινα» 
στα «ουράνια». Και δεύτερον, στην απίσχνανση της «οριζόντιας», εσχατολογικής 

διάστασης του ευαγγελικού μηνύματος, η οποία αντιτάσσει στην νεοπλατωνική 
«αποταγή» του κόσμου, το αίτημα της ανακαίνισης και μεταμόρφωσής του. Όπως 
είναι ευνόητο, οι αιτιάσεις αυτές δεν έχουν επέχουν θέση απόλυτων αφορισμών, 
ούτε απεύθονται συλλήβδην σε όλες τις παραπάνω θεωρητικές συμβολές. Σε πε¬ 
ριπτώσεις, λόγου χάρη, όπως του Μακάριου του Αιγύπτιου ή -πολύ περισσότερο- 
του Μ. Βασιλείου, ο Αγουρίδης είναι πρόθυμος να αναγνωρίσει την πληθωρική 
παρουσία του οριζόντιου, κοινοτικού και εσχατολογικού στοιχείου 13 ως δομικό 
στοιχείο θεωρητικοποίησης της μοναχικής ζωής. Εκείνο που φαίνεται να ενοχλεί 
τον Αγουρίδη δεν είναι κάποια «απουσία» της εσχατολογικής διάστασης, αλλά 
μάλλον η άνιση εκπροσώπησή της στο συνολικό οοτρυχ των κειμένων περί μονα¬ 
χισμού, η σκανδαλώδης πλειοδοσία και κατίσχυση των νεοπλατωνικών ερμηνευ¬ 
τικών σχημάτων και κατηγοριών στο οοτριίδ αυτό -το οποίο δεν επιτρέπει στο 
εσχατολογικό μήνυμα του ευαγγελίου να αναδυθεί στο βαθμό που θα έπρεπε και 
που του αναλογεί. 

Αντίστοιχη κριτική επιφυλάσσει ο Αγουρίδης και στα Αρεοπαγιτικά συγγρά- 
ματα, καθόσον αδυνατεί να δει σε αυτά την επίτευξη κάποιας ιδεώδους σύνθεσης 
ανάμεσα στον νεοπλατωνισμό και το χριστιανισμό: «Η υπόσχεση στα Αρεοπαγιτι- 
κά ήταν: από τον Νεοπλατωνισμό στο Χριστιανισμό. Το επίτευγμα όμως ήταν: προς 
έναν νεοπλατωνίζοντα χριστιανισμό» (Μ:95). Αναλόγως του βαθμού κατά τον 
οποίο εξαίρουν το μυητικό χαρακτήρα των εκκλησιαστικών μυστηρίων, ο Αγουρί¬ 
δης θεωρεί ότι τα συγγράμματα αυτά απηχούν αναφομοίωτες νεοπλατωνικές και 
γνωστικές σημασιοδοτήσεις. Την ίδια στιγμή, υπογραμμίζει ότι οποιαδήποτε απτή 
και συγκεκριμένη υλική πραγματικότητα υπάρχει στα Αρεοπαγιτικά, κατανοείται 
πάντοτε κατά τρόπο συμβολικό- ωσάν τα εκκλησιαστικά μυστήρια να μην συνι- 
στούν παρά τα αισθητικά υποβοηθήματα που χρειάζεται ο νους προκειμένου να 
περιαχθεί -νεοπλατωνικότατα- από τον υλικό, στον νοητό κόσμο. 14 Επιπλέον, σε 
ένα τέτοιο φιλοσοφικό συμφραζόμενο είναι «περιττό να σημειωθεί» 

ότι αν αποδοθεί αντικειμενική αξία στην εκκλησιαστική ιεραρχία [έτσι όπως 
την παρουσιάζει ο Αρεοπαγίτης], το σύστημα του Διονυσίου οδηγεί σε ένα 
είδος μαγικού κληρικαλισμού (Μ:93). 

Γι’ αυτόν ακριβώς το λόγο, ο Αγουρίδης συμπεραίνει ότι, σε έσχατη ανάλυση, 
όλα τα παραπάνω στοιχεία του αρεοπαγιτικού οοτραε 

[δ] εν δείχνουν άμεσα να σχετίζονται ούτε με τον οποιονδήποτε συλλογικό 
χαρακτήρα της Εκκλησίας με επικεφαλής το Χριστό, ούτε με τον αρχικό 


13. Για τον Μακάριο τον Αιγύπτιο πρβλ. λόγου χάρη, τα όσο αναφέρονται στο Μ: 79. Αντί¬ 
στοιχος για τον Μ. Βασίλειο, βλ. Μ: 83-89. 

14. Για τις αιτιάσεις αυτές, βλ. Μ: 93. 

εσχατολογικό ενθουσιασμό, ούτε με του Μ. Βασιλείου την τάση προς τη 
χριστιανική τελειότητα προς εκπλήρωση της Εντολής του Θεού, ούτε με 
κάποια πνευματική θεολογία σχετική με την ενσάρκωση (Μ: 93). 


5. Βυζαντινός Μοναχισμός 

Τα μοναστήρια υπάγονται στην εκκλησιαστική δικαιοδοσία επισήμως με τη Σύνο¬ 
δο της Χαλκηδόνος το 451 μ.Χ. Κατά τον 6ο αιώνα, ο Ιουστινιανός προχωρεί σε 
επιπλέον ρυθμίσεις που επιτείνουν τη δέσμευση των μοναχών στα κοινόβιά τους 
και επομένως καθιστούν ευκολότερο τον έλεγχό τους, τόσο από την πολιτική, όσο 
και από την εκκλησιαστική εξουσία. Αλλά η αξίωση για έλεγχο του μοναχισμού 
δεν μπορεί να είναι ποτέ ολοκληρωτική, αφενός λόγω της τάσης πολλών μοναχών 
«να εγκαταλείπουν με την παραμικρή αφορμή το κοινόβιό τους και να καταφεύγουν 
στον ερημητισμό» (Μ: 100) και, αφετέρου, από το άτυπο καθεστώς της μοναστηρι¬ 
ακής ιδιορρυθμίας, το οποίο ακολουθεί τον βυζαντινό μοναχισμό καθόλη τη διάρ¬ 
κεια της ιστορικής του διαδρομής, και κορυφώνεται κατά τον 13ο αιώνα. 

Όπως αναφέρθηκε σε προηγούμενη ενότητα, ο όρος «βυζαντινός μοναχι¬ 
σμός» θα πρέπει μάλλον να εκληφθεί ως ευφημισμός, δεδομένου ότι ο μοναχισμός 
αυτός δεν διαθέτει ούτε σταθερό, ούτε ομοιογενή χαρακτήρα. Οι μοναχοί ασπάζο- 
νται τη βυζαντινή «πολιτική ορθοδοξία», η οποία εγγράφει τη μεν αυτοκρατορική 
εξουσία στη θεία βούληση, το δε Βυζαντινό Κράτος στο σωτηριώδες έργο της 
θείας Οικονομίας (Μ: 114). 15 Αλλά πέραν της γενικής και μάλλον αφηρημένης 
αυτής σύγκλισης, ο μελετητής του βυζαντινού μοναχισμού μπορεί εύκολα να δια¬ 
πιστώσει πολυάριθμες διαφοροποιήσεις και αποκλίσεις. Ανοδικές και φυγόκομες 
τάσεις συμβαδίζουν, έτσι, με τάσεις εκμοναχισμού της βυζαντινής κοινωνίας (και 
άρα μίας ανάστροφης πορείας «εκκοσμίκευσης» του μοναχισμού 16 ) ή ακόμα και 
με «εργαλειακές» χρήσεις του μοναχισμού, ως οικονομικού, κοινωνικού και πολι¬ 
τικού ασύλου. 17 Ο Αγουρίδης παραπέμπει σε ειδικό μελέτημα του Κωνσταντίνου 


15. Η πρόσδεση του βυζαντινού μοναχισμού στην «πολιτική ορθοδοξία» παύει να θεωρείται 
αυτονόητη μονάχα μετά την 4η Σταυροφορία, αίρεται δε ολοκληρωτικά κυρίως κατά τον 15ο 
αιώνα όταν, σε πείσμα των φιλενωτικών προσπαθειών των Παλαιολόγων (σφετεριστών του 
θρόνου από τους βασιλιάδες της Νίκαιας) οι μοναχοί, ο κατώτερος κλήρος και ο απλός λαός 
τάσσονται ευθέως υπέρ της «αντιδυτικής» γραμμής και της συνεργασίας με τους Οθωμανούς. 
Πρβλ.Μ: 117-118. 

16. Πρβλ. Μ: 107κε. 

17. «Όπως σε όλες τις εποχές, δεν έλειπαν ποτέ οι άνθρωποι που κατέφευγαν στα μονα¬ 
στήρια για λόγους καθαρά οικονομικοκοινωνικούς, για να αποφύγουν τη φορολογία και τη 
στρατολογία» (Μ: 105). 

Μπόνη, 18 προκειμένου να υπενθυμίσει το συχνά χαμηλό επίπεδο του μέσου και 
υστεροβυζαντινού μοναχισμού, όπως αυτό συνάγεται από σχετικές μαρτυρίες του 
Μ. Φώτιου τον 9ο αιώνα, αλλά και του Ευστάθιου Θεσσαλονίκης τον 12ο αιώ¬ 
να. Την ίδια στιγμή, περιπτώσεις μοναχών όπως ο Ιωάννης Ζωναράς, ο Μιχαήλ 
Ψελλός και ο Ιωάννης Καντακουζηνός, δίνουν την ευκαιρία στον Αγουρίδη να 
επισημάνει ότι 

[γ]ια εντελώς διαφορετικούς λόγους κατέφευγαν στα βυζαντινά μοναστή¬ 
ρια ακόμη και πρώην αυτοκράτορες, ανώτατοι κρατικοί λειτουργοί και μέλη 
της βυζαντινής αριστοκρατίας, όταν για όλους αυτούς η ροή της ιστορίας 
στρεφόταν με ιδιαίτερη δυσμένεια· η περιβολή του μοναχικού σχήματος βο¬ 
ηθούσε τότε την αποφυγή μιας χειρότερης τύχης ή, ενίοτε, διευκόλυνε τις 
πολιτικές φιιλοδοξίες τους (Μ: 105). 

Οι παραπάνω διαπιστώσεις δεν θα πρέπει να οδηγήσουν στο συμπέρασμα κά¬ 
ποιας συνολικής «έκπτωσης» του βυζαντινού μοναχισμού - αντίθετα, θα πρέπει να 
διαβαστούν ως υπόμνηση των ετερόκλητων και συχνά αντιφατικών εκδοχών του. 
Οι εκδοχές αυτές λειτουργούν παράπλευρα ή συμπληρωματικά προς τις καθαυτό 
«θρησκευτικές» λειτουργίες του μοναχισμού, εξ ου και παρά την εργαλειοποίηση ή 
ακόμα και την πολιτικοποίησή του σε συγκεκριμένες περιπτώσεις, είναι σημαντικό 
να θυμόμαστε ότι στη συνείδηση του βυζαντινού ανθρώπου, ο μοναχός αποτε¬ 
λεί μία ζωντανή υπόμνηση της παροδικότητας και ματαιότητας των εγκοσμίων 
-και επομένως ενσαρκώνει έναν φορέα υπέρβασης και ένα ανυπέρβλητο ηθικό 
πρότυπο. Μέσω της πρακτικής σοφίας που έχει αποκομίσει από την πνευματική 
άσκηση και την απαθή του ζωή, ο μοναχός αναγνωρίζεται έτσι ως ένας ηρωικός 
πολεμιστής των δαιμόνων, ένας ιδεώδης θεραπευτής των ασθενειών, ένας έμψυχο 
κρουνός αγιότητας και θείας χάρης. 

Στο πλαίσιο αυτό, είναι χαρακτηριστική η επισήμανση του Αγουρίδη ότι «οι 
Βυζαντινοί σέβονταν τους μοναχούς ως εξομολόγους για την άφεση των αμαρτιών 
τους και ως πιο φερέγγυους μεσίτες ενώπιον του Θεού» (Μ: 112). Η δυνατότητα 
αυτής της μεσιτείας εξηγεί, από τη μία μεριά, το βαθμό κοινωνικής επιρροής και 
πλατειάς λαϊκής νομιμοποίησης των μοναχών στη βυζαντινή κοινωνία και, από 
την άλλη, το διαρκή ανταγωνισμό του μοναχισμού με τη θεσμική Εκκλησία και 
την εξουσία των επισκόπων. Σύμφωνα με την ανάλυση του Αγουρίδη, η πνευματι¬ 
κή αυθεντία του μοναχού ευθύνεται πρωτίστως για την τελεσίδικη απόδοση σω- 
τηριολογικής πρωτοκαθεδρίας στη Ιεχ οταπάί, έναντι της δογματικής Ιεχ οτεάεηάί 
(πρβλ. Μ:119-121). 


18. Κ. Μπόνη, «Τα Ιδεώδη του Μοναχικού Βίου του Βυζαντίου κατά την ΙΑ' εκατονταετη¬ 
ρίδα», Θεολογία (ΙΣΤ’) 1937, σσ. 355-366 (Μ: 107). 

6. Προς μία νέα επιστημολογία του Μοναχισμού; 

Παρά τις σοβαρές, ενίοτε, επιφυλάξεις που διατυπώνει απέναντι σε συγκεκριμέ¬ 
νες όψεις της ασκητικής και μοναχικής εμπειρίας -τις αναφομοίωτες γνωστικές 
και νεοπλατωνικές επιρροές, την μυστικιστική εσωστρέφεια, τον ατομισμό, την 
«αποταγή» του κόσμου- η διαπραγμάτευση του Αγουρίδη σέβεται απόλυτα το 
αντικείμενό της. Και ίσως ακριβώς επειδή το σέβεται τόσο πολύ, δεν θέλει να 
πλειοδοτήσει σε κάποια φαντασιακή εξιδανίκευσή του. Αυτή φυσικά είναι η εκτί¬ 
μηση που απορρέει από τη δική μας ανάγνωση του βιβλίου του. Και κάθε ανά¬ 
γνωση φέρει μοιραία εντός της τις προκαταλήψεις του αναγνώστη της. Εάν θα 
αποτολμούσαμε, εντούτοις ένα καταληκτικό σχόλιο σε σχέση με τις θεωρητικές 
προοπτικές που διανοίγει ο Μοναχισμός, θα λέγαμε ότι η σημασία του εν λόγω 
βιβλίου δεν έγκειται τόσο στις πραγματολογικές του επισημάνσεις -οσοδήποτε 
εύστοχες ή παρακινδυνευμένες- όσο στη σαφή επιδίωξή του να προτείνει μία και¬ 
νούργια επιστημολογία και θεολογία του μοναχισμού -στο πλαίσιο τουλάχιστον 
της νεοελληνικής θεολογικής βιβλιογραφίας. 

Η επιδίωξη αυτή καθίσταται, πιστεύουμε, σαφέστερη στις καταληκτικές σελί¬ 
δες του βιβλίου, στις οποίες ο Αγουρίδης επιχειρεί ένα είδος συνολικής θεολογικής 
αποτίμησης του μοναχισμού, η οποία προχωρά πέρα από τις Συμπληγάδες της 
εκκοσμίκευσης και της εξιδανίκευσης. Για να πετύχει κάτι τέτοιο, προβαίνει σε 
δύο ενδιαφέρουσες χειρονομίες. Η πρώτη, συνίσταται στο να εξάρει για ακόμα 
μία φορά τον πρωταγωνιστικό ρόλο της Θείας Αγάπης και Ευσπλαγχνίας στην 
υπόθεση της σωτηρίας, και να υπενθυμίσει στον αναγνώστη του ότι αυτές θα πρέ¬ 
πει προηγούνται σταθερά έναντι κάθε ασκητικής επιδίωξης -ακόμα και της πιο 
ειλικρινούς. Στον αγώνα τους για κατίσχυση έναντι των δαιμόνων, λόγου χάρη, 
ο Αγουρίδης διαπιστώνει ότι οι μοναχοί φαίνεται να μην έλαβαν υπόψη τους την 
σωτηριολογική πρωτοκαθεδρία της Θείας Αγάπης· αντίθετα, 

ανασκουμπώθηκαν με τις δικές τους δυνάμεις στον αγώνα αυτό, που έγινε 
έτσι όχι μόνο φοβερά δύσκολος, αλλά και μάταιος. Γιατί δεν αφήνουμε το 
Θεό να κάνει κάτι περισσότερο για εμάς; [...] Γιατί τόση αγωνία; Τι έγινε η ευ- 
σπλαγχνία του Θεού; Τι λέει για όλα αυτά η επί του Όρους Ομιλία;» (Μ:130). 

Η δεύτερη χειρονομία του Αγουρίδη, συνοψίζεται σε μία απόπειρα θεολογικής 
ανα-πλαισίωσης του μοναχισμού, ιδιαίτερα όσον αφορά στο ερώτημα των σχέσεων 
της Εκκλησίας με τον κόσμο και τον πολιτισμό. Αφού πρώτα κάνει έκκληση για 
οριοθέτηση του δοξολογικού και απολογητικού πνεύματος το οποίο εξακολουθεί 
να χαρακτηρίζει πολλές νεοελληνικές μελέτες περί ορθόδοξου μοναχισμού, 19 ο 


19. Ως παράδειγμα ο Αγουρίδης επικαλείται το βιβλίο του π. Θεόκλητου Διονυσιάτη Μεταξύ 
Ουρανού και Γης·. Αγιορείτικος Μοναχισμός, Αθήνα: Αστήρ 1983. 

Αγουρίδης επισημαίνει ότι είναι πλέον ανάγκη για την ορθόδοξη Εκκλησία να 
επιδοθεί σε σοβαρή θεολογική αυτοκριτική και να απεμπολήσει τα δυιστικά και 
μανιχαϊστικά πλέγματα του παρελθόντος, προκειμένου να αγκαλιάσει εκ νέου τον 
κόσμο -σύμφωνα άλλωστε με την καταστατική εντολή του Χριστού «ύμεϊς έστέ τό 
άλας τής γής» (Μθ.5:13). Παίρνοντας μάλιστα αφορμή από τον υπότιτλο «Θιιΐΐιιτε 
οα δπίηΐεΐέ», του πρώτου τόμου του έργου του Αηάτέ-Ι&η Εεδΐα^ίετε Ιε Μοίη$ 
ά’ ΟήεπΙ, ο Αγουρίδης υποστηρίζει ότι η μανιχαϊστική διελκυστίνδα αγιότητας 
και πολιτισμού πρέπει εξάπαντος να εκληφθεί ως άνευ αντικειμένου. Το ζητού¬ 
μενο σήμερα δεν είναι η δυιστική αντιπαράθεση «αγιότητας» και «πολιτισμού», 
αλλά ο εγκεντρισμός και εμβαητισμός του δεύτερου στην πρώτη, η χαλκηδόνεια 
αλληλοπεριχώρηση αγιότητας και πολιτισμού, με σκοπό τον αμοιβαίο διάλογο και 
εμπλουτισμό τους: 

Σίγουρα η γνώση φυσιοί. Όταν όμως η γνώση είναι αντικειμενική, είναι 
επιστημονική, μαθαίνει όλο και πιο βαθιά ποια είναι τα όριά της, έτσι που να 
μπορεί η ίδια να διορθώσει τον εαυτό της. Επομένως δεν μπορεί να υπάρξει 
πραγματικό δίλημμα «Αγιοσύνη ή Παιδεία»· είμαστε υπέρ του συνθήματος 
«Αγιοσύνη και Παιδεία» (Μ: 132 - υπογράμμιση δική μας). 

Θα θέλαμε να κλείσουμε την παρουσίασή μας με την υπόμνηση αυτής ακριβώς 
της αλληλοπεριχώρησης, που δεν συνιστά αφηρημένο ευχολόγιο, αλλά δυναμική 
επαναβεβαίωση του εσχατολογικού νεύρου της Εκκλησίας. Ένα νεύρο, το οποίο 
επιτάσσει 

ενότητα στην αφιέρωση και στην προσφορά με την πεποίθηση πως το χρι¬ 
στιανικό Ευαγγέλιο δεν είναι η άρνηση ή η καταστροφή αυτού του κόσμου, 
αλλά η μεταμόρφωσή του σε Βασιλεία του Θεού (Μ: 162). 

Η υπόμνηση του δασκάλου είναι προκλητική και ενδιαφέρουσα. Σ’ εμάς, του 
μαθητές του, δεν απομένει παρά να την ξανασκεφτούμε. 















































































































